
Lukijalle 


Perusteellista  historiaa  Suomen  vallankumoustaistelusta 
ja  valkoisten  verikoirien  harjoittamasta  kauheasta  terroris¬ 
ta  ei  vielä  ole  työväenluokan  näkökannalta  kirjoitettu.  Mei¬ 
dän  täytyy  toistaiseksi  tyytyä  vain  hajanaisiin  piirteisiin  ja 
kirjasiin,  joissa  jotain  puolta  tästä  työväenluokalle  niin 
kohtalokkaasta  tapahtumasta  ja  taistelusta  kerrotaan. 
Suomen  työväen  vallankumouksellisen  liikkeen  henkiset  ja 
kirjalliset  pääasialliset  vanhat  edustajat  ovat  yhä  tiukasti 
kiinni  käytännöllisissä  tehtävissä  joko  Suomessa  tai  mikä 
vielä  pahempaa,  maanpaossa,  ja  nämä  seikat  estävät  sem¬ 
moisesta  aikaa  ja  edullisia  tilaisuuksia  vaativasta  työstä, 
kuin  mitä  perusteellinen  historian  kirjoittaminen  vaatisi. 
Ainehistoa  tämänlaista  historiaa  varten  kootaan  kuitenkin 
ja  asiakirjat  säilytetään  tallessa  siksi  kunnes  aika  tulee 
sen  laatimiseen.  Se  osa  Suomen  proletariaattia,  joka  val¬ 
koisilta  jäi  tappamatta,  säilyttää  koko  elinikänsä  mieles¬ 
sään  elävän  kuyan  siitä  teurastuksesta,  joka  Saksan  junk- 
kerismin  avulla  Suomessa  toimeenpantiin,  joten  ei  ole  pel¬ 
koa  elävien  todistajien  puutteesta  vaikka  historian  kirjoit¬ 


taminen  viivähtäisikin. 

Sillä  aikaa  on  kirjallisuutta  harrastavalle  yleisölle  kui¬ 
tenkin  “ensi  hädän”  poistamiseksi  tärkeää  saada  näistä 
taisteluista  ja  tapahtumista  niin  paljon  tietoja  ja  koottuja 
kokemuksia  kuin  mahdollista.  Se  on  tarpeellista  siitäkin 
syystä,  että  lahtarien  valheellinen  “historia”-kirjallisuus  ei 
voisi  työväestöä  johtaa  vääriin  johtopäätöksiin.  Tämän  ta¬ 


kia  tässä  julaistaan  kokoelma  kahden  Suomen  vallanku¬ 
mouksellisen  työväen  yleisintä  luottamusta  nauttivan,  käy¬ 
tännöllisen  taistelijan  ja  teoreettisen  selittäjän,  Otto  V. 
Kuusisen  ja  Yrjö  Sirolan,  kirjoituksia. 


Näiden  ansiokkaiden  toverien  laajasta  ja  vallankumous¬ 
taistelun  eri  puolia  käsittelevistä  kirjallisista  tuotteista  on 
tähän  voitu  ottaa  vain  pieni  osa.  Käytännölliset  seikat  ovat 
estäneet  heidän  kirjoitelmiensa  täydellisen  kokoamisen  ja 
julkaisemisen.  Tähän  on  kuitenkin  koottu  asian  eri  puo¬ 
lilta  mahdollisimman  paljon  yleispätevää  sekä  kansain¬ 
välisen  työväenliikkeen  vaihetta  selittävää,  ja  sen  kautta 
saa  kirja  historiallisesti  arvokkaan  ja  vaihtelevan  luonteen. 
Kirjan  toimittamisessa  on  vältetty  tilapäisyyksiin  kajoa- 

t 

mistä,  vaikka  sen  kautta  olisikin  osaksi  menetetty  sitä 
innostusta  ja  sytyttävää  tulta,  jota  Kuusisen  ja  Sirolan  kir¬ 
joitukset  uhkuvat.  Jokaisen  kirjoituksen  lopussa  on  aika¬ 
määrä,  milloin  se  on  julaistu  ja  Sirola  itse  kirjoittaa,  että 
“nämä  kirjoitelmat  kuvastavat  niissä  merkityn  ajan  aikaisia 
katsantokantoja”,  joka  seikka  ei  kuitenkaan  lainkaan  vä¬ 
hennä  niiden  asiaa  selittävää  arvoa.  Nämä  artikkelit  ovat 
kirjoitetut  Suomen  lahtarien  vainon  alaisena  maanpaossa 
vuosina  1918 — 20. 

Esillä  olevien  kirjoitelmien  suurin  arvo  on  siinä,  että  ne 
perusteellisesti  selittävät  työväenliikkeen  yleistä  murros¬ 
kautta  ja  uutta  ajan  vaihetta  siinä.  Sellaisina  ne  ovat 
omiaan  laajentamaan  työväenjoukkojen  historiallisia  tieto¬ 
ja  erikoisesti  sen  polttavan  kriisin  periaatteellisesta  sisäl¬ 
löstä,  jossa  Suomen  työväenluokka  v.  1918  ja  sen  jälkeen 
on  ollut  ja  jolla  niin  monessa  suhteessa  on  yhteyttä  koko 
kansainvälisen  työväenliikkeen  kanssa.  « Loistava  tyyli, 
asian  käsittelyn  terävyys  ja  innostava  lämpö  työväenluokan 
vapautumista  kohtaan  antavat  myöskin  näille  kirjoituksille 
arvon,  josta  mahdollisimman  monen  työläisen  tulisi  päästä 
osalliseksi,  ja  sen  takia  uskalletaan  toivoa  kirjalle  laajaa 
levikkiä. 

Toimittaja. 

ENSIMÄINEN  OSA 

Kirjoittanut  Otto  V.  Kuusinen. 


Laulu  auringosta 

(Naistovereille) 

Pyhä  tuli  —  se  on  iki  aurinko , 
lahon  polttaa  • 
saastan  syövyttää 
valon  lämmön  voimalla 
väkeväks 
maaks  muuttaa, 
luonnon  sokean 
näkeväks 
luo, 

uudestisynnyttää 

elävää 

elämää. 

Pyhä  viha  —  se  on  pyhä  rakkaus, 
pahan  polttaa 
synnin  syövyttää 
valon  lämmön  voimalla 
väkeväks 
työks  muuttaa , 
lemmen  sokean 
näkeväks 
luo, 

riemulla  synnyttää 
ylevää 
elämää. 

Punikin  Pääsiäinen  1921. 


Tovereille*) 


.Kiitos  sydämenne  sykinnästä!  Kiitos  punalipun  puo¬ 
lesta! 

Miksi  hiipi  valkoinen  murhamies  minun  perässäni? 
Siksi,  että  olen  teidän  taistelutoverinne.  Miksi  hän  tah¬ 
toi  vertani?  Siksi,  että  se  on  punaista  ja  kuumaa,  niin¬ 
kuin  teidän  sydänverenne. 

Päästivät  ennenaikaisen  riemu-ulvonnan.  Luuliko  hän 
jo  saaneensa  saaliin  kiinni,  vaikka  vasta  jahtasi?  Kerskui 
ampuneensa,  kun  vasta  tähtäsi. 

Silloin  teidän  sydänverenne  korkealle  sykähti.  Sykäh- 
ti  ja  leimahti  tuleen. 

Minä  tempasin  hengessä  punalipun  käteeni,  niin  ettei 
teidän  sydämenne  liekki  erehdyksessä  minun  nimeäni  kir¬ 
kastanut,  vaan  punalipun  kunniaa. 

Ja  silloin  tapahtui  ihme.  Valkoisen  pyövelin  ase  ei 
lauennut  Tähtäävä  käsi  vapisi  ja  vaipui.  Niinkuin  olisi 
hän  edessään  nähnyt  meidän  punalippumme  lähenevän  ja 
sen  takana  valtavan  liekin.  Eikä  kauvan  kulunut,  kun 
pyövelin  käsivarsi  kouristui  ja  ase  kääntyi  hänen  omaa 
ohimoaan  kohti  —  sekä  laukesi  siinä. 

Vai  murhasiko  hänet  toinen  mies.  Kuka? —  En  minä 


*)  “Tiedon  saavuttua  toveri  Kuusisen  murhasta  Pieta¬ 
riin  synnytti  se  sanoin  kuvaamattoman  masennuksen  koko 
kaupungissa.  Siksi  ja  seuraavan  päivän  illaksi  aiotut  teat¬ 
teri,-  ja  muut  huviesitykset  peruutettiin.  Ihmiset  eivät  ka¬ 
duilla  nauraneet,  tuskin  edes  ääneen  puhelivat.  Kuului  vain 
kuiskauksia:  “finski  Kuusinen,  finski  Kuusinen”.  Musta- 
reunaista,  Zinovjevin  kirjoittamaa  suruplakaattia  levitettiin 
ympäri  kaupunkia,  kiinnitettiin  pylväisiin,  ovenpieliin,  käy¬ 
täviin  ym.  Suru  vallitsi  silloin  kommunistisessa  Pietarissa. 
Mutta  sitä  valtavampi  oli  sitten  myös  ilo  tiedon  saapuessa 
Kuusisen  pelastumisesta.”  —  “Viesti”. 

—  ettekä  te.  Siis  vihollisemme  itsemurha  se  oli  siinäkin 
tapauksessa.  Ase,  jolla  valkoinen  taantumus  uhkaa  mei¬ 
dän  henkeämme,  on  käynyt  vaarallisemmaksi  sille  itsel¬ 
leen. 

Toverit,  työntekijät!  Te  olette  minut  vastaanottaneet 
omaan  luokkaanne  ja  riviinne.  Olette  antaneet  punalipun 
kouraani.  Sitä  en  hellitä  niin  kauan  kuin  elän. 

Mutta  ei  lippu  siitä  vielä  vaaraan  joudu,  vaikka  joku 
lipun  kantaja  kaatuisikin.  Muistakaa  se.  Lähin  mies  ri¬ 
vissä  nostakoon  lipun  heti  korkealle. 

Mutta  missä  lippu  todella  vaaraan  joutuisi,  sinne  on 
joukolla  riennettävä  sitä  pelastamaan. 

Sillä  lippu  on  meidän  aatteemme,  meidän  luokkamme 
suuri  tulevaisuus,  jonka  puolesta  on  verensä  antanut 
moni  uljas  toveri. 

Se  musta  mahti,  joka  murha-aseellaan  aatteemme 
sydämeen  tähtää,  olkoonpa  kuinka  hirveästi  varustettu 
tahansa,  se  on  hukkuva.  Sen  kädessä  ase  kääntyy  omaa 
ohimoa  kohti. 

Varma  on,  toverit,  punalipun  tie.  Turvaisa  on  kulkea 
teidän  sydämenne  pyhän  tulen  suojassa.  Ken  siinä  on, 
hän  elää  sittenkin  vielä  kun  on  jo  kuollut. 

Sillä  paras  osa  hänen-  elämästään  elää  ja  voittaa: 
yhteinen  aatteemme. 

Se  aate  on  vapaan  työn  veljeys  ja  valta  —  neuvosto¬ 
valta. 

Sen  me  ihmiskunnalle  valloitamme,  toverit. 

Kiitos  siis  punalipun  puolesta.  Paljon  olette  kestä¬ 
neet,  paljon  olette  kestäneet,  paljon  vielä  kestäkää  sen 
edestä.  * 

Omanne  se  on.  Ja  uljaammin  se  tänä  vuonna  hul¬ 
muaa  kuin  koskaan  ennen.  Kaikissa  Euroopan  maissa. 

Monissa  lehdissä  helmik.  1920. 

Tulikoe 


Parhaat  tietäjät  läntisiltä  mailta  katsoivat  Venäjää 
lokakuun  vallankumouksen  edellä  ja  sanoivat:  “Siellä 
tulee  pian  täysi  anarkia.” 

Niin  ei  käynyt.  Tuli  järjestys.  Järjestyneen  työväen 
valta. 

Kuinka  usein  on  senkin  jälkeen  Neuvosto-Venäjä  saat¬ 
tanut  häpeään  kapitalistisen  maailman  parhaat  tietäjät, 
koettivatpa  ne  sitten  millä  konstilla  hyvänsä  aukaista 
Venäjän  gordilaisen  solmun,  teorian  terällä  tai  Aleksan¬ 
teri  Suuren  miekalla. 

Yksi  ja  sama  virhe  on  aina  ollut  heidän  laskuissaan, 
yksi  tekijä  heiltä  joka  kerta  unohtunut:  bolshevikit.  Muu¬ 
ten  olivat  heidän  laskunsa  kylläkin  oikeat. 

Oli  oikein  arvattu,  että  kenraali  Ludendorff  olisi  v. 
1918  voinut  valloittaa.  Pietarin.  Mutta  bolshevikit  teki¬ 
vät  rauhan  Brest-Litowskissa.  Oli  oikein  arvattu,  että  jo 
kenraali  Krasnowin  ensimmäset  joukot  tai  tsekkoslovakki- 
en  legionat  olisivat  voineet  miehittää  Moskovan,  elleivät 
bolshevikit  olisi  järjestäneet  Puna-armeijaa.  Talonpoi¬ 
kaisjoukot  olisivat,  Karl  Kautskyn  ennustuksen  mukaises¬ 
ti,  voineet  muuttaa  proletaarisen  vallankumouksen  ohime¬ 
neväksi  talonpoikaiskapinain  sekamelskaksi  ja  sillä  ta¬ 
voin  pelkäksi  porvarillisen  kehityksen  välikohtaukseksi,  el¬ 
leivät  bolshevikit  olisi  järjestäneet  proletaarista  luokka¬ 
taistelua  maaseudulla. 

Bolshevikit  ase  ja  työkalu  kädessä,  bolshevikit  pu¬ 
heineen  ja  kirjoituksineen,  diplomaattisine  nootteineen 
ja  kauppasopimukseen,  bolshevikit  elintarveverojen  ja 
puoluepuhdistuksen  järjestäjinä  —  aina  ja  joka  paikassa 
ovat  he  olleet  esillä  ja  vetäneet  pitkän  ristin  niiden  laskel- 

main  yli,  joita  kapitaalin  ostamat  tietäjät  ovat  sommitel¬ 
leet,  alkaen  Kautskystä  viimeiseen  menshevikkiin,  Kras- 
niwista  Petljuraan  ja  Pilsudskiin  asti. 

Ennenkaikkea  lokakuussa  neljä  vuotta  sitten. 

Voitto  oli  heille  helppo,  on  sanottu.  Totta  kyllä,  mutta 
ei  niin  helppo,  että  se  ilman  taistelua  olisi  voitu  saavut¬ 
taa. 

Kyllähän  proletaarisen  vallankumouksen  ulkonaiset 
(objektiiviset)  edellytykset  olivat  venäjällä  silloin  suo¬ 
tuisat  ja  kypsät.  Oli  kyllä  helppo  huomata,  että  Kerens- 
kyn  saippuakupla  pian  halkee,  että  Venäjän  porvaristolla 
oli  ainoastaan  lörpötteleviä  parlamentaarikkoja  kansallis¬ 
kokousta  varten,  mutta  ei  todellista  voimaa,  ja  että  mus¬ 
tilla  tsaarivallan  kannattajilla  ei  ollut  mitään  muuta  kuin 
yksityisiä  rosvopäälliköitä  Kornilovin  lajia. 

Siis  proletaarisen  vallankumouksen  voitto  oli  mah¬ 
dollinen.  Mutta  olisi  se  voinut  jäädä  saamattakin.  Ilman 
bolshevikeja  se  olisi  jäänytkin  saamatta.  Olisi  voinut  tul¬ 
la  jotain  muuta:  Anarkia, — tai  valkoisten  kenraalien  dik¬ 
tatuuri — tai  jokin  uusi  kokoomusyritys  porvarillisessa  kan¬ 
salliskokouksessa — tai  valtakunnan  hajoaminen  moneksi 
toisiaan  vastaan  taistelevaksi  tasavallaksi  ja  köyhälistön 
luokkataistelun  hajoaminen  yleiseksi  sekamelskaksi  maal¬ 
la  ja  kaupungeissa.  Tuollaiset  seuraukset  olivat  historial¬ 
lisesti  yhtä  mahdolliset  kuin  proletaarisen  vallankumouk¬ 
sen  voitto. 

Bolshevikit  sillä  hetkellä  ratkaisivat  historian  kulun. 
Taistelu  vallasta  ei  silloin  vielä  ollut  välttämätön.  Mutta 
he  astuivat  esiin.  Heidän  taistelunsa  ja  heidän  taistelu- 
johtonsa  sai  aikaan  sen,  että  voitonmahdollisuudesta  to¬ 
della  tuli  voitto. 

Ettei  tämä  ratkaisu  ollut  itsessään  päivänselvä  asia, 
siitä  nähtiin  esimerkki  Suomessa.  Heti  Venäjän  loka¬ 
kuun  vallankumouksen  jälkeen  syntyi  Suomessakin  val¬ 
lankumouksellinen  tilanne.  Suurlakko.  Työväenjoukot 
epämääräisessä  jännityksessä  —  odottaen  suuria.  Aseet¬ 
tomiin  punakaartien  harjoituksia  ja  paraateja.  Puolueen 
ja  ammattijärjestön  toimikunnissa  keskusteluja  yökaudet. 

Päättämätöntä  horjumista  yökaudet  ja  päiväkaudet.  Sit¬ 
ten  suurlakon  keskeytys. 

Työväen  vallankumouksen  voitto  oli  Suomessa  niinä 
päivinä  mahdollinen.  Taistelu  ei  ollut  vielä  välttämätön. 
Se  jäi  syntymättä.  Ei  ollut  bolshevikeja. 

Parin  kuukauden  päästä  oli  Suomessa  asiat  päinvas¬ 
toin.  Taistelu  oli  nyt  välttämätön,  mutta  voitto  ei  ollut 
mahdollinen. 


Mitä  olivat  bolshevikit  lokakuussa  v.  1917? 

Järjestö.  Tietenkään  ei  vielä  sellainen  järjestö  kuin 
nykyään.  Mutta  joka  tapauksessa  jo  silloinkin  vankka 
työväenjärjestö. 

Puoluejärjestö,  jonka  kantajoukkona  olivat  kokeneet 
kumousmiehet.  Monivuotisessa  tehdassolujensa  kumous- 
hommissa  harjaantuneet.  Jos  jonkinlaisessa  maanalaises¬ 
sa  puoluetyössä  karaistuneet  ja  pitkäaikaisissa  ryhmätais- 
teluissa  kouliintuneet.  Vallankumouksellisen  luokkatais¬ 
telun  työkoulussa  tottuneet  taistelujärj eston  luonnolli¬ 
seen  keskitykseen,  ja  tiukkaan  puoluekuriin  sekä  alttiisti 
täyttämään  velvollisuutensa.  Puolue,  joka  suurista  jouk¬ 
koliikkeistä  (v.  1905  ja  myöhemmin)  sai  intoa  ja  uutta 
oppia,  sekä  vihdoin  avoimessa  puoluetaistelussa  v.  1917 
menshevikkejä  ja  sosialivallankumouksellisia  vastaan  op¬ 
pi  valtaamaan  enemmistön  työ-  ja  sotamiesneuvostoissa 
sekä  voittamaan  työväen  luottamuksen  tehtaissa  ja  ar¬ 
meijassa. 

Siis  kelpo  työväenpuolue,  jolla  oli  koeteltu  vallanku¬ 
mouksellinen  kunto,  taisteluvalmius,  iskuvoima  ja  menet¬ 
telytavan  joustavuus.  Ja  hyvä  marxilainen  johto,  joka  ei 
suinkaan  kuvitellut  olevansa  erehtymätön,  mutta  ei  myös¬ 
kään  antanut  virheiden  pelon  lamauttaa  itseään,  vaan  otti 
oppia  tehdyistä  virheistä. 

Semmoinen  puolue  pystyi  kunnialla  kestämään  tuli¬ 
kokeen. 

Suuri  toiminnan  vaihdos  vallankumoustilanteen  alussa, 
kun  on  kysymyksessä  valtiollisen  puolueen  siirtyminen 
kumoustaistelun  johtoon  —  siinä  on  se  tulikoe.  Bolshevi- 

keille  ei  tämä  toiminnan  vaihdos  lokakuussa  kylläkään 
ollut  ylen  vaikea  tehtävä.  Tilanne  ei  vaatinut  heiltä  yli- 
inhimillisiä  ponnistuksia,  ei  läheskään  niin  suuria  kuin 
varmaankin  länsi-Europan  maissa  tovereiltamme  vielä 
vaaditaan.  Bolshevikkien  vallankumoukselliset  sotaval- 
mistuksetkaan  eivät  silloin  lokakuussa  olleet  niin  täydelli¬ 
set,  kuin  varmaan  toverimme  länsi-Europassa  voiton  saa¬ 
vuttamiseksi  tarvitsevat.  Paljon  mahdollista,  ettei  sellai¬ 
nen  valmistuminen  vallankumoukseen,  mikä  bolshevikki¬ 
en  puolueelle  riitti  neljä  vuotta  sitten,  tule  enää  missään 
kapitalistisessa  maassa  riittämään. 

Venäjällä  se  silloin  riitti.  Bolshevikit  olivat  lokakuus¬ 
sa  kelvolliset  historian  välikappaleet.  He  olivat  tehtävän¬ 
sä  tasalla.  Todistus  siitä  on  vielä  nytkin  heidän  käsis¬ 
sään. 


Kapitalistisessa  Europassa  lähestyy  sama  kohtalokas 
hetki.  Voitto  käy  mahdolliseksi.  Sen  edellytyksen  ovat 
käymistilassa  ja  kypsyvät.  Meistä  sen  joutuminen  tosin 
tuntuu  hitaalta.  Mutta  tosiasiassa  tapahtuu  yhteiskunnan 
kapitalistisen  kuoren  alla  joka  viikko  ihmeitä. 

Ensiksikin  hallitusten  rahanväärennysten  johdosta. 
Raha  ei  ole  enää  rahaa.  Vuosisatojen  tottumuksesta  ki¬ 
vettyneet  rahatalouden  taikaluulot  murenevat  juuriaan 
myöten  rahavallan  orjien  päissä.  Keinottelu  ja  huijaus 
rehentelevät  suurten  tuotantopaikka^  raunioilla.  Riistä¬ 
minen  ei  monellakaan  teollisuusalalla  enää  tuota  tehtaili¬ 
jalle  varmaa  voittoa.  Huijarinousukkaat  pystyvät  anasta¬ 
maan  hänen  omaisuutensa. 

Se  todistaa,  että  ihroittuneella  kapitaalilla  on  jo  kor¬ 
kea  kuume.  Rahanpuute  valtiolla,  voitonpuute  teollisuus- 
kapitalistilla,  työnpuute  ja  leivänpuute  työväellä  —  puute 
ja  turma  kaikilla. 

Kapitalistisen  valtion  puute  ja  pula  riistää  siltä  aukto¬ 
riteetin,  nyhtää  syvälle  juurtuneet  valtiovaistot  irti  sen 
orjain  päistä.  Nämä  valmistuvat  taisteluun  kapitalismia 
vastaan.  Kapitalistien  liitto  työtätekevien  pikkutalonpoi- 
kain  kanssa  kompastuu  korkeisiin  veroihin  ja  kapitalisti- 

sen  talouden  toivottomuuteen.  Pikkuvirkaili jätkin  käyvät 
esimiehilleen  epävarmoiksi. 

Sosialipetturit  ovat  kapitalistiahan  viimeiset  liittolai¬ 
set.  Mutta  petturi  ei  ole  uudellekaan  herralleen  vallan 
varma  henkivartija.  Sitäpaitsi  ovat  Europan  mantereen 
kapitalistivaltiot  jo  jokseenkin  tarkkaan  kuluttaneet  so¬ 
sialidemokraattiset  reservinsä. 

Neuvosto-Venäjä  jo  pelkällä  olemassaolollaan  tekee 
Europan  mannermaan  kapitalistivaltioiden  tilan  vieläkin 
toivottomammaksi.  Vailla  niitä  elintarpeita  ja  raaka- 
aineita,  jotka  ne  ennen  saivat  Venäjältä,  ja  vailla  tava- 
rainsa  menekkiä  Venäjälle,  käy  niiden  riistohommille 
elämä  happameksi.  Sitä  enemmän  nostattaa  vallanku¬ 
mouksellista  työväenliikettä  Neuvosto-Venäjän  lippu. 

Natsionalismi,  kansallinen  eristäytyminen  Europassa, 
jota  osaksi  Englannin  imperialismi  edistää,  on  pakoitettu 
puolustamaan  itseään  Ranskan  imperialismin  johtamia 
keskityspyrintöjä  vastaan.  Äärimmäisten  sapelinkalista- 
jgin  liitto  kaikissa  Europan  mannermaan  maissa,  mitä 
pitemmälle  se  kehittyy,  synnyttää  toisaalla  porvarillisen 
demokratian  kokoomuksia,  varsinkin  sorrettujen  kansain 
keskuudessa.  Näin  siis  semmoinenkin  roisto  kuin  Rans¬ 
kan  pääoma  ryöstönhimollaan  edistää  sekasorron  lisään¬ 
tymistä  kapitalistisessa  Europassa.  Se  ei,  riivattu,  muuta 
voi. 

Luonnon  välttämättömyydellä,  niinkuin  maa  kiitää 
rataansa,  kulkee  Europan  kapitalististen  maiden  kohtalo 
edessään  olevaa  historiallisten  vuodenaikojen  käännettä 
kohti. 

Eräänä  aamuna  käänne  on  käsissä:  vanhojen  yhteis- 
kuntasiteiden  jännittävä  laukeamistila.  Huudetaan  van¬ 
han  vallan  kaatajaa.  Proletaarisen  vallankumouksen  läh¬ 
tövalmista  varmaa  johtajaa. 

Voi  olla,  että  taistelukin  on  silloin  jo  välttämätön,  että 
historia  panee  köyhälistöpuolueelle  pakon:  “Nyt  on  sinun 
taisteltava,  kuoltava  tai  voitettava!” 

Se  olisi  helpompi  tapaus.  Kuolemakin  voi  olla  orjalle 

helpompi  kuin  lähtö  taisteluun  siinä  tapauksessa,  ettei 
siihen  vielä  välttämätöntä  pakkoa  ole. 

Tämäkin  tapaus  voi  eteen  tulla,  historian  viitatessa 
sormellaan:  “Nyt  voit  voittaa.  Kaikki  on  valmiina.  Jos 
sinä  vaan  olet  valmis.” 

Se  olisi  vaikeampi  tapaus. 

Ovatko  toverimme  silloin  valmiina  paikallaan? 

Koko  maailman  köyhälistön  rinnassa  sydän  lyö  ku¬ 
mouksen  odotuksesta,  Venäjän  köyhälistön  alkaman  yh¬ 
teiskunnallisen  kumouksen  puolesta.  Se  tuntuu  selvim¬ 
min  nyt  yli  maailman  levinneestä  työväen  avustusliikkees- 
tä  nälkäänäkevän  Venäjän  hyväksi. 

Sydän  on  paikallaan.  Voima  on  paikallaan.  Lokakuu 
tulee. 

Mutta  onko  silloin  bolshevikkeja? 

Toverit  Saksassa  ja  Ranskassa,  Englannissa,  Puolassa, 
Itävallassa,  Italiassa  ja  muissa  maissa,  kanssatoverit, 
oletteko  paikoillanne  ? 

Suomen  vallankumouksesta.  — 
Itsekritiikkiä 

I.  VALLANKUMOUSTA  PAKOILEMASSA 

Köyhälistön  vallankumoukset  —  sanoo  Marx  —  ar¬ 
vostelevat  alinomaa  itseään.  Meidän  osanottajain  on 
syytä  koettaa  tietoisesti  auttaa  tätä  vallankumouksen 
itsekritiikkiä,  silti  tietenkään  pyrkimättä  pois  entisen 
toimintamme  historiallisesta  vastuunalaisuudesta. 

Suomen  vallankumous  alkoi  tämän  vuoden  tammi¬ 
kuussa.  Sen  perusvirheet  alettiin  jo  viime  vuonna. 

Samoin  kuin  sota  yllätti  Europan  suurten  maiden 
useimmat  sosialistipuolueet  ja  paljasti,  etteivät  ne  olleet 
historiallisen  tehtävänsä  tasolla,  samoin  Venäjän  vallan¬ 
kumous  keväällä  1917  yllätti  Suomen  sosialidemokratian. 
Keväinen  vapaus  tuli  meille  kuin  taivaanlahjana  ja  puo¬ 
lueemme  joutui  maaliskuun  huumauksen  valtaan.  Puo- 
lueemme  virallisena  kantana  oli  ollut  sama  '‘itsenäisen 
luokkataistelun”  kanta,  kuin  esim.  Saksan  sosialidemokra¬ 
tialla  oli  ennen  sotaa.  Taantumusaikana  tämä  kanta  oli 
ollut  helppo  säilyttää  se  ei  silloin  joutunut  vakavaan  koet¬ 
telemukseen,  eikä  tietoisten  oikeistososialistien  vastustus 
silloin  voinut  saada  tuulta  siipiinsä.  Mutta  maaliskuussa 
tuli  puolueemme  proletaarisen  siveyden  eteen  kiusaus  ja 
lankeemus.  Sosialidemokratiamme  tosiasiassa  lankesi 
haureuteen  sekä  Suomen  porvariston  että  alussa  myös 
Venäjän  porvariston  kanssa  (houkutteli joina  olivat  myös 
Venäjän  mensheviikit) .  Suomen  kokoomussenaatti  oli  tä¬ 
män  siveettömän  yhdyselämän  vuoteena.  Kun  se  maalis¬ 
kuussa  muodostettiin,  oli  puolueneuvostomme  jäsenistä 
noin  toinen  puoli  siihen  yhtymistä  vastaan,  ja  ainoastaan 
oikeisto' aiset  sosialistit  siihen  lähtivät.  Mutta  meidän 

toisten  vastarinta  oli  niin  passiivista  laatua,  ettei  se  päi¬ 
vääkään  häirinnyt  meidän  yhteistyötämme  niiden  sosia¬ 
listien  kanssa,  jotka  varsinaisesti  olivat  askartelemassa 
suomalaisten  ja  venäläisten  herrain  kanssa.  Ja  hyvin  ku¬ 
vaavaa  oli,  että  puolueemme  edustajakokouksessa  kesä¬ 
kuussa  —  (jossa  sivumennen  yhdyimme  myöskin  zimmer- 
valdilaiseen  liittoon!)  —  ei  yksikään  ääni  vaatinut  pesä¬ 
eron  tekemistä  kokoomushallituksen  sosialisteista. 

Se  mikä  meidät  sokaisi,  oli  ennen  kaikkea  parlament- 
taarisen  kansanvallan  kangastus.  Ellei  olisi  ollut  yksi- 
kamarista  eduskuntaa,  suhteellista  vaalitapaa  ja  laajaa 
äänioikeutta  ja  ellei  puolueemme  olisi  vaalitaistelussa  jo 
saanut  enemmistöä  edustajapaikoista  (kesällä  1916),  niin 
kenties  meidän  olisi  ollut  vähän  helpompi  keväisessä  kiu¬ 
sauksessa  katsoa  eteemme.  Mutta  nyt  näytti  parlament- 
taarisen  kansanvallan  tie  aukenevan  odottamattoman 
sileänä  ja  leveänä  työväenliikkeemme  eteen.  Maamme 
porvaristolla  ei  ollut  sotaväkeä,  ei  edes  luotettavaa  polii¬ 
sia,  eikä  se  laillisesti  voinut  sellaista  saadakkaan,  koska 
siihen  se  olisi  tarvinnut  valtiopäivillä  sosialidemokraat¬ 
tien  suostumuksen.  Sosialidemokratialla  näytti  olevan 
kaikki  syy  pysyä  parlamenttaarisen  laillisuuden  tiellä; 
sillä  tiellä  se  näytti  nyt  pääsevän  kiskomaan  porvaristolta 
toisen  tuloksen  toisensa  jälkeen. 

Tuota  parlamenttaarisen  kansanvallan  näköalaa,  ollak¬ 
seen  kaikessa  kauneudessaan  vapaa  ihailtavaksi,  ei  enään 
näyttänyt  varjostavan  mikään  muu  kuin  Venäjän  Väli¬ 
aikaisen  Hallituksen  horjuva  kämmen.  Suomen  porva¬ 
risto  siihen  kurotti  silloin  kuin  hukkuva  oljenkorteen. 
Sosialidemokraatit  sen  tahtoivat  työntää  pois  tahi  aina¬ 
kin  aidata  sen  sekaantumisvapauden  tarkkoihin  laillisiin 
rajoihin,  niin  ettei  se  pääsisi  maan  “sisäisiä  asioita”  häi¬ 
ritsemään,  toisin  sanoen  Suomen  porvariston  etuja  suoje¬ 
lemaan.  Täten  meidän  ponnistelumme  Suomen  itsenäi¬ 
syyden  puolesta,  meidän  isänmaallisuutemme,  näytti  ole¬ 
van  mitä  kauneimmin  perusteltua;  sehän  oli  suoranaista 
taistelua  kansanvaltaisen  vapauden  puolesta,  se  oli  eli¬ 
mellinen  osa  proletaarista  luokkataisteluamme. 

Parlamenttaarisen  näköhäiriön  pettäväisyyttä  sitten 

vielä  täydensivät  ne  lainsäädännölliset  tulokset,  joita  ke¬ 
sällä  eduskunnassa  saatiin  aikaan.  Kahdeksantunnin  nor- 
maalityöpäivästä,  jota  työväenjoukot  työpaikoilla  olivat 
useilla  aloilla  jo  keväästä  alkaen  voimaan  ajaneet,  saa¬ 
tiin  säädetyksi  niin  yleinen  laki,  ettei  sen  pitemmälle  me¬ 
nevää  liene  missään  parlamentissa  säädetyksi  tullut. 
Kunnallishallinnon  kansanvaltaistuttamiseksi  saatiin  myös 
säädetyksi  uudistus,  joka  tiesi  siirtymistä  kapitalistien 
täydellisestä  monopoolivallasta  yleisen  äänioikeuden  jär¬ 
jestelmään,  —  sekin  suurempi  hyppäys  kuin  tällä  alalla 
missään  lienee  lainsäädäntö  yhdellä  kertaa  tehnyt.  Tosin 
nähtiin,  ettei  näiden  lakien  päätökseen  saaminen  suin¬ 
kaan  tapahtunut  pelkästään  eduskunnalleen  askartelun 
avulla,  vaan  ulkoapäin  puhaltava  vihuri  auttoi  ne  taval¬ 
lista  joutuisammin  irti  parlamenttaarisesta  salakarikosta. 
Se  vihuri  esiintyi  eduskunnan  istuntoa  voimakkaasti  säes¬ 
tävänä  joukkomielenosoituksena,  jossa  tuntui  tavallista 
rajumpi  henki,  ennen  kaikkea  venäläisten  sotilastoverien 
osanoton  johdosta.  Mutta  itsestään  tämä  ei  ollut  meille 
uutta;  niinhän  me  olimme  aina  ennenkin  parlamentaris¬ 
mia  selittäneet,  että  se  tuo  parhaiden  tuloksia  silloin,  kun 
kansa  ulkoapäin  painostaa. 

Huonompi  merkki  parlamentaarisen  kansanvaltamme 
tuloksellisuudesta  oli  se,  että  elintarvekaupan  alalla  re¬ 
hottavaa  nylkemistä  ei  saatu  rajoitetuksi.  Tämä  merkki 
oli  omansa  viittaamaan  siihen,  että  myöskin  ylempänä 
mainitut  parlamentaariset  saavutuksemme  olivat  vain  — 
paperi-saavutuksia.  Sillä  kyllä  elintarvenylkemisenkin 
rajoittamiseksi  tarpeellinen  laki  saatiin  kirjoitetuksi  ja 
päätetyksi,  mutta  siihen  se  rajoittaminen  sitten  pysähtyi. 
Kokoomushallitus  ei  ylipäänsä  tehnyt  mitään.  Se  oli  kuin 
laiska  härkä,  jota  sosialistit  näyttivät  vetävän  sarvista  ja 
porvarit  hännästä  ja  joka  ei  paikaltaan  pukahtanut.  Nyl¬ 
keminen  sai  rehoittaa  kaikessa  rauhassa. 

Nälkää  kärsivät  työväenjoukot  kadottivat  pian  tyyten 
luottamuksen  kokoomushallituksen  hommiin  ja  sen  mu¬ 
kaan  jo  nähtävästi  myös  osaksi  sosialidemokraattisen 
puolueemme  johtoon.  Helsingissä  katkeroittaneet  työ¬ 
väenjoukot  pyrkivät  itse  voivarastoja  tarkastamaan  ja 

jakamaan;  loppukesällä  jo  kerran  pääkaupungissa  auto¬ 
maattisesti  puhkesi  yleislakko,  jota  kesti  kaksi  päivää, 
kunnes  järjestynyt  työväki  sen  lopetti.  Ilmanpaine  kävi 
niin  korkeaksi,  että  se  tuntui  jo  parlamenttarismiamme 
häiritsevältä.  Se  oli  kansanvallan  todellisuutta:  luokka¬ 
taistelun  vapaata  kärjistymistä.  Mutta  meillä  sosialidemo- 
kratisilla  edustajilla  ei  ollut  silmissämme  kansanvallan 
todellisuus,  vaan  sen  autereinen  kangastus. 

Tämä  silmiimme  siintyvä  kangastus  sai  ensimäisen 
kolauksen  Kerenskin  Väliaikaisen  Hallituksen  kädestä. 
Eduskunta  oli  porvarillisen  vähemmistön  kiivaasta  vasta¬ 
rinnasta  huolimatta  hyväksynyt  yleisvenäläisen  työ-  ja 
sotamiesneuvostojen  edustajakokouksen  päätöksen  mu¬ 
kaisen  perustuslakisäännöksen  Suomen  sisäisestä  kansan¬ 
valtaisesta  vapaudesta  ja  eduskunnan  oikeudesta  maan 
korkeimman  valtiovallan  käyttöön.  Pietarista  saapui  puoli¬ 
virallinen  mensheviikki-lähetystökin  (Tsheidse,  Lieber, 
Dan)  ehkäisemään  tämän  n.  s.  ‘‘valtalain”  hyväksymistä, 
mutta  liian  myöhään.  Silloin  heinäkuun  lopussa,  Venä¬ 
jän  Väliaikainen  Hallitus  määräsi  eduskunnan  hajotetta¬ 
vaksi  ja  uudet  vaalit  toimitettaviksi.  Sosialidemokraatti¬ 
nen  ryhmämme  koetti  kahteen  kertaan  saada  hajoitetun 
eduskunnan  istuntoja  jatkettaviksi.  Ensi  kerralla  oli  edus¬ 
kuntatalon  ovella  Kerenskin  lähettämät  husaarit.  Toisella 
kertaa  ei  enään  ollut  muuta  kuin  kerenskiläinen  sinetti; 
eduskunnan  puhemies  toveri  Manner  avautti  ovet  ja 
istunto  pidettiin,  mutta  siihen  otti  osaa  ainoastaan  sos.- 
dem.  ryhmän  jäsenet. 

Puolueemme  ei  kieltäytynyt  ottamasta  osaa  uusiin 
vaaleihin,  jotka  toimitettiin  lokakuun  alussa.  Niissä  puo¬ 
lueemme  menetti,  huolimatta  äänimäärämme  tuntuvasta 
kohoamisesta,  enemmistöasemansa  valtiopäivillä.  Porvari¬ 
puolueiden  pääapuna  näissä  vaaleissa  olivat  ilmeisesti  — 
vaaliväärennykset.  Jo  heti  vaalien  jälkeen  kerrottiin  sa¬ 
nomalehdissä  tietoja,  kuinka  eräissä  sellaisissa  äänestys- 
alueissa,  joissa  äänestyslautakunnissa  oli  yksinomaan  por¬ 
varillisia  jäseniä,  porvaripuolueet  olivat  saaneet  ääniä 
enemmän  kuin  edes  äänioikeutettuja  oli  alueella.  Ja 
myöhemmin,  vallankumouksen  aikana,  löydettiin  siellä 

täällä  vaalilautakuntain  puheenjohtajain  kätköistä  joukot- 
tain  sosialidemokraattien  hyväksi  annettuja,  virheettö¬ 
mästi  täytettyjä  vaalilippuja.  Keskinäisellä  liittoutumisel- 
laan  vaaleissa  porvaripuolueet  myös  voittivat  muutamia 
edustajapaikkoja.  Mutta  tämän  ohella  on  mielestäni  myös¬ 
kin  pidettävä  todennäköisenä,  että  köyhälistön  joukoissa 
jo  alkanut  kyllästyminen  parlamenttarismiin  osaltaan  vai¬ 
kutti  vaalien  tulokseen.  Eduskunnan  voimattomuus,  edus- 
kuntatyömme  tulosten  epävarmuus,  viipyminen  ja  raukea¬ 
minen  sekä  sosialidemokratian  valtiollisen  toiminnan  hal- 
pautuminen  kokoomushallituksen  vanavedessä,  ne  epäile¬ 
mättä  vaikuttivat  sen,  että  vaali-innostus  köyhälistön  kes¬ 
kuudessa  ei  ollut  läheskään  niin  suuri  kuin  vallitsevasta 
valtiollisesta  korkeajännityksestä  päättäen  olisi  odottanut. 
Toisen  kolauksensa  sai  siis  nähtävästi  parlamenttaarisen 
kansanvallan  kaunis  näköhäiriömme,  ei  enään  yksin  ul¬ 
koapäin  tulevasta  aiheesta,  vaan  osittain  myös  sisäisestä 
hermottomuudesta  ja  viallisuudestaan. 

Nyt  kulki  historian  virta  vinhaa  vauhtia  ensimmäistä 
kuohuvaa  pyörrekohtaansa  kohti.  Porvaristo,  kuten  heti 
saattoi  arvata,  yritti  käyttää  vaaleissa  saamaansa  etumat¬ 
kaa  anastaakseen  käsiinsä  diktatuuriahan  ja  alentaak¬ 
seen  eduskunnan  pelkäksi  tämän  diktatuurin  viikunaleh- 
deksi.  Työväenluokka  taas  oli  menettänyt  kaiken  välittö¬ 
män  toivonsa  eduskunnan  apuun  ja  tietoisesti  tai  tiedotto¬ 
masti  pyrki  vallankumoukseen.  Kokoomushallitus  oli  jo 
ennen  vaaleja  hajonnut.  Luokkataistelun  kärjistymistä 
ei  mikään  estänyt. 

Lisäksi  tuntui  Suomessakin  jo  ilmassa,  että  Venäjä 
kulki  nyt  nopeasti  uutta,  syvempää  vallankumousta  kohti, 
jonka  puhkeaminen  saattoi  olla  enään  lyhyen  ajan  kysy¬ 
mys.  Kerenskin  Väliaikainen  Hallitus  vapisi  kuin  laho 
leppä  myrskyn  edellä.  Bolshevikkien  voima  kasvoi  kuin 
ukkosen  pilvi. 

Meidän  sosialidemokratiamme,  jonka  tässä  tilanteessa 
olisi  pitänyt  käyttää  kaiken  voimansa  vallankumouksen 
valmisteluun,  odotti  rauhassa  —  eduskunnan  istuntoja. 
Porvariryhmäin  liitto  teetti  marraskuun  alkupuolella  edus¬ 
kunnan  päätöksen,  jolla  maan  sisäinen  korkein  valta  — 

monarkille  ennen  kuulunut  laaja  valta  —  piti  uskottaman 
3-miehiselle  valtionhoitajakunnalle,  mutta  ei  uskaltanut 
panna  täytäntöön  tätä  päätöstään.  Samalla  se  hieroi  sopi¬ 
musta  vallan  tasanjaosta  Venäjän  Väliaikaisen  Hallituk¬ 
sen  kanssa.  Ja  kerenskiläinen  kenraalikuvernööri  Nekra- 
sov  jo  lähti  viemään  sopimusehdotusta  Pietariin  allekir¬ 
joitettavaksi. 

Mutta  hän  ei  enään  palannut  Helsinkiin.  Venäjän 
köyhälistö  niinä  päivinä  bolsheviikkipuolueensa  johdolla 
syöksi  vallasta  porvarit  ja  porvarien  kätyrit  ja  otti  ohjat 
omiin  käsiinsä. 


Meilläkin  silloin  kulki  kumouksen  hengetär  yli  maan. 
Mutta  me  emme  nousseet  sen  siiville,  vaan  kumarsimme 
päätämme  ja  annoimme  sen  lentää  yli.  Meille  tuli  siten 
marraskuusta  aseiden  maahanlaskun  muistojuhla. 

Olisiko  vallankumous  silloin  voinut  Suomessa  johtaa 
minkäänlaiseen  voittoon?  Se  on  eri  kysymys  kuin  se, 
olisiko  silloin  välittömästi  voinut  voittaa  köyhälistön  val¬ 
lankumous,  niinkuin  Venäjällä?  Edellinen  tuntuu  minusta 
nyt  perästäpäin  todennäköiseltä,  jälkimäinen  yhä,  kuten 
silloinkin,  epätodennäköiseltä. 

Vallankumouksen  onnistumisen  yleiset  edellytykset 
eivät  suinkaan  olleet  toivottomat.  Köyhälistön  kiihko 
ja  taisteluhalu  oli  yleisesti  korkea.  Porvaristo  oli  ver¬ 
rattain  huonosti  varustautunut;  se  oli  suuressa  aseiden 
puutteessa,  joskin  se  jo  oli  alkanut  niitä  Saksasta  hank¬ 
kia.  Köyhälistöllä  ei  aseita  ollut.  Muutama  sata  kivääriä 
saatiin  Helsingissä  lainaksi  venäläisiltä  sotilasryhmiltä, 
—  siinä  oikeastaan  kaikki,  mitä  silloisista  aseista  edes 
mainita  kannattaa.  Mutta  epäilemättä  olisi  venäläisiltä 
tovereilta  kipeässä  tositarpeessa  jo  silloin  voitu  saada 
lisääkin,  ainakin  jonkun  verran.  Ja  mikä  oli  kenties  pal¬ 
jon  tärkeämpää:  venäläiset  sotilaat  olisivat  silloin  kyen¬ 
neet  antamaan  Suomen  vallankumoukselle  suoranaista 
sotilaallista  apua  paljon  paremmin,  kuin  sittemmin  tal¬ 
vella,  jolloin  hajoaminen  venäläisessä  armeijassa  ja  lai¬ 
vastossa  oli  suurimmillaan.  Maassamme  oli  kyllä  silloin 
myös  sellaista  venäläistä  sotaväenainesta,  jonka  oli  pelät¬ 
tävä  pikemmin  haluavan  kuulla  mustasotnialaisen  upseeri- 

johtonsa  komennuksia,  kuin  proletaarisen  solidarisuuden 
ääntä;  mutta  tuskinpa  tämän  aineksen  puolelta  sentään 
olisi  vallankumouksen  pyörteessä  kehkeytynyt  ainakaan 
mainittavampaa  aktiivista  vastustusta. 

Näiden  merkkien  edessä  nyt  me  “luokkataistelun 
kannalla  olevat  sosialidemokratit”  horjuimme  puoleen 
ja  toiseen,  horjuimme  alussa  vahvasti  vallankumouksen 
puoleen  —  kunnes  peräännyimme.  Varsinaiset  oikeisto- 
sosialistit,  joita  puolueessamme  oli  noin  toiset  puolet, 
jakautuivat  kahtaalle,  osa  vallankumousta  selvästi  vastus¬ 
tamaan,  osa  vaatimaan.  Sos.-dem.  eduskuntaryhmässä 
ilmeisesti  enemmistö  oli  niin  vihamielisenä  vallankumouk¬ 
selliselle  pyrkimykselle,  että  saattoi  sanoa  sen  mielialan 
olevan  pikemmin  porvariston  kuin  työväestön  puolella. 
Ammattijärjestön  oikeistososialistinen  johto  sen  sijaan 
tahtoi  lähteä  jonkinlaiseen  vallankumoukseen,  jonkinlai¬ 
seen  vallankumoukselliseen  lakkotaisteluun,  jonka  käy¬ 
tännöllisenä  ja  oikeastaan  ainoana  päämääränä  he  ilmei¬ 
sesti  pitivät  enemmistöpaikkain  saamista  hallituksessa, 
senaatissa.  Yhdessä  heidän  kanssaan  meidän  puoluetoimi¬ 
kuntamme  muodosti  “vallankumouksellisen  keskusneuvos- 
ton”,  joka,  semminkin  kuin  siihen  sitten  vielä  liitettiin 
alunpitäen  selvällä  vastustuskannalla  olevia  sos.-dem. 
eduskuntaryhmän  edustajia,  kelpasi  suuta  soittamaan  val¬ 
lankumouksesta,  mutta  ei  todelliseen  vallankumoukselli¬ 
seen  toimintaan.  Tämä  komiteamme  päätti  aluksi  kannat¬ 
taa  —  suurlakon  julistamista.  Ja  paraiksi  samaan  aikaan 
kokoontuneessa  Ammattijärjestön  edustajakokouksessa 
päätettiin  koko  maata  käsittävä  suurlakko.  Merkitsikö 
tämä  vallankumoukseen  lähtemistä  vai  pelkkää  mielen¬ 
osoitusta  suurlakkojulistuksessa  esitettyjen  vaatimusten 
painostamiseksi,  siitä  saattoi  kukin  ajatella  mitä  tahtoi. 
Sillä  se  jätettiin  päättämättä  —  koska  siitä  oli  eri  mieliä. 

Suurlakko  levisi  yli  maan.  “Vallankumouksellinen 
Keskusneuvostomme”  keskusteli,  lähteäkö  eteenpäin  vai 
eikö.  Me,  joita  suotta  oli  sanottu  “marxilaisiksi”,  emme 
tahtoneet  lähteä  eteenpäin.  Ilman  meitä  taas  Ammatti¬ 
järjestön  silloiset  “vallankumoukselliset”  eivät  tahtoneet 
lähteä. 

Että  me  keskustalais-sosialidemokraatit  emme  lähte¬ 
neet  vallankumoukseen,  siinä  me  pysyimme  tavallamme 
aivan  johdonmukaisina  omalle  monien  vuosien  toimin¬ 
nassa  juurtuneelle  kannallemme.  Mehän  olimme  sosiali¬ 
demokraatteja ,  eikä  marxilaisia.  Meidän  sosialidemokraat¬ 
tinen  kantamme  oli:  1  :ksi  rauhallisen  ja  asteettaisen, 
vaan  ei  vallankumouksellisen  luokkataistelun  kanta,  mutta 
samalla  2:ksi  se  oli  itsenäisen  luokkataistelun  kanta  eikä 
porvarien  liittoon  pyrkivä  kanta.  Nämä  molemmat  puolet 
yhdessä  määräsivät  menettelymme. 

1  :ksi.  Me  olimme  vailla  uskoa  vallankumoukseen; 
emme  siihen  luottaneet  emmekä  siihen  pyrkineet.  Tämä 
on  sosialidemokratialle  ylipäänsä  ominaista. 

Sosialidemokratiahan  on  pääolemukseltaan  juuri  sel¬ 
laista  työväenliikettä,  joka  järjestää  ja  kehittää  työväkeä 
porvarillis-lailliseen  (parlamentaariseen)  luokkataiste¬ 
luun.  Sen  ohjelmassa  on  kyllä  sosialismi  loppumääränä 
ja  jossain  määrin  se  myös  määrää  sosiali-demokratian 
todellisen  eli  n.  s.  “lähimmän”  ohjelman  suuntaa.  Mutta 
pääasiassa  se  on  sen  ohjelmassa  vain  utopistisena  koris¬ 
teena,  syystä  siitä  ettei  sosialismia  voi  edes  ajatella  toteu¬ 
tettavaksi  porvarillisessa  valtiossa,  jonka  puitteisiin  so¬ 
sialidemokratian  käytännöllinen  toiminta  on  sopeutunutta. 
Se  tie,  mikä  historiallisesti  on  välttämätön,  jotta  päästään 
porvarillisesta  valtiosta  sosialistiseen  yhteiskuntaan,  köy¬ 
hälistön  vallankumouksen  ja  diktatuurin  tie,  se  on  koko¬ 
naan  sosialidemokratian  tietoisen  ja  käytännöllisen  toi¬ 
minnan  ulkopuolella;  se  alkaa  vasta  siitä,  mihin  sosiali¬ 
demokratian  varsinainen  toiminta  päättyy. 

Johdonmukaisen  sosialidemokratian  suhde  vallan¬ 
kumoukseen  on  korkeintaan  yhtä  passiivista,  kuin  suvait¬ 
sevaisen  historioitsijan  suhtautuminen  menneen  ajan  val¬ 
lankumouksiin.  “Vallankumous  syntyy,  sitä  ei  tehdä”,  on 
sosialidemokratian  mielilause,  sillä  se  ei  katso  asiakseen 
toimia  mitään  vallankumouksen  hyväksi.  Pikemminkin 
se  luonnostaan  on  taipuvainen  jarruttamaan  vallanku¬ 
mouksen  syntymistä  (samoin  kuin  jo  suurlakkoa  y.m. 
puoleksi  vallankumouksellisia  joukkoliikkeitä).  Tämä  on 
hyvin  ymmärrettävääkin  sosialidemokratian  varsinaisen 

käytännöllisen  tarkoituksen  kannalta  katsottuna:  sitä  tar¬ 
koitusta  vallankumouksellinen  toiminta  helposti  häiritsee 
ja  uhkaa  sen  keskeyttää.  Kun  vallankumouksen  suhteen 
ei  voi  ennakolta,  ehdottomalla  varmuudella  päättää,  että 
se  jo  ensi  yrityksellä  on  päättyvä  voittoon  eikä  tappioon, 
näyttää  aina  mahdolliselta,  että  vallankumouksessa  uhkaa 
vaara  sosialidemokratian  järjestötoiminnan  ja  politiikan 
saavutuksia,  järjestöjä,  taloja,  kirjastoja,  sanomalehtiä, 
uudistuslakeja,  kansanvaltaisia  laitoksia  ja  oikeuksia  j.n.e. 
Mutta  näiden  pohjalle  perustuu  sosialidemokratian  koko 
toiminta.  Osaksi  ne  ovat  käyneet  sen  elämässä  itsetarkoi¬ 
tukseksi;  tärkeimmäksi  osaksi  ne  ovat  sen  toiminnan,  sen 
porvarillislaillisen  toiminnan,  jatkumiselle  ja  kehittymi¬ 
selle  korvaamattomana  pohjana.  Sen  vuoksi  sosialidemo¬ 
kratia  kaikin  mokomin  tahtoo  niitä  säilyttää  ja  huolelli¬ 
sesti  vaaroilta  varjella,  myöskin  proletaarisen  vallan¬ 
kumouksen  vaaroilta. 

Tosin  sosialidemokratian  tieteisopissa,  (doktrinissa) , 
Marxiin  vedoten,  selitetään  järjestötoiminnan  tuloksia 
muka  kartutettavan  ja  säilytettävän  myöskin  ja  eritoten 
proletaarisen  vallankumouksen  tarpeita  ja  menestystä 
silmällä  pitäen.  —  Ja  epäilemättä  ne  tässä  vallankumouk¬ 
sessa  lopulta  hyödyksi  koituvatkin.  Mutta  se  nähtävästi 
ei  tapahdu  sosialidemokratian  ansiosta,  vaan  sosialidemo¬ 
kratiasta  huolimatta.  Jos  sosialidemokratia  voisi  aina 
mielensä  mukaan  johtaa  työväenjoukkojen  toimintaa, 
niin  tuskinpa  työväenluokka  järjestöineen  koskaan  jou¬ 
tuisi  sellaiseen  uhkayritykseen  kuin  vallankumoukseen 
eikä  senvuoksi  myöskään  sellaiseen  päämäärään  kuin 
sosialismiin.  Ainakin  mikäli  porvaristo  ei  vallankumousta 
provoseeraisi.  Tässä  ainoassa  tapauksessa  näet  johdon¬ 
mukainen  sosialidemokratiakin  nousee  —  jos  nousee,  var¬ 
maa  se  ei  ole  —  vallankumoukselliseen  taisteluun,  porva¬ 
rillislaillisen  luokkataistelunsa  saavutusten  ja  jatkumis- 
toiveiden  puolustamiseksi.  Kuten  me  nousimme  tammi¬ 
kuun  lopulla. 

Marraskuussa  sitä  vastoin  me  päätimme  perääntyä 
vallankumouksellisen  taistelun  edestä,  osaksi  suojellak¬ 
semme  kansanvaltaisia  saavutuksiamme  vaaroilta,  osaksi 

toivoen  voivamme  parlamentaarisilla  keinoilla  ehkä  kier¬ 
tää  koko  historian  pyörteen,  ja  osaksi  kai  myös  fatalisti- 
sesti  ajatellen:  jos  vallankumous  on  tullakseen,  nyt  tahi 
myöhemmin,  tulee  se  meidän  vastustuksestamme  huoli¬ 
mattakin  ja  sillä  se  itsensä  vasta  oikein  voimalliseksi 
osoittaakin.  .  . 

Mikä  on  tämän  historiallisen  virheen  tuloksena? 
Saimmeko  aseellisen  yhteentörmäyksen  vältetyksi?  Ei. 
Se  tuli  ainoastaan  lykätyksi  —  aikaan,  jolloin  porvarit 
olivat  jo  paljon  paremmin  varustautuneita  kuin  marras¬ 
kuussa.  Porvaristo  saa  aina  aseellisen  yhteentörmäyksen 
työväen  kanssa  syntymään,  milloin  se  sitä  tahtoo.  Työ¬ 
väen  taistelulle  on  vain  vaaraksi  se,  että  porvaristo  saa 
määrätä  luokkasodan  alkamisajan.  Työväen  alkaessa  sen 
ei  porvaristo  aina  kaikilla  seuduin  ole  vielä  riittävästi 
varuillaan  vallankumouksen  suhteen,  vaan  voi  tulla  enem- 
mässä  tai  vähemmässä  määrin  yllätetyksi;  semminkin 
missä  taantumuksellinen  hallitusvalta  pitemmän  ajan 
kuluessa  on  tehnyt  itsensä  laajain  kansankerrosten  sil¬ 


missä  vihatuksi,  voi  työväen  alkama  vallankumousliike 
joko  suorastaan  temmata  mukaansa  tyytymättömiä  väli- 
kerroksiakin  tahi  ainakin  hajoittaa  ja  herpaannuttaa  kapi¬ 
talismin  vallan  puolustajien  rivejä. - 

2:ksi.  Me  keskustalais-sosialidemokratit  emme  tahto¬ 
neet  pyrkiä  hallitusliittoon  minkäänlaisten  porvarillisten 
“kansanvaltaisten”  kanssa,  jollainen  liitto  niin  vallan¬ 
kumousta  kannattavain  kuin  sitä  vastustavankin  oikeisto- 
sosialistien  mielestä  oli  toivottava.  Ilman  sen  tapaista 
liittoa  ei  ollut  oikeastaan  ajateltavissakaan  sellaisen  pää¬ 
määrän  toteuttaminen,  mikä  vallankumousta  kannattavilla 
oikeistososialisteilla  mielessä  väikkyi,  s.  o.  kansanvaltai¬ 
sen  hallituksen  aikaansaaminen,  jonka  jäsenistä  ainakin 
tuntuva  enemmistö  olisi  ollut  sosialisteja  ja  jonka  ohjel¬ 
mana  olisi  ollut  elintarvenylkemisen  rajoittaminen  sekä 
erinäisten  kansanvaltaisten  uudistusten  toteuttaminen 
eduskunnaasta  tietä.  Että  tuohon  vallankumouksella  ta¬ 
voiteltavaan  “punaiseen  senaattiin”  tulisi  mukaan  ainakin 
muutamia  maalaisliiton  edustajia,  se  tuntui  noista  oikeis¬ 
tososialisteista,  kuten  ymmärrettävää  olikin,  hyvin  tarpeel- 

liselta  vahvistukselta.  Sitä  silmällä  pitäen  heidän  puolel¬ 
taan  ja  sos.-dem.  eduskuntaryhmän  puolelta  suurlakko- 
viikolla  neuvoteltiin  maalaisliiton  ryhmän  ja  kaiketi  joi¬ 
denkin  muidenkin  “edistysmielisten”  edustajien  kanssa, 
ja  “toveri”  Tokoi  kävi  tiedustamassa  senaatin  virkamie¬ 
hiltä,  suostuvatko  he  jäämään  “punaisen  senaatin”  pal¬ 
velukseen  .  .  .  Siis  “vallankumouksellisten”  sosialistien 
vallankumouksellisena  pyrkimyksenä  oli  oikeastaan  keväi¬ 
sen  kokoomussenaatin  henkiin  herättäminen  entistä 
ehommassa  muodossa,  s.  o.  sosialisti-enemmistöllä  ja 
ehkä  jättäen  siitä  pois  jyrkimmät  taantumukselliset. 

Tuo  tulos  luultavasti  marraskuun  vallankumouksesta 
olisikin,  hyvässä  lykyssä,  välittömäksi  saavutukseksi  tul¬ 
lut.  Ei  enempää.  Enempään  ei  Suomen  työväenliike 
vielä  ollut  valtauskykyinen.  Osa  järjestyneestä  työväestä 
olisi  epäilemättä  kyllä  heti  vaatinut  pitempää  askelta, 
mutta  sen  vaatimuksen  ja  ylipäänsä  köyhälistön  todelli¬ 
sen  vallankumouksellisen  äänen  olisi  kyllä  työväenliik- 
keemme  vähään  tyytyvä  enemmistö  silloin  kyennyt  vai¬ 
mentamaan,  kääntyessään  heti,  oman  välittömän  päämää¬ 
ränsä  saavutettuaan,  työväen  vallankumouksellista  dikta- 
tuuripyrkimystä  vastaan.  Oman  päämääränsä,  ainakin 
enemmäksi  osaksi,  se  kyllä  olisi  voinut  silloin  saavuttaa. 
Se  tuntuu  nyt  perästäpäin  arvioiden  vielä  paljon  toden¬ 
näköisemmältä  kuin  silloin  aikanaan.  Sen  verran  suun¬ 
nilleen  olisi  nähtävästi  Suomen  porvariston  silloin,  aina¬ 
kin  väliaikaisesti,  ollut  pakko  antaa  perään  vallankumous- 


liikkeelle,  pelastaakseen  helpommin  tärkeimmät  pääetun- 
sa,  joita  oikeistososialistien  vallankumousliike  ei  uhannut. 
Marraskuun  vallankumouksesta  Suomessa  olisi  täten  kai¬ 
ken  todennäköisyyden  mukaan  tosiasiassa  tullut  porvaril¬ 
linen  kansanvaltainen  vallankumous.  Järjestyneen  työ¬ 
väen  riveissä  siitä  olisi  välittömästi  seurannut  täysi  ja¬ 
kaantuminen:  oikea  puoli  olisi  yhtynyt  “yhteiskunnallis¬ 
ta  järjestystä  säilyttävään”  rintamaan  porvarien  kanssa, 
vasen  puoli  olisi  tullut  todellisen  vallankumouksellisen 
sosialismin  eli  kommunismin  kannalle  ja  pyrkinyt  edel¬ 
leen  hyökkäämään  porvarillista  valtiota  ja  kaikkia  sen 
valtion  vallanpitäjiä  ja  avustajia  vastaan. 

Suunnilleen  tähän  tapaan,  joskaan  ei  aivan  selvästi, 
me  puoluetoimikunnan  niin  sanotut  “marxilaiset  sosiali- 
demokratit”  jo  marraskuun  suurlakkoviikolla  käsitimme 
sen  välittömän  tuloksen,  mikä  vallankumouksesta  silloin 
hyvässä  lykyssä  olisi  voinut  johtua.  Mutta  juuri  siksi 
meillä  oli  mielessämme  kaksi  painavaa  lisäsyytä  olla  kan¬ 
nattamatta  vallankumoukseen  ryhtymistä:  1)  emme  tahto¬ 
neet  edistää  oikeistososialistien  ja  porvarillisten  ainesten 
liittoutumista  ja  2)  tahdoimme  välttää  työväenliikkeen 
repeämistä  kahteen  katkerasti  keskenään  taistelevaan 
leiriin.  Tässäkin  suhteessa  siis  ajatuksemme  kulki  sosiali¬ 
demokratialle  ominaista  rataa,  eikä  oikeaan  marxilaiseen 
tapaan.  Me  tosiasiassa  jarrutimme  historiallista  edistystä 
estäessämme  sitä  maamme  työväenliikkeen  hajoamista, 
jonka  edellytykset  olivat  jo  kypsyneet  välttämättömäksi 
ehdoksi,  jotta  työväenliike  voisi  päästä  paikaltaan  eteen¬ 
päin,  tietoiseen  vallankumoukselliseen  toimintaan.  Keino¬ 
tekoisesti  koossa  pysyttäen  vastakkaisia  pyrkimyssuuntia 
tämä  liike  ei  enää  pystynyt  lainkaan  toimimaan.  Sen 
repeäminen  saattoi  kyllä  koitua  vahingoksi  sosialidemo¬ 
kraattiselle  toiminnalle,  toisin  sanoen  eduskunnalleen  (ja 
ammatillisen)  toiminnan  välittömälle  tehoisuudelle.  Vaali¬ 
voittojen  toiveet  siitä  saattoivat  vähentyä.  Mutta  työväen- 
asiain  todelliselle  edistymiselle,  työväen  luokkataistelun 
vahvistumiselle  tuosta  luonnollisesta  hajoamisesta  olisi 
saattanut  olla  ainoastaan  hyötyä.  Sehän  olisi  merkinnyt 
vain  todellisen  työväen  rintaman  vapautumista  haitalli¬ 
sista  ja  pimittävistä  aineksista,  jotka  porvarien  rintaman 
puolella  saattoivat  olla  työväen  vallankumoukselliselle 
luokkataistelulle  sentään  vähemmän  vahingollisia  kuin 
työväen  omissa  riveissä. 

Totta  kyllä,  että  välitöntä  vallankumouksen  tulosta 
emme  olisi  kai  kiivaimmallakaan  ponnistelullamme  voi¬ 
neet  mielemme  mukaan  sanella.  Historia  itse  sen  olisi 
sanellut.  Mutta  meidän  olisi  ollut  yritettävä,  taisteltava 
ja  hyökättävä  mahdollisimman  pitkälle  —  historiallisen 
edistyksen  avuksi.  Eihän  historiakaan  voinut  tyhjillä 
rukkasilla  työtään  tehdä  —  taistelevia  kouria  se  tarvitsi. 
Ja  vaikka  suuri  jäänlähtö  Suomen  luokkataistelujen  his- 

torian  virrassa  ei  silloin  vielä  olisikaan  voinut  tapahtua, 
vaan  silloinen  repeäminen  olisi  todennäköisesti  pysähty¬ 
nyt  porvarilliskansanvaltaiseen  ruhkaantumiseen,  niin  se 
repeäminenkin  olisi  toki  ollut  askel  eteenpäin.  Sen  kautta 
olisi  jääkuoren  vastustusvoima  heikontunut;  vapaaksi  pyr¬ 
kivän  virran  painovoiman  ei  olisi  sitten  enään  tarvinnut 
ponnistella  yhtenäistä  laajaa  jääkattoa  vastaan,  vaan  se 
olisi  voinut  keskittää  kaiken  väkevän  voimansa  paina¬ 
maan  syntynyttä  ruhkaa,  siksi  kunnes  tämä  olisi  murtu¬ 
nut.  Tällainen  meno  on  virrassa  jäänlähdön  luonnollisin 
ja  nopein  vaihesarja  (prosessi).  Sitä  tietä  se  kävi  Venä¬ 
jälläkin.  Sitä  tietä  on  hyvään  alkuun  pääsy  helpoin.  Iso 
osa  kahlehtivan  porvarillisen  valtion  vastustusvoimaa  jää 
tällöin  ratkaisussa  tehottomaksi.  Sitävastoin  jäänlähtö 
voi  viipyä  viikkoja  yli  aikansa,  jos  kuori  kestää  tasaisesti 
joka  paikasta  viimeiseen  asti,  eikä  missään  synny  ryöppyä 
ja  repeämistä  ennen  yleistä  murtumista. 

Me  sotkimme  alkuryöpyn  syntymisen  puhaltamalla 
suurlakon  lopetettavaksi  viikon  lopussa  sekä  vallan- 
kumouskysymyksen  lykättäväksi  —  puoluekokouksen  rat¬ 
kaistavaksi!  Tyytymättömyys,  jopa  katkera  suuttumus  työ- 
väenjoukoissa  oli  sen  johdosta  sangen  yleinen.  Se  ei 
tosin  puhjennut  ilmikapinaksi  puoluejohtoa  vastaan,  mut¬ 
ta  se  vaikutti  tavalla,  joka  kukaties,  oli  turmiollisempi 
vastaiselle  työväen  luokkataistelulle:  se  poltti  työväen¬ 
liikkeen  johdolta  pois  parhaimman  osan  työväen  luotta¬ 
musta.  Johto,  joka  olisi  tulta  tarvinnut  rohkaistunutta 
työväen  vihollista  vastaan,  jäi  puhaltamaan  epäluulon  kyl¬ 
mään  hiillokseen.  Tällöin  synnytetty  epäluulo  ja  karsaus 
tuntui  sittemmin  painajaisena  koko  vallankumouksenkin 
ajan.  Marraskuussa  sillä  kylvettiin  jo  huhtikuun  hajaan¬ 
nusta.  —  Puoluekokous,  kun  se  jonkun  viikon  päästä 
kokoontui,  tunsi  yleisessä  mielialassa  sillä  kertaa  jo  ohi¬ 
menneen  korkeimman  harjan  vallankumoukselliselta 
hyökyaallolta  —  aalto  oli  ristituulten  hämmentämänä  las¬ 
keutumassa.  Puoluekokouksen  edustajat  olivat  valitut  jo 
keväällä,  toisellaisissa  oloissa.  Suunnilleen  puolet  heistä 
tuntui  olevan  enemmän  tai  vähemmän  selvän  vallan¬ 
kumouksellisen  toiminnan  puolella;  toiset  puolet  vastaan. 

Me  keskustalaiset  tahdoimme  kaikin  mokomin  pitää  puo¬ 
lueen  koossa  ja  “onnistuimme”.  Kokoavassa  päätöslau¬ 
selmassa  ei  ollut  vallankumouksesta  selvää  sanaa  puoleen 
eikä  vastaan,  vaan  kyllä  entisen  itsenäisen  luokkataiste¬ 
lun  henki;  lisäksi  joukko  hurskaita  reformivaatimuksia 
porvaristolle,  sekä  työväelle  kehoitus  aseelliseen  varus¬ 
tautumiseen  —  ei  tosin  vallankumouksellista  hyökkäystä, 
vaan  tarpeellista  itsepuolustusta  varten. 

Itsepuolustuksen  tarve  nyt  tuntuikin  käyvän  työväen¬ 
luokan  kipeimmäksi  'hetken  tarpeeksi.  Sillä  porvaristo, 
joka  näki  siksi  kertaa  vapautuneensa  vallankumouksen 
vaarasta,  valmistautui  nyt  tietoisesti  hyökkäykseen.  Se 
ylläpiti  julkisuudessa  hurjaa  sosialistivastaista  ajojahtia, 
ja  vähemmän  näkyvässä  muodossa  se  kehitti  sotasuunni¬ 
telmaansa,  hankki  aseita,  järjesteli  ja  harjoitti  lahtari- 
armeijaa  sekä  lähetti  agenttejaan  ulkomaille  kiireellisissä 
tehtävissä.  Myöskin  työväen  kaartia  järjestettiin  ja  puo¬ 
luejohtokin  otti  työhön  osaa.  Mutta  se  edistyi  hitaasti, 
ilman  riittävää  tarmoa  ja  tarkoituksenmukaisuutta.  Siellä 
täällä  uhkasi  automaattisesti  puhjeta  hajanaisia  paikallis- 
vallankumouksellisia  purkauksia  anarkistisine  syrjäilmiöi- 
neen;  Turussa  sellainen  puhkesikin. 

Eduskuntatyöstä  ei  nyt  enään  ollut  eikä  voinutkaan 
olla  työväenluokan  asialle  muuta  kuin  vahinkoa.  Se  vain 
kiinnitti  voimiamme  turhaan,  jotka  kaikki  olisi  tarvittu 
tulossa  olevan  vallankumoustaistelun  valmisteluun.  Se 
vain  petti  ja  eksytti  näkemästä  sitä,  mikä  tuleva  oli,  mitä 
porvaristo  valmisteli  ja  mitä  työväen  olisi  pitänyt  valmis¬ 
tella.  Vallankumouksen  uhatessa  marraskuussa  oli  edus¬ 
kunnassa  saatu  aikaan  kansanvaltainen  enemmistöpäätös, 
että  eduskunta  —  eikä  mikään  hallituskopla  —  oli  toistai¬ 
seksi  oleva  maan  korkeimman  valtiovallan  käyttäjänä. 
Tämä  näytti  jo  todelliselta,  joskin  heikolta  askeleelta  oi¬ 
kein  moitteettomaan  “kansanvaltaan”.  Perustuslakivalio¬ 
kunnassa  me  koetimme  piirtää  paperille  tarkempaa  pohja¬ 
piirustusta  tuota  kaunista  valtiorakennelmaa  varten  sekä 
päätimme  jo  julistaa  kilpailu  ihanimmasta  lipun  mallista 
Suomen  kansanvaltaisen  valtion  katon  harjalle  .  .  . 

Silloin  kuultiin  herra  Svinhufvudin  suusta  pääoman 

valtiosääntö,  jossa  oli  ainoastaan  yksi  pykälä:  “Luja  jär¬ 


jestysvalta!” 

Se  oli  sikamainen  ja  verenhimoinen  valtiosääntö. 
Mutta  se  vetosi  luokkataistelujen  historian  todellisuuteen, 
j o ukkoväkiv altaan,  silloin  kuin  moni  sosialidemokraatti 
vielä  näki  unta  äänestysvoittojen  kautta  syntyvästä  kan¬ 
sanvaltaisesta  valtiosäännöstä. 


2.  KANSANVALLAN  PUOLESTA. 

Suomen  sosialidemokratia  ei  viimetalvisessa  vallan¬ 
kumouksessa  pyrkinyt  pois  yleisen  kansanedustusjärjes¬ 
telmän  puitteista.  Päinvastoin  se  pyrki  juuri  mahdolli¬ 
simman  kansanvaltaiseen  vakiomuotoon.  Tätä  tarkoitti 
Kansanvaltuuskunnan  valtiosääntöehdotus,  joka  piti  heti 
keväällä  kansanäänestyksellä  hyväksyttämän.  Sen  mukaan 
piti  kansanvaltaisesti  valittavalla  eduskunnalla  tulla  ole¬ 
maan  kaikki  korkein  valta;  hallitus  vain  sen  toimeen¬ 
panevana  valiokuntana,  ilman  itsenäisellä  toiminnalla 
varustettua  presidenttiä,  eduskunnan  säännöllisen  ja  yksi¬ 
tyiskohtaisen  valvonnan  alaisena;  kansan  aloteoikeus  piti 
olla  laaja,  kansan  referendum  vain  valtiosääntökysymyk- 
sissä;  virkamiehet  määräajaksi  asetettavia,  ylimmät  edus¬ 
kunnan  valittavia. 

Luonnollisesti  tällainen  vakiomuoto  ei  Kansanvaltuus¬ 
kunnallekaan  ollut  mikään  itsetarkoitus,  vaan  valtiollinen 
puite  taloudellis-yhteiskunnallisten  pyrintöjen  toteuttami¬ 
seksi.  Sen  puitteissa  piti  päästämän  kehittämään  oloja 
sosialismia  kohti,  toteuttamaan  uudistuksia,  joista  lopulta 
syntyisi  sosialistinen  yhteiskunta. 

Tällainen  aate  näytti  silloin  Suomen  oloissa  hyvin 
luonnolliselta.  Kansanvaltainen  vakiomuoto  näytti  Suo¬ 
messa  voivan  taata  kansaneduskuntaan  enemmistön,  josta 
ainakin  iso  osa  olisi  suorastaan  vaatinut  sosialistista  jär¬ 
jestystä,  eikä  todennäköisesti  jälellä  olevakaan  osa  sitä 
enemmistöä  olisi  vastustanut  sitä  kohti  johtavia,  ainakaan 
vähittäisiä  ja  varovaisia  uudistuksia.  Sosialismin  vastus- 


—  30  — 


tajat  olisivat  olleet  tuomitut  olemaan  eduskunnassa  vä¬ 
hemmistönä  ja  niinollen  voimattomina,  halvattuina.  Niin 
ajateltiin. 

Suomen  talouselämän  rakenteeseen  katsoen  ei  tuol¬ 
lainen  ajatus  näyttänyt  suinkaan  mahdottomalta.  Huoli¬ 
matta  siitä,  ettei  kapitalistinen  kehitys  Suomessa  ole  pit¬ 
källä,  on  pääosa  maan  tuotanto-olojen  rakennetta  yksin¬ 
kertaisuutensa  takia  suhteellisen  helposti  soveltuva  aina¬ 
kin  otettavaksi  valtion  haltuun,  helpommin  kuin  monen 
kehittyneemmän  maan  kansantalous.  Puutavara-  ja  pape¬ 
riteollisuus  on  Suomessa  tuotantoarvoltaan  kerrassaan 
hallitsevana  osana  kapitalistisessa  teollisuudessa.  Verrat¬ 
tomasti  suurin  osa  (noin  kaksi  kolmasosaa)  metsistä  kuu¬ 
luu  jo  ennestään  valtiolle.  Paperiteollisuus  on  hyvin  kes¬ 
kittynyttä:  muutama  kymmenen  suurinta  liikettä  pakko- 
luovutettuina  merkitsee  ilmeisesti  jo  miltei  koko  tämän 
teollisuuden  pakkoluovuttamista.  Sahateollisuudessa  on 
myöskin  enin  osa  tuotantoa  verrattain  harvain  suurten 
yhtiöiden  käsissä,  jotka  lisäksi  olivat  karsain  silmin  kat¬ 
sottuja  talonpoikaisten  maanomistajaakin  keskuudessa. 
Yhteensä  parisen-sataa  liikettä  valtiolle  pakkoluovutet- 
tuina  näytti  hyvällä  syyllä  jo  voivan  merkitä  valtion  täy¬ 
dellistä  hallitsevaa  asemaa  näillä  aloilla  sekä  sen  kautta 
tavatonta  välillistä  vaikutusvaltaa  muillakin  kapitalismin 
aloilla.  Lisäksi  valtiopankin  muuttaminen  ainoaksi  tahi 
ainakin  hallitsevaksi  liikepankiksi  ja  ulkomaan  kaupan 
keskittäminen  kokonaan  valtion  välityksellä  tapahtuvaksi, 
mikä  sota- a  jän  olojen  johdosta  oli  tullut  yksinkertaiseksi 
tehtäväksi,  olisivat  ratkaisevasti  täydentäneet  valtion  ko¬ 
hottamista  maan  koko  kansantalouden  hallitsevaksi  mah¬ 
diksi.  Valtio  olisi  tällöin  ollut  hallitsevana  kapitalistina, 
mutta  ei  enää  yksityiskapitalistien  ja  porvariston  hallit¬ 
sema  valtio,  ei  niiden  luokkajärjestö,  vaan  “kansan  val¬ 
tio”,  jossa  ne  vähemmistönä  eivät  voisi  saada  määräävää 
valtaa.  Määräysvalta  olisi  oleva  taatusti  työtätekevän 
kansanenemmistön  käsissä,  joka  etujensa  mukaan  käyt¬ 
täisi  sitä  muuttaakseen  valtion  taloudellisen  toiminnan 
työväenluokalle  yhä  edullisemmaksi  ja  sitä  tietä  vähitellen 
muuttaakseen  valtion  sosialistiseksi  yhteiskunnaksi. 

Tämänsuuntainen  talouspolitiikka  oli  ilmeisesti  Suo¬ 
men  Kansanvaltuuskunnan  silmämääränä.  Ainakin  osa 
sen  jäsenistä  odotti  kansanvaltaisen  eduskunnan  enem¬ 
mistön  voivan  hyväksyä  suurimpain  puutavara-  ja  paperi- 
liikkeiden  pakkoluovutuksen  siinä  laajuudessaan  kuin 
edellä  on  viitattu  sekä  maan  ulkomaisen  kauppavaihdon 
alistamisen  valtion  ohjausvaltaan,  joista  toimenpiteistä 
olisi  myös  seurannut  valtiopankin  aseman  muuttuminen. 
Miten  olisi  käynyt,  jos  Saksan  imperialismi  ei  olisi  tullut 
Suomen  kapitalistien  avuksi,  vaan  työväki  olisi  taistelussa 
voittanut,  siitä  on  nyt  sekä  vaikea  että  turha  lausua  arve¬ 
luja.  Mutta  ilman  sellaisia  epävarmoja  arvelujakin  voi¬ 
daan  nyt  nähdä  että  joka  tapauksessa  oli  Kansanvaltuus¬ 
kunnan  ajama  valtiollinen  kansanvallan  aate  epähistorial¬ 
linen  ajatus. 

Se  tahtoi  luoda  sillan,  väliasteen,  kapitalismista  sosia¬ 
lismiin.  Mutta  sellaiseksi  kansanvalta  ei  voinut  kelvata. 

Sen  epähistoriallisuus  tuntui  jo  vallankumouksen 
kestäessä.  Se  ei  kelvannut  porvareille  eikä  se  kelvannut 
työväelle,  —  tuntui  niin,  vaikka  kumpikaan  ei  puhunut 
sitä  vastaan.  Porvarit  eivät  pitäneet  viisaana  puhua  kan¬ 
sanvaltaa  vastaan,  ja  työväki  taas,  sama  työväki,  joka 
vuosina  1904,  1905  ja  1906  oli  korkean  innostuksen  val¬ 
lassa  taistellut  kansanvallan  puolesta,  pysyi  sen  suhteen 
nyt  sangen  välinpitämättömänä.  Kummallekin  kelpasi 
nyt  ainoastaan  diktatuuri ,  porvareille  valkoinen,  työväelle 
punainen.  Kumpikin  lienee  tuntenut  tunnossaan,  että 
kansanvallan  ehdotus  oli  nyt  itse  asiassa  kompromissi¬ 
ehdotus.  Mutta  kumpikaan  ei  tahtonut  kompromissia, 
sovittelua.  Oma  valta  oli  kummastakin  parempi  kuin 
mikään  kansanvalta. 

Kansanvalta  oli  Suomessa  ollut  edellisen  vuoden ,  vii¬ 
me  vuoden  valtiomuotona.  Se  oli  saatu  maaliskuussa 
Venäjän  porvarilliselta  vallankumoukselta.  Sitä  ei  ollut 
paperilla,  ei  yleisesti  tunnustettuna  perustuslakina,  mutta 
tosiasiassa  se  kyllä  oli  olemassa.  Ei  se  ollut  mikään  täy¬ 
dellinen  kansanvalta,  —  ei  läheskään  niin  hyvä  kuin  sit¬ 
temmin  Kansanvaltuuskunnan  ehdotuksessa,  —  mutta  se 
oli  niin  hyvä,  kuin  kansanvalta  porvarillisessa  valtiossa 

koskaan  voi  olla.  Pitemmälle  kansanvallan  tiellä,  toisin 
sanoen  “rauhallisen”  väkivallattoman  luokkataistelun 
tiellä,  pääseminen  oli  historiallisesti  mahdotonta. 

Nyt  perästäpäin  on  tämä  tärkeä  huomio  helppo  tehdä. 
Viime  vuonna  Suomessa  se  oli  paljon  vaikeampi.  Suomen 
porvariston  suhteellinen  heikkous,  sen  heikkous  parla- 
menttarisessa  taistelussa  ja  sotaväen  puuttuminen  siltä, 
saattoi  houkutella  meitä  sosialidemokraatteja  kansanval¬ 
taisuuden  näköhäiriöön,  pyrkimään  sosialismiin  eduskun- 
tataistelun,  'kansanvaltaisen  eduskuntalaitoksen  kautta, 
siis  tietä,  jota  historian  todellisuus  ei  siihen  voinut  kul¬ 
kea,  —  välttämään  sosialistisen  vallankumouksen  sekä 
välttämään  kapitalismin  ja  sosialismin  välisen  väliasteen, 
köyhälistön  diktatuurin,  jota  historian  todellisuus  ei  vält¬ 
tää  voi. 

Meistä  näytti  se  viime  vuoden  kansanvalta  ei  ainoas¬ 
taan  menneen,  vaan  tulevankin  historian  oikealta  ohjel¬ 
malta.  Se  näytti  vain  vaillinaiselta  ja  heikolta  sopiakseen 
sosialismin  luomiseen.  Sitä  varten  piti  sitä  täydentää  ja 
vahvistaa.  — •  Se  olikin  heikko,  kovin  heikko.  Emme  huo¬ 
manneet,  että  se  todellisuudessa  oli  niin  heikko,  ettei  sitä 
edes  vahvistaa  voinut.  Heikkous  oli  sen  pääominaisuus, 
kuten  se  on  aina  ollut  kansanvallan  pääominaisuus  porva¬ 
rillisessa  valtiossa.  Se  oli  tosin  heikko  porvaristonkin 
nojaksi,  mutta  vielä  heikompi  työväen  avuksi.  Sen  ainoa 
historiallisesti  arvokas  etu  —  etu  molemmille  puolille, 
siis  ristiriitainen  etu  —  oli  sama  kuin  kansanvaltaisuuden 
etuna  on  aina  ollut,  nim.  että  se  salli  luokkataistelun  ke¬ 
hittyä  verrattain  vapaasti.  Se  salli  sen  kehittyä  sille  jän¬ 
nityksen  asteelle,  jolloin  enää  vain  aseellinen  ratkaisu  oli 
edessä,  siis  jolloin  sen  kansanvallan  itsensä  historiallisena 
määränä  oli  oleva:  ensimäisenä  kaatua  maahan,  tarpeet¬ 
tomana,  tehtävänsä  täyttäneenä,  vanhana  lahoaitana  hyök¬ 
kääväin  rintamain  välillä. 

3.  EHTOOLLISOHJELMALLA  VALLANKUMOUS- 

TAISTELUSSA. 

Kun  Suomen  porvaristo  tammikuun  lopulla  komensi 
lahtarinsa  hyökkäämään,  niin  sosialidemokratia  raivos¬ 
tui  —  kansanvallan  puolesta.  Porvaristo  ryöstää,  hävittää 
kansanvallan,  huudettiin  sosialidemokratian  puolelta:  tuli 
on  irti!  kansanvalta  on  hengenvaarassa!  Niin  olikin.  Por¬ 
varisto  tahtoi  kertakaikkiaan  päästä  heikkoustilastaan, 
vapautua  kaikesta  kansanvallan  aitauksesta,  josta  sille  oli 
ainakin  vastusta,  joskaan  ei  vaaraa;  se  tahtoi  panna  pys¬ 
tyyn  alastoman  luokkavallan,  vapaan  ryöstö  vallan,  “lujan 
järjestysvallan”,  niinkuin  sitä  silloin  sanottiin,  —  lahtari- 
tasavallan  tai  lahtarimonarkian,  niinkuin  nyt  nähdään. 

Niin  tahtoi  porvaristo.  Sosialidemokratia  vastasi  siihen 
vallankumouksella.  Mutta  minkä  tunnussanan  puolesta? 
Työväenvallanko  puolesta?  Ei  vaan  kansanvallan  puo¬ 
lesta.  Sellaisen  kansanvallan  puolesta,  jota  ei  voitaisi 
ryöstää. ' 

Tämä  meidän  kantamme  ei  ollut  sosialisesti  selvä,  ja 
historiallisesti  se  oli  utopia.  Sellainen  kansanvalta,  jota 
ei  voitaisi  ryöstää,  saattoi  syntyä  vain  paperilla.  Sellaista 
ei  luokkayhteiskunnassa  ole  koskaan  ollut  eikä  voi  siinä 
olla.  Aina  on  kansanvallassa  riistä  jäluokka  ryöstänyt 
vallan  kansalta.  Jos  nyt  kapitalistisen  riistojärjestelmän 
talouselämässä  kansanvalta  piti  edelleen  jäädä  voimaan, 
oli  sellainen  kansanvalta  mahdoton,  jossa  köyhälistö  voisi 
olla  valtiota  hallitsevana  luokkana  sekä  valtion  kautta 
kajota  kapitalistisen  riistämisen  juuriin.  Jos  taas  kapita¬ 
listinen  talousjärjestelmä  jo  saattoi  tulla  kukistetuksi  oli 
kansanvalta  siihen  tehtävään  tarpeeton,  kelvoton  ja  mah¬ 
doton.  Edellisessä  tapauksessa  kansanvaltainen  valtiomuo- 
to,  jos  se  sittenkin  olisi  tullut  paperilla  säädetyksi,  olisi 
vain  ollut  porvariston  luokkavallan  verho  ja  parhaassa 
tapauksessa  ehkä  sille  jonkinlainen  haitta  ja  vastus;  jäl¬ 
kimäisessä  tapauksessa  se  olisi  ollut  työväen  luokkavallan 
verho  ja  vastus.  Kelvon  kansanvaltaa  ei  olisi  syntynyt 
kummassakaan  tapauksessa.  Luokkayhteiskunnassa  voi  olla 
olemassa  ainoastaan  kaksi  luokkainvälisten  voimasuhtei- 

den  tilaa:  toinen  on  väkivallalla  (asevoiman,  lakien,  tuo¬ 
mioistuinten  y.  m.  väkivallalla)  ylläpidetty  sortotila,  jossa 
sorrettujen  luokkain  taistelu  on  tukahutettu  hiljaiseksi 
(maanalaiseksi  tai  julkiseksi,  anarkiseksi  tai  parlament- 
taariseksi  ja  ammatilliseksi  j.n.e.) ;  ja  toinen  tila  on  sorto- 
tilain  välillä  esiintyvä  luokkainvälisen  avoimen  taistelun 
tila,  vallankumous ,  jossa  väkivaltaisella  yhteentörmäyk¬ 
sellä  ratkaistaan,  mikä  luokka  siitä  lähtien  on  oleva  sorta¬ 
jana,  mikä  sorrettuna. 

Kun  Suomessa  porvaristo  nyt  haastoi  työväen  avoi¬ 
meen  taisteluun  luokkaylivallasta,  niin  työväenpuolueella 
oli  valittavana  toinen  tai  toinen  selvä  kanta:  joko  ottaa 
haaste  vastaan  ja  nousta  vallankumoukselliseen  taisteluun 
työväen  luokkavallan  puolesta;  tahi  taistelutta  antautua 
porvariston  armoille,  tunnustaen  heikkoutensa  tahi  pet¬ 
täen  luokkansa  asian.  Suomen  työväenpuolue  ei  ottanut 
kannattaakseen  kumpaakaan.  Taisteluvelvollisuuttaan  se 
ei  jättänyt  täyttämättä,  taisteluun  se  nousi,  mutta  puolus¬ 
tustaisteluun,  ei  tietoiseen  vallankumoustaisteluun.  Pu¬ 
huttiin  kyllä  vallankumouksesta  ja  tosiasiassa  kyllä  otet¬ 
tiinkin  osaa  todelliseen  vallankumoustaisteluun,  mutta 
ummessa  silmin  eikä  tietoisina  tämän  yhteiskunnallisen 
vallankumouksen  luonteesta.  Puhuttiin  näet  samalla  suun- 
avauksella  myös  kansanvallasta,  siitä  kansanvallasta,  jon¬ 
ka  käsitteeseen  erottamattomasti  kuului,  että  sen  kautta 
piti  aseellinen  yhteiskunnallinen  vallankumous  vältettä- 
män!  Siis  noustiin  vallankumoukseen  oikeastaan  — -  val¬ 
lankumouksen  välttämiseksi! 

Tämä  oli  meidän  kantamme  tavaton  elimellinen  vika, 
joka  nyt  sen  tajuttuamme  on  avoimesti  tunnustettava, 
mutta  jota  aikanaan  emme  tajunneet.  Emme  tajunneet, 
että  silloin  kun  vallankumoustaistelu  puhkesi,  silloin  työ¬ 
väkikin  väkivallallaan  työnsi  kansanvallan  syrjään ,  pyyh¬ 
ki  sen  arvottomana  vastuksena  pois  ohjelmastaan.  Jos 
Suomen  työväki  ei  olisi  ottanut  porvariston  taisteluhaas¬ 
tetta  vastaan,  vaan  vastaanpanematta  antanut  itseään 
piestä,  kahlita  ja  teurastaa,  siinä  tapauksessa  olisi  ollut 
paikallaan  kansanvallan  suojelus-  ja  vapausohjelma. 
Mutta  sinä  tammikuun  päivänä,  jolloin  Suomen  työmies 

nosti  kätensä  verivihollistaan  vastaan,  se  käsi  repi  tiel¬ 
tään  pois  kansanvallan  rääsyt.  Sen  päivän  jälkeen  mer¬ 
kitsi  kansanvallan  ohjelman  tyrkyttäminen  historiallista 
taka-askelta;  juuri  niin  myös  sellainen  “työväelle  edulli¬ 
seksi”  kehitetty  kansanvalta,  kuin  Kansanvaltuuskunnan 
valtiosääntöehdotukseen  sisältyi. 

Se  seikka,  että  jonkin  luokan  edustajat  vallankumouk¬ 
sessa  tai  muussa  luokkataistelussa  eivät  ole  tietoisia  tais¬ 
telun  todellisesta  päämäärästä,  se  ei  suinkaan  vielä  mer¬ 
kitse  taistelun  kieltämistä  tai  karille  johtamista,  ei  siis 
samaa  kuin  luokkansa  asian  vastustaminen  ja  tietoinen 
ja  tiedoton  pettäminen.  Taistelu  itsessään  on  historialli¬ 
nen  tosiasia,  se  on  pääasia,  joka  todellisen  tuloksen  rat¬ 
kaisee  ja  määrää,  ja  jokainen,  joka  voimainsa  mukaan 
osaa  ottaa  nousevan  luokan  vallankumoustaisteluun,  aut¬ 
taa  sillä  tämän  luokan  asiaa,  liikkuipa  sitten  hänen  pääs¬ 
sään  tai  huulillaan  mitä  epähistoriallisia  haaveita  tahansa. 
Niin  nyt  Suomen  sosialidemokratiakin,  kun  se  täytti  tais- 
teluvelvollisuutensa  eikä  siitä  kieltäytymällä  pettänyt 
luokkansa  asiaa,  taistelullaan  tosiasiassa  kannatti  sosia¬ 
listisen  vallankumouksen  ohjelmaa,  vaikka  se  lippunaan 
piti  vanhaa,  kulunutta  kansanvallan  ohjelmaa. 

Ei  ollut  ensimäinen  kerta,  kun  maailman  vallanku¬ 
mousten  historiassa  tällaista  esiintyi,  että  kamppailevan 
luokan  esitaistelijoilla  oli  tunnussana,  joka  ei  lainkaan 
vastannut  heidän  taistelunsa  todellista,  objektivista  (ulko¬ 
kohtaista)  historiallista  tarkoitusta.  Päinvastoin,  tunnus¬ 
sanojen  epäselvyys  on  ollut  sääntönä  menneitten  vuosi¬ 
satain  vallankumouksissa,  sosialisen  tietoisuuden  puutteen 
johdosta.  Useimmiten  ovat  vallankumouksellisten  tunnus¬ 
sanat  olleet  satunnaisten  aiheiden  synnyttämiä  tahi  pinta- 
puolisimman  nenänvarsipolitiikan  iskusanoja,  joihin  on 
usein  saattanut  myös  liittyä  eriskummainen  tai  nurinkuri¬ 
nen  (symbolinen)  kuvannollisuus.  Muistamme  esim. 
kuinka  Böhmin  hussilaisliikkeessä  jossa  siinäkin  tosi¬ 
asiassa  taisteltiin  mitä  ilmeisimmistä  taloudellisista  luok¬ 
kaeduista,  oli  taistelun  tunnussanoissa  etualalla  riita  — 
siitä,  kuuluiko  ehtoollisessa,  paitsi  leipä,  myöskin  viini 
kaikkien  nautittavaksi.  Suomen  viimetalvisessa  vallan- 

kumouksessa  oli  nyt  kansanvallan  ohjelma  Suomen  sosiali¬ 
demokratian  —  ehtoollisviini-ohjelma.  Tämä  ohjelma  ei 
estänyt  sosialidemokratiaa  vallankumoustaisteluun  osaa- 
ottamasta,  mutta  tämä  ohjelma  ohjelmana  ei  myöskään 
sitä  taistelua  hyödyttänyt.  Jos  tietämätön  merimies  pyrkii 
väärään  suuntaan,  jolla  suunnalla  hän,  jos  sinne  päin 
kulkisi,  joutuisi  umpikujaan  tai  pitkään  mutkaan,  mutta 
kova  myrsky  hänen  huomaamattaan  kulettaakin  hänet 
suoraan  oikeaan  suuntaan,  niin  tämä  hyvä  tulos  ei  toti¬ 
sesti  ole  merimiehen  älyn  ansio,  vaan  myrskyn  ansio; 
merimies  saattoi  matkalla  täyttää  velvollisuutensa  vilpit¬ 
tömästi  ja  uuraasti,  mutta  karttoja  ja  kompassia,  jotka 
hänelle  oli  annettu  pysyäkseen  suunnasta  selvillä,  hän  ei 
kyennyt  käyttämään. 

Nykyaikaiselle  sosialidemokratiselle  työväenpuolueelle, 
jonka  poliittisen  toiminnan  piti  perustua  marxilaiseen,  siis 
tieteelliseen  koulutukseen,  sille  kaikkein  vähimmän  oli 
kunniaksi  kantaa  barrikaadeilla  ehtoollisviini-symboolia. 
Ja  mikä  vielä  pahempi:  se  oli  myös  haitaksi  ja  heikkou¬ 
deksi  taistelussa.  Selvä  päämäärän  tietoisuus  jo  sinänsä 
lisää  taistelijan  voimaa  ja  tarmoa,  —  tietoisuuden  puute 
synnyttää  helposti  epävarmuutta,  epäröimistä,  heikkoutta. 
Juuri  niin  Suomessakin  vallankumouksen  aikana.  Ei  pan¬ 
tu  voimaan  riittävää  järjestystä.  Helsingissäkin  jätettiin 
porvareille  ihan  liian  suuri  juonitteluvapaus.  Kotitarkas- 
tuksia  ja  syyllisten  vangitsemisia  ei  toimitettu  riittävän 
tarmokkaasti.  Syyllisiä  vastavallankumouksellisia  ran¬ 
gaistiin  liian  leväperäisesti.  Työpakkoa  ei  aikanaan  ruvet¬ 
tu  sovelluttamaan  joutilaisiin  herroihin.  Tiukemmin  olisi 
arvattavasti  menetelty,  jos  alunpitäen  olisi  vallankumouk¬ 
sessa  ollut  tietoisena  tarkoituksenamme  työväendiktatuu - 
rin  perustaminen.  Kun  niin  ei  ollut,  johtui  siitä  toimin¬ 
taan  vaarallista  puolinaisuutta,  jonka  huomaaminen  saat¬ 
toi  rohkaista  porvarien  vehkeilyä,  samalla  kun  se  toisaal¬ 
ta  yllytti  punaisen  kaartin  mukana  olevia  anarkistisia  ai¬ 
neksia  omin  päin  toimeenpanemaan  yksityisluontoisia 
veritöitä,  ryöstöjä  y.  m.  s.,  jollainen  kurittomuus  sai  aikaan 
sekaannusta  vallankumousväen  omissa  riveissä. 

Näistä  seikoista  ei  kyllä  Suomessa  tullut  riippumaan 

vallankumoustaistelun  onneton  lopputulos.  Tappiota  ei 
jaksettu  välttää,  kun  Saksan  hallitus  yhtyi  pyövelintyöhön. 
Mutta  ellei  Saksan  hallitus  olisi  yhtynyt,  miten  siinä 
tapauksessa?  Sitä  emme  varmasti  tiedä,  mutta  paljon 
mahdollista,  että  siinä  tapauksessa  taistelun  lopputulos 
olisi  voinut  sangen  oleellisesti  riippua  siitä,  sovellutetuinko 
vallankumouksellista  järjestystä  ankarana  ja  pitempi¬ 
aikaiseksi  tarkoitettuna  diktatuurina,  vaiko  humaanisena 
väliasteena  muka  läheisen  kansanvallan  rauhansatamaan, 
siis  välillisesti  ainakin  osittain  siitä,  mitä  lippua  tai  sym¬ 
bolia  vallankumousliikkeen  sosialidemokratinen  johto 
kantoi.  Täperällä  olisi  voitto  ja  tappio  joka  tapauksessa 
ollut. 

Jossain  määrin  epäilemättä  vaikutti  Kansanvaltuuskun¬ 
nan  ja  yleensä  Suomen  sosialidemokratian  sekä  menet¬ 
telytapaan  että  ohjelmaan  vallankumouksessa  myös  se 
näkökanta, että  oli  otettava  huomioon  työväkeä  lähellä  ole¬ 
vain  pikkuporvarillisten  ja  talonpoikaisten  kansankerrosten 
suosio,  että  niitä  ei  pitänyt  karkoittaa  pelottelemalla  sosia¬ 
lismilla  ja  työväen  diktatuurilla,  vaan  rauhoittaa  ja  hou¬ 
kutella  kansanvallalla  ja  humanisella  menettelyllä.  Tämä 
oli  parlamentaarista  vaalikalastustaktiikkaa,  ei  vallanku¬ 
mouksellista  menettelyä.  Vallankumouksessa  sen  viisaus 
osoittautui  vaaralliseksi  erehdykseksi.  Pikkuporvarillisten 
ainesten  rauhallisuudella  tai  epävarmalla  suopeudella  ei 
ollut  eikä  voinut  olla  taistelun  kulkuun  sanottavaa  vaiku¬ 
tusta.  Työväestä  taistelun  voima  kokonaan  riippuu,  työ¬ 
väen  innostuksesta,  tarmosta  ja  rohkeudesta  sekä  sen 
luottamuksesta  vallankumousliikkeen  johtoon.  Mutta  työ¬ 
väen  innostusta  pikemmin  lamaannutti  kuin  kohotti  kan¬ 
sanvallan  tunnussana;  se  epäilemättä  tuntui  siitä  pikem¬ 
min  pettymykseltä  kuin  siltä  päämaalilta,  jonka  voittami¬ 
seksi  työmies  saattoi  ilolla  vaikkapa  henkensäkin  uhrata. 
Luokkadiktatuurin  ja  sosialismin  selvät  tunnussanat  olisi¬ 
vat  voineet  aivan  toisella  tavalla  sytyttää  työläisten  mie¬ 
liä.  He  olisivat  tunteneet,  että  heitä  johdetaan  taistelussa 
todella  eteenpäin,  suoraan  suurinta  historiallista  ihannet¬ 
taan  kohti.  Ja  nähdessään,  että  porvaristoa  olisi  vallan¬ 
kumousliikkeen  johto  kohdellut  juuri  sillä  ankaruudella, 

kuin  verisen  luokkataistelun  aikana  on  kohdeltava  vihol¬ 
lista  ja  sortajaa,  joka  on  ansainnnut  joutua  vuorostaan 
sorretuksi,  olisi  työläisarmeijassa  vahvistunut  altis  luotta¬ 
mus  johdossa  olevia  tovereita  kohtaan. 

Vallankumouksen  johdossa  olevalle  työväenpuolueelle 
on  työväen  innostunut  luottamus  kultaa  kalliimpi.  Sitä  ei 
vähääkään  saa  politikoida  hukkaan,  jos  toivoo  vallan¬ 
kumouksen  voittoa,  eikä  sen  turmiota. 


4.  MYRSKYN  LOGIIKKA. 

Köyhälistön  vallankumous  on  ennen  kaikkea  suuri 
järjestämistehtävä.  Hallinto  on  järjestettävä  köyhälistön 
luokkavallan  koneistoksi;  köyhälistöarmeija  on  järjestet¬ 
tävä  tämän  vallan  varmaksi  tueksi,  ja  luokkasodan  käynti 
järjestettävä  sosialismin  kannalle. 

Monet  kokemukset,  joita  Suomen  vallankumouksessa 
ennätettiin  'saada  näiden  järjestämistehtäväin  suorituk¬ 
sessa,  tarvitsevat  erikoiskäsittelynsä,  johon  tässä  ei  ole 
tarkoituksena  ryhtyä.  Tässä  on  vain  todettavanamme  se 
suunta ,  johon  kokemus  meille  osoitti  olevan  pyrittävä  köy¬ 
hälistön  vallankumouksen  järjestämistyössä. 

Hallinnon  järjestämisessä  jouduimme  käytännössä 
oikealle  tolalle  etupäässä  yleisen  virkamieslakon  johdosta. 
Kaikesta  kansanvaltaisesta  harhauskostamme  huolimatta 
joutui  koko  valtion  ja  kuntain  hallinto  järjestyneen  työ¬ 
väen  käsiin,  kun  entiset  toimitsijat  miltei  kauttaaltaan 
tekivät  lakon.  Eräillä  aloilla  näistä  pieni  osa  jäi  toimiin¬ 
sa,  mutta  yleensä  vain  joko  saboteeraustarkoituksessa  tahi 
salaa  avustaakseen  lahtarien  sodankäyntiä,  esim.  rauta¬ 
teillä  sekä  posti-,  sähkösanoma-  ja  puhelinlaitoksessa. 
Viimemainituiltakin  aloilta  olisi  ehkä  ollut  parasta  ajaa 
heti  kaikki  porvaripuolueiden  kannattajiksi  tunnetut  toi¬ 
mitsijat  pois,  vaikkapa  sen  johdosta  liikenneyhteys  olisi¬ 
kin  tuntuvasti  supistunut  ja  esim.  sähkösanomalaitos  jou¬ 
tunut  toistaiseksi  lähes  kokonaan  seisauksiin.  Ainakin 
niin  kauvan  kun  varsinaista  rintamasotaa  kestää,  on  pet- 
turipalveluksiin  alttiiden  ainesten  sietäminen  rautateillä 

—  39  — 


ja  sähkösanomalaitoksessa  (hyvin  vaarallista;  vapaata 
puhelulaitosta  voi  taas  työväen  rintaman  selkäpuolella 
oleva  porvaristo  siinä  määrin  käyttää  sotilaalliseen  kaval- 
lustarkoitukseen,  että  sen  käyttö  yleensä  lienee  paras 
avoimen  taistelukauden  ajaksi  rajoittaa  mahdollisimman 
vähään,  koska  täysin  tehokasta  kontrollia  ei  sen  suhteen 
kumminkaan  voida  aikaan  saada. 

Tuotannon  järjestämisessä  niinikään  liikkeiden  joh- 
tajain  ja  teknikkojen  yleinen  lakko  työnsi  vallankumous- 
liikkeen  elimiä  työväen  haluamalle  tolalle,  sosialisoimisen 
tielle,  paljon  pikemmin  ja  pitemmälle  kuin  sosialidemo¬ 
kratiamme  muuten  olisi  ollut  vielä  valmis  ryhtymään. 
Lähinnä  joutuivat  tietysti  valtion  ja  kuntain  liikelaitokset 
järjestyneen  työväen  hoitoon,  pian  myös  useat  suuret 
kapitalistiyhtiöiden  liikkeet,  niiden  joukossa  maan  suurim¬ 
man  kapitalistisen  liikkeen  Kymi-yhtiön  paperi-  ja  puun- 
jalostusteollisuuslaitokset.  Yleensä  ei  kapitalistien  kylmille 
jättämäin  liikelaitosten  käyntiin  saaminen  tuottanut  työ¬ 
väelle  voittamattomia  vaikeuksia.  Tosin  teknillisesti  kou- 
luuntuneiden  johtajavoimain  tarve  epäilemättä  olisi  teol¬ 
lisuuden  järjestämisessä  myöhemmin  tuntunut  vielä  ki¬ 
peämmin  kuin  alussa;  mutta  niin  riittämättömät  kuin  tässä 
suhteessa  työväen  käytettävissä  olevat  apuvoimat  olivat¬ 
kin,  osoitti  kokemus  kuitenkin  ilahuttavan  selvästi,  että 
Suomen  työväki  olisi  kyllä  pystynyt  maan  tuotannon  jär¬ 
jestämään.  Useimmilla  työväenvallan  toimesta  käyntiin 
järjestetyillä  työmailla  kerrottiin  ennenpitkää  menestyk¬ 
sen  olevan  paremman  kuin  ennakolta  osattiin  odottaa. 

Sitävastoin  itse  luokkasodan  ja  punaisen  armeijan  jär¬ 
jestämisessä  esiintyi  virheitä,  epäjohdonmukaisuuksia  ja 
puutteellisuuksia,  suureksi  osaksi  tosin  kokemuksen  ja 
teknillisen  taidon  puutteesta,  mutta  osaksi  myös  sen  joh¬ 
dosta,  ettei  itse  taistelun  järjestämiseen  kiinnitetty  tar¬ 
peeksi  vakavaa  huomiota.  Valmistelu  ennen  taisteluun 
ryhtymistä  ei  ollut  huolellista,  tarkoituksenmukaisesti  har¬ 
kittua  eikä  tarmokasta.  Ei  edes  porvariston  johtajain 
vangitsemisten  suorittamista  ennakolta  valmistettu,  eikä 
tässä  suhteessa  luokkasodan  aikanakaan  saatu  aikaan  jär¬ 
jestelmällisyyttä.  Punaista  armeijaa  koottiin  aluksi  ai- 

noastaan  vapaaehtoisesti  ilmoittautuvista  järjestyneistä 
työläisistä,  sitten  päästettiin  siihen  järjestymättömiäkin 
työläisiä,  paikoin  heitä  velvoitettiinkin  siihen  yhtymään,  ja 
lopuksi  toisin  paikoin  toteutettiin  yleistä  asevelvollisuutta, 
lähettäen  porvareitakin  kivääri  kädessä  rintamalle.  Tar¬ 
koituksenmukaisinta  nähtävästi  olisi  ollut  alunpitäin  toi¬ 
mittaa  kutsunta  kaiken  köyhälistön  keskuudessa,  ottamalla 
siitä  armeijaan  joko  kaikki  asekuntoiset  tahi  määrättyihin 
ikäluokkiin  kuuluvat  asekuntoiset  miehet.  Palkkaarmei- 
jassa,  joka  oli  keskinkertaista  paremman  työpalkan  veroi¬ 
nen,  ei  olisi  tarvinnut  olla  niin  korkean.  (Yleisiä  töitä  ei 
yleensä  olisi  tarvinnut  työttömille  järjestää,  niin  kauan 
kun  punaiseen  kaartiin  piti  lisää  väkeä  saada.)  Joukkojen 
muonitus  lienee  yleensä  ollut  tyydyttävällä  kannalla,  mut¬ 
ta  jalkineiden  puute  oli  suuri,  osaksi  myös  vaatteiden 
puute.  Aseiden  ja  ampumavarojen  kuljetus,  säilytys  ja 
täsmällinen  perilletoimittaminen  oli  varsinkin  alkuaikoina 
huonosti  järjestettyä  eikä  sitä  tyydyttävälle  kannalle  ennä¬ 
tetty  saadakaan.  Puutteellisimmalla  kannalla  lienee  ollut 
sotilaallinen  tiedustelu.  Erikoisten  tiedusteluosastojen 
perustaminen  sitä  varten  rintaman  selkäpuolella  oli  ilmei¬ 
nen  virhe;  sellaisten  osastojen  hommista  ei  sotatoimille 
voinut  olla  muuta  kuin  haittaa  ja  vaaraa.  Ettei  itse  rin¬ 
tamilla  olevain  joukkojen  kautta  saatu  järjestetyksi  koh- 
tuullisimpiakaan  vaatimuksia  tyydyttävää  tiedustelutoi¬ 
mintaa,  se  oli  ilmeisesti  yhteydessä  sen  kaikkein  tuntu- 
vimman  puutteen,  kanssa,  josta  punainen  armeijamme 
kärsi.  Se  oli  pystyväin,  luotettavain,  täsmällisten  ja  kou¬ 
luun  tuneiden  päällikköjen  puute.  Ennestään  ei  kouluun- 
tuneita  voimia  ollut  saatavissa,  koska  maa  oli  jo  pitkän 
aikaa  ollut  ilman  omaa  sotaväkeä;  ainoastaan  pieni  määrä 
entisiä  aliupseereita  löytyi  työväen  käytettäväksi.  Vaja- 
naisinkin  upseeriopetus  ennen  vallankumousta  olisi  var¬ 
maan  koitunut  taistelulle  suureksi  hyödyksi,  mutta  sellais¬ 
ta  ei  saatu  järjestetyksi  silloin  eikä  sanottavassa  määrin 
sitten  vallankumouksen  aikanakaan.  Oli  aivan  arvelutta¬ 
vassa  määrin  sattuman  varassa,  mikä  mies  millekin  pääl¬ 
likön  paikalle  tuli.  Tuli  kyllä  hyviäkin  miehiä,  useita 
aivan  erinomaisia,  jotka  lyhyessä  ajassa  kokemuksen 

kautta  kohosivat  suuren  tehtävänsä  tasalle  ja  tekivät  jou¬ 
koistaan  mallijoukkoja.  Mutta  tuli  myös  tehtäviinsä  sopi¬ 
mattomia  ja  osaksi  kelvottomia  aineksia  moninaisiin  pääl- 
liköntoimiin  ja  esikuntiin,  ei  tosin  monta  petturia,  mutta 
kyllä  suuria  suunsoittajia,  jotka  eivät  koskaan  ennenkään 
olleet  pystyneet  mihinkään  kunnolliseen  järjestävään  tai 
johtavaan  toimintaan  ja  joista  ei  nytkään  sellaiseen  ollut, 
vaikka  yleisessä  kuohunnassa  pinnalle  kohosivat.  Jos  työ- 
väenliikkeemme  kasvattamat  kokeneet  järjestäjät  olisivat 
yleisemmin  ja  innokkaammin  pyrkineet  osalliseksi  soti¬ 
laalliseen  johtoon  ja  järjestämistyöhön,  eikä  sitä  väitelleet, 
kuten  paljon  tapahtui,  olisi  epäilemättä  luokkasodan  johto 
meidän  puoleltamme  saatu  melkoista  kunnollisemmaksi. 
Silloin  olisi  myös  sillä  provokaattorisella  yllytystyöllä, 
jota  porvarit  synnyttivät  riveissämme  palkattujen  käty- 
riensä  kautta,  paljon  vähemmän  voitu  kylvää  epäluuloa 
sotapäällystöämme  kohtaan.  Tällainen  yllytystyö  on  luok¬ 
kasodassa  silminnähtävästi  porvariston  kavalampia  ja  vaa¬ 
rallisimpia  vastakeinoja,  ja  mitä  enemmän  on  vallan¬ 
kumouksessa  pinnalle  nousseita  aineksia,  joiden  entisyyt¬ 
tä  ei  tunneta,  sitä  helpommin  voivat  joukot  vastoinkäymi¬ 
sissä  ruveta  epäilemään  päälliköitä  pettureiksi. 

Luokkasodan  yleisessä  johdossa  meidän  puolellamme 
oli  ilmeisesti  myös  paljon  arvostelun  sijaa.  Ettei  alussa 
päästy  hyökkäämään  tarmokkaammin  ja  pitemmälle,  se 
johtui  tosin  oleellisessa  määrin  aseiden  puutteesta,  vaikka 
ei  suinkaan  kokonaan.  Sitten  kun  taas  aseita  saatiin,  ei 
ollut  riittävästi  harjoitettua  väkeä;  välillä  olleita  viikkoja 
ei  oltu  tarmokkaasti  käytetty  uusien  joukkojen  kokoami¬ 
seen  ja  harjoittamiseen,  koska  alussa  ei  pidetty  silmällä 
varustautumista  pitempiaikaiseen,  useampia  kuukausia 
kestävään  luokkasotaan.  Järkiperäistä  työnjakoa  joukko¬ 
jen  kesken  ei  saatu  aikaan.  Enimmäksi  osaksi  joukkom¬ 
me  kaiken  aikaa  taistelivat  ilman  reservejä,  joka  tietysti 
ennen  pitkää  kävi  niille  sekä  uuvuttavaksi  että  vaaralli¬ 
seksi  .  Rintamamme  yleensä  kestivät  hyvin  vihollisen 
hyökkäykset,  mutta  reservien  ja  erityisten  hyökkäyspatal- 
joonain  puutteessa  emme  itse  pystyneet  tekemään  voi¬ 
makkaita  hyökkäyksiä.  Kun  pohjoisrintamallamme  pitem- 

män  aikaa  jatkettiin  etenemisyrityksiämme,  pääsi  siellä, 
Tampereelta  pohjoiseen,  muodostumaan  rintamaamme  iso 
vaarallinen  mutka,  jonka  sivustat  olivat  miltei  kokonaan 
suojaamattomat.  Tämä  mutka  vaati  väkeä  5 — 6  kertaa 
enemmän  kuin  oikaistu  tukeva  puolustusrintama  olisi 
Tampereen  pohjoispuolella  vaatinut.  Tällainen  taktillinen 
virhe  kosti  pian  itsensä.  Valkoisten  sivustahyökkäys  sai 
mutkan  perässä  olevissa,  liiaksi  väsytetyissä  joukoissam¬ 
me  syntymään  hämmingin  ja  perääntymisen  sellaisessa 
epäjärjestyksessä,  että  vihollisen  oli  pian  helppo  saartaa 
Tampere  ja  siirtää  rintamansa  tämän  kaupungin  etelä¬ 
puolelle. 

Epäilemättä  oli  tällöin  myös  joukkojemme  mielialaa 
jo  masentanut  tieto,  että  Saksan  hallitus  oli  astunut  Suo¬ 
men  porvariston  avuksi,  lähettäen  aluksi  laivasto-osaston 
Ahvenanmaalle  tukemaan  aseiden  ja  apujoukkojen  kulje¬ 
tusta  Suomeen.  Ahvenanmaalta  sitten  valmistettiin  myös 
saksalaisten  ja  suomalaisten  lahtarien  yhteinen  maihin- 
nousuretki  Hankoon,  meidän  selkäämme.  Venäläinen  up¬ 
seeristo  puolestaan  oli  pitänyt  huolen,  että  Hangon  ulko- 
varustuksilla  —  yhtä  vähän  kuin  Ahvenanmaalla  —  ei 
tulijoita  vastassa  ollut  mitään  vastarintaa.  Venäläiset 
puolustajat  oli  viety  pois  ja  suomalaisten  vallankumouk¬ 
sellisten  käsiin  ei  varustuksia  oltu  luovutettu.  Maihin¬ 
nousu  Hangossa,  jonka  torjumiseen  ei  meillä  enään  jouk¬ 
koja  tarpeeksi  riittänyt,  teki  ilmeisesti  sekä  vaaranalai¬ 
seksi  Helsingin  aseman  että  myös  koko  lounais-Suomen 
puolustuksen  toivottomaksi.  Heti  ryhdyttiinkin  tyhjentä¬ 
mään  lounais-Suomea,  tarkoituksella  perääntyä  itäänpäin, 
esim.  Kymijoen  linjalle.  Mutta  tällöin  osottautui,  että 
seuduilta,  missä  vihollinen  ei  hyökännyt,  oli  vaikea  saada 
joukkojamme  perääntymään.  Sillä  aikaa  kuin  meidän 
evakuoimisemme  ja  perääntymisemme  viipyi,  vihollinen 
keräsi  voimakkaita  hyökkäysjoukkoja  itä-Suomeen  ahdis¬ 
tamaan  perääntymistietämme  Venäjälle.  Näiden  kansain¬ 
välisten  lahtarijoukkojen  hyökkäykset  kävivät  huhtikuun 
jälkipuolella  meille  mahdottomiksi  torjua.  Ja  kun  Kar¬ 
jalassa  rintamamme  murtui,  jäi  enin  osa  punaisesta  ar¬ 
meijastamme  saarroksiin.  Noin  neljä,  viisi  tuhatta  lienee 

koko  vallankumouksellisesta  joukostamme  päässyt  Venä¬ 
jälle. 

Suomen  porvaristo  oli  aluksi  pyytänyt  avukseen  Ruot¬ 
sin  hallitusta.  Ruotsista  se  saikin  kaiken  aikaa  aseita  ja 
ampumavaroja,  mutta  varsinaisesta  sotilaallisesta  sekaan¬ 
tumisesta  ei  Ruotsin  hallituksen  kanssa  kauppoja  synty¬ 
nyt,  syystä  tai  toisesta.  Sen  sijaan  Ruotsin  hallitus  yritti 
vallankumouksen  aikana  anastaa  Suomeen  kuuluvat  Ah¬ 
venanmaan  saaret.  Kun  vallankumouksellisen  armeijam¬ 
me  tappio  saattoi  jo  Ruotsistakin  käsin  näyttää  varmalta 
ja  ainoastaan  suoranainen  pyövelityö  oli  jälellä,  lähetti 
Ruotsikin  “mustan  brigaadinsa”  Tampereen  edustalle  val¬ 
lankumouksellisen  työväen  verta  juomaan.  Mikä  seikka 
ei  näytä  lainkaan  häirinneen  Ruotsin  hallitus-sosialistien 
pysymistä  maansa  porvaripuolueiden  ja  hallituksen  uskol¬ 
lisina  lakeijoina.  Ennen  mustan  brigaadin  tuloa  oli  saa¬ 
punut  Helsinkiin  luoksemme  Ruotsin  hallitus-sosialistien 
puolivirallinen  lähetystö,  jonka  puolesta  puoluesihteeri 
Möller  selitti,  että  Suomen  vallankumouksen  voitto  olisi 
suureksi  vahingoksi  kansainvälisen  demokratian  asialle  . . . 
Kansainväliset  sosialipetturit  siis  pelkäsivät  jo  meidänkin 
vallankumoustamme,  pelkäsivät,  että  sen  mukana  leviävä 
tuli  voisi  kärventää  porvarien  heille  levittämän  makuupat- 
jan  höyheniä.  Meistä  tuntuu  nyt  perästäpäin  pikemmin 
pelottavalta  se  mahdollisuus,  että  meidän  vallankumouk¬ 
semme  voitto  olisi  ehkä  kansanvaltaisella  ohjelmallaan 
voinut  aluksi  sotkea  naapurimaiden  työläisten  käsityksiä 
proletaarisen  vallankumouksen  suurista  tehtävistä. 

Mutta  voitto  lankesi  vielä  tällä  kertaa  pääoman  väki¬ 
vallalle.  Saksan  imperialismi  kuuli  Suomen  porvarien 
rukouksen  ja  otti  nielläkseen  heidän  isänmaansa  nuoren 
itsenäisyyden,  joka  Suomen  sosialistien  pyynnöstä  oli  juu¬ 
ri  vastikään  saatu  lahjaksi  Venäjän  Sosialistiselta  Neu¬ 
vostotasavallalta.  Suomen  porvareita  ei  hetkeäkään  kan¬ 
sallistunto  soimannut  eikä  vieraan  imperialismin  orjanies 
pelottanut,  kun  heidän  isänmaansa  uhkasi  muuttua  työtä¬ 
tekevän  kansan  isänmaaksi .  Ennemmin  he  työnsivät  kai¬ 
ken  kansansa  saksalaisen  suurrosvon  saaliiksi,  pyytäen 
itselleen  vain  vaatimattoman  orjavoudin  paikan. 

He  saivat  sen  paikan  ja  ruoskan  käteensä.  Eikä  kos¬ 
kaan  maailmassa  ole  veristä  orjanruoskaa  sen  katalam- 
malla  pedonhimolla  heilutettu,  kuin  Svinhufvudin  vouti- 
kauden  aikana  Suomessa  on  tehty,  herkeämättä,  päivästä 
toiseen,  nyt  jo  seitsemän  kuukautta.  Suomen  porvariston 
koston  hekuma  on  vallankumouksen  jälkeen  vaatinut  suu¬ 
remman  määrän  kuolonuhreja  turvattomista  vangeista, 
kuin  mitä  koko  kolme  kuukautta  kestänyt  ankara  luokka¬ 
sota  työväeltä  uhreja  vei.  Järjestelmällisesti  jatketuilla 
tovereittemme  joukkoteurastuksilla  on  Suomen  valkoinen 
lähtarivalta  aivan  kuin  koettanut  hermoja  järisyttävällä 
räikeydellä  osoittaa  kaikkien  maiden  työväelle,  mikä  kos¬ 
ton  hurjastelu  heitäkin  voi  uhata,  jos  he  eivät  heti  valtaan 
päästyään  pane  oman  maansa  porvaristoa  rautaisen  dikta¬ 
tuurinsa  alaiseksi,  vaan  noudattavat  sekä  vapaina  että 
vankeina  olevain  luokkavihollistensa  suhteen  samallaista 
herkkätuntoista  ihmisellisyyttä,  kuin  meidän  vallanku- 
moushallituksemme  Suomessa  noudatti.  Paitsi  joukkoteu- 
rastuksia  otti  Suomen  porvaristo  alun  pitäen  kostokeino- 
naan  käytäntöön  myös  vankien  tappamisen  nälkään.  Se 
on  nähtävästi  jumalata  pelkäävän  monarkistisen  osake¬ 
yhtiö-pääoman  hekumallisinta  joukkokostoa:  kun  työläi¬ 
set,  jotka  ovat  ylpeinä  tunteneet  olevansa  kaiken  rikkau¬ 
den  luojia  ja  oikeita  omistajia,  nyt  vangittuina  nälän  kou¬ 
ristuksissa  vääntelevät,  sinertyvät  ja  toinen  toisensa  jäl¬ 
keen  henkensä  heittävät,  niin  sitä  nähdessään  hieno  osa¬ 
kepääoman  valtias  parhaiten  sulattelee  rasvojaan,  kiihoit- 
taa  ruokahaluaan  ja  nauttii  yli-inhimillisestä  vallastaan  . . . 
Nauttii  niin  liiaksikin,  että  siksi  kertaa  miltei  unohtaa  — 
kuten  kaikki  (huijarit  —  että  elävää  työvoimaa  enää  tar- 
vitaankaan,  kunnes  joku  yksityiskapitalisti,  kuten  vapaa- 
herra  Linder,  havahtuu  humalasta  nähdessään  tilojensa 
ja  tehitaittensa  jäävän  työvoimista  aivan  kylmille,  sanoo 
kohmeloisen  totuuden:  “tämä  on  kunniatonta”,  sekä  ke¬ 
hottaa  svinhufvudilaisia  ammattiveljiään  suurempaan  koh¬ 
tuullisuuteen  kostonnautinnossa. 

Kapitalismin  paratiisi  oli  nyt  Suomessa  jotakuinkin 
täydellinen.  Ei  puuttunut  enää  muuta  kuin  kullattu  kruu¬ 
nu  Ja  sekin  jo  tilattiin  tavallista  saksalaista  valmistetta 

Hohenzollernien  haaraliikkeestä  Hessenistä,  Wilhelm-mes- 
tarin  osoituksen  mukaan.  —  Päivää  ennen  kuin  lahtarien 
valtiopäivät  itselleen  kuninkaan  valitsivat,  nosti  historian 
koston  jumala  sormensa  —  Bulgariassa  ja  Ranskan  rinta¬ 
malla  soitettiin  Saksan  imperialismille  kolkkoja  kelloja. 
Suomen  herrashölmöt  eivät  vieläkään  ymmärtäneet  pe¬ 
rääntyä.  He  tahtoivat  juosta  päänsä  seinään  asti.  Kohta 
siis  saanemme  nähdä  heidän  englantilaisen  imperialismin 
edessä  lankeavan  kasvoilleen.  Kunnes  työväki  ajaa  eng¬ 
lantilapsenkin  rosvon  pois.  Silloin  Suomen  herrat  lopul¬ 
lisesti  putoavat  persuuksilleen. 

Tukholmassa  1918. 

Suomen  porvariston  johtajille*) 


Se  on  erehdys,  että  minut  on  jo  vangittu  ja  tapettu. 
Lienettekö  surmauttanut  toisen  ihmisen  sijastani? 

Ennenkuin  minut  viimeisen  kerran  vangitaan,  sanon 
teille  ainakin  julki  mitä  sydämelläni  on. 

En  ole  enää  sama  kuin  silloin  kun  näitte  minut  valtio¬ 
päivillänne.  Minä  olen  kommunisti,  eli  marxilainen  val¬ 
lankumouksellinen  sosialisti.  Venäjällä  ollessamme  me 
suomalaisetkin  sosialistit  kasvoimme.  Siellä  kasvaa  nyt 
sosialisteista  tulevaisuuden  kansaa.  Minustakin  tuli  Venä¬ 
jän  sosialistisen  Neuvosto-Tasavallan  kansalainen  ja  Ve¬ 
näjän  kommunistisen  puolueen  jäsen.  Lopuksi  jouduin 
Venäjän  Neuvosto-Tasavallan  toimeenkin,  sen  Pietarissa 
olevan  punaupseeri-koulun  v.  t.  komissaariksi,  josta  toi¬ 
mesta  muodollisesti  eroamatta  viime  keväänä  läksin  tänne 
Suomeen.  Olin  näet  Suomalaisen  Kommunistisen  puo¬ 
lueen  keskuskomiteassa  sitä  mieltä,  että  vähintään  yksi 


*)  Kun  “Viesti”  (Tukholmassa  v.v.  1918-1920  ilmestynyt 
kuukausilehti)  maaliskuulla  1920  julkaisi  tämän  kirjotuksen, 
niin  lausui  lehti  puolestaan  m.  m.: 

“Viime  Viestin  numerossa  kerroimme  toveri  O.  V.  Kuu¬ 
sisen  tulleen  murhatuksi.  Nyt  kuitenkin  on  meillä  onni 
peruuttaa  tämä  kaikkiin  tovereihimme  kipeästi  koskenut 
kauhu-uutinen.  Kuten  päivälehdistä  on  jo  näkynyt,  on  toveri 
Kuusinen  nimittäin  valkoisten  vainukoirain  uhallakin  onnis¬ 
tunut  pujahtamaan  Ruotsin  puolelle,  minne  suomalaisten 
verihurttain  kynnet  eivät  ulottune. 

“Niin,  toveri  Kuusinen  elää,  ja  enemmänkin:  Suomen 
valkoisen  hallituksen  ja  sanomalehdistön  paraikaa  mieli¬ 
hyvin  vakuuttaessa  hänen  tulleen  tapetuksi,  istui  toverimme 
piilopirtissään  laatien  verenhimoisille  vainoojilleen  avoimen 
kirjeen,  jota  jaettiin  painettuna  Helsingissä  ja  muualla 
samaan  aikaan,  kun  lehdissä  kierteli  seikkaperäinen  kuvaus 
hänen  murhastaan!” 

keskuskomiteamme  jäsenkin  olkoon  täällä  paikan  päällä 
seuraamassa  Suomen  köyhälistön  tulevan  voiton  mahdol¬ 
lisuuksien  kehitystä.  Useat  toisetkin  toverini  keskuskomi¬ 
teasta  olivat  valmiit  tänne  lähtemään,  mutta  minut  pääs¬ 
tettiin  ensimäiseksi. 

Me  nykyiset  suomalaiset  kommunistit  olimme  parla¬ 
mentaarisen  sosialidemokratian  kannalla  siihen  asti  kun¬ 
nes  te,  valkoiset  herrat,  kaksi  vuotta  sitten  työnsitte  Suo¬ 
men  työväenluokan  vallankumoukselliseen  itsepuolustus- 
taisteluun.  Työväen  taistelu,  kuten  muistatte,  alkoi  tam¬ 
mikuun  viimeisinä  päivinä  1918,  vasta  sen  jälkeen  kun 
teidän  hallituksenne  oli  salaisella  määräyksellään  saman 
kuun  16  p:nä  ryhtynyt  yli  maan  panemaan  liikekannalle 
teidän  laittomat  aseelliset  luokkajärjestönne  ja  sen  jäl¬ 
keen  kun  nuo  luokkajoukkonne  olivat  Viipurin  läänissä  ja 
Pohjanmaalla  alkaneet  yleisen  hyökkäyksensä.  Kun  kan¬ 
salaissota  sitten  rupesi  kääntymään  teille  onnettomaksi, 
pyysitte  te  Ludendorffilta  apua.  Hän  suostui,  Saksan  etu¬ 
jen  vuoksi,  kuten  hän  on  sotamuistelmissaan  kirjoittanut. 
Toisin  sanoen  te  luovutitte  silloin  Saksan  keisarivallan 
holhoukseen  tämän  Suomenmaan,  jolle  sitä  ennen  Venä¬ 
jän  Sosialistinen  Neuvosto-Tasavalta  oli  teidän  hallituk¬ 
sellenne  antamansa  tunnustuksen  kautta  myöntänyt  täy¬ 
dellisen  vapauden  ja  itsenäisyyden. 

Me  emme  luulleet  saksalaisten  hyökkäävän  tänne.  Se 
oli  meidän  historiallinen  erehdyksemme.  Tosiasiassa 
Ludendorffilla  silloin  ei  olisikaan  ollut  varaa  lähettää 
yhtään  kivääriä  eikä  yhtään  sotamiestä  tänne.  Hän  ei  sitä 
älynnyt,  ahneus  petti  hänet.  Se  oli  hänen  erehdyksensä, 
jota  viisaammat  saksalaiset  porvarit  eivät  tule  hänelle  tai¬ 
vaassakaan  anteeksi  antamaan. 

Saksalaisten  saavuttua  Hankoon  siirtyi  meidän  vallan- 
kumoushallituksemme  Viipuriin.  Akomuksemme  oli  vetää 
rintamamme  Kymijoen  linjalle  ja  toistaiseksi  puolustaa 
sitä.  Minä  aijoin  lähteä  Venäjän  kautta  Saksaan  agitee- 
raamaan  Saksan  sekaantumista  vastaan.  Joukkojemme 
vaikeata  perääntymisliikettä  länsi-Suomesta  ei  kuitenkaan 
saatu  ajoissa  eikä  järjestyksessä  suoritetuksi.  Saksalaisen 
ammattiso-taväen  tulo  oli  murtannt  joukkojemme  toivon 

ja  järjestöhengen.  Meidän  joukkomme  olivat  työpenkin 
äärestä  rintamalle  rientäneitä  työmiehiä,  vailla  sotilaallis¬ 
ta  harjoitusta  ja  koulutettua  johtoa.  Te  ette  sitä  ennen 
vielä  olleet  harjoittaneet  Suomen  punaisia  työläisiä  asei¬ 
den  käyttöön,  niin  kuin  nyt  olette  armeijassanne  tuhan¬ 
sittain  harjoittaneet.  Itse  niiden  täytyi  silloin  itsensä  jär¬ 
jestää,  harjoittaa  ja  johtaa,  itse  niiden  täytyi  taistelussa 
opettaa  sotataidon  alkeita.  Teillä  oli  johtajina  koulutetut 
upseerit  ja  jääkärit,  mutta  teidän  joukkojanne  vastaan 
olisivat  punakaartimme  puolensa  pitäneet.  Saksalaisen 
sotatekniikan  edessä  ne  tunsivat  uljuuden  toivottomaksi. 
Riveissämme  syntyi  sekaannus  ja  vastustusvoiman  äkilli¬ 
nen  luhistuminen.  Siten  Saksan  imperialismi  kukisti 
Suomen  työväen  vallankumouksen.  Teidän  taistelullanne 
oli  siinä  ainoastaan  alkamisen  ja  avustamisen  merkitys. 

Mitä  sen  jälkeen  täällä  seurasi,  siinä  kyllä  teillä  oli 
pääosa. 

Taistelu  oli  päättynyt,  mutta  vasta  verenvuodatus 
alkoi.  Kuukausimääriä  sitä  jatkui  hillittömästi.  Vankilei¬ 
reissä  joukkoteloituksia  summittain  ja  pitkin  maaseutua 
miten  sattui.  Teidän  valkoinen  terrorinne  tappoi  vangit¬ 
tuja  toverejamme  yli  viisi  kertaa  suuremman  määrän 
kuin  kolme  kuukautta  kestäneissä  taisteluissa  oli  kaatu¬ 
nut.  Se  oli  luokkakoston  hurjistelua,  jonka  vertaista  ei 
maailma  ole  nähnyt. 

Mitä  olivat  sen  rinnalla  ne  jokseenkin  vähälukuiset 
tapot,  joita  yksityiset  punaiset  kansalaissodan  aikana  teki¬ 
vät.  Ne  olivat  ainoastaan  murto-osa  niiden  uhrien  paljou¬ 
desta,  joiden  kärsimyksillä  ja  kuolemalla  niinsanotut  sivis¬ 
tyneet  valkoiset  sodan  jälkeen  vaistojaan  tyydyttivät. 

Teidän  valtiorikosoikeutenne  ja  muut  viranomaisenne 
esiintyivät  joukkoteloitusten  johtajina.  Meidän  vallan- 
kumoushallituksemme  ja  sen  perustamat  vallankumous- 
oikeudet  sitävastoin  eivät  tuominneet  ainoatakaan  vankia 
surmattavaksi.  Meidän  punainen  hallituksemmehan  alkoi¬ 
kin  toimintansa  sillä,  että  julisti  kuolemanrangaistuksen 
poistetuksi.  Sittemmin  me  useamman  kerran  julkisesti 
jyrkässä  muodossa  tuomitsimme  sattuneita  punaisten 
kostotekoja  sekä  toimimme  vankien  hengen  turvaamiseksi. 

—  49  — 


Se  oli  meiltä  liian  pitkälle  menevää  tunteellisuutta,  jollai¬ 
nen  silloin  uhkaavana  taistelujen  aikana  olisi  voinut  tuot¬ 
taa  asiallemme  'suurta  vaaraa.  Monet  punakaartin  miehet 
meitä  sen  johdosta  silloin  arvostelivatkin  ankarasti,  ja 
sotilaalliselta  kannalta  heidän  arvostelunsa  oli  aivan  oi¬ 
kea,  vaikka  emme  sitä  silloin  ymmärtäneet,  mutta  ehkäpä 
toisaalta  oli  hyväkin,  ettemme  silloin  sitä  ymmärtäneet, 
sillä  saksalaisten  voittoahan  emme  olisi  veitselläkään  dik- 
tatuurihallinnolla  voineet  estää. 


Kukapa  teistä  herroista  osaa  aavistaakaan,  miltä  meis¬ 
tä  maanpakolaisista  Venäjällä  tuntui,  kun  kuukausimääriä 
saimme  sinne  viestejä  tuhansien,  yhä  uusien  tuhansien 
toverien  kärsimyksistä  ja  marttyyrikuolemasta  —  toverien, 
joita  emme  voineet  pelastaa.  Meissä  virisi  silloin  tuli, 
jonka  kaltaista  te  ette  koskaan  ole  tunteneet  ettekä  tun¬ 
temaan  tule.  Alkukristilliset  kommunistit  lienevät  suur¬ 
ten  vainojen  aikana  haltioituneet.  Mutta  se  oli  kärsivää, 
passiivista  haltioitumista.  Toinen  tuli  on  polttavampi  ja 
aktiivisempi.  Sen  nimen  lienette  kuulleet.  Se  on  pyhä 
viha.  Ei  kuitenkaan  sokean  uskonkiihkoilijan,  vaan  nyky¬ 
ajan  ihmisen,  avosilmin  katsovan. 

Me  vallankumoukselliset  olemme  itse  julkisesti  arvos¬ 
telleet  entistä  toimintaamme.  Jos  te  porvariston  johtajat 
olisitte  miehiä,  jotka  uskaltavat  katsoa  tulevia  tosiasioita 
silmiin  sekä  ajatella  esiansa  päähän  asti,  niin  tekin  uskal¬ 
taisitte  arvostella  tehtyjä  tekojanne.  Te  sanoisitte  kai 
silloin  näin: 


“Meidän  historiallinen  erehdyksemme  oli  se,  että 
uskoimme  Saksan  imperialismin  kestävän  iankaikkisesti, 
uskoimme  sen  nousevaksi  elinvoimaiseksi  maailmanmah¬ 
diksi,  jonka  siipien  alla  mekin  voimme  elää  ja  hyötyä. 
Tämän  vuoksi  tuntui  että  meillä  oli  silloin  varaa  tehdä 
eduksemme  suuri  suonen  isku  tämän  maan  työväenluo¬ 
kasta,  joka  oli  kehittynyt  liian  itsenäiseksi  ja  vaativaisek¬ 
si.  Tätä  hirveää  järjettömyyttä  me  porvarit  emme  olisi 
tehneet,  jos  olisimme  käsittäneet  tulevaa  historiaa  edes 
puolen  vuoden  päähän.  Me  olisimme  hillinneet  luokkam¬ 
me  kostoa,  ja  huonostikin  onnistuessa  olisi  varmaan  se 

hillitsemisemme  säästänyt  ainakin  15,000  työläisuhrin 
hengen.” 

Mihin  oli  teiltä  silloin  järki  kadonnut?  —  ei  ihmisyys, 
vaan  järki,  sitä  minä  kysyn,  tavallista  porvarin  tervettä 
järkeä,  joka  haistaa  mistä  on  etua  ja  mistä  vahinkoa. 
Kaksi  sääsken  ääntä  kuultiin  silloin  joukostanne,  mutta 
ne  hukkuivat  heti  yleiseen  rähinään:  kamarijunkkari  Lin- 
derin  ja  professori  Stählbergin.  (Viimeksimainittu  muu¬ 
ten  taisi  olla  ainoa 'henkilö,  joka  vallankumouksen  aikana 
minun  määräyksestäni  kerran  pidätettiin.'  Siitäkö  hän  lie 
tullut  ajattelevaisemmaksi  kuin  te  toiset?)  Svinhufvud, 
Paasikivi  y.m.s.  eivät  liene  muulloinkaan  pitkälle  ajatel¬ 
leet,  tuskin  myöskään  Venäjältä  tulleet  upseerit.  Mutta 
Danielson,  Ramsay,  Schybergson,  että  tekin  puhuitte  Suo¬ 
men  yläluokalle  vain  kuninkaallista  siansaksaa  silloin 
kuin  olisi  pitänyt  järkeä  puhua,  sitä  en  olisi  teistä  usko¬ 
nut.  Nyt  ei  teitä  Stählberginkaan  pikku  viisaus  enää  pysty 
pelastamaan. 

Ei  hän  eikä  kukaan  teistä  pysty  enää  ohjaamaan  haak¬ 
sirikon  kärsinyttä  laivaanne,  jonka  päästitte  myrskyn  val¬ 
taan.  Se  menee  nyt  menojaan.  Saksan  romahduksen  jäl¬ 
keen  sen  itse  huomasitte.  Sillä  Saksan  uskon  mukana 
murtui  teiltä  myös  usko  oman  valkoisen  valtanne  kestä¬ 
vyyteen.  Kuka  meitä  auttaa  ensi  kerralla,  jos  hätä  tulee? 
kysyitte  itseltänne.  Ja  vastauksena  oli  epätietoisuus. 

Te  rupesitte  silloin  pelkäämään  meidän  kommunistien 
kiihoitusta  ja  työväen  uutta  vallankumousta.  “Vaara 
uhkaa  valtiojärjestystä!”  rupesitte  te  huutamaan.  Se  kuu¬ 
lui  melkein  hätähuudolta,  ja  sitä  on  kansa  nyt  vuoden 
ajan  lakkaamatta  kuullut,  sanomalehdistänne,  valtiopäivil¬ 
tänne,  Mannerheimin  julistuksista  ja  suojeluskuntain 
sähkösanomista.  Totta  sen  ihmiset  nyt  jo  uskovat  —  kun 
meidänkin  julistuksissamme  on  koetettu  samaa  tosiasiaa 


tiedottaa. 

Saksan  romahduksen  jälkeen  oli  teidän  valtionne  luo¬ 
vuttava  julkisesta  terrorista.  Mutta  alettava  peitetty.  Ter¬ 
rorista  on  teidän  enää  vaikea  päästä  eroon.  Jumaluusopin 
professori  Ingmanin  johtaman  hallituksen  aikana  otettiin 
käytäntöön  mitä  raakamaisin  valtiollisten  tutkintavankien 


kidutusjärjestelmä  ja  sitä  käytetään  yhä  tänä  päivänä. 
Samaan  aikaan  alettiin  vangiksi  saatuja  tovereitamme 
“karkauttamalla”  teloittaa,  usein  ilman  kaikkea  tutkintoa 
—  semminkin  milloin  uhrin  taskusta  on  löydetty  teloitus- 
palkkio  esim.  punaisten  leskille  tulevista  avustusvaroista, 
joita  meidän  keskuskomiteamme  Pietarista  koettaa  lähet¬ 
tää  kaikkein  viattomimpain  henkilöjen  mukana.  Tätäkin 
terrorin  muotoa  käyttää  teidän  valtionne  yhä  vielä  valtiol¬ 
lisen  poliisinsa  ja  rajavartiainsa  kätten  kautta.  Minäkin 
tulin  nyt  paetessa  surmatuksi,  valtiollisen  poliisinne  ra¬ 
portin  mukaan.  Minä  olen  poliisinne  tekemistä  karkaus- 
uhreista  ainoa,  joka  voin  todistaa,  että  en  yrittänyt  karata 
hänen  kynsistään. 

Terrori  on  kaksiteräinen  miekka.  Se  pelottaa  ja  kii¬ 
hottaa.  Sitä  täytyisi  käyttäjäin  voida  lakkaamatta  koven¬ 
taa,  jotta  pelotus  lisääntyisi,  muuten  sen  teho  pian  vähe¬ 
nee.  Peitetty  terrori,  jonka  takana  valtio  ei  uskalla  julki¬ 


sesti  seistä,  pelottaa  ihmistä  vähän,  mutta  kiihottaa  pal¬ 
jon.  Sitä  on  vielä  vaikeampi  koventaa  kuin  julkista. 
Koventamattakin  se  lopulta  aina  paljastuu.  Ja  silloin  sen 
huutavat  kivetkin  julki. 

Silloin  se  on  kaikkein  vaikuttavinta  teon  yllytystä  — 
vallankumouksen  hyväksi. 

Kuten  huomaatte,  emme  me  marxilaiset  yksipuolisesti 
katsele  teidän  valkoisten  toimintaa.  Me  näemme  mitä 
vahinkoa  te  teette,  mutta  näemme  myös  mitä  hyötyä  te 
tahtomattanne  teette  historiallisen  edistyksen  voimille. 
Köyhälistön  kumoushengen  nostattamisessa  te  teette  mon¬ 
ta  vertaa  suuremman  työn  kuin  me  kommunistisen  puo¬ 
lueen  agitaattorit.  Te  olette  proletarisen  vallankumouksen 
mestariagitaattorit,  teossa  eikä  vain  sanoissa. 

Suojeluskuntianne  te  lakkaamatta  varustatte  suurella 
touhulla.  Paljonko  niillä  tulee  olemaan  merkitystä  vaka¬ 
vassa  taistelussa,  se  riippuu  oleellisesti  silloin  vallitsevis¬ 
ta  oloista.  Minä  epäilen  että  enin  osa  niiden  jäsenistä  tulee 
jo  ennen  vallankumousta  heittämään  aseensa  pois.  Tois¬ 
taiseksi  on  suojeluskuntainnekin  päämerkitys  niiden  kii- 
hoittavassa  vaikutuksessa  köyhälistöön.  Joka  ainoa  suoje¬ 
luskuntalainen  kiihottaa  jo  olemassaolollaan,  hyvin  moni 

lisäksi  puheillaan  ja  teoillaan.  Näilläkin  luokkaterrorinne 
päätekijöillä  te  siis  osaksi  kaivatatte  omaa  hautaanne. 

Ehkä  tämän  itsekin  todeksi  tiedätte.  Mutta  muuta  ette 
voi.  Siitä  johtuu  teidän  valtiollinen  hermostumisenne. 
Ehkä  pian  taas  yritätte  kääntää  peräsimettömän  laivanne 
suuntaa,  joko  oikeaan  tai  vasempaan  ja  sitten  taas  äkki- 
väännöksellä  päinvastaiseen  suuntaan.  Tokkopa  se  siitä 
pelastus  tulee.  Johan  nyt  on  tulos  teidän  politiikastanne, 
kahden  “vapausvuotenne”  politiikasta,  kuvaavan  selvä: 
Tämä  maa  on  nyt  varmasti  maailman  mustimman  taan¬ 
tumuksen  pesä.  Mutta  täällä  on  köyhälistö  punainen  ylei¬ 
semmin  kuin  missään  muussa  maassa,  Venäjää  lukuun¬ 
ottamatta.  Minusta  näyttää  että  Vallankumouksellisen 
tahdon  puutetta  ei  Suomen  köyhälistössä  enää  olekaan. 
Se  mikä  toistaiseksi  vielä  näyttää  oikeistolaisen  sosiali¬ 
demokratian  tietoiselta  kannatukselta,  johtuu  ainoastaan 
uskalluksen  puutteesta.  Mutta  tämä  puute  on  ripeästi 
ohimenevää.  Sen  synnyttäjä,  valkoinen  terrorinne,  nyt 
auttamattomasti  riutuu. 

Teidän  pulanne  ei  kuitenkaan  ole  pelkästään  valtiol¬ 
linen,  vaan  yleinen  pula.  Sen  syyt  ovat  syvällä. 

Jokaisen  luokan  elinvoimalla  on  juuret  taloudessa  ja 
hermot  moraalissa.  Miksi  teidän  luokkanne  talous  nyt 
rappeutuu  keinotteluksi,  joka  ei  mitään  arvoa  tuota? 
Maa  köyhtyy  ja  velkaantuu  nopeasti.  Mistä  syystä  ette 
saa  tuotantoa  niin  kohotetuksi  että  köyhtyminen  lakkaisi? 
Osaksi  kärsii  kyllä  taloutenne  Venäjän  markkinain  sul¬ 
keutumisesta,  jonka  itse  saitte  aikaan.  Mutta  yksinkö 
siitä?  Kuvitelkaahan  että  huomenna  aukenisivat  Venäjän 
markkinat  teille  aivan  avoimiksi  —  mikä  olisi  seuraus? 
Ehkä  tuotantonnekin  kohoaisi  siitä,  mutta  varmasti  huijaus 
paisuisi  monta  vertaa  enemmän.  Siis  siitäkään  siunauk¬ 
sesta  ei  teidän  käsissänne  lisääntyisi  Suomen  kansan¬ 
talouteen  tervettä  elinvoimaa. 

Miksi  työtätekevät  talonpojatkin  jo  alkavat  tuskastua 
teidän  kapitalismiinne  ja  valtioonne,  niin  että  moni  heistä 
jo  toivoo  neuvostovallan  toteutumista?  Miksi  te  ette  saa 
korjatuksi  valtionne  hunningolla  olevia  raha-asioita? 
Miksi  teidän  hallintonne,  varsinkin  sotalaitoksenne  orga- 

nisatsioni,  niin  monessa  kohden  rakoilee?  Ei  se  johdu 
kykyjen  puutteesta,  kai  teillä  niitä  olisi  kotitarpeiksi,  teil¬ 
lähän  kuuluu  olevan  pikku  kykyjä  aivan  puolueittain. 
Miksi  teidän  oppikouluistanne  karkkoontuvat  kyvykkäim- 
mät  opettajat?  Miksi  teidän  virkamiestenne  moraali  niin 
yleisesti  rappeutuu?  Eivätkös  he  ole  suojeluskuntalaisia 
melkein  kaikki?  Eikö  sekään  aate  suojele  virkamiesten 
rehellisyyttä? 

Pinnallisia  vastauksia  näihin  kysymyksiin  löytyy  mo- 
nellaisia.  Mutta  yhteinen  perusselitys  niillä  on  nähdäk¬ 
seni  se,  että  teidän  luokkanne  edustaa  nyt  vain  kapitalis¬ 
min  rappiota.  Eihän  huijaus  ja  setelien  painatus  ole 
mikään  tuotantotapa,  yhtä  vähän  kuin  kruununvarkaus  ja 
inkvisitsioni  on  mikään  hallitustapa.  Mutta  ne  ovat  nyt 
teidän  luokkanne  pääelämäntehtävinä. 

Teidän  isänne  ja  isoisänne  edustivat  vielä  kansallista 
nousevaa  kapitalismia.  Niiden  aikana  kasvoi  täällä  porva¬ 
riston  johtajistakin  kookkaampia  miehiä,  muita  pitempänä 
J.  V.  Snellman.  Miksei  enää  ole  kasvanut?  Nythän  on 
kansallisuusaatteen  päämäärä  voitettu?  Miksi  nyt  teidän 
natsionalisminne,  verrattuna  Snellmanin  natsionalismiin, 
on  kuin  rujo  kääpiö? 

Se  ei  elä.  Kapitalismin  kestäessä  se  painuu  anglo- 
saksilaisen  riistäjäinternationalen  jalkoihin  —  sen  te  jo 
tunnettu  luissanne.  Työväen  internationalen  voittaessa 
se  häviää  maan  pinnalta. 

Älkää  ihmetelkö,  että  vähitellen  hyödylliset  ihanteel¬ 
liset  ihmiset  vetäytyvät  teistä  kauvas  ja  nuorisonne  valtaa 
hyytyvä  ihanteettomuus  sekä  pahantapaisuus.  Onko  teillä 
osoitettavana  niille  mitään  päämäärää,  josta  voisitte  sa¬ 
noa:  “Tässä  on  teille  suuri  tulevaisuuden  päämäärä  — 
valloittakaa  se  tai  kuolkaa  sen  puolesta”. 

Työväenluokalla  on  juuri  sellainen  tulevaisuuden  aate. 
Siksi  työväessä  nyt  nuoret  ja  vanhat  kohoavat  korkeaan 
innostukseen. 

Tämän  valkoisen  paratiisin  puolesta  innostumaan  — 
siihen  minä  en  ketään  kunniallista  ihmistä  kehoita. 

Ettekö  näe,  että  maailma  menee  eteenpäin?  Paljon  se 

on  mennyt  eteenpäin  jo  näiden  yhdeksän  kuukauden 
aikana  kuin  olen  ollut  Venäjältä  poissa. 

Sosialistisen  vallankumouksen  Venäjä  oli  vielä  viime 
keväänä  kovassa  ahdingossa,  vihollisten  armeijain  puris¬ 
tamassa  renkaassa.  Kuinka  se  nyt  on  vapautunut,  levin¬ 
nyt  ja  voimistunut!  Silloin  maailmansodan  voittajien  dip¬ 
lomaatit  Pariisissa  odottivat  Venäjän  rintamille  lähete¬ 
tyiltä  kenraaleilta  suuria  tietoja  punaisten  rintamain  luhis¬ 
tumisesta.  Ja  niitä  odottaessaan  he  jo  kirjoittivat  voittoi¬ 
salle  Koltshakille  valtakirjan  valkoisen  Venäjän  diktaat¬ 
toriksi.  Nyt  suuri  valloittaja  ei  tarvitse  mitään  valtakir¬ 
jaa,  eikä  hänen  perustamastaan  valtakunnasta  löydetä 
enää  edes  valkoisen  pääkaupungin  sijaa.  Toisten  valkois¬ 
ten  kenraalien  valloitusretkistä  alkaa  historian  tilinpäätös 
myös  olla  valmis:  Judenitsh  kuletti  punaiselle  armeijalle 
tykkejä  ja  vaatteita,  Denikin  etupäässä  tänkkejä,  kuula- 
ruiskuja  ja  ampumatarpeita  —  Ranskan  ja  Englannin 
parasta  valmistetta.  Se  ainoastaan  jää  heiltä  historiaan 
ansiopuolelle. 

Kunnialla  johtaa  punainen  Venäjä  maailman  histo¬ 
rian  suurinta  vallankumousta! 

Niin,  kenraali  Mannerheim,  hänhän  on  myöskin  ollut 
Pietarin  valloittajia.  Viime  kesäkuussa  hän  lopultakin 
aikoi  hyökätä.  Mutta  Suomeen  saapuneen  englantilaisen 
lähetystön  edustaja  kenraali  Gaugh  sanoi  hänelle  vastus¬ 
tavansa  sellaista  seikkailua.  Eikä  siitä  tullut  mitään. 
Vieläkö  Mannerheim  nytkin  varustelee  Pietarin  retkeä, 
en  osaa  arvata.  Mutta  sen  arvaan  hyvin,  ettei  hän  eikä 
kukaan  teistä  enää  jaksa  uskoa  Pietarin  valloitukseen. 
Vain  muutama  kuukausi  sitten,  muistatteko,  te  uskoitte 
siihen  kaikki.  Varmemmin  kuin  ehtoorukoukseenne. 

Katsokaa  nyt  sosialistisen  Venäjän  voimakkainta  vas¬ 
tustajaa,  Englantia.  Eikö  teidänkin  silmissänne  tällä  het¬ 
kellä  näytä  viisaan  rauhan  teko  porvarillisen  Englannin  ja 
sosialistisen  Venäjän  välillä  olevan  lähempänä  kuin  sosia¬ 
listisen  Venäjän  kukistumisen? 

Maailma  menee  nopeasti  eteenpäin.  Ei  kaikki  pinnalle 
näy  mitä  kansain  sisässä  kypsyy.  Me  marxilaiset  koe¬ 
tamme  olla  historiallisissa  ennustuksissa  varovaisia,  varo- 

vaisempia  kuin  te  porvarit,  jotka  yleensä  uskotte  ja  en¬ 
nustatte  ainoastaan  sitä  mitä  toivotte,  nyt  varsinkin  kai¬ 
ken  vanhan  säilymistä.  Me  emme  ole  valtiollisia  haavei¬ 
lijoita.  Erehdytte,  jos  pidätte  meitä  lapsellisina  pommi- 
sankareina  tai  sekapäisinä  anarkisteina.  Meidän  työmme 
on  varmempaa.  Meidän  pyrkimyksemme  päämäärä  on 
kyllä  alunpitäen  valittu,  mutta  mahdollisimman  varman 
historiallisen  tulevaisuuden  linjalta.  Edistyksen  suunnan 
ja  päämäärän  nyt  näemme  jo  selvästi,  mutta  emme  suin¬ 
kaan  tiedä  vielä  sanoa  varmasti,  minä  vuonna  kapitalismi 
Euroopassa  lopullisesti  kukistuu. 

Saksa  näyttää  jo  olevan  proletarisen  vallankumouksen 
partaalla.  Muta  paljon  enemmän  riippuu  nähdäkseni 
Englannista  ja  Ranskasta  Euroopan  lähin  tulevaisuus. 
Näissä  maissa  taas,  varsinkin  Englannissa,  kapitalismin 
kehitys  silminnähtävästi  rientää  nyt  suureen  valtiolliseen 
murrokseen.  Kuka  tietää  vielä  sanoa,  tuleeko  siellä  ensin 
voittamaan  porvarillinen  vallankumous,  ennenkuin  köyhä¬ 
listön  vallankumous  on  voittava.  Porvarillisen  vallan¬ 


kumouksen  päämäärä  on  nähtävästi  valtiokapitalismi,  se 
on  yritys  tehdä  valtiosta  ainoa  kapitalistinen  liikkeenhar¬ 
joittaja,  ainoa  trusti  kaikilla  tärkeimmillä  liikealoilla,  syr¬ 
jäyttäen  yksityiset  kapitalistit  ja  yhtymät  tai  sulattaen  ne 
valtiokoneistoon.  Tämä  on  minusta  ainoa  kapitalismin 
muoto,  joka  enää  voisi  riistämisjärjestelmän  väliaikaisesti 
pelastaa.  Mutta  voiko  se  valtiokapitalismi  todella  kohota 
valtaan,  se  riippuu  lähinnä  edessämme  olevain  luokkatais¬ 
telujen  vaiheista.  Minä  uskon  paljon  Englannin  työmie- 
heen,  matruusiin  ja  sotamieheen. 

Tällä  hetkellä  on  kapitalistinen  maailma  voimakkaam¬ 
pi  kuin  vallankumouksellinen  köyhälistön  maailma.  Mutta 
kapitalismin  voima  vähenee  ja  hajoaa.  Meidän  voimam¬ 
me  kasvaa .  Hyödyllisen,  elävän  työn  voimat  yhtyvät  kan¬ 
nattamaan  riistäjävallan  kukistamista  ja  järjestämään  sen 
sijaan  luovan  työn  vapaata  yhteiskuntaa.  Henkisen  työn 
tekijöistä,  tähän  asti  kapitalismia  kannattaneista,  nyt  par¬ 
haat  luovat  henget  rientävät  liittämään  kätensä  kommu¬ 
nistisen  työmiehen  käteen.  Näin  tapahtuu  Venäjällä,  Eng¬ 
lannissa,  Ranskassa,  Saksassa,  Italiassa. 


—  56  — 


Me  emme  ole  vielä  voittajia  läheskään.  Mutta  emme 
ole  voimattomia  enää.  Enin  osa  meidän  voimaamme  on 
vielä  vapauttamatonta  tulevaa  voimaa.  Mutta  meistä  on 
varmempaa  rakentaa  sen  varaan  kuin  hapuilla  turvakseen 
rappeutunutta  mennyttä  voimaa,  meistä  on  nykyajan 
maailman  taisteluissa  varmempi  päämäärä  työtätekevä 
kansain  liitto,  kuin  riistävä. 

Mutta  mitkä  mahdit  maailman  luokkataisteluissa  vielä 
valtaa  vaihtanevatkin,  en  näe  niiden  joukossa  mahtia, 
joka  pelastaisi  Suomen  synkän  taantumuksen,  tämän 
taantumuksen,  jonka  säilyttämiseksi  teidän  valkoinen 
valtanne  nyt  miekkaa  heiluttaa.  Teidän  valtanne  joka 
tapauksessa  hukkuu  —  ehkä  osaksi  omaan  miekkaanne 
—  eikä  siihen  enää  kauvan  menekään. 

En  suinkaan  tahtoisi  ärsyttää  teitä.  Te  ja  teidän  jouk¬ 
konne  olette  jo  liiaksikin  siinä  tilassa,  jossa  ihminen  ei 
ajattele  mitä  tekee.  Vaan  en  teidän  vääryyttänne  koskaan 
oikeudeksi  myönnä.  Minä  olen  teidän  vihoiksenne  yhtä 
varmasti  kuin  Suomen  työväenluokka  sitä  on.  jos  te 
saatte  minut  kiinni,  niin  arvatenkin  tapatte.  Jos  minä 
saan  teidät  kiinni,  jätän  teidät  järjestyneen  työväen  oi- 
keudentunnon  tuomittaviksi.  Mahdollista  on  hyvinkin, 
että  te  saatte  minut  kiinni  ennenkuin  minä  teidät.  Vaan 
ei  sillä  niin  suurta  väliä  ole.  Vähän  voi  yksi  sotamies 
eteenpäin  viedä  näin  valtavan  suurta  aatetta  kuin  meidän. 
Vähän  edes  kuolemallaan.  Siksi  meillä  suomalaisilla 
kommunisteilla  onkin  tunnussana:  joka  mies  kuin  sota¬ 
mies. 

“ Viesti ”  24/3 ,  1920. 

Pääoman  viimeinen  unelma 


Vuosikymmeniä  oli  kapitalismin  suurmaissa  jo  ennen 
sotaa  jatkunut  sitä  tilaa,  jossa  —  kuten  Marx  sanoi  — 
yksi  kapitalisti  lyö  kymmenen  muuta  kuoliaaksi.  Suurten 
renkaiden  ja  trustien  rakentajat  olivat  hävittäneet  kukin 
satoja,  jopa  tuhansia  pienempiä  kapitalisteja,  anastaen 
käsiinsä  niiden  pääomat,  vieläpä  tavallisesti  hävittäen 
maan  pinnalta  useimpain  niiden  tehtaatkin.  Tuotanto  kes¬ 
kitettiin  trustien  jättiläistehtaisiin,  pääoma  keskitettiin 
harvain  finanssiylimysten  käsiin. 

Mutta  missään  maassa  ei  sentään  päästy  vielä  lähes¬ 
kään  niin  pitkälle,  että  olisi  ollut  ainoastaan  yksi  trusti  ja 
yksi  itsenäinen  finanssikopla  hallitsemassa  koko  maan 
taloutta.  Niitä  oli  vielä  joka  maassa  useampia,  jotapaitsi 
monella  alalla  oli  trustiylimysten  välittömän  määräys¬ 
vallan  ulkopuolella  vielä  lukuisa  joukko  puoleksi-itsenäisiä 
pienliikkeitä. 

Sota-ajan  valtiotalous  sysäsi  nyt  pääoman  keskitys- 
liikettä  vielä  tältäkin  asteelta  pitkän  harppauksen  eteen¬ 
päin.  Enin  osa  koko  kansallistuotantoa  ja  -vaihtoa  otet¬ 
tiin  valtion  välittömän  määräysvallan  alaiseksi,  s.  o.  tosi¬ 
asiassa  pakkoluovutettiin  valtion  haltuun  sota-ajaksi  ja 
oikeastaan  koko  jälelläolevakin  osa  kansantaloutta  vedet¬ 
tiin  valtion  tehokkaan  vaikutusvallan  piiriin.  Niin  Saksas¬ 
sa,  Ranskassa,  Englannissa,  Yhdysvalloissa  y.  m. 

Miten  tällöin  kävi  trustien? 

Syrjästäkatsoja  olisi  voinut  ensin  luulla,  että  valtio 
tällä  tavoin  löi  trustivallan  maahan.  Siinä  hurskaassa 
uskossa  onkin  ollut  esim.  moni  saksalainen  sosialidemo¬ 
kraatti.  Heidän  mielestään  sota-ajan  valtiotalous  on  mer¬ 
kinnyt  oikein  suurta  yhteiskunnallista  vallankumousta 
finanssipääoman  mahdin  supistamiseksi.  Mutta  kävikin 

tosiasiassa  aivan  päinvastoin.  Finanssipääoma  valtasi 
koko  valtiokoneiston  —  sisältäpäin.  Trusteja  ei  suinkaan 
syrjäytetty  eikä  finanssiylimyksiä  syrjäytetty,  vaan  päin¬ 
vastoin  niille  annettiin  valtioelinten  itsevaltainen  asema 
ja  mahti.  Koko  kansan  talouselämä  työnnettiin  valtion 
voimalla  niiden  kynsiin  .  Valtio  rupesi  hallitsemaan  koko 
kansantaloutta  trustien  avulla,  —  se  merkitsi:  trustiherrat 
pääsivät  hallitsemaan  kaikkea  sekä  valtion  että  yksityis¬ 
ten  taloutta.  Useimmissa  tapauksissa  ovat  trustit  asetta¬ 
neet  suorastaan  omat  asiamiehensä  tai  johtajansa  valtion 
sota-aikaisen  talouden  tärkeimpiin  elimiin,  aivan  samoin 
kuin  ne  ennen  sotaa  asettivat  asiamiehiään  kynsiinsä  jou¬ 
tuneiden  yhtiöiden  ja  pankkien  hallintoneuvostoihin. 

Se  oli  jättiläissaalis,  joka  täten  sodan  johdosta  yht¬ 
äkkiä  putosi  finanssipääoman  suuhun.  Eikä  ole  lainkaan 
ihme,  että  se  kiihotti  yhä  lisää  ruokahalua.  Kaukana  sii¬ 
tä,  että  trustiherrat  olisivat  ajatelleet  tätä  saalistaan  ai¬ 
noastaan  väliaikaiseksi,  ainoastaan  sellaiseksi,  jota  saisi¬ 
vat  neljä  viis  vuotta  käsissään  pitää  ja  sen  avulla  lisää 
saalista  kahmia  niin  kauvan  kuin  sotaa  kestää,  mutta  sit¬ 
ten  taas  antaisivat  hyvällä  takasin. 

Ei.  Ne  herrat  eivät  ole  sitä  maata.  Päinvastoin,  nii¬ 
den  keskuudessa  nyt  kypsyivät  pääoman  hurjimmat  huip- 
putoiveet:  yli-imperialismin  huijariunelmat. 

Valter  von  Rathenau  on  ollut  Saksan  finanssivaltiaista 
suurin.  Hän  on  ollut  hallitsevan  sähkötrustin  A.  E.  G:n 
“presidentti”  ja  sen  yhteyteen  kuuluvan  pankkiryhmän 
johtaja  ja  monien  kymmenien  jättiläisliikkeiden  hallinto¬ 
neuvostojen  «komentaja.  Sodan  puhjettua  hän  toimitti 
itsensä  heti  valtion  raaka-ainehankinnan  viralliseksi  jär¬ 
jestäjäksi,  joka  mahtavalla  väkivaltaisella  diktaattorin 
kädellä  muutti  entistä  kapitalismia  uudelle  pohjalle.  Moni 
entinen  liike  sai  hävitä  maan  päältä,  moni  sai  kokonaan 
muuttaa  toimintansa.  Sittemmin  herra  itse  kyllä  vetäytyi 
tuosta  “kumous”-työstä  syrjään,  mutta  hän  kehitti  edel¬ 
leen  pääajatustaan.  Sen  pääajatuksensa  hän  kirjoitti  pa¬ 
perille  viime  vuoden  kesällä,  julkasten  siitä  sitten  pienen 
kirjan  nimeltä  “Uusi  talous”,  jota  muutamassa  viikossa 
myytiin  Saksassa  monia  kymmeniä  painoksia. 

Koko  Saksan  kapitalismi  puristettakoon  yhdeksi  ai¬ 
noaksi  trustiksi!  Se  on  lyhyesti  sanottuna  Rathenaun 
meininki.  Se  on  trustiherrain  sosialismia.  Ensin  liitettäi¬ 
siin  pakollisesti  jokaisen  tuotantoalan  kapitalistit  oman 
alansa  trustiksi,  josta  tulisi  kuin  suuri  osakeyhtiö  ja  jossa 
kukin  kapitalisti  luonnollisesti  saisi  ääniä  pääomansa  suu¬ 
ruuden  t  mukaan.  Ääntenenemmistöllä  päätettäisiin  asiat, 
joten  muutamat  suurimmat  joillakin  aloilla  ehkä  voisi 
päättää  ja  määrätä  koko  sen  alan  puolesta.  Eri  teollisuus¬ 
alojen  määrääjät  sitten  liitettäisiin  yhteiseen  kiinteään 
liittoon,  jonka  johtava  elin  järjestäisi  koko  maan  tuotan¬ 
non  ja  tuotteiden  menekin.  Se  lakkauttaisi  sellaiset  liik¬ 
keet,  joilla  ei  ole  luontaisia  menestyksen  edellytyksiä,  ja 
muutenkin  kehittäisi  järjestelmällisesti  tuotannon  kehitys¬ 
tä,  jakaisi  tehtävät  ja  ylipäänsä  tarpeiden  mukaan  järki¬ 
peräisesti  johtaisi  koko  tuotantoa. 

Siinä  olisi  siis  yksi  yhteinen  trusti,  pakollinen  ja  kaik¬ 
kia  hallitseva,  valtiotakin.  “Valtio  olen  minä!”  voisi 
tämän  trustin  herra  presidentti  tahi  johtajakopla  sanoa 
paljon  paremmalla  syyllä,  kuin  entinen  Ranskan  itseval¬ 
tias,  sillä  tämän  trustin  ulkopuolella  ei  enää  olisi  ole¬ 
massa  valtiota  minkäänlaisessa  itsenäisessä  merkityk¬ 
sessä. 

Kuinka  tällöin  kävisi  kapitalistien  liikevoiton?  Se  — 
luonnollisesti!  —  “häviäisi”  herra  Rathenaun  ihanne¬ 
valtiosta  .  .  .  muutenhan  se  ei  mikään  ihannevaltio  olisi¬ 
kaan.  Hän  tahtoo  jaettavaksi  kullekin  kapitalistille  “koh¬ 
tuullisen”  prosenttimäärän  elantoa  varten,  mutta  ei  kelle¬ 
kään  hän  myönnä  niin  ruhtinaallisia  tuloja,  kuin  mitä  rik¬ 
kaimmat  näihin  asti  ovat  ylelliseen  elämäänsä  kuluttaneet; 
muu  osa  voitosta  käytettäisiin  tuotannon  kehittämiseen 
ja  tietysti  myös  kaikenlaisiin  enemmän  tai  vähemmän 
“yleishyödyllisiin”  tarkoituksiin.  On  selvää  mitä  tämän¬ 
kaltainen  yksityisen  liikevoiton  häviäminen  merkitseisi: 
kapitalistit  yleensä  muuttuisivat  trustin  palkoissa  olevaksi 
virka-aatelistoksi. 

Ennen  aikaan,  jolloin  kuningasvalta  pääsi  voitolle 
itsenäisestä  maa-aatelistosta,  aatelisherroista  tuli  osaksi 
loisia  kuninkaan  hoviin,  osaksi  virkaleivän  syöjiä.  Joten- 

kin  samalla  lailla  kävisi  siis  kapitalisteille  Rathenaun 
itsevaltiuden  valtakunnassa.  Tämä  ei  tietenkään  tunnu 
kaikista  kapitalisteista  mieleiseltä,  ja  trustivaltion  suur¬ 
mestari  Rathenau  saikin  ehdotuksellaan  heti  monet  kapi- 
talistipiirit  kiukkuisesti  kimppuunsa.  He  ymmärsivät  hy¬ 
vin,  että  Rathenau  tarkoitti  heidän  taloudellisen  itsenäi¬ 
syytensä  loppua.  Itsevaltiuden  saisi  käsiinsä  finanssi- 
pääoman  hallitsijahuone,  ja  kaikki  muut  rahaylimykset 
alenisivat  sen  saappaan  nuolijoiksi.  Se  oli  ilmeisesti 
Rathenaun  ohjelma.  Mutta  siihen  taas  kapitalistien  suuri 
enemmistö  ei  vastaanpanematta  tahdo  alistua. 

Tässä  oli  niinollen  kehkeytymässä  kapitalistien  keskei¬ 
sen  viimeisen  taistelun  siemen.  Mutta  se  taistelu  ei  näh¬ 
tävästi  enää  kerkiä  kehittymään  edes  oikeaan  alkuunsa. 
Palkkatyöväen  vallankumousliike  nousee  jo  sitä  ennen 
joka  kulmalta,  nousee  viimeiseen  taisteluun  koko  pää¬ 
oman  olemassaoloa  vastaan. 

Se  pakottaa  nyt  kaikki  kapitalistit  yhteiseen  puolus¬ 
tusrintamaan.  Tämä  valtiollisen  vastavallankumouksen 
rintama  näyttää  jäävän  tosiasiassa  pääoman  vallan  viimei¬ 
seksi  muodoksi  .  Suurvaltain  sota  joudutti  pääoman  val¬ 
tiollisen  vallan  murtumista  niin  suuresti,  ettei  taloudelli¬ 
nen  trustikehitys  ehtinyt  vielä  huippuunsa.  Nyt  on  Rathe- 
naulle  jo  liian  myöhäistä. 

Nyt  hän  hädissään  punoo  “kansain  liittoa”,  yhdessä 
Saksan  muiden  kapitalistien,  kenraalien  ja  aatelisherrain 
kanssa,  yhdessä  Amerikan  trustiruhtinaiden  niiden  demo¬ 
kraattisen  presidentin  ja  entisten  “tasavaltalaisten”  pre¬ 
sidenttien  kanssa.  Se  on  pääoman  viimeinen  valtiollinen 
unelma.  Se  on  vielä  suuremmoisempi  kuin  Rathenaun 
taloudellinen  unelma:  se  on  koko  maailmaa  hallitseva 
valtiollinen  trusti,  yksi  ainoa  julma  orjuuttaja,  kaikki¬ 
valtias  ja  ikuinen  .  .  .! 

Lyököön  köyhälistön  vallankumous  senkin  pian  murs¬ 
kaksi  !  Jääköön  se  unelma  ainoastaan  historialliseksi  todis¬ 
tuskappaleeksi  siitä,  kuinka  maailman  imperialistit  jo  her¬ 
ran  vuonna  1918  olivat  pakotetut  hylkäämään  valtiollisen 
pääperiaatteensa:  yksityisen  kansan  kapitalistien  herra- 
vallan  ,  —  samoin  kuin  Rathenaun  trustiunelma  jää  todis- 

tuskappaleeksi  kapitalistisen  yksityisomistuksen  periaat¬ 
teen  hylkäämisestä.  Pääoman  edustajat  itse  jo  kieltävät 
herransa  ja  mestarinsa. 

Se  on  vahvimpia  merkkejä  siitä,  että  pääoman  päivät 
ovat  luetut.  Kapitalistien  hävittäminen,  liikevoiton  lopet¬ 
taminen,  kaiken  tuotannon  yhteinen,  järkiperäinen  ja 
suunnitelmallinen  johto,  se  kaikki  on  jo  yhteiskunnalli¬ 
sesti  välttämätöntä.  Mutta  sitä  ei  pysty  tekemään  kukaan 
Rathenau,  vaan  ainoastaan  vallankumouksellinen  prole¬ 
tariaatti.  Kansain  liittokin  on  jo  välttämättömyys.  Mutta 
sitä  ei  pysty  rakentamaan  kapitalismi  vaan  ainoastaan 
sosialismi  köyhälistön  kansainvälisen  vallankumoustaiste¬ 
lun  ja  diktatuurin  kautta. 


“Kumous”  lokak.  26  p.  1918. 


Pääoman  hermot 


Hindenburg  sanoi  sodan  alussa,  että  voittajaksi  pääsee 
se,  jolla  on  vahvemmat  hermot.  Nyt  on  suurvaltain  sota 
lopussa.  Saksalainen  imperialismi  on  polvillaan.  Se  ei 
päässyt  maailman  herraksi,  eikä  Hindenburgin  esikunnas¬ 
ta  tullut  kaikkivaltiasta. 

Neljä  vuotta  se  kulki  voiton  huipuilla,  huumaantunee¬ 
na  vallanhimosta  ja  uhraamainsa  miljoonien  ihmisten 
verestä.  Kuinka  se  vielä  viime  kesänä  oli  voitonvarma! 
Sehän  omasta  mielestään  jo  oli  voittanut.  Piti  enää  vain 
sanella  rauhanehdot  Ranskan  rintamalla  ympärysvaltain 
pääomalle,  ja  sitten  piti  vain  lähettää  pari  divisioonaa 
Venäjälle  teloittamaan  lopullisesti  Venäjän  työväen  val¬ 
lankumousta,  niinkuin  jo  oli  tehty  Suomen  ja  Ukrainan 
köyhälistön  vallankumoukselle.  Silloin  olisi  koko  Venä¬ 
jäkin  ollut  saksalaisen  pääoman  orjana. 

Mutta  niin  ei  käynyt.  Eikä  käynyt  silläkään  lailla, 
kuin  monenmonet  valtioviisaat  kannunvalajat  olivat  älyn¬ 
neet,  nim.  ettei  sodassa  kumpikaan  puoli  pääse  voitolle. 
Toinen  puoli  pääsi  voittajaksi,  täydellisesti.  Käänne  ta¬ 
pahtui  niin  äkkiä,  että  voittaja  itsekin  sitä  hämmästyi. 
Ympärysvaltain  armeijat  eivät  vielä  läheskään  ennättä¬ 
neet  lyödä  Saksan  armeijoja.  Niiden  rynnistys  pääsi 
vasta  alkuunsa,  kun  jo  saksalaisen  maailmanvallan  pilvi¬ 
linna  romahti  maahan  ja  saksalainen  pääoma  rukoili 
armoa,  kuin  hengen  hädässä. 

Näin  nolo  sodan  päätös  oli  historiassa  ennen  kuulu¬ 
maton.  Kaikki  Saksan  vanhat  kansallissankarit  varmaan 
kääntyvät  haudassaan  pelkästä  ällistyksestä.  Vielä  Bis- 
marckin  aikana  olisi  suhteellisesti  senvertaisten  tappioi¬ 
den  jälkeen,  kuin  Saksan  armeija  kärsi  nyt  viime  syys¬ 
kesällä,  aivan  hätäilemättä  jatkettu  sotimista  edelleen; 

eikä  toki  kaikkein  pahimmassakaan  tapauksessa  lopuksi 
olisi  suostuttu  muihin  kuin  “kunniallisiin”  rauhanehtoihin. 
Puhumattakaan  vanhan  Fritzin  ajoista:  kun  hänelle  sattui 
huono  sotaonni  tai  viholliset  olivat  ylivoimaiset,  hän  tap- 
peli  kaikessa  rauhassa  seitsemän  pitkää  vuotta  ja  oli  tyy¬ 
tyväinen.  —  Se  riippuu  hermoista,  herra  ylikenraali,  vai 
mitä?  Mutta  herra  Hindenburgillahan,  kuten  kerrotaan, 
oli  kaiken  aikaa  käytettävänään  ei  ainoastaan  lainatut 
hermot  ja  oikea  käsi,  vaan  myös  kokonaan  toisen  miehen 
pää.  Miten  pettivät  Ludendorffienkin  hermot?  Ja  mitenkä 
keisari  Wilhelmille,  joka  istui  idyllimäisessä  Potsdamissa 
kaukana  sotatanterilta,  tuli  niin  tulimmainen  lähtö,  että 
hän  kokonaan  unohti  ei  ainoastaan  sen,  mitenpäin  miekka 
tuppeen  pannaan  vaan  myös  sen,  mihin  ilmansuuntaan  on 
paettava,  jotta  ei  joutuisi  —  likemmäksi  vihollista?  Pako 
Potsdamista  Hollantiin,  sehän  ilmaisi  koko  maailman 
huviksi,  että  pakenijalla,  jota  tietysti  kansansa  yhä  juma¬ 
loi,  mahtoi  olla  silmät  nurin  päässä:  vihollinen  näkyi 
Berlinissä  ja  ystävä  Lontoossa. 

Hermoista  se  johtuu  sellainenkin.  Mutta  ei  yksin 
Vilhelmin  tai  hänen  suurten  sotaherrainsa  hermoista. 
Vaan  sen  yhteiskunnallisen  mahdin  hermoista,  jota  he 
edustivat. 

Mitä  oli  keisari  Vilhelm  oleellisesti  muuta  kuin  saksa¬ 
laisen  rahan  kuva,  oikeammin  sanoen:  saksalaisen  pää¬ 
oman  agentti.  Mutta  pääoman  hermot  olivat  pilalla  jo 
ennen  sotaa. 

Pääoma  on  tuotannon  välineiden  omistajat  valta 
pitää  työväenluokkaa  työorjanaan,  kiskoa  siltä  herkeä¬ 
mättä  maksutonta  lisätyötä.  Tämä  orjavalta  oli  aikanaan 
.  yhteiskunnallisten  tuotantovoimat  edistäjä,  ja  niin  kau- 
van  se  oli  vankalla  pohjalla,  normaalitilassaan.  Mutta  se 
kehittyi,  välttämättömien  lakiensa  mukaisesti,  kahleeksi 
yhteiskunnallisten  tuotantovoimat  edistykselle.  Sitä  mu¬ 
kaa  kehittyi  työväenluokassa  yhteiskunnallisen  vapautuk¬ 
sen  tahto.  Pääoman  hermoihin  tuli  siten  parantumaton 
vika. 

Työväenluokka  tunsi  vaistossaan  historiallisen  tehtä¬ 
vänsä:  nousta  riistämään  riistäjiltä  tuotannonvälineet, 


—  64  — 


muuttamaan  kapitalistinen  orjayhteiskunta  tasa-arvoisten 
työntekijäin  vapaaksi  yhteiskunnaksi.  Mutta  työväellä  ei 
ollut  vielä  käsissään  riittävää  valtiollista  voimaa,  s.  o.  riit¬ 
tävää  väkivaltaa,  tämän  tahtonsa  perille  ajamiseen.  Omis- 
tavain  luokkain  väkivalta  oli  paljon  mahtavampi.  Työväen 
kumouksellisuus  saattoi  ilmetä  ainoastaan  tukahdutettuna. 
Porvarillisen  sortovaltion  kuoren  alla  kyti  ja  kiehui,  mutta 
kraatereista  tuprusi  vain  tuhkaa  ja  savua  —  työlakoissa 
ja  vaarattomissa  vaalitaisteluissa. 

Vasta  sota  loi  olotilan,  jonka  täytyi  johtaa  proletaari¬ 
seen  kumoukseen  kaikissa  maissa.  Sinä  päivänä,  kun 
suurvaltain  hallitukset  kutsuivat  työväen  aseisiin,  allekir- 
j otettiin  kapitalistisen  järjestelmän  kuolemantuomio. 

Mutta  tiedämme,  että  sen  toimeenpano  ei  käynyt  suo¬ 
rinta  tietä.  Sodan  alussahan  näytti  päinvastoin,  kuin 
olisi  kapitalismin  valta  vain  entisestään  vahvistunut, 
suuremmoisesti  vahvistunut.  Aseet,  jotka  annettiin  työ¬ 
väen  käsiin,  eivät  missään  kääntyneet  heti  oman  maan 
vallassaolijoita  vastaan,  vaan  kaikkialla  päin  ulkonaisen 
vihollisen  rintamia.  Miten  tämä  oli  selitettävissä?  Niinkö, 
että  sotalakien  ankara  pakkokuri  esti?  Ei,  se  selitys  ei  ole 
riittävä.  Sillä  myöhemmin  samat  ankarat  sotalait  eivät 
Saksassakaan  kyenneet  estämään  kapinallisten  sotamies¬ 
neuvostojen  muodostumista.  Ja  alussa  taas  suuri  enem¬ 
mistö  työväestäkin  näytti  aivan  vapaaehtoisella  mielisuo¬ 
siolla  alistuvan  sotakomentoon,  niin  Saksassa  kuin  muual¬ 
lakin,  yksinpä  Venäjälläkin.  Sotaintoakin  oli  köyhälis¬ 
tössä  alkuaikoina,  —  ei  tosin  läheskään  niin  paljoa  eikä 
niin  yleisesti  kuin  vallassaolijain  kaunistelevissa  kerto¬ 
muksissa  kuvattiin;  mutta  oli  kumminkin  paljon  enem¬ 
män,  kuin  kukaan  saattoi  päättää  ennen  sotaa  esiintyneis¬ 
tä  työväenjärjestöjen  lausunnoista.  Ennen  hyväksytyt 
sodan  vastaiset  lausunnot  ja  kansainvälisen  yhteishengen 
ponnet  näyttivät  —  muilta  paitsi  harvoilta  kumoukselli¬ 
silta  pikkuryhmiltä  tai  muutamilta  yksityisiltä  —  ensi 
alussa  kokonaan  unohtuneen. 


Miten  oli  siis  tämä  merkillinen  ilmiö  selitettävissä? 
Koettakaamme  sitäkin  ymmärtää. 

Sota  syttyi  kunkin  maan  vallanpitäjäin  tahdosta  ja 

vallassaolevain  luokkain  saalistusetujen  takia.  Mutta  se 
vaati  välttämättä  koko  kansan  osanottoa,  kaikkien  yhteistä 
voimainponnistusta.  Siksi  oli  vallassaolijain  vedottava 
köyhälistön  isänmaallisuuteen. 

—  Isänmaa  on  vaarassa!  huudettiin  työmiehelle.  Julma 
vihollinen  hyökkää  maahamme,  murhaa,  hävittää,  sortaa 
orjuuteen!  Pyssy  käteesi,  työmies,  täytä  pyhä  kansalais¬ 
velvollisuutesi  isänmaan  puolustajain  riveissä!  Ko tiemme 
onnen  ja  vapauden  puolesta  pane  henkesi  alttiiksi,  sinä 
niinkuin  jokainen  kunnon  kansalainen,  rikas  niinkuin 
köyhäkin ! 

Tuo  huuto  ei  missään  maassa  kaikunut  kuuroille  kor¬ 
ville.  Eikä  ihme.  Sillä  ensiksikin  tuo  isänmaallinen  valhe 
sisälsi  tärkeitä  tosiasioita:  Vihollisen  armeijat  todellakin 
hyökkäsivät,  murhasivat  ja  hävittivät.  Vihollisen  voitolle 
pääsy  uhkasi  polkea  kansan  vieraan  sortovallan  ikeeseen. 
Mutta  vieraan  voittajan  kansallisuussorto  on  ehkä  kaik¬ 
kein  räikein  sorron  muoto,  eikä  ihme,  että  työväki,  joka 
vihasi  kaikkea  sortoa,  tahtoi  torjua  vieraan  sortovallan 
vaaran. 

Toiseksi:  astuessaan  sotilasriviin  työmies  kohosi  aske¬ 
leen  ylemmäksi  kansalaisarvossa. 

Tehtaassa  hän  oli  vain  tuomittu  työjuhta,  joka  tunsi 
turvattomuutensa  kapitalistisen  kaikkivallan  edessä.  Jär¬ 
jestyneenäkin  työväki  oli  aina  alakynnessä,  koska  ei  voi¬ 
nut  tulla  kysymykseenkään,  että  työväenjärjestöt  olisivat 
saaneet  asestautua  luokkavaatimustensa  tueksi.  Nyt  pääsi 
työväki  aseellisen  järjestön  riveihin.  Se  tosin  ei  ollut 
puhtaasti  proletaarinen  luokkajärjestö ;  semminkin  johto 
siinä  oli  kerrassaan  vallassaolijain  käsissä.  Mutta  sitten¬ 
kin  siinä  aseellisten  miesten  rivissä,  jossa  enemmistö  oli 
proletaarisia  luokkatovereita,  työmies  vaistomaisesti  tunsi 
olevansa  lähempänä  kuin  koskaan  ennen  tasa-arvoisen 
kansalaisen  asemaa.  Vallanpitäjäin  järjestämä  sotilasdik¬ 
tatuuri  huomaamattaan  järjesti  oman  vastakohtansa. 

_  Ulkonaisesti  näytti,  ettei  ankarampaa  pakkovallan  tilaa 
voi  enää  ajatella.  Mutta  sisällisesti  se  oli  työväen  aseis¬ 
tamisella  perustettu  sellaiselle  kansanvaltaisuuden  poh¬ 
jalle,  jota  pitemmälle  ei  kansanvaltaisuus  voinut  porva- 

—  66  — 


rillisessa  valtiossa  mennä.  Työväen  luokkavaisto  ei  tun¬ 
tenut  vetoa  sotilaslakkoon ;  työväki  ei  tahtonut  jäädä  vail¬ 
le  valtiollista  voimaa.  Vaan  se  vaistomaisesti  tahtoi  koho¬ 
ta  voimaan  ja  valtaan.  Ja  vaikka  työmies  ei  vielä  kohon¬ 
nutkaan  vapaan  kansalaisen  asemaan,  kohosi  hän  kum¬ 
minkin  sellaiseksi  osanottajaksi  kansansa  valtiollisiin  koh¬ 
taloihin,  joka  tunsi  ratkaisevasti  vaikuttavansa  niihin. 

Tämä  tunto  sai  hänet  nyt  katselemaan  isänmaansa 
kohtaloja  jossain  määrin  —  tulevan  isännän  tavoin.  Ja 
kun  isänmaan  vapaus  näytti  olevan  vaarassa,  pii  ensimäi- 
senä  tehtävänä  puolustaa  sitä. 

Olisi  nyt  vain  työmiesten  isänmaa  ollut  sama  kuin 
herrojen  isänmaa,  niin  kaikki  olisi  mennyt  — herroille  — 
verrattain  hyvin.  Tosin  sodan  luomat  kamalat  olot  jo 
sellaisinaan  olivat  omansa  lietsomaan  suurta  tyytymättö¬ 
myyttä.  Hirmuinen  pakkovalta,  nälkä  ja  veriuhrien  ääre¬ 
tön  paljous  ovat  aina  aikaa  voittaen  synnyttäneet  sota¬ 
väen  kapinallisuutta.  Mutta  sellaisen  kapinallisuuden  ei 
sinänsä  olisi  tarvinnut  käydä  kapitalistiselle  järjestelmälle 
vaaralliseksi.  Enin  osa  aseissa  olevaa  kansaa  olisi  kapi¬ 
noimatta  sietänyt  mitä  kärsimyksiä  tahansa,  jos  kapitalis¬ 
tisen  isänmaan  ihanne  olisi  ollut  heidän  tajunnassaan 
terveen  tulevaisuuden  ihanne.  Tappion  kärsinyt  maa  olisi 
ehkä  kylläkin  kukistanut  entisen  hallituksensa,  mutta  sitä 
varmemmin  nostanut  satulaan  toisen  porvarillisen  halli¬ 
tuksen.  Nälkäiset  olisivat  tyytyneet,  sitten  kun  olisivat 
saaneet  leipää.  Ja  niin  olisi  kapitalismin  kehitys  jatkunut 
edelleen. 

Mutta  nyt  ei  kapitalismi  enää  ollut  muuta  kuin  kansan 
nylkijä  ja  edistyksen  kahle.  Pitkinä  sotavuosina  kapita¬ 
listinen  rosvoaminen  räikeästi  paljasti  itsensä.  Rintamalla 
ja  rintaman  takana  joutui  työmiehen  isänmaallisuus  tilille 
itsensä  kanssa. 

—  Mikä  on  se  isänmaa,  jonka  edestä  kannamme  nämä 
hirveät  uhrit?  Eikö  se  ole  entinen  kapitalistinen  orja- 
valta?  Se  on  vallassaolijain  isänmaa,  sotarosvojen  ja  riis¬ 
täjäin  isänmaa.  Senkö  rikastuttamiseksi  ja  vahvistami¬ 
seksi  me  taistelemme?  Jos  se  voittaa  ja  pääsee  maail¬ 
man  mahtavaksi,  niin  sittenhän  meillä  ei  ole  mitään  puol- 

—  67  — 


ta  sitä  vastaan,  ei  oikean  vapauden  toivoakaan,  vaan  toi¬ 
voton  orjuus.  —  Ei,  niin  ei  saa  käydä,  rupesi  yhä  useam¬ 
pi  työmies  ajattelemaan.  Sellainen  sortovalta  on  kumot¬ 
tava,  niin  kauvan  kun  meillä  on  asevoima  käsissämme. 
Me  tahdomme  päästä  vapaiksi!  Kapitalistit,  kartanonher¬ 
rat,  kuninkaat  ja  virkavaltiaat  ovat  kaikki  vain  vahingol¬ 
lisia  loisia  ja  sortajia.  Ne  eivät  työtä  tee,  niitä  ei  tarvita. 
Vasta  sitten  kun  ne  on  kukistettu  ja  kaikki  valta  työtä¬ 
tekevän  kansan  käsissä,  loppuu  puute  ja  sorto.  Työväen 
vallankumouksella  on  riistäjäin  isänmaasta  nyt  tehtävä 
työväen  vapaa,  sosialistinen  isänmaa! 

Tämä  yhteiskunnallinen  ihanne  ei  syntynyt  vasta  so¬ 
dan  aikana  eikä  sodan  johdosta.  Se  oli  ollut  olemassa  jo 
kauvan  ennen  sotaa.  Tietoisesti  tai  tiedottomasti  se  oli 
ollut  kaiken  uudenaikaisen  työväenliikkeen  päämaalina. 
Kapitalistinen  suurtuotanto  itse  oli  jo  kauvan  sitten  teh¬ 
nyt  sen  toteuttamisen  taloudellisesti  mahdolliseksi  ja  yh¬ 
teiskunnallisen  edistyksen  elinehdoksi.  Juuri  siksi  että 
kapitalismi  oli  taloudellisesti  jo  ennen  sotaa  elänyt  yli 
aikansa,  siksi  että  kapitalismin  sisällä,  yhteiskunnan  todel¬ 
lisissa  tuotantovoimissa,  oli  jo  kauvan  kytenyt  sosialisti¬ 
sen  kumouksen  kaipaus,  siksi  tuli  tämä  kumous  nyt  sodan 
lopputuloksena  historialliseksi  välttämättömyydeksi. 

Siksi  se  ei  riipu  siitäkään,  onko  sodassa  tullut  voitto 
tai  tappio.  Ranskalais-englantilaisissa  proletaarisotilaissa 
nousee  sosialistisen  kumouksen  henki  aivan  yhtä  varmasti 
kuin  venäläisissä  ja  saksalaisissakin.  Palata  nyt  juoksu¬ 
haudoista  takaisin  kapitalistiseen  orjuuteen,  tyytyä  siihen 
nousematta  taisteluun  vapaudestaan,  sitä  työväki  ei  voi.  — 

Saksan  vallassaolijain  aivoihin  välähti  tämän  totuuden 
pelko  paljon  äkillisemmin,  kuin  oluthöyryn  läpi  olisi  oi¬ 
keastaan  luullut  mahdolliseksi.  Jos  sosialistisen  kumouk¬ 
sen  voitto  olisi  heistä  näyttänyt  ainoastaan  venäläiseltä, 
ohimenevältä  ilmiöltä,  jolla  ei  muualla  ollut  maaperää, 
niin  eipä  olisi  sotarintamalla  heidän  'kyntensä  niin  hevillä 
hellinneet. 

Maailman  bolshevismit  —  se  heidän  kansallisen  sota- 
kiihkonsa  äkkiä  kauhusta  halpaannutti.  Englantilaisviha 
läksi  kuin  häkä  heidän  päästään.  Apua  he  rukoilivat,  eikä 

■  vain  rauhaa,  eilisiltä  vihollisiltaan.  Apua  omia  urhoollisia 
saksalaisia  sotureitaan  vastaan !  Yhteisen  edun  nimessä 
vetosi  Saksan  hallituksen  puolivirallinen  äänenkannattaja 
mitä  liikuttavimmalla  tavalla  ympärysvaltain  vallassaoli- 
joihin.  Kaikki  kansalliset  erikoisedut  uhrattiin  tuokiossa 
ja  arvelematta,  sillä  koko  luokkavalta  oli  nyt  hengen¬ 
vaarassa. 

Se  luokkavalta  jätettiin  Saksassa  väliaikaisesti  pikku¬ 
porvarillisten  työväenjohtajain  varjeltavaksi  ja  pelastetta¬ 
vaksi,  kunnes  ennätettäisiin  niiden  selän  takana  järjestää 
valkoiset  hyökkäysvoimat  ja  kunnes  englantilais-amerik- 
kalainen  luokkavalta  ennättäisi  apuun. 

Mutta  proletaarisen  kumousliikkeen  tulva  nousee  jo 
saksalaisten  pikkuporvarien  leukaan  asti.  Ja  vyöryy  pian 
päitten  yli.  Ihmisiä  he  ovat,  eivät  he  voi  ketään  auttaa. 
Englannin  santarmeilla  taas  on  liian  suuri  maanpiiri  hil- 
littävänään. 

Kiire  on  kumouksen  pyöveleillä.  Venäjälle  ensimäi- 
seksi!  Mutta  Venäjällä  on  kova  vastassa.  Venäjällä  on 
proletaarisen  kumouksen  armeija  valmis  taistelemaan 
vaikka  viimeiseen  mieheen  asti.  Venäjällä  rientävät  työ¬ 
miehet  rinnoillaan  puolustamaan  isänmaatansa.  Sillä 
heillä  on  puolustettavanaan  sosialistinen  isänmaa. 

Sosialismin  ihanne  antaa  ehtymätöntä  elävää  voimaa. 
Se  on  ainoa  ihanne,  jonka  edestä  nyt  ihminen  menee  ilol¬ 
la  kuolemaan.  Siksi  se  voittaa.  Siksi  ei  pääoma  voi 
pelastua. 

Kumous,  marrask.  30  p.  1918. 

Suomen  sosialidemokratian  johtajille 


Älkää  pahastuko,  että  minä  vielä  elän  ja  kirjoitan. 
Tällä  kertaa  en  kirjoita  hyökkäystä  enkä  puolustusta, 
vaan  kehoituksen  selvyyteen. 

Vanha  työväenliike  kasvatti  sisässään  kaksi  suurta 
vastakohtaa  niin  meillä  kuin  muuallakin.  Toista  edustatte 
täällä  te,  sosialidemokratian  nykyiset  johtajat.  Toista 
edustamme  me,  kommunistit.  Kaksi  vuotta  sitten  suures¬ 
sa  luokkataistelussa  työn  ja  pääoman  välillä  meidän 
tiemme  lopullisesti  erosivat. 

Olemme  vastustajia.  Mutta  siitä  huolimatta  olen  vaka¬ 
vasti  koettanut  ajatella  teidän  kantanne  päähän  saakka, 
ymmärtääkseni  mitä  te  oikein  tahdotte  ja  mikä  historial¬ 
linen  merkitys  teidän  toiminnallanne  voi  olla.  Ja  tätä 
ajatellessani  olen  tullut  eräisiin  johtopäätöksiin,  joita  en 
tähän  asti  ole  huomannut  kehitetyn  kommunistisessa  tai 
muussa  arvostelussa  oikeistososialidemokratian  kannasta. 

Ihmisen  todellinen  kanta  riippuu  siitä,  mitä  hän  kiih¬ 
keästi  tahtoo,  puhukoon  hän  tai  uskokoon  mitä  muuta 
tahansa.  Puolueitten  johtajillakin  on  usein  ainoastaan 
vajavainen  tietoisuus  omista  todellisista  pyrkimyksistään 
ja  päämääristään.  Itsensä  pettämistä  vanhoilla  kaavoilla 
ja  iskusanoilla  tapahtuu  paljon  yleisemmin  kuin  toisten 
pettämistä,  vaikka  samalla  edellinen  on  myös  omansa  joh¬ 
tamaan  jälkimäiseen.  Tekoihin  on  valtiollista  ihmistä  kat¬ 
sottava,  ei  suuhun  eikä  silmiin.  Sillä  teoissa  hänen  oikea 
vaistonsa  pyrkii  toteutumaan. 

Mutta  ihminen  voi  halpaantua  valtiollisessakin  elä¬ 
mässä,  voi  halpaantua  niin  pahasti,  että  juuri  ratkaisevana 
aikana,  jolloin  hänen  kantansa  toteuttamiseksi  toimia 
pitäisi,  hän  ei  kykenekään  sitä  varten  panemaan  tikkua 
ristiin.  Hän  on  voinut  sotkeutua  vieraisiin,  lainattuihin 

tunnuslauseisiin,  jotka  eivät  hänen  todellista  kantaansa 
vastaa.  Hän  on  voinut  saattaa  itsensä  julkisuudessa  niin 
kieroon  asemaan,  ettei  uskalla  edes  tärkeimmissä  asioissa 
toimia  kantansa  mukaisesti  pelosta,  että  ristiriita  sanojen 
ja  tekojen  välillä  paljastuisi.  Silloin  ovat  huonosti  hänen 
asiansa.  Silloin  on  hänellä  korkea  aika  käsissä  perinpoh¬ 
jaiselle  tunnuslauseittensa  tarkistukselle.  Ainoastaan  no¬ 
pea,  harvinainen  päättäväisyys  ja  pelottomuus  kaikkien 
lainavaatteiden  riisumisessa  ja  todellinen  kantansa  julki 
huutaminen  voisi  silloin  auttaa  selville  vesille. 

Te  olette  nyt  juuri  tuossa  kierossa  asemassa.  Paljon 
pahemmassa  kuin  vielä  itse  luulettekaan. 


VALLANKUMOUS  JA  LAILLISUUS. 

Miksi  te  ette  sano  itseänne  selvästi  irti  edes  köyhä¬ 
listön  vallankumouksen  kannalta? 

Te  olette  sen  vastustajia  ja  porvarillisen  laillisuuden 
kannattajia.  Vai  eivätkö  nämä  kaksi  asiaa  olisikaan  tois¬ 
tensa  vastakohtia?  Pikemmin  voisitte  sanoa,  että  tuli  ja 
vesi  ovat  veljeksiä. 

Te  olette  köyhälistön  edessä  selittäneet  —  tiukassa 
paikassa  —  yhä  vanhalta  muistilta,  että  tekin  kannatatte 
jonkinlaista  yhteiskunnallista  vallankumousta.  Mutta  ei¬ 
hän  se  mitä  te  sillä  tarkoitatte  ole  mikään  proletaarinen 
eikä  köyhälistön  vallankumous.  Köyhälistön  vallankumous 
on  tietysti  sitä,  että  köyhälistö  nousee  vallankumoustais¬ 
teluun,  kukistaa  porvariston,  poistaa  sen  laillisen  järjes¬ 
tyksen  ja  ottaa  vallan  omiin  käsiinsä.  Näin  käsittää  pro¬ 
letaarisen  vallankumouksen  köyhälistö  itse  ja  niin  sen 
käsittää  myös  porvaristo.  Mutta  semmoista  vallankumous¬ 
ta  te  ette  kannata.  Semmoinen  olisi  teistä  kai  onnistues¬ 
saankin  vain  onnistunut  rikos.  Tai  ainakaan  käytännössä 
te  ette  tee  mitään  eroitusta  proletaarisen  vallankumouk¬ 
sen  eikä  jonkin  keinotekoisen  kapinahankkeen  välillä. 
Ja  moraalisesti  te  tuomitsette  myös  kaksi  vuotta  sitten 
käydyn  köyhälistön  vallankumoustaistelun  siveelliseksi 
“tahraksi”,  johon  osalliselle  korkeintaan  voidaan  armoa 

antaa,  mutta  joka  tahra  vain  laillisella  toiminnallanne  työ¬ 
väenluokalta  pois  pestään  (niin  kirjoitti  nimimerkki 
“Vaa”  lehtenne  pääkirjoituksessa  viime  kesänä  presiden¬ 
tin  vaalipäivänä).  Köyhälistölle  sitä  vastoin  proletaarinen 
vallankumous  on  miltei  pyhä  asia.  Te  vastustatte  sitä 
vähintäin  yhtä  jyrkästi  kuin  te  vastustatte  esim.  taantu¬ 
muksellisten  monarkistien  hautomaa  valtiokaappausta  ja 
laitonta  yläluokkadiktatuuria. 

Sensijaan  te  kyllä  kannatatte  laillisesti  toimeenpan¬ 
tavia  uudistuksia,  suuriakin  uudistuksia,  sen  myönnän. 
Mutta  emme  me  muut  ihmiset  ymmärrä,  miten  niihin  so¬ 
pii  nimitys  vallankumous.  Jos  ne  näyttävät  omasta  mie¬ 
lestänne  niin  pieniltä,  että  niitten  ulkonäkö  välttämättä 
kaipaa  ennakolta  rajua  paisumista,  niin  sanokaa  sitä  edes 
“lailliseksi  vallankumoukseksi”.  Ehkä  se  ainakin  huvit¬ 
taisi  ihmisiä  niin  paljon,  ettette  sillä  enään  turhanpäiten 
pelottaisi  ympärillenne  kerääntymästä  sellaisia  kannatta¬ 
jia,  jotka  halusta  ottavat  vastaan  kaikki  teidän  tarjoaman¬ 
ne  uudistukset,  mutta  joille  vakava  puhe  vallankumouk¬ 
sesta  on  kauhistus.  Niitten  voittaminen  puolellenne  olisi 
teille  todella  tärkeää,  sillä  heidän  todellinen  kantansa 
vastaa  teidän  kantaanne. 

Pelkällä  komealla  sanalla,  ette  tietysti  voi  ketään  voit¬ 
taa  puolellenne,  kaikkein  vähimmin  vallankumouksellista 
köyhälistöä  pelkällä  vallankumous-sanalla.  Osa  köyhälis¬ 
töä  käsittää  oikein  mitä  te  sillä  sanallanne  todella  tarkoi¬ 
tatte,  ja  se  osa  luopuu  teistä  heti.  Toinen  osa  nyt  taas 
käsittää  tarkoituksenne  väärin,  luulee  teidänkin  tarkoit¬ 
tavan  todellista  köyhälistön  vallankumousta,  ja  joutuu 
siten  vastoin  teidän  tarkoitustanne  —  omasta  luokkavais- 
tostaan,  jota  teidänkin  tyhjä  sananne  herättelee  —  yhä 
selvempään  vallankumoukselliseen  tajuntaan.  Siis  yhä 
jyrkempään  ristiriitaan  teidän  laillisuuskantanne  kanssa. 

Laillisuus  ei  kenelläkään  voi  olla  mikään  itsetarkoitus. 
Oletteko  koskaan  ajatelleet,  mikä  se  ydin  porvarillisessa 
laillisuudessa  on,  se  teille  arvokas  sisältö,  joka  teitä  siinä 
ehdottomasti  vetää  puoleensa? 

Se  ydin  on  porvarillinen  valtio. 

Jos  teitä  tässä  häiritsee  sana  “porvarillinen”  tai  “kapi- 

talistinen”,  niin  jätän  sen  pois.  Asia  ei  siitä  yhtään  muu¬ 
tu.  Valtio  on  jokatapauksessa  luokkaväkivallan  järjestö 
toisten  kansanluokkien  hallitsemiseksi.  Vakiomuotoja  on 
miltei  yhtä  useita  kuin  valtioitakin,  mutta  jokaisessa  niis¬ 
sä  on  olemassa  hallitseva  luokka  ja  sen  käsissä  hallitse- 
miskoneisto,  sekä  toisaalla  hallittavana  oleva  kansa,  jonka 
työtä  hallitseva  luokka  riistää.  Tämä  järjestys  on  ennen¬ 
kaikkea  se,  jota  porvarilliset  juristit  sanovat  “oikeusval¬ 
tioksi”.  Te  voitte  nimittää  sitä  yhtä  kauniilla  nimellä,  sillä 
samaa  valtioaatetta  tekin  kannatatte.  Vallankumoukselli¬ 
nen  köyhälistö  sitä  vastoin  joka  tahtoo  hävittää  maail¬ 
masta  kaiken  riistämisen,  tahtoo  hävittää  myös  valtion. 


VALTIOKAPITALISM I . 

Mutta  tehän  sanotte  myös  tahtovanne  hävittää  riistä¬ 
misen.  Tehän  ette  kannata  nykyistä  riistäjävaltiota  sellai¬ 
senaan.  Tehän  tahdotte  sen  muuttaa  kokonaan  toiseksi. 

Se  on  totta,  että  te  ette  kannata  valtion  säilyttämistä 
nykyisellään  niinkuin  esim.  presidentti  Stählberg  ja  mo¬ 
net  muut  porvarilliset  juristit  tarkoittavat  puhuessaan 
“oikeusvaltion  lujittamisesta”.  Teidän  tarkoittamanne 
valtio  eroaa  suuresti  heidän  nykyisestä  valtiostaan.  Sen 
myönnän  kyllä.  Suuri  pääeroitus  johtuu  siitä,  että  te  tah¬ 
dotte  poistaa  yksityispääoman,  siihen  luettuna  myös  kapi¬ 
talististen  yhtiöitten  ja  yhtymäin  pääomat.  Te  tahdotte 
siirtää  pääoman  kapitalistien  käsistä  valtion  haltuun. 

Se  tietenkin  johdonmukaisesti  toteutettuna  muuttaisi 
suuresti  nykyistä  valtiota.  En  tässä  arvioi,  muuttuisiko 
siitä  valtio  entistään  paremmaksi  vai  huonommaksi:  to¬ 
tean  vain  sen  tosiasian,  että  tuo  muutos  kuuluu  teidän 
kantaanne. 

Mutta  te  erehdytte  suuresti,  jos  luulette,  että  teidän 
tarkoittamanne  valtiotalous  olisi  sosialismia .  Pikemmin 
se  on  suorastaan  sosialismin  vastakohta. 

Ehkä  te  kuvitelette  valtion  muuttamista  jonkinlaisek¬ 
si  suureksi  “Elannoksi”.  Jotain  sen  tapaista  esim.  Kautsky 
kuvitelee.  Se  on  ihannoittua  valtiokapitalismia,  ei  suin- 


kaan  sosialismia.  Sosialismista  sen  eroittaa  jyrkästi  siinä 
oleva  sisäinen  vastakohta,  sama  vastakohta,  joka  kuuluu 
kaikkeen  kapitalistisen  järjestelmän  perusluontoon:  käs- 
kynalainen  palkkatyö  ja  etuoikeutettu  käskijävalta,  siis 
työntekevät  alamaiset  ja  heidän  työstään  hyötyvä  esivalta. 
Tämä  vastakohta  vallitsee  jokaisessa  kapitalistisessa  liik¬ 
keessä  ja  jokaisessa  kapitalistisessa  valtiossa.  Se  vallit¬ 
see  teidän  Elannossannekin. 

Se  ei  myöskään  jäisi  pois  teidän  valtiostanne  —  muu¬ 
ten  kuin  mielikuvituksessa.  Tätä  ei  ole  vaikea  huomata, 
kun  vähän  ajattelee. 

Valtion  uudistaminen  pitäisi  teidän  mielestänne  tapah¬ 
tua  etupäässä  siten,  että  eduskunnan  ja  hallituksen  toi¬ 
mesta  hankittaisiin  vähitellen,  ehkä  vuosikymmenien  ku¬ 
luessa,  kapitalistien  liikelaitoksia  valtion  haltuun.  Arvat¬ 
tavasti  niitä  hankittaisiin  lunastamalla,  sillä  siten  se  teille 
helpommin  menestyisi;  osaksi  ehkä  vapaalla  ostolla, 
osaksi  pakkolunastuksella.  Kun  tätä  talouspolitiikkaa  jat¬ 
kettaisiin  tarpeeksi  kauan  samalla  laajentaen  valtion  en¬ 
tisiä  liikelaitoksia  ja  perustaen  uusia,  tulisi  valtiotalous 
lopulta  vallitsemaan  kaikilla  tärkeimmillä  kansantalouden 
aloilla.  Tuskimpa  silloin  edes  kunnallistalous,  vaikka  se¬ 
kin  tietysti  paisuisi  yhtä  rinnan,  voisi  yleensä  saada  itse¬ 
näisempää  merkitystä  kuin  valtiotalouden  paikallisten 
haaraosastojen  aseman;  useilla  tärkeillä  aloilla  ei  edes 
sitäkään. 


Valtio  olisi  silloin  muuttunut  suureksi  Elannoksi. 
Mutta  tässä  jättiläis-Elannossa  olisi  eräitä  välttämättömiä 
ilkeitä  kasvannaisia,  jättiläiskasvannaisia.  Sillä  olisi  oma 


suurlukuinen  suojeluspoliisi,  oma  suojelusarmeija,  omat 
“riippumattomat”  tuomioistuimet,  omat  jättiläisvankilat 
j.n.e.,  ehkäpä  omat  suuremmoiset  vaivaistalotkin. 

En  väitä,  että  nämä  teidän  tulevaisuuden  valtionne 
tärkeät  suurlaitokset  tulisivat  olemaan  aivan  samanlaiset 
kuin  nykyisen  valtion  vastaavat  kulmakivet.  Mutta  ei 
periaatteellisesti  toisellaisetkaan.  Kukaties  niissä  olisi  pa¬ 
rempi  kuri  ja  järjestys,  niinkuin  yleensä  uudenaikaisessa 
suurliikkeessä  vanhoihin  verstaisiin  verrattuna.  Mutta 
tehtävä  niillä  yleensä  olisi  sama.  Ja  koko  hallinnollinen 

virkamieskunta  tässä  yleisessä  Elannossa  olisi  kerrassaan 
jättiläismäinen  verrattuna  nykyisen  valtion  virkamiesten 
lukumäärään.  Sillä  pientähän  nykyisen  valtion  tehtävät 
on  verrattuna  tuon  tulevaisuuden-valtionne  monipuoliseen 
virkaan,  tuon  kaikkivaltiaan  ja  kaikkialla  läsnäolevan  val¬ 
tion  hyörinään  —  pientä  niin  —  kun  rukin  hyrinä  verrat¬ 
tuna  kehruutehtaan  jyrinään  ja  helskeeseen. 

DEMOKRATIA. 

Suurilukuinen  virkamieskunta  olisi  teidän  tulevaisuu- 
denvaltiossanne  tärkeä  tekijä,  valtiollisesti  kaikkein  tär¬ 
kein.  Se  olisi  siinä  hallitseva  luokka.  Tätä  te  tietysti  nyt 
väitätte  vastaan,  sillä  tehän  olette  päättäneet,  että  valtio 
pitää  olla  kansanvaltainen  eikä  virkavaltainen. 

Ihminen  päättää,  mutta  jumala  säätää.  Kansanvaltai¬ 
suus  on  sekin  näet  niitä  nykyisiä  lainavaatteitanne,  jotka 
käytännössä  ennenpitkää  osoittautuvat  ahtaiksi  teidän  to¬ 
dellisille  pyrinnöillenne. 

En  tässä  tarkoita  nykyistä  eduskunnaasta  vaalidemo- 
kratiaa.  Sitä  te  kyllä  todella  kannatatte.  Sehän  kuuluu 
kapitalistisessa  valtiossa  hyvään  kansan  hallitsemisen  tek¬ 
niikkaan.  Jonkinvertaisella  älyllä  ja  huolella  käytettynä  se 
ei  olisi  kapitalistiselle  valtiolle  yhtään  vaarallista  peliä, 
päinvastoin  sitä  säilyttävää.  Kun  valtiollinen  äänestys- 
valta  on  jaettu  tasan  kaikille  kansalaisille,  niin  voi  aina 
osa  kansasta  uskoa,  että  koko  valtiollinen  valta  on  jaettu 
tasan.  Tosiasiassa  ei  yleinen  äänioikeus  merkitse  juuri 
mitään  muutosta  vallitseviin  taloudellisiin  valtasuhteisiin. 
Ei  se  anna  valtaa  niille,  joilla  sitä  ei  ennestään  ole,  ei 
vähennä  valtaa  niiltä,  joilla  valta  on. 

Todellinen  valta  riippuu  yleisen  äänioikeuden  aikana 
siitä,  minkäveroinen  valta-asema  kullakin  on  taloudessa 
tai  valtiossa,  siis  siitä  kuinka  paljon  ihmisellä  on  omai¬ 
suutta  tai  kuinka  mahtava  virka  hänellä  on.  Joku  suur- 
kapitalisti  tai  virkavaltias  on  nyt  valtiopäivämiehiä  äänes¬ 
tettäessä  yhtä  köykäinen  kuin  tavallinen  työmies,  mutta 
siitä  huolimatta  hänellä  todellisuudessa  on  suuri  valta, 
työmiehellä  sitävastoin  ei  ole  mitään  valtaa. 

Eduskunnalla  kyllä  on  melkoinen  valta,  hallituksella 
vielä  suurempi.  Ja  sitä  mukaa  kuin  valtion  taloudellinen 
mahti  paisuisi,  lisääntyisi  myös  sekä  eduskunnan  että  var¬ 
sinkin  hallituksen^  valta.  Mutta  osattomaksi  jäisi  työväen¬ 
luokka  siitäkin  vallasta  ja  vallan  lisäyksestä. 

Kävisi  suunnilleen  samoin  kuin  nykyään  Elannossa. 
Onhan  siinäkin  kaiketi  enemmistö  palkkatyöläisiä,  jotka 
hartaasti  kannattavat  työväen  työpalkkain  runsaasti  korot¬ 
tamista  ja  virkamiesten  palkkain  alentamista,  jotka  vaati¬ 
vat  kunkin  liikkeen  työväelle  mahdollisimman  paljon 
määräysvaltaa  liikkeen  johtoon  nähden,  vieläpä  vaativat 
koko  palkkatyöjärjestelmän  lopettamista.  Mutta  tehdään¬ 
kö  Elannon  vuosikokouksessa  tuollaisia  jäsenten  enem¬ 
mistön  kannan  mukaisia  päätöksiä?  Ei.  Jos  semmoisia 
ehdotetaan,  on  Elannon  hallituksen  helppo  osoittaa,  että 
ei  kannata  kovin  paljoa  nostaa  liikkeen  työväestön  palk¬ 
koja,  mutta  kannattaa  hyvin  pitää  korkeillakin  palkoilla 
kyvykkäitä  johtajia,  alijohtajia;  ja  että  työväen  kansan¬ 
valta  Elannon  johdossa  tahi  koko  palkkatyöjärjestelmän 
lopettaminen  on  sulaa  järjettömyyttä,  joka  veisi  nurin 
koko  liikkeen.  Ja  suuri  enemmistö  Elannon  vuosikokouk¬ 
sissa  aina  tällaisissa  asioissa  hyväksyy  hallituksen  kannan. 
Se  enemmistö  on  itsessään  eduiltaan  ja  asemaltaan  san¬ 
gen  kirjava  joukko  (vaikka  ei  vielä  läheskään  niin  kirja¬ 
va  kuin  koko  kansa) :  yhdellä  on  suutarimestarin  edut  ja 
asema,  toisella  pikkukapitalistin,  kolmannella  ehkä  polii¬ 
sin  tai  asianajajan,  neljännellä  torikauppiaan,  viidennellä 
ja  kuudennella  tavallisen  teollisuustyömiehen  j.n.e.  Hei¬ 
dän  etunsa  ovat  monessa  suhteessa  hyvin  ristiriitaiset. 
Mutta  Elannon  vuosikokouksessa  heidät  liittää  yhteen  yksi 
yhteinen  etu  ja  kanta,  joka  on  samanmukainen  kuin  Elan¬ 
non  hallituksenkin  etu  ja  kanta;  se,  että  liikettä  on  joh¬ 
dettava  niin,  että  se  taloudellisesti  “menestyy  hyvin”.  Ja 
tämä  enemmistö  käsittää  todeksi  hallituksen  selityksen, 
että  jos  liikkeen  johdossa  ruvettaisiin  noudattamaan  työ¬ 
väen  luokkavaatimuksia,  ei  liike  enää  menestyisi  hyvin, 
vaan  menisi  hunningolle.  Vähemmistö  ehkä  sittenkin  esit¬ 
tää  luokkavaatimuksia  —  jos  esittää  —  mutta  useinkin 
ilman  oikeaa  pontta;  sillä  enimmäkseen  sen  vähemmis- 

tonkin  täytyy  hallituksen  selityksen  johdosta  mielessään 
tunnustaa,  että  “voihan  siinä  olla  perää  —  vaikka  ei  se 
ole  oikein”. 

Jokseenkin  samaan  tapaan  kävisi  kai  teidän  tulevai- 
suusvaltionne.  Kun  vaan  hoitaisitte  liikettä  hyvin,  s.  o. 
niin,  että  valtiotalous  menestyisi,  saisitte  olla  jokseenkin 
varmat  enemmistöstä  vaaleissa  joka  kolmas  vuosi  ja  edus¬ 
kunnassa  joka  vuosi  kolmena  kuukautena,  enemmistöstä, 
joka  tyytyisi  pääasiallisesti  teidän  hallituksenne  politiik¬ 
kaan.  Mutta  juuri  sen  enempää  kansanvaltaa  ei  teidän 
pitäisi  yrittääkkään  sovelluttaa.  Se  ei  kannattaisi  eikä 
menestyisi.  Ainoastaan  vanhuudesta  sokea  teoria  voi  hai¬ 
hatella  johdonmukaisen  “puhtaan  kansanvallan”  kehittä¬ 
mistä  teidän  valtiossanne.  Käytännöllinen  kokemus  pu¬ 
huu  toista. 


VIRKAVALTA. 

Suomessa  on  nyt  valtiotalouden  tyypillinen  järjestys 
vallalla  rautatielaitoksessa.  Se  on,  kuten  yleisesti  tunne¬ 
taan,  niin  virkavaltainen  järjestys  kuin  keskiajan  kato¬ 
linen  pappisvalta  oli  parhaimmillaan.  Tekö  muuttaisitte 
sen  järjestyksen  perinpohjin?  Älkää  muuttako.  Ainakin 
ajatelkaa  ensin  tarkasti  ennenkuin  lupaatte  sen  muuttaa 
kansanvaltaiseksi.  Onhan  sitä  arvosteltu  ja  uudistettu  jo 
vuosikymmeniä.  Mutta  se  ei  ole  pohjaltaan  miksikään 
muuttunut.  Miksei? 

Onko  syynä  ollut  ainoastaan  porvarin  virkavaltainen 
sisu?  Mutta  käytännöllinen  elämä  kai  sen  sisunkin  on 
kasvattanut.  Ehkä  ne  ovat  tulleet  käytännössä  huomaa¬ 
maan,  että  kansanvalta  ei  rautatiellä  vetele.  Ehkä  ne 
ovat  kokemuksesta  tällä  alalla  tulleet  siihen  samaan  tu¬ 
lokseen  kuin  muillakin  aloilla  tässä  parlamenttaarisessa 
“oikeusvaltiossa”,  esim.  että  liikkeet  ja  laitokset  menes¬ 
tyvät  paraiten,  kun  päälliköt  käskevät  ja  alaiset  tottelevat 
—  niinkuin  Elannossa  ja  muissakin  liikkeissä.  Niin  minä 
luulen.  Ja  uskon,  että  tekin  tulisitte  valtioliikkeissänne 
pian  samaan  tulokseen.  Pikemmin  te  vain  keskittäisitte 

enemmän  valtaa  päällikköjen  käsiin,  kuin  että  tasoittai¬ 
sitte  virkavallan  kansanvaltaiseksi  järjestykseksi. 

Saksan  valtakunnan  oikeistososialistinen  hallitus  on 
tosin  ryhtynyt  poliittisista  syistä  sommittelemaan  virka¬ 
vallan  peitteeksi  kansanvaltaista  ulkonäköä,  eräänlaista 
liikeneuvostojen  osanottoa  taloudelliseen  hallintoon.  Se 
on  huono  hätämyönnytys  työväelle.  Prof.  Voionmaa  on 
teille  ehdottanut  ohjelmaan  vähän  samantapaista  scheide- 
mannilaista  viisautta.  Älkää  viitsikö  ruveta  sellaista  lupai¬ 
lemaan.  Työväki  ei  sen  kautta  kumminkaan  tunne  mitään 
todellista  määräysvaltaa.  Ja  liikkeiden  taloudellista  me¬ 
nestymistä  se  vain  häiritsee.  Saksastakin  nyt  asiantunti¬ 
jat  valittavat,  että  liikeneuvostot  ovat  vaikuttaneet  vain 
työtehon  alentamiseksi  —  siis  niinkuin  mitkäkin  kom¬ 
munismin  agentit,  aivan  päinvastoin  kuin  Scheidemannit 
ja  Nosket  olivat  tarkoittaneet. 

Suurin  osa  valtiovaltaa  tulisi  juuri  valtionne  laajalle 
virkamieskunnalle.  Eduskunnan  yksityisten  jäsenten  val¬ 
taa  —  enemmistöjenkin  —  tietysti  rajoittaa  se,  että  hei¬ 
dän  asemansa  on  jossakin  määrin  riippuvainen  määrä- 
ajoittain  uusiutuvista  vaaleista.  Hallituksen  jäsenten  ase¬ 
ma  taas  on  riippuvainen  eduskunnan  enemmistöstä.  Tosin 
kyvykäs  ammattipolitikoitsija,  joka  ymmärtää  luovia  kul¬ 
loinkin  puhaltavien  vastatuulien  mukaan,  voi  “oikeusval¬ 
tiossa”  melkoisella  varmuudella  pysytellä  kaiken  ikänsä 
osallisena  milloin  eduskunnan  enemmistön  vallasta,  mil¬ 
loin  taas  ministerien  vallasta,  ja  toisin  ajoin  molemmista 
yhtä  aikaa.  Mutta  sittenkin  hänen  valta-asemansa  on  jon- 
kunverran  epätietoisella  pohjalla,  niinkuin  pörssikeinotte¬ 
lijan.  Virkamiehet  sitävastoin  astuvat  varmaa  valtatietä 
ja  hallitsevat  jumalan  armosta. 

Hallitus  tosin  nimittää  virkamiehen  hänen  virkaansa, 
paitsi  alemmat,  jotka  virkavalta  itse  asettaa.  Mutta  halli¬ 
tuksen  nimitysoikeus  ei  merkitse  sitä,  että  virkamieskunta 
olisi  hallituksestakaan  paljon  riippuvainen.  Sillä  ei  halli¬ 
tus  yleensä  saa  eroittaa  eikä  vaihtaa  virkamiehiä  mielen¬ 
sä  mukaan.  Päinvastoin  hallituksen  ja  eduskunnan  jäse¬ 
net  voivat  vaihtua,  mutta  virkamiehet  pysyvät,  ylenevät, 
hallitsevat,  paisuvat  ja  harmaantuvat. 

Johdonmukainen  parlamentaarinen  valtiosääntö  oi¬ 
keastaan  edellyttäisi,  ettei  ainoastaan  hallitus,  vaan  myös 
valtion  virkamieskunta  tuomarikuntaa  myöten  olisi  edus¬ 
kunnan  enemmistöstä  läheisesti  riippuvainen;  tärkeimmät 
johtavat  virkamiehet  olisi  suorastaan  eduskunnan  valit¬ 
tava  aina  määrävuosiksi  kerrallaan.  Sekään  tosin  ei  olisi 
todellista  kansanvaltaa,  mutta  se  olisi  ainakin  todenteolla 
eduskuntavaltaista  demokratiaa.  Sen  suuntaista  valtio¬ 
sääntöä  esittikin  meidän  Kansanvaltuuskuntamme  kaksi 
vuotta  sitten.  En  enään  laisinkaan  kannata  semmoista. 
Todellisen  luokkataistelun  opetukset  opettivat  meitä  kan¬ 
nattamaan  ja  ajamaan  oikeaa  köyhälistön  kansanvaltaa. 
Mutta  te  oikeistososialidemokratit  sanotte  kännättävänne 
parlamenttaarista  demokratiaa.  Se  on  erehdys.  Te  kan¬ 
natatte  parlamenttaaris-virkavaltaista  valtiosääntöä,  sa¬ 
manlaista  kuin  esim.  Ranskassa  on  vallalla  (ja  tosiasiassa 
Englannissakin,  monarkistisesta  ulkonäöstä  huolimatta). 


Tämän  te  osoititte  selvästi  viime  vuonna  nykyistä  hal¬ 
litusmuotoa  säädettäessä.  Tarkalla  vaistolla  te  silloin  ase¬ 
tuitte  kannattamaan  pääasiassa  porvarispuolueitten  ehdot¬ 
tamaa  järjestelmää,  johon  kuuluu  eduskunnasta  riippu¬ 
maton  tuomari-  ja  virkavalta.  Kun  täten  luovutitte  suo¬ 
siolla  tärkeän  osan  valtiovaltaa  virkamiehille  itsenäiseksi 
hallitsijavallaksi,  menettelitte  te  vastoin  yleisintä  tunnus¬ 
lausettanne,  mutta  varmasti  todellisen  kantanne  mukaan 
järkevästi.  Sillä  ylivoittoinen  eduskuntavalta  ei  ole  edul¬ 
linen  kehittyneelle  kapitalistiselle  valtiolle.  Siinä  mahdol¬ 
lisesti  luokkatietoisen  työväenkin  edustajisto  saisi  sen 
verran  todellista  vaikutusvaltaa,  että  se  voisi  ainakin  hei- 
kontaa  kapitalistisen  virkavallan  ylläpitämää  “järjestystä” 
ja  tehokkaasti  puolustaa  luokkataisteluvapautta.  Köyhä¬ 
listön  vallankumouksen  välikappaleeksi,  joksi  me  kaksi 
vuotta  sitten  ajattelimme  kansanvaltaista  eduskuntaa,  se 
ei  kelpaa.  Se  ei  siis  ole  kelvollinen  köyhälistön  asialle, 
mutta  ei  se  ole  hyvä  myöskään  kapitalistiselle  valtiolle. 
Sveitsi  on  nykyään  Euroopassa  ainoa  maa,  joka  pitää  voi¬ 
massa  ylivoittoista  eduskuntavaltaa.  Mutta  siellä  on  omis- 
tavain  luokkain  vallan  lujittamiseksi  osaksi  pirstottu  val- 

tiovalta  monille  pikkukanttooneille,  osaksi  väärennetty 
vaalidemokratiaa  taantumuksellisella  vaalipiirijaolla. 

Teidän  tulevaisuuden-valtiossanne  virkavalta  olisi  ai¬ 
noastaan  muodollisesti  eduskunnasta  ja  hallituksesta  riip¬ 
puvainen.  Tosiasiassa  eduskunta  ja  hallitus  toiminnas¬ 
saan  tulisivat  olemaan  virkavallasta  suuresti  riippuvaisia. 
Se  tulevaisuuden  virkavalta  kasvaisi  nykyisestä  byrokra¬ 
tiasta  —  ettehän  te  nykyistäkään  hävittäisi.  Se  paisuisi 
moninkertaiseksi.  Uusia  virastoja  ja  virkoja  olisi  perus¬ 
tettava  paljon  sekä  entisiä  lisättävä  ja  laajennettava. 

Mistä  nämä  tarvittavat  virkamiehet  tulisivat?  Niitä 
virtaisi  kai  entisistä  yksityiskapitalistisista  liikemiespii¬ 
reistä.  Sillä  niillä  piireillähän  on  entuudestaan  käytännöl¬ 
listä  kokemusta,  jota  kaivattaisiin  valtiokapitalististen 
suurliikkeiden  hoitamisessa,  laajentamisessa  ja  johtami¬ 
sessa.  Porvarillisia  keinottelijoitahan  vapautuisi  entisistä 
hommistaan  sitä  mukaa  kuin  valtiokapitalismi  vahaisi  alaa 
yksityiskapitalismilta.  Tällöin  siis  alkaisi  virtaus  päinvas¬ 
taiseen  suuntaan  kuin  yksityiskapitalismin  rehoittaessa, 
jolloin  useinkin  virkapatojen  äärestä  on  pyrkinyt  herroja 
siirtymään  vapaan  kaptalismin  vihannoitseville  laitumille. 
Nyt  te  saisitte  ostaa  valtiolle  tehtaan  tirehtöörejä,  kaup¬ 
paneuvoksia,  alandereita,  henki,-  palo-  ja  murtotirehtöö- 
rejä,  jopa  pankinjohtajiakin,  puhumattakaan  pienemmistä 
herroista. 

Mutta  maksaa  teidän  pitäisi  niille  riskisti,  muutamille 
oikein  sikamaisen  paljon.  (Ministerinne  todistaisivat,  että 
niille  “kannattaa”  maksaa.)  Eikä  entisiltäkään  virkamie¬ 
hiltä  sopisi  palkkoja  alennella.  Korkeat  palkat  ja  lihavat 
eläkkeet  tulisivat  vielä  enemmän  kuin  tätä  nykyä  virka¬ 
mieskunnan  etuoikeudeksi.  Alimmallekin  virkamiehelle 
pitäisi  maksaa  paljon  enemmän  kuin  hyvälle  työmiehelle; 
astetta  ylempänä  olevalle  virkamiehelle  pitäisi  maksaa 
vielä  tuntuvasti  enemmän,  ja  sitä  tehden  aste  asteelta 
enemmän,  niin  että  virkavallan  pyramiidin  ylimmällä  hui¬ 
pulla  olisi  palkka  monta  kertaa  suurempi  kuin  pyramiidin 
juurella. 

Tämä  arvoasteiden  pyramiidiasetus,  hierarkia,  on  vir¬ 
kavallan  sisimmäinen  perustuslaki.  Älkää  yrittäkö  rikkoa 

sitä.  Se  ei  teille  onnistuisi.  Ajatelkaahan  missä  valtion 
laitoksessa  tuo  hierarkinen  järjestys  on  kaikkein  kehitty¬ 
nein?  Suomen  valtion  rautateillä  —  valtiokapitalismin 
pääalalla.  Älkää  kuvitelko,  että  vähin  erin  sitä  tasoittai¬ 
sitte.  Sen  tasoittamisyrityksestä  seuraisi  teidän  valtios¬ 
sanne  vain  sekaannusta.  Pikemmin  on  mahdollista,  että 
S.  V.  R:n  parikymmentä  ylenevää  virkaporrasta  eivät 
tulisi  vielä  riittämäänkään  teidän  valtionne  kukoistus¬ 
aikana.  Ja  ottakaa  huomioon  myöskin  se,  että  virkamie¬ 
hetkin  voivat  lujasti  järjestyä  ajamaan  etujaan  teidän 
valtiossanne.  Niitten  ammattijärjestöstä  tulisi  mahtava 
valtio  valtiossa,  eikä  vain  sen  veroinen  kuin  yksityiset  hal¬ 
litsijat  ovat  parhaillaan  olleet,  vaan  käytännössä  paljon 
itsevaltiaampi  hallitsija,  oikea  preussilainen  suurvalta. 
Se  komentaisi  ja  määräisi  itse  järjestyksensä  ja  ennen¬ 
pitkää  myös  muiden  ihmisten  elämänjärjestyksen. 

Siis  kapitalistiluokka,  joka  nykyään  on  vallanpitäjänä, 
muuttuisi  teidän  hallituksessanne  hallitsevaksi  virkaval¬ 
laksi.  Henkilöt,  tietysti  monetkin  voisivat  vaihtua.  Moni 
nykyinen  suurkapitalisti  ehkä  jättäytyisi  sivuun  syömään 
rauhassa  niitä  miljoonia,  joita  he  saivat  liikkeistään  tei¬ 
dän  valtioltanne  lunastushinnaksi,  tai  ainakin  niiden  mil- 
joonain  korkoja  —  sillä  ettehän  te  koron  kantamista  lo¬ 
pettaisi.  Mutta  poikansa  nuokin  koroillaeläjät  voisivat 
työntää  valtion  virkoihin.  Siis  kapitalistien  luokka  ja 
luokkavalta  pysyisi,  vieläpä  lujittuisi.  Ei  sen  tarvitsisi 
heittää  orjanruoskaa  kädestään.  Se  vain  heittäisi  liiat 
joukot  epävakaisten  liikevoittojen  perässä,  pukisi  virka¬ 
puvun  ylleen  ja  röyhistäisi  rintaansa  enemmän  kuin  Lud¬ 
vig  XIV  sanoessaan:  “valtio  olen  minä”. 

Työväelle  ei  teidän  kannattaisi  maksaa  korkeita  palk¬ 
koja,  ei  edes  kunnollisia.  Palkkajärjestelmän  poistamista 
ette  voisi  todenteolla  ajatellakaan  —  ei  sen  enempää  kuin 
nykyään  Elannossa  —  sehän  veisi  koko  liikkeenne  nurin. 
Työlakko  olisi  teidän  valtioliikkeessänne  vieläkin  ilkeäm- 
pi  häiriö  kuin  nyt  Elannossa.  Se  on  kerrassaan  sopimaton 
ja  vahingollinen  ilmiö  menestyvässä  valtiotaloudessa. 
Siksi  se  tulisi  ennenpitkää  teidän  perustuslaeissanne 
kielletyksi,  siitä  olen  varma,  muodossa  tai  toisessa. 

Riistäminen  menestyisi.  Pakkovalta  -rahoittaisi.  Riis¬ 
tetty  kansa  raataisi  kuin  ainakin  valtion  pakkotyölaitok¬ 
sessa.  Siihen  saakka,  kunnes  tulisi  maanjäristys  eli  köy¬ 
hälistön  vallankumous. 

Tuonnäköistä  olisi  sosialismi,  jos  maailma  luotaisiin 
uudestaan  teidän  kantanne  mukaan.  Aivan  toista  se  on 
työväenaatteen  mukaan. 


SOSIALISMIN  TIE. 

Työväkikään  ei  voi  heti  voiton  saatuaan  poistaa  val¬ 
tiota  kokonaan.  Mutta  porvarillisen  valtion  se  poistaa 
heti.  Millä  tavalla? 

Sillä  tavalla  tietysti,  että  heti  lakkautetaan  sellaiset 
valtiolaitokset  kuin  hallitus,  eduskunta,  tuomioistuimet, 
poliisilaitokset,  maaherrainvirastot,  hallinnolliset  ja  soti¬ 
laalliset  ylihallitukset  ja  johtolaitokset  jne.  Virkavaltiaat 
karkoitetaan  joka  nurkasta.  Sijaan  työväemneuvostot, 
niiden  valitsemat  elimet  ja  niitten  järjestämät  uudet  lai-> 
tokset. 

Tämä  neuvostovaltakin  on  vielä  valtio.  Mutta  se  on 
ainoastaan  väliaikaisesti  voimassa.  Ja  se  on  kokonaan 
toisenlainen  kuin  nykyinen  valtio.  Se  on  kyllä  tavallaan 
hallitsevan  luokan  pakkovallan  järjestö  sekin,  niinkuin 
valtio  aina  on;  mutta  se  ei  ole  enää  porvariston,  vaan 
köyhälistön  pakkovallan  järjestö,  joka  nyt  pakottaa  riis¬ 
täjät  luopumaan  kaikista  etuoikeuksistaan  sekä  alistu¬ 
maan  työhön  ja  kuriin. 

Pieniin  omaisuuksiin  ei  kajota.  Mutta  kapitalisteilta 
otetaan  kertakaikkiaan  pois  kaikki  riistämisen  välineet, 
pääomat  ja  varastot.  Pannaan  alunpitäen  voimaan  se  jär¬ 
jestys,  että  jokainen  työkykyinen  ihminen,  joka  syödäk¬ 
seen  tahtoo,  ryhtyköön  hyödylliseen  työhön.  Sama  laki 
myöskin  mailla  tilanomistajille,  jotka  eivät  itse  ole  työtä 
tehneet  vaan  toisten  työstä  eläneet:  tilat  pois  heiltä  työtä¬ 
tekevän  kansan  neuvostojen  käsiin. 

Valtiollinen  sananvaltakin  määrätään  alunpitäen  riip¬ 
puvaiseksi  siitä,  että  ihminen  tekee  hyödyllistä  työtä  tai 

palvelusta.  Tällä  ehdolla  on  kullakin  tasa-arvoinen  oikeus 
neuvostojen  vaalissa.  Jokaisen  neuvoston  vaali  uusitaan 
aina  lyhyen  ajan  päästä  ja  välilläkin  saavat  valitsijat  mil¬ 
loin  tahansa  vaihtaa  neuvostoon  toisen  luottamushenkilön 
toisen  tilalle,  joka  mahdollisesti  ei  toimi  heidän  tahtonsa 
mukaan.  Ja  kun  kaikki  määräämisvalta  on  neuvostoilla 
ja  niitten  luottamusmiehillä,  on  tämä  siis  työtätekevän 
väestön  kansanvaltaa,  jonka  köyhälistö  tuntee  omakseen. 

Tämä  kansanvalta  ei  tarkoita  riistäjiltä  pakkoluovutetun 
omaisuuden  tasajakoa,  vaan  työtätekevän  kansan  yhteis¬ 
omistusta  ja  yhteiskäyttöä  järkiperäisten  suunnitelmien 
mukaan. 

Yhteistuotanto  edellyttää  keskitettyä  järjestelyä  ja 
ohjausta.  Koko  sosialistinen  vallankumous  edellyttää  sitä 
joka  alalla:  niin  taistelu  porvariston  avoimen  vastarinnan 
voittamiseksi,  kuin  myös  voiton  jälkeen  seuraava  yhteis¬ 
kunnan  uudestijärj estäminen.  Mahdollisimman  nopeasti 
on  luotava  paljon  uutta.  Siihen  yleiseen  sekasortoon  ja 
rappioon,  johon  vanha  yhteiskunta  lopuksi  sortuu,  on 
äkkiä  luotava  uusi  korkeampi  sosiaalinen  järjestys.  Tämä 
suuri  perustamistyö  vaatii  koko  työväenluokalta  pontevaa 
ja  hyvin  ohjattua  toimintaa.  Pitkiin  puheisiin  ja  perinpoh¬ 
jaisten  mietintöjen  valmisteluun  ei  ole  aikaa. 

Työväenneuvostotkaan  eivät  ole  mitään  pikku  parla¬ 
mentteja,  pelkkiä  keskustelevia,  päättäviä  ja  säätäviä  seu¬ 
roja.  Niiden  jäsenten  on  oltava  myös  päätösten  toimeen¬ 
panossa  mukana,  vieläpä  etunenässä  tietä  raivaamassa 
ja  toimia  ohjaamassa.  Ja  monia  tehtäviä  varten  on  neu¬ 
vostojen  ulkopuoleltakin  valittava  luottamusmiehiä,  jär¬ 
jestäjiä  ja  teknillisiä  ohjaajia,  sekä  perustettava  keskus- 
elimiä,  joilla  kullakin  tulee  menestyäkseen  olla  verrattain 
laaja  toimintavapaus  omissa  tehtävissään. 

Tämä  neuvostovallan  tarmokas  keskitetty  perustamis- 
toiminta  sekä  työväenluokan  yleinen  pakkovalta  työntekoa 
ja  uutta  järjestystä  vastustelevaa  porvaristoa  kohtaan, 
ne  muodostavat  sen  vallankumouksellisen  välitilan,  jota 
Marxin  mukaan  sanotaan  köyhälistön  diktatuuriksi. 
Kauanko  se  tulee  kestämään,  se  riippuu  historiallisista 
olosuhteista. 


Mutta  sen  helmasta  ei  voi  syntyä  uutta  riistäjäluokkaa, 
niinkuin  valtiokapitalismin  vallitessa.  Sillä  ensiksi  ovat 
neuvostovallan  toimihenkilöt  siinä  suhteessa  ehdottomasti 
riippuvaisessa  asemassa,  että  kuka  tahansa  heistä  voidaan 
eroittaa  toimestaan,  jos  hän  ei  tyydyttävästi  täytä  tehtä¬ 
viään  tai  muuten  menettää  saamansa  luottamuksen.  Luot¬ 
tamuksen  saaminen  ja  säilyttäminen  riippuu  taas  siitä 
etupäässä  kuinka  suurella  innolla  taidolla  ja  menestyk¬ 
sellä  kukin  toimii  sosialistisen  järjestelmän  toteuttami¬ 
seksi.  Toiseksi  neuvostovallan  luottamustoimissa  ei  hen¬ 
kisestä  työstä  yleensä  makseta  sen  korkeampia  palkkoja, 
kuin  mitä  ruumiillisessakin  työssä  voi  saada. 

Vaikkei  heti  alussa  voidakkaan  kokonaan  hävittää 
palkkamäärän  riippuvaisuutta  ammattitaidosta,  työmää¬ 
rästä,  tehtävän  tärkeydestä  j.n.e.,  toimitetaan  kuitenkin 
heti  työväenjärjestöjen  harkinnan  mukaan  oikeudenmu¬ 
kainen  palkkain  tasoitus  koroittaen  yleisesti  ruumiillisen 
työn  tekijäin  palkkoja,  alimpia  suhteellisesti  enemmän, 
ylimpiä  vähemmän,  ja  näiden  palkkain  mukaisesti  tasoit¬ 
taen  muista  toimista  maksettavia  palkkoja. 

Näin  on  Venäjälläkin  tehty.  Tosin  siellä  on  jatkuvan 
kansalaissodan  pula  pakoittanut  työväenjärjestöjä  käyt¬ 
tämään  myös  sellaista  peitettyä  sotakeinoa,  että  on  ver¬ 
rattain  korkeillakin  palkoilla  otettu  palvelukseen  yksityi¬ 
siä  porvarillisia  asiantuntijoita,  joitten  ammattitaitoa  on 
toistaiseksi  välttämättä  tarvittu  ja  joita  ei  muutoin  olisi 
saatu  luovuttamaan  tietoaan  ja  taitoaan.  Täten  on  nyt 
Venäjän  ammattijärjestön  palkkaluokfttelussa  vielä  myön¬ 
netty  eräiden  teknillisten  toimien  suorittajille  aivan  liialli- 
siakin  palkkoja.  Mutta  tällaiset  poikkeukset  lakkaavat, 
kun  kansalaissota  päättyy,  jolloin  teknillisesti  koulutettuja 
voimia  yleisemmin  tarjoutuu  ammattinsa  mukaisiin  teh¬ 
täviin. 

Järjestäjiä  ja  teknillisiä  ohjaajia  tarvitaan  tietysti 
sosialistisessakin  tuotannossa.  Mutta  ei  tarvita  virkamie¬ 
hiä.  Siinä  on  samanlainen  ero  kuin  tehtaan  ja  teknillisen 
johtajan  välillä.  Onhan  nykyään  olemassa  sellaisiakin 
tapauksia,  että  omistaja  itse  toimii  samalla  myös  liikkeen¬ 
sä  teknillisenä  johtajana.  Mutta  välttämätöntä  se  ei  suin- 

kaan  ole.  Sillä  tehtaan  omistajan  eli  kapitalistin  yhteis¬ 
kunnallisena  päätehtävänä  on  ainoastaan  riistäminen, 
voiton  kasaaminen  työntekijäin  työstä.  Tästä  tehtävästä, 
riistämisammatista,  tulee  loppu  tykkänään  heti,  kun  työ¬ 
väki  valtaan  nousee.  Samalla  tavoin  tulee  silloin  työtä¬ 
tekevän  kansan  komentamisesta  ja  kurissapitämisestä. 
Voihan  virkamiehellä  sen  ohella  olla  muitakin  tehtäviä; 
useilla  heistä  on  virkavelvollisuuksiensa  joukossa  myös 
sellaisia  itsessään  hyödyllisiä  tehtäviä,  jollaisia  vielä  sosia¬ 
listisessa  yhteiskunnassakin  tarvitaan.  Mutta  virkamiehen 
päämerkitys  kapitalistisessa  yhteiskunnassa  ei  ole  noissa 
tehtävissä.  Ne  hän  useimmiten  täyttääkin  varsin  levä- 
peräisesti;  miltään  työnteolta  se  ei  edes  näytäkään,  kun 
hän  “hoitaa  virkaa”  eli  “virkailee”.  Mutta  huolimatta 
laiskuudestaan,  taitamattomuudestaan  ja  kyvyttömyydes¬ 
tään  hän  voi  olla  kapitalistisen  valtion  kannalta  oikein 
hyväkin  virkamies,  kunhan  hän  vain  on  alallaan  oikein 
hyvä  virkanyrkki,  luja  byrokraatti,  orjavouti  ja  pikku 
hallitsija  hallitsevan  riistäjäluokan  puolesta.  Tässä  mer¬ 
kityksessä  virkamiehet  ainiaaksi  häviävät  maan  pinnalta, 
kun  työväki  valtaan  pääsee. 

Lenin  on  sanonut  leikillisesti,  että  köyhälistön  valtaan 
päästyä  tulee  jokaisesta  työmiehestä  byrokraatti.  Siinä  on 
totta  toinen  puoli.  Ei  niin,  että  työmiehistä  vuorostaan 
tulisi  riistäviä  virkaherroja  eli  riistäjäin  orjavouteja.  Työ¬ 
väenluokka  ei  työväen  riistäjäksi  tule  eikä  pyri.  Mutta 
niin  kauan  kun  voitetun  yläluokan  vastustelua,  juonitte¬ 
lua  ja  laiskottelua  vielä  neuvostovallan  aikana  kestää, 
tulee  jokaisen  työmiehen  osaltaan  toimia  työväenvallan 
puolesta  painavana  nyrkkinä  sitä  herrasväen  vastustelua, 
juonittelua  ja  laiskottelua  vastaan.  Tässäkin  mielessä 
köyhälistön  diktatuuri  on  todella  koko  työväenluokan  val¬ 
lankäyttöä.  Ei  siis  niin,  että  ainoastaan  valitut  työväen 
luottamusmiehet  säätäisivät  ja  toimeenpanisivat  työväen¬ 
aatteen  mukaisen  järjestyksen,  ja  itse  suuri  työväenluokka 
vaan  katselisi  päältä  ja  odottaisi  valmista. 

Sosialistisen  yhteiskunnan  luomistyöhön  on  työväen 
neuvostovallan  saatava  kiinni  kaikki  työväenluokan  elävät 
voimat.  Vielä  enemmänkin:  siihen  on  kiinnitettävä  myös 

kaikki  se  voima,  mitä  porvaristosta  vielä  silloin  elävää 
luovaa  voimaa  irti  saadaan  —  hyvällä  tai  pahalla.  Koko 
kansa  on  lyhyessä  ajassa  muutettava  työntekijäkansaksi. 

Neuvostovallan  ponteva  toiminta  tähän  suuntaan  on 
varmin  keino  lopettamaan  yhteiskunnasta  vanhat  luokka- 
etujen  ristiriidat  ja  estämään  uusien  syntymisen.  Sitä 
mukaan  kun  kaikista  kansalaisista  tulee  työntekijöitä, 
tulee  kaikille  myös  olemaan  yhteiset  työtätekevän  ihmi¬ 
sen  edut.  Silloin  ei  enään  tarvitse  erityisiä  etujärjestöjä, 
jotka  kapitalistisessa  valtiossa  ovat  välttämättömät  luokka- 
tai  ryhmäetujen  hankkimista  ja  puolustusta  varten,  siis 
taistelua  varten  toisia  luokkia  tai  ryhmiä  vastaan,  Neu¬ 
vostovallan  aikana  yhteistyön  menestys  kohottaa  yhtä¬ 
lailla  kaikkien  työtätekevien  ihmisten  hyvinvointia.  Kaik¬ 
ki  he  silloin  ajavat  paraiten  omaakin  etuaan  toimimalla 
“talon  puoleen”,  siis  niinkuin  isäntäväki  ainakin.  Järjes¬ 
täytyminen  tulee  silloin  saamaan  uuden  suunnan:  se 
tulee  olemaan  tuotannollista  järjestymistä,  muodostumaan 
tuotannon  tarpeitten  mukaan  ja  tuotannon  kehitystä  tar¬ 
koittaen,  eikä  enään  luokkaristiriitain  mukaan  ja  luokka¬ 
taistelun  menestystä  tarkoittaen. 

Silloin  vaatii  yleinen  etu  myös  palkkajärjestelmän 
poistamista.  Ja  silloin  se  on  mahdollistakin.  Ei  ole  enään 
mitään  etuoikeutettua  luokkaa,  jonka  työttömänä  elättä- 
miseksi  ja  lihottamiseksi  toisten  pitäisi  raataa.  Siis  riis¬ 
tämiseltä  on  pohja  pudonnut  pois.  Verrattain  pian  kan¬ 
salaissodan  päätyttyä  voi  enin  osa  rahapalkkaa  tulla  kor¬ 
vatuksi  luontaiseduilla.  Ja  heti  kun  yleisiä  kulutustar¬ 
peita  ruvetaan  saamaan  riittävästi,  voidaan  oikeuttaa  ku¬ 
kin  henkilö  saamaan  niistä  määrätyn  osansa  kutakin  tar¬ 
peellista  lajia  (sekä  vississä  rajoissa  valitsemaan  toista 
lajia  toisen  asemasta  yksilöllisen  tarpeensa  tai  halunsa 
mukaan).  Silloin  on  rahan  ja  palkkatyön  kirous  laulanut 
laulunsa  loppuun.  Kukin  kansalainen  tekee  työtä  kykyn¬ 
sä  mukaan  ja  saa  tarvikkeita  yhteiskunnalta  tarpeittensa 
mukaan. 

Ja  vielä  suuremmankin  uudistuksen  ajaa  ihmisten 
yhteinen  työntekijäetu  lävitse:  henkisen  ja  ruumiillisen 
työn  yhtymisen.  Ei  ainoastaan  niin,  että  kukin  yksilö  töitä 

vuorottelemalla  kehittää  voimia  molemmissakin,  vaan 
ennenkaikkea  siinä  merkityksessä,  että  ruumiillinen  työ 
koetetaan  kehittää  henkevämmäksi  (tai  missä  se  ei  ole 
mahdollista  korvata  koneitten  työllä).  Työntekijäyhteis- 
kunnan  korkeana  päämääränä  on  korottaa  kaikki  yhteis¬ 
kunnalle  tarpeellinen  työ  vapaaksi  ja  luovaksi  työksi, 
joka  suo  kehittyneelle  ihmiselle  arvokasta  luomisen  ja 
jatkuvan  kehittymisen  iloa. 

Ennenkuin  tuolla  kehitystiellä  pitkällekään  keritään, 
on  köyhälistön  valtio,  siis  kaikki  pakkovalta  tarpeettomana 
kuollut  ja  kuopattu.  Entiset  herrasväen  lapset  ovat  silloin 
jo  niin  suuresti  sivistyneet,  että  tahtovat  tehdä  työtä  ja 
osaavat  elää  ihmisiksi  täydessä  vapaudessa. 


PEILISOSIALISMI. 

Te  sosalidemokratian  johtajat  sanotte  kaiketi  edellä- 
kuvatun  johdosta:  —  “Se  on  kommunismia”  eikä  “sosiali¬ 
demokraattista  sosialismia”,  jota  te  muka  ajatte.  Mutta 
historian  todellisuudessa  ei  sosialismia  ole  muuta  kuin 
yhtä  lajia.  Ei  oikeistolaista  eikä  vasemmistolaista  eikä 
sosialidemokraatista  eikä  mitään  muuta  kuin  proletaarista. 
Ja  se  on  samaa  kuin  Marxin  ja  Engelsin  opettama  kom¬ 
munismi. 

Teidän  sosialisminne  on  vain  “peilisosialismia”.  Siksi 
olemme  ruvenneet  kutsumaan  sitä  syystä,  että  sillä  on 
erehdyttävä  sosialismin  näkö,  niinkuin  peilikuvassa,  mut¬ 
ta  vasen  puoli  on  oikean  sijassa  ja  oikea  vasemman. 
Siinä  on  työtätekeväin  ihmisten  vapaan  itsehallinnon 
sijassa  hallitsevan  virkavallan  sorto.  Vapaan  luovan  työn 
sijassa  pysyvä  palkkaorjuuden  ja  riistämisen  kirous. 
Vapaassa  veljesliitossa  elävien  ihmisten  rajattoman  kehi¬ 
tyksen  ja  kohoamisen  sijasta  yleinen  valtiovankeus,  joka 
painaa  alas  raakuuteen  niin  vangit  kuin  vanginvartijatkin. 

Minun  mielestäni  se  tila,  johon  teidän  valtiokapita- 
lisminne  johtaisi,  ei  olisi  kansalle  yhtään  pienempi  kirous 
kuin  tähän  asti  vallinnut  yksityiskaptalismi.  Päinvastoin 
tulisi  siitä  vielä  orjuuttavampi  tila.  Mutta  historian  anka- 

ra  todellisuus  ei  aina  ota  huomioon,  mikä  on  kansalle 
pahempi  tai  parempi.  Ja  tällä  kerralla  ainakin  vilkkuu 
teidän  valtiokapitalistinen  päämääränne  kapitalistisen 
kehityksen  linjalla  —  kapitalismin  viimeisenä  pelastus- 
mahdollisuutena.  Täten  myöntäessäni  teidän  päämäärän¬ 
ne  toteutumisen  teoreettisesti  mahdolliseksi  en  suinkaan 
luule  sitä  käytännössä  todennäköiseksi.  Minusta  näyttää 
päinvastoin,  että  sen  puolella  on  hyvin  pieni  mahdolli¬ 
suus..  Kapitalismilla  ei  näytä  enää  olevan  aikaa  pujah¬ 
taa  pakoon  tuolle  teidän  tahtomallenne  pelastustielle. 
Maailman  köyhälistö  näyttää  jo  kykenevän  katkaisemaan 
siltä  pakotien.  Nyt  edessä  olevien  luokkataisteluvaihei- 
den  järjellinen  arvioiminen  osoittaa  minusta  selvästi,  että 
Euroopan  köyhälistö  tulee  nyt  jo  voittamaan  porvariston 
niin  täydellisesti,  ettei  myöskään  teidän  ajamanne  kapi¬ 
talismin  renesanssi  pääse  alkuaan  pitemmälle. 

Jos  se  olisi  tullakseen  olisi  tietysti  senkin  kirous  vielä 
läpikäytävä.  Vieläpä  olisi  meidän  myönnettävä,  että  sekin 
välttämätön  paha  on  historiallista  edistystä  huolimatta 
siitä,  että  se  mukanaan  tuo,  niin  kuin  ennenkin  kaikki 
kapitalistinen  kehitys  on  mukanaan  tuonut,  uutta  kirousta 
riistetyille  kansaluokille. 

Mutta  mikäli  se  ylipäänsä  toteutua  voisi,  olisi  teidän 
korjattava  myös  menettelytapasääntönne  sanamuotoa. 


TYÖVÄEN  LUOKKATAISTELU. 

Ei  teidän  tietenkään  parlamentarismia  hyljätä  tarvit¬ 
sisi.  Se  soveltuu  kyllä  valtiokapitalismin  ajamiseen.  Ja 
se  kuuluu  siten  teidän  todelliseen  kantaanne  samoin  kuin 
sen  loogillinen  johtopäätös:  pyrkiminen  kapitalistisen 
valtion  hallituksen  ohjaksiin:  Mutta  työväenluokkataistelu 
ei  sovi  valtiokapitalismin  ajamiseen.  Ettekä  te  toden¬ 
teolla  olekaan  sen  kannalla.  Siitä  puhuminen  on  teidän 
päätöksissänne  ainoastaan  erehdyttävä  sanamuoto. 

Ajatelkaahan  vähän  itsekin,  millaiseksi  te  oikeastaan 
työväen  “luokkataistelun”  tarkoitatte?  —  Onkohan  se 
paljoakaan  samannäköistä  kuin  miksi  sen  työmiehet  itse 

ajattelevat?  \)  työväen  pitäisi  runsaslukuisesti  liittyä 
teidän  johtamiinne  puoluejärj  estoihin  ja  maksaa  puolue¬ 
veronsa  säännöllisesti.  2)  Joka  kolmas  vuosi  pitäisi  työ¬ 
väen  vielä  runsaslukuisammin  saapua  äänestämään  teitä 
valtiopäiville  ja  kerran  vuodessa  kunnanvaltuustoihin. 
3)  Kerran  vuodessa  pitäisi  puolueeseenne  kuuluvan  työ¬ 
väen  myös  valita  puoluekokoukseen  teidän  politiikkaanne 
kannattavia  edustajia,  ainakin  sellaisia,  jotka  varmasti 
puolustavat  Suomen  nykyisen  hallitusmuodon  mukaista 
toimintaa  —  muunlaista  työväen  toimintaa  vastaan.  4) 
Silloin  tällöin  olisi  työväen  vielä  saavuttava  miehissä  ja 
naisissa  kokouksiin  hyväksymään  ponsilauseita  teidän 
ehdotustenne  puolesta,  milloin  ehdotuksenne  valtiopäivillä 
ja  valtuustoissa  kaipaavat  sellaista  lisäpainostusta,  tai 
hyväksymään  vastalauseita  silloin  kun  teillä  on  politiikas¬ 
sa  ollut  vastoinkäymisiä.  5)  Muuten  pitäisi  työväen  olla 
hiljaa. 

Myöntäkää  pois  Suomen  sosialidemokratian  johtajat: 
eikö  tuommoinen  valtiollinen  käytös  työväeltä  olisi  teidän 
mielestänne  kaikkein  parasta?  Sehän  olisi  aivan  ihan¬ 
teellisessa  muodossa  sitä,  mitä  te  tarkoitatte  päätöksis¬ 
sänne  “työväen  luokkataistelulla’.’.  Se  olisi  niin  kaunista 
ja  viatonta  hommaa,  että  melkeimpä  mikä  porvaripuolue 
tahansa  voisi  hyväksyä  ohjelmaansa  tuonnäköisen  “työ¬ 
väen  luokkataistelun”  tunnussanan,  kun  vain  sillä  sanalla 
saisi  työväenluokan  kannattajakseen. 

Todellinen  työväen  luokkataistelu  ei  kuitenkaan  tule 
olemaan  noin  kilttiä.  Älkää  tekään  olko  lapsia,  että  sem¬ 
moista  satua  uskoisitte.  Todellinen  työväen  luokkataistelu 
on  kauan  kärsineitten  sorrettujen,  riistettyjen,  loukattujen 
ja  hävästyjen  taistelua,  totista  taistelua  luokkavihoista 
vastaan.  Se  tarkoittaa  vihollisluokan  täydellistä  kukista¬ 
mista,  kapitalistisen  valtion  täydellistä  poistamista,  työ¬ 
väenluokan  täydellistä  valtaan  pääsyä.  Ja  niin  kurista- 
vasti  kuin  Suomen  työväenluokka  tällä  hetkellä  onkin 
kahleisiin  lyöty,  niin  tyyten  kuin  siltä  onkin  luokkataiste- 
luvapaus  nyt  riistetty,  näette  joka  puolelta  maata  selviä 
merkkejä  että  sen  luokkataistelu  tulee  suuntautumaan 
myöskin  teitä  vastaan. 

KETKÄ  VOIVAT  KANNATTAA  TEITÄ? 


En  suinkaan  väitä,  että  jäätte  kokonaan  kannattajia 
vaille,  kun  vapaampi  aika  koittaa.  Ei,  mahdollisesti  saatte 
paljonkin  kannattajia;  parhaassa  tapauksessa  voisitte  saa¬ 
da  melkein  niin  paljon  kun  porvaripuolueilla  on  yhteensä. 
Mutta  väitän  sitä,  että  työväestöstä  ei  teille  monta  kan¬ 
nattajaa  jää.  Työväenliikkeessä  on  teidän  osanne  pian 
puhallettu  ilmaan. 

Sikäli  kuin  teidän  -aatteellanne  ylipäänsä  on  toteutu¬ 
misen  mahdollisuutta,  on  se  mahdollista  ainoastaan  por¬ 
variston  avulla  ja  toimella.  Porvariston  toimesta  on  tähän¬ 
kin  asti  valtiokapitalismia  toimeenpantu.  Vai  kuka  muu 
on  järjestänyt  valtion  rautatielaitoksen  ja  valtion  metsä¬ 
talouden?  Ja  kuka  on  toimeen  pannut  nykyisen  kauppa- 
säännöstelyn  entisen  vapaakaupan  sijaan. 

Tämä  kauppasäännöstelyhän  on  teidän  aatteenne  tä¬ 
hänastinen  suurin  voitto,  oikein  periaatteellinen  voitto. 
Kapitalistit  eivät  enään  saa  muutamista  tavaroista  vaatia 
niin  korkeaa  hintaa  kuin  heille  ehkä  ostajat  maksaisivat. 
Eivät  myöskään  saa  vapaasti  tuottaa  tavaraa  ulkomailta, 
niinkuin  ennen,  vaan  luvan  perästä  aina  sen  verran  ja 
sitä  lajia  kuin  valtion  lisenssiministerit  sallivat.  Sehän  on 
aivan  kauheaa.  Se  on  suorastaan  valtiorikos  valtion  puo¬ 
lelta  kapitalistien  pyhää  “elinkeino-oikeutta”  vastaan. 
Käytännössä  se  ei  tosin  ole  heille  suurta  hallaa  tuotta¬ 
nut.  Useimmat  he  ovat  nyt  valtion  säännöstelystä  huoli¬ 
matta  suuresti  rikastuneet.  Kaikki  he  ovat  osanneet  lyödä 
lisämynttiä  säännöstelyn  kiertämisestä,  ja  monet  heistä 
ovat  tulleet  äkkiä  upporikkaiksi  juuri  säännöstelyn  an¬ 
sioista.  Kansalle  on  tästä  säännöstelystä  ollut  enemmän 
vahinkoa  kuin  hyötyä.  Siis  käytännössä  se  on  ollut  kapi¬ 
talismille  vaaratonta  ja  osaksi  hyvin  edullistakin.  Mutta 
kapitalismin  vanhanaikaisten  periaatteiden  kannalta  se  on 
niin  vastenmielistä,  että  pääministerit,  jotka  tätä  järjes¬ 
telmää  ovat  toteuttaneet,  ylläpitäneet  ja  kehittäneet,  ovat 
lakkaamatta  puuhissaan  rauhoittaneet  itseään  ja  isäntiään 
hokien:  “Tämähän  on  vain  väliaikaista  —  kaikkihan  me 

toivomme,  että  tästä  pian  päästään  takaisin  elinkeino¬ 
vapauteen”. 

Siihen  ei  koskaan  päästä.  Semmoiseksi  ei  maailma 
enään  muutu.  Olipa  hallituksessa  nyt  kuinka  musta  por- 
varikopla  tahansa,  sillä  ei  ole  talouspolitiikassaan  muuta 
edessä  kuin  toteuttaa  —  teidän  valtiokapitalistisia  peri¬ 
aatteitanne.  Tietysti  porvariryhmät  toteuttavat  niitä  huo¬ 
nosti,  koska  tekevät  sen  vastoin  tahtoaan.  Te  tekisitte  sen 
paljon  paremmin. 

—  Ja  muutenkin  ovat  nykyiset  porvaripuolueet  val- 
tiollisesti  kovin  vanhoillisella  kannalla.  Oikeistoryhmät 
tahtovat  olla  jyrkästi  taantumuksellisia,  vaikka  eivät  roh- 
kene  enään  edes  kuvitella  niin  jyrkkää  taantumusta,  että 
he  varmasti  tekisivät  lopun  työväen  vallankumouksen 
vaarasta.  Heidänhän  pitäisi,  jos  johdonmukaisia  olisivat, 
nousta  heti  sotaan  Neuvosto-Venäjää  vastaan  ja  voittaa 
sekä  samalla  teurastaa  Suomen  työläisiä  vielä  satoja 
tuhansia  ja  loput  työväenluokasta  panna  vankilaleireihin. 
Se  auttaisi.  Mutta  siihen  he  eivät  pysty.  Eivätkä  he  pel¬ 
källä  vankileirin  vartiomisella  kauan  eläisikään.  Lahtari- 
politiikka  on  huonoa  tuotantotapaa,  se  ei  valtakuntaa 
rikastuta.  Keskusryhmät  taas  ovat  holtittomia  kaiken¬ 
maailman  tuulten  ajeltavia,  elävät  kädestä  suuhun  ja  tule¬ 
vat  aina  yllätetyiksi.  Ne  ovat  tekevinään  viisaita  rauhoit¬ 
tavia  myönnytyksiä  oikealle  ja  vasemmalle,  mutta  ne 
pikkumyönnytykset  kuittaavat  toinen  toisensa,  eivätkä 
jätä  muuta  jälkeä  kuin  halveksivan  tyytymättömyyden 
puolelle  ja  toiselle. 

Teillä  sitävastoin  olisi  mahdollisuus  lyödä  porvaris¬ 
tolle  eteen  johdonmukainen  pelastusohjelma.  Jos  te  esit¬ 
täisitte  todellisen  kantanne  selvästi  julki  riisuen  päähän¬ 
ne  kaikki  proletaariset  lainavaatteet,  niin  iso  osa  porva¬ 
ristoa  varmaan  heti  seuraisi  teitä.  Sanoisitte  suoraan, 
että: 

1)  me  vastustamme  köyhälistön  vallankumousta  — - 
me  puolustamme  sitä  vastaan  voimassaolevan  hallitus¬ 
muodon  mukaista  laillisuutta  ja  järjestystä; 

2)  me  vastustamme  sosialismia,  jota  köyhälistö  tahtoo 

—  ajamme  yleisen  valtiotalouden  voimaansaattamista 
yksityiskapitalismin  sijaan  nykyisen  valtion  toimesta; 

3)  me  vastustamme  köyhälistön  kansanvaltaa  —  kan¬ 
natamme  parlamenttarismia  sekä  johtavan  virkavallan 
itsenäistä  asemaa  ja  vapautta; 

4)  me  vastustamme  köyhälistön  luokkataistelua  — 
kutsumme  kannattajia  kaikista  luokista  ja  ennenkaikkea 
vetoamme  virkamiesten  ja  keskisäädyn  kannatukseen 
sekä  kapitalistien  järkeen. 

Puhukaa  suoraan  ja  astukaa  remmiin.  Te  edustatte 
riistäjäluokkain  viimeistä  tulevaisuuden  aatetta  —  uskal¬ 
takaa  avoimesti  seistä  tai  kaatua  kantanne  puolesta,  jos 
sille  itse  edes  jotain  arvoa  annatte. 

Tietysti  osa  porvaristoa  teitä  alussa  vastustaisi.  Eivät 
he  suinkaan  kaikki  ole  samanlaisia  lampaita.  Jotkut  por- 
varipässit  pitäisivät  pahaakin  mölinää  teidän  “valtiososia¬ 
lismianne”  vastaan.  Mutta  jos  historia  teille  armonaikaa 
vielä  antaisi,  niin  varmasti  jonkunajan  päästä  ne  pässit 
puhuisivat  niinkuin  muutkin  porvarit  että  “ei  tämä  tan- 
nerilainen  valtiososialismi  niin  helvetin  hullua  ole  kuin 
ensin  luultiin  —  maitoa  tästäkin  heruu  kun  lypsetään. 


RIISTÄJIEN  INTERNATIONALEEN. 

Saman  tien  olisi  teidän  myös  luovuttava  viidennestä 
väärästä  leimamerkistä:  kansainvälisestä  työväenliitosta. 

Se  on  teille  helpointa,  koska  niinsanottu  toinen  inter¬ 
national,  johonka  te  olette  päättäneet  jäädä,  on  juuri 
muuttumassa  kapitalistisen  “kansainliiton”  alaosastoksi. 
Kapitalistinen  kansainliitto  edustaa  anglosaksilaisen  val¬ 
tioliiton  johtamaa  sortoherruutta  maanpallon  kansain  yli. 
Ainoastaan  tämän  sortovallan  haaraliikkeenä  olisi  valtio- 
trustillanne  mitään  toteutumisen  ja  säilymisen  toivoa. 
Jos  se  nyt  hajoaa  ja  luhistuu  —  kuten  toivomme  tapah¬ 
tuvan  pian  —  vie  se  teidänkin  aatteenne  mukanaan  kuop¬ 
paan.  Mutta  niinkauan  kuin  anglosaksilainen  imperia¬ 
lismi  seisoo  pystyssä,  on  teidän  parasta  suorastaan  kan¬ 
nattaa  sen  herravaltaa  ja  alistaa  Suomi  sen  kätyripalve- 

lukseen.  Se  on  teidän  kantanne  mukaista  realipolitiikkaa, 
eikä  mikään  muu  internationalismi  eikä  natsionalismi. 
Köyhälistö  sitävastoin  tahtoo  kukistaa  tuon  sortavan 
maailmanmahdin  ja  perustaa  sen  sijalle  vapaiden  sosialis¬ 
tisten  neuvostotasavaltain  maailmanliiton. 

Teidän  kantanne  ja  luokkatietoisen  köyhälistön  kanta 
ovat  täten  kaikissa  pääkohdissaan  vastakkaiset.  Sen  jyr- 
kimpiä  periaatteellisia  vastakohtia  ei  valtiollisissa  taiste¬ 
luissa  olekaan  tulilinjan  eri  puolilla. 

Mitä  ihmettä  teillä  näin  ollen  on  enään  työväen  puo¬ 
lella  tekemistä?  Minkätähden  kannatte  vielä  luokkatietoi¬ 
sen  työväenluokan  lippua?  Sehän  on  teille  epätoivoista 
työväen  kalastamista.  Siitä  löyhkää  jo  kauaksi  demago¬ 
gian  haju.  Se  sotkee  itsensä  alinomaisiin  ristiriitoihin, 
se  paljastaa  itsensä  päivä  päivältä  yhä  räikeämmin.  Ja  se 
estää  teitä  toimimasta  mitään  oikean  kantanne  mukai¬ 
sesti.  Voimanne  menee  näin  luovimisessa,  puolustami¬ 
sessa  ja  omien  ristiriitojenne  selvittämisessä.  Vanhoillis¬ 
ten  vallassaolijain  ryhmäin  on  kyllä  usein  pakko  tuhlata 
valtiollisia  voimiansa  mokomaan  puolusteluun  —  mutta 
niillä  on  silloin  edes  todellinen  valta-asema  puolustetta¬ 
vana.  Mutta  mitä  on  teillä  puolustettavana?  Ainoastaan 
tilapäinen  valta-asema  sellaisessa  puolueessa,  jonka  kanta 
on  pohjaltaan  aivan  toinen  kuin  teidän. 

Oletteko  hulluja,  että  semmoisen  puolueen  varaan 
aatteenne  ajamisen  nojaatte?  Miksette  vetoa  semmoisiin 
ihmisiin,  joilla  todella  on  sama  kanta  kuin  teillä?  Onhan 
niitäkin  olemassa,  niitä  on  paljonkin.  “Edistysmielisiin” 
osuusliikkeisiinne  olette  te  menestyksellä  keränneet,  paitsi 
työläisiä,  myös  pikkuporvareja  ja  keskisäätyä.  Niissähän 
teillä  on  oikea  oman  puolueenne  kantajoukko,  joka  pian 
kasvaisi  suuresti,  kun  rupeaisitte  tunnustamaan  selvää 
väriä. 

En  saarnaa  teille  rehellisyyttä  pelkästä  platoonisesta 
moralin  innostuksesta.  En  minä  ole  teidän  moralinne 
vartija,  enkä  pyrikään  siksi.  Tärkeämpi  asia  tässä  on 
kysymyksessä  kuin  teidän  sielujenne  puhdistus.  On  kysy¬ 
myksessä  uhkaava  vaara,  johon  paraikaa  syöksytte  itse 

sekä  vedätte  joukon  ajattelemattomia  sosialidemokraatte¬ 
ja  perässänne. 


NOSKELAISUUDEN  TIE. 

Te  tunnette  sen  vaaran  nyt  ainakin  vaistomaisesti 
tunnossanne.  Se  on  noskelaisuuden  vaara.  Eikö  olisi  jo 
aika  tehdä  edes  itsellenne  täysin  selväksi  mikä  tuo  vaara 
oikeastaan  on.  Tirehtööri  Paasivuori  jo  viime  kesänä 
tilasi  teitä  noskekseen,  kysyen  julkisesti:  oletteko  valmiit 
ase  kädessä  taistelemaan  Suomen  työväkeä  vastaan?  Te 
ette  arvanneet  siihen  vastata  oikein  sitä  eikä  tätä.  Ei  kai 
mielestänne  oikein  sopinut  vastata:  ei.  Eikä  sopinut  vas¬ 
tata:  jaa.  Kysymys  tuntui  ehkä  hiukan  loukkaavalta  ja 
kiusalliselta,  mutta  samalla  se  tuntui  varmaan  teistä  ku¬ 
ten  kaikista  muistakin  ihmisistä,  historiallisesti  aiheu¬ 
tetulta.  • 

Tuo  kysymys  on  nyt  entistä  lähempänä  teidän  edes¬ 
sänne.  Tehän  pyritte  hallitukseen  yhdessä  porvaripuo- 
lueitten  kanssa,  jotka  ennenkin  ovat  ammuttaneet  työ¬ 
väkeä.  Mitä  te  aijotte  tehdä  hallituksessa  olessanne? 
Työmiehillä  on  kai  oikeus  jo  ennakolta  tiedustaa  teiltä: 
aijotteko  ampua  meitä?  Sittenhän  työväkikin  tietää  me¬ 
netellä  sen  mukaan.  Ettehän  toki  aijo  ampua  edeltäpäin 
edes  ilmoittamatta.  Pahimmat  lahtaritkin  sentään  aina 
edeltäpäin  uhkaavat  (paitsi  karkauttamalla  teloittaes- 
saan).  Mutta  ellette  ole  vielä  selvillä,  mitä  tähän  kysy¬ 
mykseen  vastattava  olisi,  niin  onpa  merkillistä,  että 
olette  jättäneet  näin  tärkeän  kysymyksen  puoluekokouk¬ 
sessanne  pohtimatta. 

Kun  ihminen  uskoo  aatteeseensa  ja  avoimesti  sitä 
puolustaa,  vaikkapa  ase  kädessä,  niin  se  on  ainakin  reilua 
peliä,  olipa  se  aate  sitten  musta  tai  punainen.  Sellaisella 
selvällä  kannalla  seisova  tietää  myös  selvästi  vastata,  jos 
häneltä  kysytään:  oletko  valmis  henkeen  ja  vereen  asti 
puolustamaan  asiaasi?  Jos  hän  pitää  asiata  arvokkaam¬ 
pana  kuin  henkeään,  vastaa  hän  tietenkin  myöntävästi. 

Minkä  asian  puolesta  teidän  pitäisi  joutua  työväkeä 
ampumaan?  Omanko  asianne  puolesta,  siis  valtiokapita- 

lismin  puolesta?  Ei,  vaan  lähinnä  herra  Paasikiven  asian 
puolesta.  Siis  Kansallisen  ja  Valtamerentakaisen  huijauk¬ 
sen  ja  preussilaisen  taantumuksen  puolesta.  Onko  se 
teistä  arvokas  asia  työväen  veren  hinnaksi?  Sehän  on 
asia,  jota  tekin  todenteolla  vastustatte,  ettekä  suinkaan 
kannata. 

Siksi  älkää  laittako  itseänne  semmoiseen  asemaan, 
jossa  joudutte  taistelemaan  ase  kädessä  porvarillisen 
taantumuksen  puolesta. 

Semmoinen  kiero  asema  on  ollut  juuri  noskelaisten 
sosialidemokraattien  asema  Saksassa. 

Ei  niilläkään  alunpitäen  semmoista  ohjelmaa  ollut, 
että  työväkeä  ammutaan  ja  taantumuksellisia  autetaan. 
Mutta  juuri  sitä  on  Nosken  ja  kumppanien  toiminta  käy¬ 
tännössä  ollut  kaiken  aikaa  kun  ovat  hallituksessa  istu¬ 
neet.  Heidän  todellinen  kantansa  on  luullakseni  sama 
kuin  teidänkin  kantanne.  Siis  minä  sanoisin,  että  he 
ovat  kannaltaan  edstysmielisiä  porvareita.  En  tarkoita 
sellaisia  kuin  Suomessa  ovat  Stählbergit,  Soiniset  ja 
Zachrias  Castrenit  —  nehän  ovat  patavanhoillisia,  jotka 
vain  petkuttavat  kansaa,  edistysmielisyyden  nimellä.  Tar¬ 
koitan  todellisilla  edistysmielisillä  porvareilla  juuri  sel¬ 
laisia  kuin  te  oikeistososialidemokraatit  olette. 

Kun  Saksassa  musta  hallitseva  joukkue  syksyllä  1918 
lysähti  polvilleen  uskoi  se  porvarillisen  valtion  etupäässä 
oikeistososialidemokratien  pelastettavaksi  köyhälistövallan- 
kumouksen  vaarasta.  Nuo  teidän  henkiveljenne  astuivat 
silloin  hallitukseen  sosialismin,  demokratian  ja  työväen 
luokkataistelulipun  alla  —  ei  avoimesti  oman  asiansa 
nimessä.  Ne  tahtoivat  kuitenkin  ajaa  omaa  asiaansa, 
valtiokapitalismia.  Mutta  sitä  varten  niitten  piti  ensin 
pelastaa  porvarillinen  valtio  joutumasta  vallankumouk¬ 
sellisen  työväen  käsiin.  Sitä  pelastustyötä  ne  tekivät  niin 
mainiosti,  että  ei  kukaan  olisi  voinut  sitä  niin  hyvin  teh¬ 
dä.  Mutta  siihen  niiden  voimat  sitten  ovat  kuluneetkin. 
Omassa  asiassaan  ne  eivät  oikeastaan  ole  päässeet  puusta 
pitkään.  Tasavaltalaisen  hallitusmuodon  olisivat  porvari¬ 
puolueet  kyllä  itsekin  hädissään  säätäneet,  vaikka  ei  hal¬ 
lituksessa  olisi  ollut  yhtään  sosialidemokratia.  Valtiokapi- 

talismia  olisivat  porvarit  mahdollisesti  vieneet  pitkällekin 
eteenpäin,  elleivät  sitä  olisi  ajaneet  “työväenpuolueen” 
edustajat  “sosialismin”  nimessä,  vaan  esim.  Ludendorf  ja 
Rathenau  —  jotka  sitä  sota-aikanakin  ajoivat  —  kapita¬ 
listisen  valtion  pelastamisen  nimessä.  Nyt  esiintyi  valtio- 
kapitalismi  ja  muut  noskelaisten  uudistushommat  muka 
luokkataistelua  käyvän  työväen  vaatimuksina,  joiden  suh¬ 
teen  Saksan  porvaripuolueet  ovat  koettaneet  päästä  mah¬ 
dollisimman  pienillä  myönnytyksillä”.  Noskelaiset  ovat 
esiintyneet  porvariston  silmissä  yhä  jonkinlaisina  “sosia¬ 
listeina”  ja  jonkinlaisina  “työväen  luokkataistelun”  edus¬ 
tajina,  joita  porvarit  kyllä  hädän  päivinä  ottivat  ilolla 
avukseen,  mutta  jotka  he  sittenkin  mieluummin  syrjään 
sysäisivät  heti  kun  pääsisivät  jälleen  voimiinsa.  Täten  on 
Saksan  porvaristo  nyt  noskelaisten  hallituskaudella  koitta¬ 
nut  vain  voittaa  aikaa,  ja  varustaa  taantumuksen  voimia 
taisteluun  ja  voittoon.  Ja  noskelaiset  sosialidemokratit 
ovat  palvelleet  hallitusherroina  heitä,  onpa  sitten  ollut 
kysymys  suojeluskuntain  tai  balilaisten  lahtarirykment- 
tien  varustamisesta  tai  kommunistien  murhaamisesta  ja 
muiden  sosialistien  vangitsemisesta. 

Noskelaisilla  ei  ole  ollut  varaa  keinoja  valita:  kun 
kerran  pirun  myllyyn  lähtivät  on  täytynyt  huristaa  eteen¬ 
päin.  Ei  porvarillisen  edistyksen  puolesta,  niinkuin  itse 
olivat  aikoneet.  Vaan  porvarillisen  taantumuksen  puo¬ 
lesta  sosialistista  työväkeä  vastaan  —  sosialismin,  demo¬ 
kratian  ja  työväen  luokkataistelun  nimessä  —  kivääreillä, 
kuularuiskuilla,  tykeillä  ja  lahtarikaarteilla.  Se  on  noske- 
laisuuden  tie. 

KANTANNE  JA  PUOLUEENNE. 

Teillä,  Suomen  sosialidemokratian  johtajilla,  näkyy 
olevan  kiire  samalle  tielle. 

Te  pyritte  nyt  porvarilliseen  hallitukseen.  Se  ei  sinän¬ 
sä  ole  sen  kummempaa  kuin  muidenkaan  porvarien  pyr¬ 
kiminen  hallitukseen.  Ja  jos  pyrkisitte  sinne  oikealla  lipul¬ 
lanne,  niin  teidän  hallitustanne  voisi  sanoa  porvarillisen 
edistyksen  hallitukseksi  entisiin  hallituksiin  verrattuna. 

Mutta  tehän  ette  pyri  hallitukseen  oikealla  lipullanne, 
vaan  —  samoinkuin  noskelaiset  aikanansa  —  sosialismin, 
demokratian  ja  työväenluokkateistelun  nimessä.  Tahdotte 
astua  hallitukseen  sosialisteina,  luokkatietoisen  työväen 
ja  työväenpuolueen  edustajina,  sellaisten  puoluepäätös- 
ten  edustajina,  joissa  teroitetaan  työväen  leppymättömän 
luokkataistelun  tärkeyttä  ja  vaaditaan  sosialismin  toteutta¬ 
mista. 

Tämä  väärän  lipun  tie  on  jo  noskelaisuuden  tietä. 
Liekö  teidän  jo  myöhäistä  kääntyä  siltä  tieltä  takaisin, 
ennenkuin  kätenne  tahraantuvat  työväen  vereen? 

Jos  minä  olisin  teidän  kannallanne  —  jumalan  kiitos, 
ettei  niin  ole  —  hommaisin  nyt  kiireen  kaupalla  sos.  dem. 
puoluekokouksen  koolle  ja  löisin  siellä  pöytään  selvän 
valtiokapitalistisen  politiikan  ponnet.  Niin  selvän,  ettei 
kukaan  voisi  niitä  sekoittaa  edes  viime  puoluekokouk¬ 
sessa  päätettyihin  sotkuponsiin.  Pitäisin  täyttä  selvyyttä 
niin  tärkeänä,  että  koettaisin  niissä  ponsissa  häikäilemättä 
paljastaa  sen  kuilun  mikä  eroittaa  valtiokapitalismin  kan¬ 
nan  proletaarisen  luokkataistelun  kannasta.  Enkä  vilkuisi 
ympärilleni,  nähdäkseni  moniko  kannattaja  seuraisi  mi¬ 
nua.  Ken  ei  ratkaisevan  periaatteensa  puolesta  ole  val¬ 
mis  jäämään  vaikka  yksin,  hän  on  ainakin  kelvoton  jää¬ 
mään  minkään  suuren  puolueen  johtoon.  Mutta  vakau¬ 
muksen  arkamaisuus,  periaatteiden  löyhäperäisyys,  onkin 
kuten  tunnettua,  näissä  nurkkakuntaisissa  Suomen  oloissa 
sikiävä  ja  mateleva  ominaisuus. 

Teitä  arveluttaa  tunnustaa  itsenne  porvareiksi.  No, 
ottakaa  jokin  uusi  nimi  puolueellenne,  kuinka  kaunis 
tahansa,  kunhan  se  vaan  on  rehellinen.  Eiköhän  kelpaisi 
esim.  “Valtiotaloudellinen  edistyspuolue?”  Vaikka  mie¬ 
luummin  minä  sanoisin  itseäni  edistyksen  porvariksi  kuin 
taantumuksen  sosialistiksi.  Tekojenne  ei  silti  tarvitse 
muuttua  yhtään  porvarillisemmaksi  kuii\  ne  tähän  asti 
ovat  olleet.  Eihän  toki.  Minähän  tarkoitan  juuri  päin¬ 
vastoin,  että  te  hankkisitte  itsellenne  mahdollisuuden  to¬ 
denteolla  ruveta  yrittämään  oikein  suurta  ja  radikaalista 
porvarillista  reformitoimintaa. 

Ettekö-  usko  tarvitsevanne  uutta  puoluetta.  Mukavam- 

pihan  on  hallita  vanhaa.  Jäähän  siinä  jälelle  iso  puolue 
sittenkin,  vaikka  paljon  työväekä  siitä  eroaa.  Mutta  älkää 
vain  pettäkö  itseänne  kuvittelemalla,  että  voitte  mulkata 
edes  nykyisen  sos.  dem.  puolueen  oman  kantanne  mukai¬ 
seksi.  Se  on  teille  liian  proletaarinen  joka  tapauksessa. 
Sitä  pahempi  teille  ajan  pitkään  mitä  enemmän  työväkeä 
siihen  vielä  jää.  En  minäkään  usko,  että  kaikki  sosialis¬ 
tinen  työväki  siitä  ennättää  erota,  ei  läheskään.  Mutta 
vastukseksihan  teille  vain  työläiset  puolueessanne  ovat, 
ketkä  ennemmin  ketkä  myöhemmin,  kukin  älynsä  mu¬ 
kaan.  Ne  saattavat  jonkun  aikaa  kulkea  harhaanjohdet¬ 
tuina,  mutta  teidän  todellisia  kannattajianne  ne  eivät  silti 
ole  eivätkä  niiksi  tule. 

Puolueenne  on  nyt  ristiriitaisin  puolue  maailmassa,  ja 
ristiriidat  tulevat  sitä  perimään  niin  kauan  kuin  te  olette 
johdossa  ja  työväkeä  jäseninä.  Minkäänlaisen  työväen¬ 
puolueen  selässä  ei  teillä  ole  levollista  istuinsijaa. 


BRANTINGIT. 

Että  muissakin  kapitalistisissa  maissa  on  valtiokapita- 
lismin  kannalla  olevia  työväenjohtajia,  jotka  nyt  yrittävät 
luovia  uusilla  vesillä  vanhaan  tapaan  sulkien  silmänsä  sel¬ 
viltä  tosiasioilta,  se  on  totta,  mutta  se  ei  teitä  vapauta 
järkenne  käyttämisen  velvollisuuksista. 

Teitä  viettelee  varsinkin  Brantingin  esimerkki. 

Mutta  Branting  on  sokea  verkonpaikkaaja.  Ei  hänen 
aivoillaan  ymmärretä  suurta  nykyaikaa.  Ei  hänen  silmil¬ 
lään  nähdä  eteenpäin  eikä  hänen  käsivarsillaan  raken¬ 
neta  uutta  maailmaa.  Hän  elää  kädestä  suuhun,  laahus¬ 
taa  ja  keinottelee  päivästä  toiseen,  sattumalta  löytyvillä 
ruuan  tähteillä,  niinkuin  näkönsä  menettänyt  vanha  kettu. 
Hän  jää  kiinni  ketunrautoihin  kuten  Noskekin. 

Hän  luulee  nyt,  että  hänen  takanaan  on  sekä  porvarit 
että  työväki.  Mutta  kun  Ruotsissa  syntyy  vallankumouk¬ 
sellinen  tilanne,  huomataan,  ettei  hänen  ympärilleen  ole 
jäänyt  ketään  muita,  kuin  ne  vanhasta  työväenliikkeestä 
nousseet  byrokraatit,  jotka  hänen  seurassaan  ovat  valtion 

leipään  päässeet.  Muille  ei  hän  ole  voinut  mitään  vihe- 
riöitsevää  oksaa  tarjota,  ei  työväelle  eikä  porvareille. 
Hän  on  syönyt  suuhunsa  tulevaisuutensa  rakennuspää- 
oman.  Ja  velkainen  rakennusmestari,  joka  on  syönyt  työ¬ 
läisten  palkkarahat,  joka  tilipäivänä  jakaa  vain  tyhjiä 
verukkeita,  kärrätään  lopuksi  häpeällä  ulos. 

Englantilaiset  vanhat  työväenjohtajat  voivat  sittenkin 
olla  käytännössä  vähän  viisaampia  kuin  Branting.  Ne  ei¬ 
vät  ainakaan  niin  paljon  ole  sitoneet  käsiään  mahdotto¬ 
milla  kihlauksilla  oikealle  ja  vasemmalle.  He  voivat 
tilaisuuden  tullen  helpommin  keikahuttaa  itsensä  julki¬ 
siksi  kapitalistisen  valtion  johtajiksi.  Taikka  jos  se  tie 
alkuunsa  katkeaa  voivat  kääntyä  työväen  valtion  puo¬ 
lelle.  Siten  koettavat  pitää  molemmat  portit  auki,  rajot- 
taen  toistaiseksi  pyrintönsä  pääasiallisesti  vain  rauhan¬ 
tekoon  Neuvosto-Venäjän  kanssa,  sekä  kaivosten  ja  rau¬ 
tateiden  “kansallistuttamiseen”.  Kunnes  historia  pakoit- 
taa  heidät  teoissa  osoittamaan,  mitä  heillä  on  muuta 
mielessä. 

Saksassa  edistyy  välien  selviäminen  nyt  ripeästi. 
Noskelaisten  verinen  rauhoitustyö  lähenee  loppuaan.  Ja 
keskustalaisten  sosialidemokratien  veretön  luokkataistelun 
rauhoitus  päättyy  pian  täydelliseen  haaksirikkoon.  “Riip¬ 
pumattomat”  eivät  siellä. enää  rakenna  toivoaan  siihen 
kuin  Kautsky  vuosi  sitten,  nim.  että  pres.  Wilson  ja 
Amerikan  kapitalistit  auttavat  Saksan  köyhälistön  onnel¬ 
liseen  tilaan  “puhtaalla  demokratialla”.  He  eivät  enään 
koeta  kiertää  eikä  korvata  luokkataistelun  todellisuutta 
sata  vuotta  vanhoilla  demokratisen  porvariston  valtio- 
kaavoilla.  He  tulevat  ratkaisevana  aikana  toimimaan 
vallankumouksellisen  köyhälistön  mukana. 

Niin  tulevat  tekemään  kaikki  ne,  jotka  sydämellään 
ja  järjellään  ovat  sosialismin  kannalla.  He  tulevat  sen 
toteuttamista  myös  kädellään  auttamaan,  niin  surkeita 
hapuilijoita  ja  jarruttajia  kuin  monet  heistä  vielä  tällä 
hetkellä  ovatkin,  työväen  rintaman  sotkijoita,  vihollisen 
rohkaisijoita  ja  oman  taistelun  lamauttajia  —  yhtä  vahin¬ 
gollisia  kuin  -petturit,  vaikka  toimivatkin  useimmiten  pel¬ 
kästä  rikkiviisaasta  tyhmyydestä  ja  raukkamaisuudesta. 

LOPPUSANA. 


Tuomari  Tanner,  professori  Voionmaa,  tuomari  Koto¬ 
nen,  puoluesihteeri  Tainio,  tohtori  Ryömä,  maisteri  V. 
Vuolijoki,  tuomari  af  Heurlin,  tohtori  Ailio,  tuomari 
Hakkila  —  te  ja  eräät  muut  lisäksi  olette  niitä  Suomen 
sosialidemokratian  johtajia,  joille  olen  tässä  kirjoittanut. 

Kyllä  minä  teidät  tunnen.  Olette  lahjakkaita  miehiä 
kaikki  (paitsi  Ryömä);  ei  Suomen  porvareilla  ole  kos¬ 
kaan  ollut  niin  kyvykästä  hallitusta  kuin  teistä  saisivat. 
Kysymys  on  vain  siitä,  onko  teissä  valtiollista  miehuutta 
tunnustaa  julki  oikea  kantanne,  vai  jatkatteko  tähänastis¬ 
ta  peliä,  ja  astutte  hallitukseen  noskelaisina  pettureina. 

Minä  olen  tähän  asti  välttänyt  käyttämästä  teistä  pet¬ 
turin  nimeä,  koska  sillä  tavallisesti  tarkoitan  tahallista 
petturia.  Teille  ei  ole  vielä  tätä  ennen  riittävän  seikka- 
peräsesti  selitetty,  mistä  on  kysymys.  Nyt  olen  koettanut 
selittää,  toivoakseni  niin  selvästi  puhuen,  että  pääasian 
puheesta  on  voinut  ymmärtää. 

Nyt  voitte  menetellä  niinkuin  parhaaksi  näette.  Voitte 
tämän  kokonaan  vaikenemallakin  sivuuttaa,  käsitellä 
niinkuin  tyhjää  ilmaa  —  luottaen  siihen,  että  poliisivalta 
estää  kommunistien  kirjoituksien  leviämisen.  Mutta  sit¬ 
tenkin  teidän  on  tästä  lähin  muistettava,  että  teille  on  nyt 
yritetty  selittää  mitä  meillä  selitettävää  on.  Vastustajia 
me  jokatapauksessa  olemme,  mutta  vastustajalla  ja  vas¬ 
tustajallakin  on  ero.  Pettureihin  on  suhde  osaksi  toinen 
kuin  rehellisiin  vastustajiin. 

En  juuri  usko,  että  ihmiset  koskaan  seuraavat  vastus¬ 
tajan  antamia  järkeviä  neuvoja.  En  ole  ainakaan  siitä 
vielä  yhtään  esimerkkiä  nähnyt.  Tuskinpa  tekään  pys¬ 
tytte  täysin  vakavasti  punnitsemaan  vastustajan  sanoja, 
semminkin  kun  johtopäätökset  pakottaisivat  teidät  astu¬ 
maan  rohkeasti  ulkomaalastenkin  auktoriteettienne  edelle 
sen  sijaan,  että  tähän  asti  olette  kulkeneet  niiden  jälessä. 

Sitäpaitsi  epäilen  pahasti,  tokko  teillä  on  edes  täyttä 
uskoa  oman  aatteenne  voimaan. 

Ellei  teillä  sitä  ole,  niin  väistykää  hiljaa  korpeen  ja 
haudatkaa  aatteenne  suohon. 

Ja  ne  sosialidemokratisen  puolueen  jäsenet,  jotka 
sosialisteja  tahtovat  olla,  nähkööt,  että  on  korkea  aika 
vetää  päänsä  pois  vasaran  ja  alasimen  välistä.  Selvästi 
puoleen  tai  toiseen. 

Luokkataistelun  sotkeminen  on  rikos  ja  johtaa  uusiin 
rikoksiin. 

Mutta  köyhälistön  voiton  auttaminen,  pieninkin  autta¬ 
minen,  on  kiitettävä  työ. 

Sosialistinen  Aikakauslehti,  16/4,  1920. 


x 

Kysymyksiä  Suomen  vallassaoli joille 


Suomen  luokkaeduskunnalle  ja  hallitukselle  sekä  ken¬ 
raaleille,  ylimmille  tuomareille  ja  virkavapaille,  pankin¬ 
johtajille  ja  suurtehtailijoille,  kartanonherroille,  kauppa¬ 
neuvoksille  ja  kaikille  muille  miljoona-huijareille,  ylhäi¬ 
sille  huorille,  piispoille  ja  rovasteille.  Kaikille  Suomen 
suurporvariston  johtajille. 

Tänäpäivänä  on  teillä  vielä  ulkonaisesti  kaikki  valta 
käsissänne. 

Onko  nyt  kaikki  hyvin? 

Onhan  punakapina  aikoja  sitten  kukistettu.  Onko  nyt 
maassa  rauhaa  ja  ihmisillä  hyvä  tahto? 

Olihan  teillä  niin  etevät  juonet  ja  ylenpalttisesti  me¬ 
nestystä  yrityksissänne.  Salakavalasti  valmisteltu  hyök- 
käyksenne  Suomen  työväen  niskaan  onnistui  heti  alussa 
suurimmassa  osassa  maata.  Talonpoikia  saitte  narrattua 
tappelemaan  teidän  pyyteidenne  puolesta.  Venäläisten 
mustasotnialaisten  upseerien  avulla,  jotka  maksusta  ka¬ 
valsivat  miehistönsä,  saitte  Oulussa,  Vaasassa  y.  m.  vai¬ 
vatta  käsiinne  venälästen  asevarastot.  Ruotsin  lahtari- 
herroilta  saitte  koko  luokkasodan  ajan  apua  monellaista. 
Ja  vihdoin  Saksan  keisarillinen  sortovalta,  joka  himoitsi 
Suomea  laidunmaakseen,  kuuli  teidän  kutsunne  sekä 
lähetti  avuksenne  yllin  kyllin  aseita,  ampumavaroja  ja 
upseereita  sekä  huomattavia  sotajoukkoja.  Kaiken  tämän 
vieraan  murhavoiman  avulla  te  saitte  murretuksi  Suomen 
työväen  rintaman.  Ja  oivan  suunnitelmanne  mukaisesti 
saitte  täydelleen  hävitetyksi  kaiken  kansanvallan  maasta 
sekä  vapaasti  päätetyksi  kuningasvaltaisen  kaappauksen. 

Nyt  on  siis  kansa  teidän  alamaisenne.  Onko  se  nyt 
tyytyväinen  ja  onnellinen?  Ja  joko  kuninkaanne  on  saa- 

punut  valtaistuimelleen?  Tai  onko  tietoa,  milloin  hän 
saapuu? 

Saittehan  te  pystyyn  sen  “lujan  järjestysvallan”,  jota 
niin  halusitte.  Saitte  juuri  sellaisen  kuin  halusitte.  Onko 
se  nyt  oikein  luja?  Vai  rupeaako  kenties  tuntumaan,  että 
mitä  lujempi,  sitä  —  horjuvampi? 

Onhan  teidän  hirmuvaltanne  nyt  toimeenpannut  sel¬ 
laisen  suonenlaskun  köyhälistössä,  että  teistä  käy  kata- 
limman  pyövelin  maine  koko  maailmassa.  Onhan  teidän 
toimestanne  jo  kahdeksatta  kuukautta  taistelujen  jälkeen 
meidän  vangittuja  tovereitamme  lakkaamatta  mestattu  ja 
järjestelmällisesti  nälkään  tapettu.  Eikö  siis  nyt  jo  ole 
kaikki  vaara  ohi?  Vai  nouseeko  kenties  aivoihinne  aavis¬ 
tus,  että  se  vaara,  joka  teille  viime  talvena  kuvastui,  oli 
vasta  lasten  leikkiä  siihen  verrattuna,  joka  kohta  edes¬ 
sänne  on? 

Onhan  teillä  nyt  armeija.  Säännöllisesti  harjoitettu 
eikä  huonosti  varustettukaan.  Miksette  oikein  luota  sen 
uskollisuuteen?  Miksi  teidän  sotamiehiänne  alinomaa 


karkaa?  Miksi  niitä  tulee  tänne  Venäjällekin,  meidän  ri¬ 
viimme?  Nälkäkö  niitä  tekee  tyytymättömiksi?  Eikö 
mikään  muu? 

Onhan  täällä  Venäjälläkin  vielä  nälkää.  Mutta  täällä 
on  saatu  luoduksi  sellainen  armeija,  joka  palaa  taistelu- 
innosta.  Siitä  ei  miehet  karkaa.  Se  tuo  voittoja  joka 
ainoa  päivä.  Oletteko  ajatellut:  miksi? 

Miksi  moni  upseerinne  on  viime  aikoina  ottanut  eron 
armeijasta?  Upreerithan  ovat  toki  kaikkein  uskollisimpia 
lahtareitanne.  Eivätkö  nekään  pala  innosta  taisteluun? 
Pelkäävätkö  ne  ulkonaista  vaaraa,  vaiko  omien  sotamies¬ 
ten  asetta?  Vai  eivätkö  ne  ylipäänsä  ilolla  kuole  teidän 
asioittenne  puolesta,  niinkuin  soturit  voivat  kuolla  oikean 
ja  jalon  asian  puolesta?  Katsokaas,  täällä  Venäjän  punai¬ 
sessa  armeijassa  on  myöskin  nuori  upseeripolvi,  tänä 
vuonna  valmistunut.  Pieni  määrä  suomalaisiakin  nuoria 
miehiä  on  siinä  mukana  ja  toisia  on  paraikaa  valmistu¬ 
massa  upseerikouluissa.  Heitä  kaikkia  vetää  taisteluun 
työtätekevän  ihmiskunnan  suuri  voiton  ja  tulevaisuuden 
ihanne.  Se  on  meidät  toisetkin  täällä  niin  vallannut,  että 

olemme  valmiit  ottamaan  kiväärin  olalle  minä  päivänä 
tahansa  ja  toivorikkaina  marssimaan  teitä  vastaan,  voit¬ 
toon  tai  kuolemaan. 

Kuinka  te,  joilla  ei  ole  kansalle  annettavana  mitään 
tulevaisuuden  toivoa,  joilla  ei  ole  lipussanne  muuta  kuin 
menneiden  sortoaikain  taikamerkit,  kuinka  te  luulette 
kestävänne  meitä  tulevaisuuden  voimia  vastaan?  Teidät¬ 
kö  nyt  pelastaisivat  ristit  ja  kruunut  —  nyt,  jolloin  kaikki 
sorretut  vapauttavat  itsensä  vuosisatojen  rististä,  jolloin 
kaikkialla  kuninkailta  putoavat  kruunut  ja  pian  päätkin! 

Te  vaihdatte  hallituksianne,  kuin  ainakin  vararikon 
edellä.  Onko  nyt  valtakuntanne  uusin  ministeristö  se, 
joka  varmasti  tietää  pelastuksen  tien? 

Uusi  pääministerinne  jo  unohti  saksalaisen  herranne 
nimenkin  sekä  käänsi  kasvonsa  Jumalan  ja  Englannin 
puoleen. 

Kuuleeko  Jumala  hänen  huutoaan?  Lähettääkö  hän 
taivaallisista  sotajoukoista  uusia  lahtareita  kapinallisiksi 
muuttuvain  saksalaisten  sijaan? 

Ei  lähetä.  Hän  katuu,  että  kannatti  saksalaistenkaan 
imperialistien  hankkeita. 

Pikemmin  Englanti  lähettäisi.  Sillä  Englannin  vallas- 
saolijat  yhä  himoitsevat  kaikkia  maita,  laskeakseen  kan¬ 
sat  maan  päällä  palvelemaan  englantilaisen  mammonan 
valtakuntaa.  —  No,  tehän  olette  valmiit  palvelukseen,  hy¬ 
vät  herrat  ja  daamit.  Kun  möitte  maanne  Saksan  mar¬ 
kasta,  niin  miksei  myöskin  Englannin  punnasta.  Onko 
kontrahti  jo  allekirjoitettu? 

Mutta  älkää  uskoko  siihen,  ennenkuin  se  on  verellä 
allekirjoitettu,  englantilaisella  aatelisverellä.  Muu  ei  ole 
nyt  varmaa.  Irlantilaisten  veri  kuivuu  pian.  Intialaisten 
kuohuu  liikaa.  Buureilla  ei  entisetkään  haavat  ole  um¬ 
messa.  Muista  alusmaista  taas  ei  löydy  tarpeeksi  uskol¬ 
lista  verta.  Ja  englantilaisen  työmiehen  veri,  se  on  aivan 
erikoista  mehua.  Villiä  ja  vaarallista.  Voisikohan  se  ru¬ 
veta  kuohumaan  Suomenlahden  rantamilla,  ehkä  juuri 
parhaimmalla  hetkellä?  Kuka  sen  tietää.  Suomen  työ¬ 
väen  rauhoitus  oli  saksalaillekin  kuohuttavaa  työtä.  Ja 
nyt  on  vielä  jännitys  korkeampi.  Koko  Eurooppa  kohta 

kumouksen  liekeissä.  Kuinkahan  englantilainen  nyt  jou¬ 
tuu  teidän  poliisiksenne,  istumaan  vuosikauden  piippu 
hampaissa  senaatin  rapulla? 

Unkari  on  kokonaan  miehitettävä  englantilaisten  jou¬ 
koilla.  Kumous  uhkaa  siellä.  Itävalta  on  kiireesti  ympä¬ 
röitävä.  Siellä  tulee  kumous  sittenkin.  Koko  Saksassa 
ei  kohta  enää  ole  kaupunkia,  mistä  ei  porvaristo  huutaisi 
apua.  Muutaman  viikon  sisällä  siellä  syttyy  avoin  luokka¬ 
sota  ja  sen  jälkeen  tulee  työväen  diktatuuri.  Eikö  ennen 
kaikkea  sinne  ole  englantilaisia  rauhoittajia  tarpeen? 
Mutta  Hollantiin  tarvitaan  myös.  Ja  eikö  samalla  tarvita 
Italiaan?  Omien  liittolaisten  avuksi!  Vai  miten  siellä  selvi¬ 
tään,  kun  voittaja-armeijankin  riveihin  on  tarttunut  punai¬ 
nen  palo?  Ja  kuka  takaa,  ettei  siveä  Ranskakin  ole  jo 
kumouksesta  raskaana? 

Paljon  on  nyt  Englannin  punnalla  huolta  ja  hoppua. 
Enemmän  vielä  tulee.  Ilman  Venäjääkin  olisi  sillä  nyt 
tarpeeksi  tekemistä.  Mutta  Venäjää  on  kovin  vaikea  voit¬ 
taa.  Eikö  vanha  Times  äskettäin  kirjoittanut  niin?  Bol- 
sheviikkien  luoma  punainen  armeija  on  hyvässä  sotakun- 
nossa  ja  tappelee  hurjalla  innolla.  Todella  vanha  Times- 
kö  Lontoossa  sanoi  niin? 

Me  sanomme  teille:  Uusi  vallankumous  tulee  Suo¬ 
messa  ennen  pitkää  puhkeamaan,  yhtä  varmasti  kuin  yötä 
seuraa  aamu.  Tekin  sen  jo  tiedätte.  Ja  tietänette  senkin, 
että  siitä  tulee  nyt  todellinen  työväen  vallankumous,  jon¬ 
ka  avuksi  saapuvat  punaiset  joukkomme  täältä. 

Mitä  nyt  päätätte  tehdä  tämän  tulevan  tosiasian  edes¬ 
sä?  Hyökätäkkö,  vaiko  jäädä  odottamaan  hyökkäystä? 

Te  ette  päätä  kumpaakaan  kysymättä  ensin  englan¬ 
tilaisilta.  Mutta  kysykää  niiltä  samalla  seuraavia  tuiki 
tärkeitä  seikkoja,  joista  ette  itse  selvillä  ole. 

Kysykää:  “Miten  voimme  me  hyökätä  ulospäin,  kun 
armeijamme  alkaa  hajota  jo  ennenkuin  se  paikaltaan  lii¬ 
kahtaa?  Miten  sitten  Aunuksen  saloilla  tai  Pietarin  tyk¬ 
kien  alla?  Ja  miten  voimme  hyökätä  sisäänpäin,  kun 
vihollisemme  on  näkymättömänä  voimana  joka  paikassa? 
Mutta  miten  voimme  myöskään  jäädä  odottamaan  hyök¬ 
käystä,  sillä  silloin  meidät  piru  perii?” 

Tehkää  mitä  tahansa.  Mitä  ikinä  teettekin,  löydätte 
vain  suorimman  tien  kadotukseen.  Sen  tien,  jota  olette 
koko  tämän  vuotta  varmalla  vaistolla  kulkeneet. 

Joko  tunnette,  että  olette  tuomittu  sukukunta? 

Työväenluokka  voittaa.  Sosialismi  voittaa  Suomessa 
ja  muualla.  Rahan  mahti  hukkuu  koko  maailmassa. 

Hänkö  teidät  perii,  jolle  te  kuulutte?  Iankaikkiseen 
kuningaskuntaansa. 


“Kumous”  30/11 ,  1918. 


Joulu 

Vielä  kerran  on  Suomessa  joulu  porvareilla.  Vielä 
voi  jokainen  rovasti  joulukirkossa  kiittää  herraa  ja  esi¬ 
valtaa,  että  maassa  on  voimassa  sellainen  järjestys,  joka 
hänestä  on  jumalalle  otollinen  ja  ihmisille  paras.  Suo¬ 
menmaa  on  nyt  hänestä  jumalanvaltakunta.  Se  on  köyhä¬ 
listölle  synkkä  murheenlaakso,  niinkuin  pitääkin,  jotta 
ne  työssä  ahkerasti  ahertaisivat,  odottaen  palkkaansa  tai¬ 
vaassa.  Ja  se  on  rikkaille  taivas  maan  päällä,  täynnä 
elämän  hyvyyttä  ja  kirkkautta,  ilman  työtä  ja  vaivaa. 
Oikea  ja  vanhurskas  järjestys,  jota  vastaan  ken  kätensä 
nostaa,  hän  kärsiköön  verisen  kuoleman  tahi  nääntyköön 
vankiluolaan. 

Niin  kuuluu  evankeliumi  mammonan  jouluna. 

Vielä  kerran.  Mutta  viimeisen  kerran  vääryys  rehen- 
telee  oikeuden  istuimella! 

Niin  vannovat  pyhän  taisteluvalansa  Suomen  vallan¬ 
kumoukselliset  proletaarit.  Niin  vannovat  nyt  kymmenet 
tuhannet  niistäkin,  jotka  viime  keväänä  eivät  vallan¬ 
kumouksen  puolesta  taistelleet.  Vallankumous  ei  ole  heit¬ 
tänyt  henkeään,  se  on  kasvanut  ja  valtavasti  vahvistunut. 

Tämä  on  tulos  porvariston  voitosta. 

Vuosi  sitten  ei  Suomen  köyhälistössä  ollut  riittävästi 
vallankumouksellista  voimaa.  Kauvan  siinä  oli  ollut  tyy¬ 
tymättömyyttä,  kauvan  myöskin  rauhallista  toimintaa  ja 
“laillista”  luokkaliikettä.  Mutta  vallankumouksen  koke¬ 
musta  puuttui.  Ja  syvää  vallankumoushenkeä  ei  ollut 
tarpeeksi. 

Nyt  on.  Ja  päivä  päivältä  kasvaa  lisää.  Taistelu  opetti 
ja  vielä  enemmän  opetti  porvariston  voitto.  Sen,  mitä 
tuhannen  sosialistiagitaattoria  eivät  olisi  kyenneet  köyhä¬ 
listöllemme  tajuttavaksi  tekemään,  sen  tekivät  porvarit 
itse  päästyään  täydellisesti  voitolle.  Porvari  näytti,  mikä 
hän  on;  ja  mitä  on  tehtävä,  jotta  hänen  kynsistään  pääs¬ 
tään. 

Kuulee  sanottavan,  että  Suomen  porvaristo  menetteli 
äärettömän  tyhmästi.  Lorua.  Tekeekö  metsänpeto  tyh¬ 
mästi,  että  raatelee,  kun  navettaan  pääsee.  Se  tekee  luon¬ 
tonsa  mukaan.  Ei  sen  luontoon  kuulu  syödä  kämmeneltä 
ja  vetää  kuormaa  myllyltä.  Totta  kyllä,  että  porvaristo 
uskotteli  olevansa  valjaissa,  kun  se  “laillisella  luvalla” 
kaatoi  karjaa  laitumilla  —  omatekoisten  korpilakiensa 
mukaan.  Vielä  taitaa  uskotella  nytkin.  Ja  taitaa  olla  sem¬ 
moisia  sosialistejakin,  jotka  kulkevat  siellä  rahavallan 
jälkiä  pitkin,  silitellen,  soimaten  ja  selitellen:  “Valkoi¬ 
nen  se,  mutta  ei  vielä  aivan  puhdas;  kesykin  se  oikeas¬ 
taan  on,  vaikka  sillä  on  vielä  kynnet  pitkät,  —  pestään 
se  ja  leikataan  kynnet  ja  pannaan  se  paraihin  helavaljai- 
siin,  taas  uusilla  valtiopäivillä!” 

Mutta  työväki  on  nyt  omin  silmin  nähnyt,  ettei  pääoma 
pysy  valjaissa.  Ei  muissa  kuin  omissa  metsävaljaissaan. 
Se  on  otettava  kiinni  ja  lopetettava. 

Pääoma  on  kasvattanut  haudankaivajansa  ja  varmat 
kaatajansa.  Köyhälistö  ei  ennen  ajatellutkaan  tuollaista 
luokkataistelua.  Vuosikymmenestä  toiseen  se  kärsi  orjuu¬ 
den  tuskat  kättään  nostamatta.  Pitkämielisenä  se  odotti 
sitä  joulua,  jolloin  ihmisillä  olisi  hyvä  tahto.  Turhaan 
viime  jouluna  papit  saarnasivat  jälleen  tapansa  mukaan: 
rauha  maan  päällä!  Mutta  samaan  aikaan  porvaristo  kii- 
reenkaupalla  valmisti  veristä  kansalaissotaa.  Se  tahtoi 
sotaa  ja  se  sai  sen.  Tuhannet  Suomen  köyhälistön  vapau¬ 
den  sankarit  makaavat  nyt  maan  povessa.  Mutta  toiset 
tuhannet  taistelevat  sodan  loppuun. 

Voiton  joulu  tulee  taistelun  perästä.  Ken  silloin  muis¬ 
telee  tätä  joulua!  Joku  ehkä  aattelee: 

—  Silloin  oli  vielä  Suomessa  valkoisten  joulu.  Kaikki 
ne,  joissa  rahanvalta  asui  personoituna  rikoksena,  olivat 
valkeiksi  sivuttujen  hautojen  kaltaiset  .  .  .  Niiden  yli  kävi 
vapauden  tie.  Niiden  mukana  hävisi  kaikki  se,  mikä  teki 
ihmisen  elämän  kiroukseksi.  Se,  mikä  esti  ihmisen  kohoa¬ 
masta,  jalostumasta  ja  elämästä  onnellisena  onnellisten 
joukossa.  Nyt  vihdoin  on  päästy  rakentamaan  uutta  elä¬ 
mää.  Terveyden,  voiman,  tiedon  ja  kauneuden  elämää. 

Kumous,  21.  12.  1918. 

TOINEN  OSA 

Kirjoittanut  Yrjö  Sirola 


lii  . 


Suomen  työväen  tulikoe 

“Kaikkien  murroksien,  vaikeimpienkin,  raskaim- 
pienkin  ja  kipeimpienkin  suuri  edistyksellinen  mer¬ 
kitys  on  m,  m.  juuri  siinä,  että  ne  havainnollisesti 
valtavalla  vauhdilla  ja  voimalla  karsivat  ja  lakaise¬ 
vat  pois  lahot  —  vaikkapa  hyväätarkoittavatkin  — 
sanat,  lahot,  —  vaikkapa  mitä  parhaille  aikomuk¬ 
sille  perustetut  —  laitokset”.  —  Lenin,  jouluk.  1915. 

Vuosi  sitten  leimahti  Suomessa  vallankumoustaistelu 
ilmiliekkiin.  Ei  tullut  se  äkkiarvaamatta,  yllättäen.  Sel¬ 
vät  olivat  sen  merkit.  Jo  kauan  ennen,  v:n  1905 — 6 
jännittyneinä  aikoina,  oli  se  vilahtanut  silmissämme.  Kun 
seisoivat  silmä  silmää  vasten  Senaatin  torilla  punakaarti 
ja  ylioppilaslahtarit  “kansallislakon”  lopettajaisissa,  kun 
kajahtivat  Viaporin  päivinä  laukaukset  Hakaniemen  to¬ 
rilla,  ja  kun  sattuivat  suomalaiskasakkain  pampuniskut 
Laukon  torpparien  selkään  —  silloin  jo  kysyi  vallanku¬ 
mous  Suomen  työväeltä:  oletteko  valmiit,  kun  aika  on 
täytetty? 

Vierähti  vuosikymmenen.  Sen  kuluessa  kärjistyivät 
luokkavastakohdat  kärjistymistään.  Maanomistajaluokka 
leikki  torppareillaan  kissaa  ja  hiirtä.  Oli  helpottavinaan, 
mutta  jos  torppari  yritti  “vapauttaan”  käyttää,  iskivät 
syvälle  riiston  kynnet.  Ja  työväenluokan  asema  kävi  yhä 
kireämmäksi,  kunnes  sodan  aikana  sen  elämä  syöstiin 
pois  raiteiltaan.  Kauas  kodeistaan  sotatöihin  Venäjälle 
ja  eri  osiin  Suomea,  vietiin  sitä  joukottain.  Vietiin  nälkä- 
ruoskan  ja  alastoman  pakon  voimalla.  Kylmiin  kortteerei- 
hin,  ylitäysiin  asumuksiin  se  ahdettiin.  Vaatteet  sen  yltä 
kuluivat  riekaleiksi.  Yhä  korkeammalle  kohosi  leipävar- 
ras.  Ja  sen  sielua  leikkasi  sotarosvojen  mässäyksen  melu. 
Mykkänäkin,  sota-ajan  diktatuurin  painon  alla,  huuti  se 
kostoa. 


Valmistumassa  oli  Suomen  työväki  vallankumoukseen. 
Kun  kajahtivat  maaliskuun  laukaukset  Pietarissa,  ja  kun 
kuului  niiden  kaiku  ympäri  Suomen  —  silloin  lähti  se 
liikkeelle.  Joka  taholta  tulvi  kaupunkien  ja  tehdaskylien 
toreille,  työväentalojen  pihoille,  kirkonkylien  kokouspai¬ 
koille.  Tuli  kokoon  ja  oli  valmis  joukkovoimallaan  — 
mihin?  Kumoamaan  jotain,  sitä  mikä  oli  sen  edessä  es¬ 
teenä.  Alas  poliisi,  senaatti,  virkavalta,  herrasvaltuustot! 

Mutta  se  kuuli,  ettei  ollut  vielä  aika.  Kaikki  tuo  —  ja 
paljon  muuta  —  oli  tuleva,  kun  kokoontuisi  eduskunta. 
Olihan  siinä  sosialidemokraattinen  enemmistö. 

Päätänsä  pudistellen  ja  hampaittensa  välissä  ärriä 
mutisten  palasivat  Suomen  proletaarit  työnsä  ääreen.  — 
“No,  odotetaan  sitten”. 

Mutta  ei  toimettomina  odotettu.  Leimahtivat  lakot. 
Toteutettiin  8  tunnin  työpäiviä.  Poliisikamarit  puhdistet¬ 
tiin.  Mielenosotuksilla  ja  “suoralla  toiminnalla”  koetet¬ 
tiin  auttaa  elintarvekurjuutta.  Ja  yhä  uudelleen  kysyttiin 
puolueen  luottamuspaikoilla  olevilta:  “Vartija,  mikä  on 
yön  hetki?” 

—  Eikö  jo  koita  aamu? 

Se  oli  Suomen  työväenluokan  alinomaa  uusiutuva 
kysymys  Kerenskin  aikana.  Jo  luuli  se  saaneensa  kauan 
odotetun  tunnussanan  marraskuun  päivinä.  Tuota  pikaa 
oli  se  toimessa  ympäri  maan,  kun  suurlakon  kutsu  kuului. 
Sille  oli  vaistomaisesti  selvillä  se,  minkä  vain  terävin 
marxilainen  teoria  oli  aavistanut  —  se,  että  suurlakko  on 
vallankumouksen  signaali. 

Suomen  sosialidemokratia  ei  sitä  ymmärtänyt.  Kym¬ 
menvuotisen  etsikko-ajan,  jolloin  sen  —  käyttäen  hyväk¬ 
seen  1905:n  kokemuksia  —  olisi  ollut  valmistauduttava, 
oli  se  käyttänyt  muuhun.  Se  oli  tuijottanut  silmänsä 
sokeiksi  parlamenttaarisen  “demokratian”  harhakuvaan. 
Ja  sitä  tavotti  se  yhä  vielä.  Vallankumouksellisen  tilan¬ 
teen  velvoitusta  se  ei  ymmärtänyt.  Se  pelkäsi  sitä. ja 
koetti  lykätä  pois  sen  katkeran  kalkin.  “Pelastaa”  siitä 
Suomen  työväen. 

Mutta  sitä  katkerampana  ja  pohjaan  asti  oli  sen  työ¬ 
väen  se  kalkki  juotava.  Ei  voida  keinotekoisesti  kiertää 

vallankumousta.  Se  tuli  —  hieman  myöhemmin.  Sen 
täytyi  tulla.  Kärjistyneet  vastakohdat  sen  synnyttivät. 
Etuoikeuksiensa  menettämisen  pelosta  raivostuneet  ja 
tietoisesti  varustautuneet  omistavat  luokat  ottivat  sen 
alotteen,  jota  sosialidemokratia  pelkäsi  ottaa. 

Taistelu  leimahti.  Ja  Suomen  työväenluokka  taisteli. 
Hämmästyttäviä  voimia  nostatti  se  esille.  Paljain  käsin 
lähti  se  liikkeelle.  Tarttui  lujin  kourin  valtaan  koko  kapi¬ 
talistisessa  etelä-Suomessa.  Tyhjästä  nosti  armeijoja. 
Murskasi  vastavallankumoukselliset  pesät  alueeltaan.  Loi 
halki  Suomen  ulottuvan  rintaman. 

Viikkoja,  kuukausia  saivat  samat  miehet  ja  naiset  olla 
vartiopalveluksessa  ja  juoksuhaudoissa  sen  rintaman  eri 
osilla.  Ja  se  joukko  “nälissään,  palellessaan,  kuitenkin 
vielä  voitti”.  Torjui  menestyksellä  lahtarien  laumoja,  joi¬ 
ta  järjestivät  ja  johtivat  kouluun tuneet  upseerit.  Hyök- 
käilikin.  —  Kunnia  kaikille  uskollisille  sankareille! 
Ikuinen  muisto  kaatuneille  ja  verisen  teurastajaterrorin 
uhreille. 

Suomen  työväki  näytti,  että  se  oli  vallankumoukselli¬ 
nen.  Että  se  kykeni  taistelemaan.  Jo  näkyi,  kuinka  sen 
punaisen  kaartin  hajallisiinkin  joukkoihin  alkoi  muodos¬ 
tua  kuria,  järjestystä.  —  Samaan  aikaan  kävi  rintaman¬ 
takainen  toiminta  yhä  nopeammin  proletaariskumouksel- 
lista  selvenemistä  kohti.  Akanat  ja  jyvät  pyrkivät  eril¬ 
leen. 

Mutta  sitä  ennen  tuli  tappio..  Ylivoimaiseksi  kävi 
vihollinen  ulkomaisten  imperialististen  armeijain  turvin. 
Katkesi  punakaartien  peräytymistie.  Mutta  vielä  suorit¬ 
tivat  sen  parhaat  joukot  sankaritekoja. 

Maahan  iskettiin  Suomen  työväenluokka.  Röyhkeä 
voittaja  polki  jaloin  sen  kuolleita  ja  eläviä  ruumiita. 
Porvarispeto  riehui  valtoimenaan. 

Mutta  ei  voinut  se  kuristaa  koko  työtätekevää  kansaa. 
Niin  totta  kuin  yhteiskunta  perustuu  työhön,  niin  totta  on 
myös  sen  elämälle  välttämätön  työväki.  Ja  niin  totta  on 
myös  tämä,  yhteiskunnan  terveimpänä  luokkana,  määrää¬ 
vä  tekijä  sen  elämässä.  Uudelleen  on  se  nostava  päänsä, 
entistä  uhkaavampana. 

Sillä  selkeneminen  on  tapahtunut  sen  aivoissa.  Se  on 
nähnyt  sanojen  ja  tekojen  todellisen  suhteen.  Porvaris¬ 
ton  kavaluus  oli  sille  jo  ennenkin  selvillä.  Nyt  on  sille 
paljastunut  myös  sosialidemokratian  petos.  Harsot  ovat 
rikkirevityt  ja  katse  tarkkana  tähystää  se  tilaisuutta,  jol¬ 
loin  saa  iskeä  vapautuneella  kädellään  maahan  teuras¬ 
tajansa. 

—  Vallankumous  on  kuollut,  riemuitsevat  lahtarit. 

—  Eläköön  vallankumous!  kajahtaa  kuin  maan  uume¬ 
nista. 


“ Vapaus f9,  27.  1.  1919. 


Kuinka  kumouksellinen  tilanne 
Suomessa  kehittyi  ratkaisuunsa 

“Työläiset  eivät  pääse  maailmanvallankumouk¬ 
seen  muuta  tietä  kuin  kulkemalla  tappioitten  ja 
virheiden,  vastoinkäymisten  ja  seikkauksien  sarjan 
kautta,  mutta  ne  kulkevat  siihen  kumminkin”.  — 
Lenin. 

Suomen  työväen  vallankumouksellisen  nousun  esi¬ 
historiaa  ei  vielä  voida  kirj  ottaa,  sillä  sen  ainekset  ovat 
vielä  siksi  suuressa  määrin  niiden  herrojen  kätköissä, 
jotka  sen  provokatoorisella  politiikallaan  aiheuttivat.  Sel¬ 
vää  on  myös  että  nuo  rikolliset  joukottain  hävittävät  tär¬ 
keitä  todistuskappaleita.  Mutta  totuus  on  kyllä  vähitellen 
tihkuva  esille.  Kuluihan  Amerikassa  puolisen  vuosisataa 
ennenkuin  totuus  sen  perustuslakikonventsionista  tuli  jul¬ 
ki  osottaen,  että  ne  miehet,  jotka  säätivät  v:n  1789  perus¬ 
tuslain  ja  julistivat  sen  “mailman  kansanvaltaisimmaksi”, 
itse  asiassa  eivät  olleet  demokraatteja  ollenkaan,  vaan 
kansanvallan  vastustajia,  ja  että  he  tietoisesti  loivat  val¬ 
tiollisen  olotilan,  jossa  kapitalistien  ja  suurten  maakeinot- 
telijain  etuoikeudet  olisivat  turvatut  työtä  tekevää  kansaa 
vastaan. 

Ne  50  vuotta  myöhemmin  löydetyt  ja  julaistut  erään 
osanottajan  muistiinpanot  osottavat,  että  ne  miehet,  jotka 
muodostivat  Perustuslakikonventionin,  olivat  salavehkei- 
lyssään  niin  hyvin  onnistuneet,  ettei  heidän  suljetussa 
piirissä  lausumistaan  tarkotusperistä  mitään  päässyt  jul¬ 
kisuuteen,  vaan  ainoastaan  yleisöä  varten  aiotut  viralli¬ 
set  selostukset  ja  niiden  puoliviralliset  tulkinnat.  Mutta 
tuosta  salakähmäisyydestä  huolimatta  tunsivat  joukot, 
s.  o.  työläiset,  uutisvil j eli j ät  ja  työnsä  tehtyään  pellolle 
potkitut  maan  vapauttajat,  vaistomaisesti  —  ja  näkyvien 

tulosten  nojalla  —  mitä  oli  tekeillä,  ja  nousivat  kapinoi¬ 
hin  perustuslakia  sekä  sen  luomaa  järjestystä  vastaan. 
Kapinat  kukistettiin  ja  kapinoitsijoita  teurastettiin  kyllä¬ 
kin,  mutta  totuus  tuli  julki  aikaa  myöten. 

Tuleeko  ja  missä  määrin  —  Suomen  oloihin  'palatak¬ 
semme  —  se  rikollinen  salavehkeily,  joka  oli  käynnissä 
Berlinissä  (“Suomen  delegatsioni”) ,  Tukholmassa  (suo¬ 
malaiset  ja  ruotsalaiset  aktivistit)  sekä  Helsingissä  (Svin¬ 


hufvudin  senaatti  ja  monarkistinen  kopla)  jonkun  siihen 
osaaottaneen  toimesta  julki  vilpittömän  tai  itsetiedottoman 
tunnustuksen  kautta,  se  on  vastaisuuden  asia.  Yhtä  ja 
töistähän  me  jo  tiedämmekin  m.  m.  vaikuttimista  ja 
kulissientakaisesta  pelistä;  itse  teko,  maanpetos,  Suomen 
itsenäisyyden  kauppaaminen  saksalaiselle  ruhtinasjouk- 
kiolle,  nähtävästi  jo  ennen  vallankumousta,  tarvitsee  tus¬ 
kin  lähempiä  todisteita.  Sehän,  samoin  kuin  tapa,  millä 
valtiopetturit  voittoaan  juhlivat,  on  vain  lisää  todisteita 
heidän  rikollisuutensa  syvyydestä. 

Ja  onhan  juuri  se,  mitä  nyt  Suomessa  tapahtuu,  mitä 
parasta  todistusainehistoa  historian  tutkimukselle:  se  mitä 
he  nyt  tekevät,  sitä  ovat  he  aina  tahtoneet.  Muuan  to¬ 
tuus  —  sosialistille  jo  vanha  —  on  saanut  entistä  suu¬ 
remman  varmennuksen:  porvarisluokan  läpikotainen  val¬ 
heellisuus.  Kun  Suomen  herrat  maaliskuun  vallanku- 
mouspäivinä  v.  1917  koristivat  rintansa  punanauhoilla, 
ymmärsi  jokaisen  sen  johtuvan  alkeellisesta  itsesäilytys- 
vaistosta  ja  herätti  se  naurua,  tietysti  halveksuvaa.  Mutta 
se,  että  ne  esiintyivät  “vilpittöminä”  reformiystävinä 
sekä  “rehellisinä”  tasavaltalaisina  ja  että  ne  nyt,  ne  kai¬ 
nommat,  antavat  ymmärtää  tai,  ne  röyhkeät,  julkeasti 
tunnustavat,  että  he  aina  ovat  olleet  monarkisteja  ja  sy- 
dämmeltään  uudistusten,  sellaisten  kuin  yleisen  kunnal¬ 
lisen  äänioikeuden,  8  tunnin  työpäivän  y.  m.  vastustajia, 
ja  että  he  ovat  olleet  pakotetut  “ulvomaan  susien  jou¬ 
kossa”,  se  on  oikein  tosi  porvarillista  —  sattuvampaa 
sanaa  en  keksi.  Että  varas  on  varkaansekainen,  valehte¬ 
lija  valheellinen,  väärinpelaaja  petollinen  ja  porvari  — 
porvarillinen,  se  on  vain  asiain  oikealla  nimellään  nimit¬ 
tämistä.  Ja  että  sana  porvarillinen  sisältää  kaikki  ne 

ominaisuudet,  joita  Suomen  porvarisluokka  —  se  vanha 
arvokas  sulautuneena  yhteen  julkeiden  nousukkaiden 
kanssa  —  nyt  julkituo,  sen  pankoot  muiden  maiden  työ¬ 
läiset  merkille.  Sillä  se,  että  jonkun  maan  porvariluokka 
puhuu  ja  käyttäytyy  “sivistyneemmin”  kuin  jonkun  toisen, 
se  merkitsee  vain  sitä,  että  työväenliike  on  pakottanut  ne 
vähän  sisuaan  hillitsemään.  Mutta  koskehan  niiden 
jumalaan,  rahapussiin,  ja  pedon  sisu  tulee  heti  julki.  Val¬ 
koinen  terrori  Suomessa  ja  muissa  Saksan  “vapautta¬ 
missa”  rajamaissa  on  muistutus  niiden  maiden  työläisille, 
jossa  sosialistipatriotit  yhä  pitävät  yllä  linnarauhaa. 

Se  että  länsivaltain  imperialistit  lyövät  mynttiä  Sak¬ 
san  riehumisesta  kansanvaltaa  vastaan  näissä  maissa,  on 
samaa  kuin  naamiaisveijarien  pilkka  siitä,  jonka  naamio 
on  pudonnut.  Ja  niinkuin  “suursaksalaiset”  nyt  ovat  koko 
maailman  edessä  paljastetut,  niin  ovat  niiden  suomalaiset 
apinoitsijat  koettaneet  voittaa  mestarinsa  “in  petto”,  pie¬ 
noiskoossa.  Ja  koko  maailman  porvaristo  voi  katsoa  omaa 
kuvaansa  kuin  peilissä.  Jos  ne  eivät  sitä  tahdo  kuvakseen 
tunnustaa,  niin  sitä  suurempi  aihe  työläisillä  olla  varuil¬ 
laan.  Sillä  vastakohta  työväen,  taloudellisen  vättämättö- 
myyden  luoman  uudistustarpeen  ja  porvariston,  heidän 
etuoikeuksiensa  saneleman  taantumuksellisuuden  välillä 
—  se  vastakohta  on  vallankumouksen  objektiivisen  välttä¬ 
mättömyyden  perustana. 

V.  1915  kirjoittamassaan  artikkelisarjassa  „  “Inter- 
nationalen  romahdus”  teoretisoi  Lenin  vallankumouksesta. 
“Marxilaiselle”,  sanoo  hän,  “ei  ole  epäilyksenalaista,  että 
vallankumous  on  mahdoton  ilman  vallankumouksellista 
tilannetta,  sitäpaitsi  ei  jokainen  vallankumouksellinen 
tilanne  johda  vallankumoukseen”.  Vallankumouksellisen 
tilanteen  oleelliseksi  tunnusmerkiksi  merkitsee  hän  1) 
sen  että  valtaluokat  eivät  voi  säilyttää  valtaansa  muuttu¬ 
mattomana;  pula  siellä  “yläkerroksissa”  on  luonut  repeä¬ 
män,  josta  sorrettujen  tyytymättömyys  purkautuu  esille; 
ja  “alakertalaisia”  ei  enää  voida  lahjoa  sillä,  mitä  niille 
tarjotaan;  yläkertalaiset  taas  “eivät  voi  myöntää  enem¬ 
pää”;  2)  se  että  riistettyjen  hätä  on  tavallista  suurempi 
ja  3)  että  kansajoukkojen  toimintahalu  on  voimakkaasti 

kohonnut,  ne  eivät  enää  anna  kohdella  itseään  niinkuin 
ennen  ja  pakottavat  yläkertalaiset  heidät  historialliseen 
liikkeeseen.  “Ilman  näitä  objektiivisia  muutoksia,  jotka 
ovat  riippumattomat  ei  vain  osallisten  ryhmien  ja  puoluei¬ 
den,  vaan  myös  osallisten  luokkienkin  tahdosta,  ei  vallan¬ 
kumous  —  yleisen  säännön  mukaan  —  ole  mahdollinen.” 
Ja  analysoituaan  erinäisiä  vallankumouksellisia  tilanteita, 
jotka  ovat  johtaneet  tai  olleet  johtamatta  vallankumouk¬ 
seen,  jatkaa  Lenin  osoittaen  jokaisen  sosialistin  kiistä¬ 
mättömäksi  velvollisuudeksi  osoittaa  joukoille  vallan¬ 
kumouksellisen  tilanteen  kypsyys,  herättää  vallankumouk¬ 
sellista  tietoisuutta  ja  auttaa  köyhälistöä  käymään  toimin¬ 
taan  varustautuneena  asianmukaisiin  järjestöihin. 

Että  tilanne  Suomessa,  ainakin  syksystä  asti  1917, 
vastaa  yllä  esitettyä  määritelmää,  on  epäilemätöntä.  Pula 
oli  kärjistynyt,  niin  taloudellinen  kuin  valtiollinenkin; 
joukkojen  kauan  alaspainettu  tyytymättömyys  oli  yli  vuota¬ 
va,  niiden  hätä  suuri  ja  niiden  toimihalu  ilmeinen,  samoin 
kuin  etuoikeutettujen  luokkien  huonosti  peitetty  päättä¬ 
väisyys  “panna  nyt  raja”,  minkä  turvasi  aseiden  jakami¬ 
nen  talonpojille,  jotka  noin  “kahden  kesken”  saivat  tie¬ 
tää,  ettei  ase  ollut  tarkoitettu  vain  “ryssää”  vastaan. 

Herää  nyt  kysymys,  missä  määrin  Suomen  sosiali¬ 
demokratia  vastasi  sitä,  minkä  Lenin  merkitsee  kaikkien 
sosialistien  kiistämättömäksi  velvollisuudeksi.  Tämän  kir¬ 
joittaja  pitää  velvollisuutenaan  väittää,  että  puolueemme 
ei  voinut  kaikissa  suhteissa  täyttää  mittaa.  Totta  on  että 
Venäjän  bolshevikeilla  oli  suomalaistenkin  työväen  joukko¬ 
jen  suosio  puolellaan  —  ei  vähimmin  sen  takia,  että  ne 
periaatteilleen  uskollisina  ja  johdonmukaisesti  puolusti¬ 
vat  Suomen  vapauttamista  holhouksen  alaisuudesta  (min¬ 
kä  ne  myöhemmin  toteuttivatkinj.  Ja  bolshevismi  — 
sikäli  kuin  se  sanomalehtien  kautta  tuli  tunnetuksi  —  sai 
kannattajia.  Joukkojen  yhä  kohoavaa  tyytymättömyyttä 
tulkitsivat  lehdet;  eikä  ollut  kuonokoppaa.  Työväenlehdet 
niin  sanoakseni  käyttivät  “boshevikkikieltä”.  Mutta  yksi 
puuttui:  bolshevikkiteoria,  tilanteen  arvioiminen  vallan¬ 
kumouksellisen  sosialidemokratian  valossa,  samoin  pää- 

määrästätietoinen  ja  järjestelmällinen  valmistelu  siihen, 
joka  oli  tuleva  tai  joka  ainakin  saattoi  tulla. 

Sillä  on  selityksensä.  Mutta  selitys  ei  aina  sovita. 
Eräissä  tapauksissa  voidaan  puhua  virheestäkin.  Ja  Suo¬ 
men  sosialidemokratian  virhe  —  niin  saattaa  historia 
sanoa  —  oli  sen  vahvasti  tehostettu  parlamenttarismi. 
Huomattakoon,  että  vaikkakin  sen  parlamenttaarista  toi¬ 
mintaa  voidaan  arvostella,  niin  esiintyi  siinä  kuitenkin 
rehellistä  pyrkimystä  marxilaisuuteen.  Sosialidemokrati- 
set  edustajat  esittivät  rohkeasti  köyhälistön  ajatuksia 
koristelemattomalla  kielellä.  Ja  se,  että  puolue  sitten, 
vallankumouksellisen  tilanteen  tullen,  veti  olojen  luoman 
taktiikkansa  johtopäätökset,  eikä  ratkaisun  hetkenä  vetäy¬ 
tynyt  sivulle,  vaan  lähti  joukkojen  mukaan,  jopa  kulki 
niiden  etupäässä,  se  sovittanee  paljon  siitä,  mitä  muussa 
rikottiin. 

Porvariston  —  ja  oikeistososialistien  —  kannalta  pi¬ 
täisi  kai  lukea  puolueelle  ansioksi,  että  se  koetti  parla- 
menttarismin  avulla  luotsata  valtiolaivaa  karikon  läpi 
myrskyissä.  Sen  puhujat  osoittivat  lukemattomia  kertoja 
eduskunnassa,  että  jollei  täytetä  muutamia  ehtoja,  niin  ei 
mikään  mahti  maailmassa  voisi  estää  maanvieremää. 
Mutta  porvarilliset  pitivät  sitä,  mikä  oli  rehellistä  tilan¬ 
teen  arvioimisyritystä,  tyhjänä  puheena,  turhina  uhkauk¬ 
sina  tai  myös  rikollisena  agitatsionina.  Ja  joskin  jotkut 
niistä  varmaankin  aavistivat  mihin  joudutaan,  niin  “eivät 
voineet”  tehdä  myönnytyksiä.  Niiden  luokka  piti  kiinni 
etuoikeuksistaan,  ja  niiden  kannattajain  suuri  joukko, 
sekä  myös  osa  politiikkojakin  laski  sokeasti  päin  kareja. 

—  Siis  arvioitiin  tilannetta? 

Kyllä  yritettiin.  Eduskunnassa  ja  sanomalehdissäkin, 
vaikka  vaillinaisesti.  Ja  teoreettinen  vallankumoukset 
linen  opastus  lentokirjasten  muodossa  oli  aivan  laimin¬ 
lyöty.  Ja  sekin,  mitä  Lenin  selittää  kaikkien  sosalistien 
kiertämättömäksi  velvollisuudeksi  vallankumouksellisessa 
tilanteessa,  tarpeellisten  järjestöjen  luominen,  sekin  täy¬ 
tettiin  puutteellisesti. 

—  Mutta  olihan  punaset  kaartit? 

Niin,  työläiset  järjestivät  niitä  omasta  alotteestaan. 

Hyväksyi  puoluekin  ne  sitten  “järjestyskaarteina”  —  ei 
kuten  porvarilliset  uskottelevat  ketään  eksyttääkseen, 
vaan  sanoakseen  itsellensä,  joukoille,  että  näitä  järjestöjä 
vain  äärimäisessä  hätätilassa  voitaisiin  käyttää  kumouk¬ 


selliseen  toimintaan.  Ne  olivat  tosiasiallisesti  vain  itse- 
puolustusjärjestöjä,  ja  sellaisinakin  huonosti  varustetut. 
Jos  olisi  ollut  varma  päätös  ryhtyä  aseelliseen  toimintaan, 
tai  jos  olisi  voitu  tieteellisesti  laskea,  että  siihen  sitä  tul¬ 
laan,  niin  olisi  kai  silloin  suuremmalla  tarmolla  koetettu 
hoitaa  eduskunnan  ulkopuolista  työtä,  sekä  valistuspuolta, 
että  järjestäytymistä  (aseistusta,  päällystön  valmistusta  ja 
tarpeellisen  hallintokoneiston  luomista).  Meillä  tulivat 
nämä  puolet  laiminlyötyä. 

—  Entäpä  venäläisten  osuus?  Eri  maiden  porvarit  ja 
oikeistososialistit  väittävät  Suomen  sosialidemokratien 
rakentaneen  “vieraalle  avulle”. 

—  On  luonnollista,  että  porvarit  käyttävät  ja  vääris¬ 
televät  tätä  asiaa  omaan  pussiinsa  päin.  Kyllähän  sitä 
meilläkin  Suomessa  kansallisella  petkutuksella  on  mel¬ 
lastettu.  On  pidetty  meteliä  “ikivihollisesta”  ja  “tavarit- 
sista”  ja  “punaryssistä”  ihan  inhottavasti.  Tavalliselle 
ennakkoluulottomalle  ihmiselle  —  ei  vain  internatsionalis- 
tille  —  on  juttu  hyvin  yksinkertainen. 

Ensiksikään  ei  Suomen  porvarillisilla,  jotka  ovat  ma¬ 
delleet  Venäjän  vallanpitäjien  edessä  (Nikolai  verisestä 
alkaen  Kerenskiin,  siihen  poliittiseen  nytkyäijään  asti), 
niillä  ei  ole  mitään  oikeutta  moittia  työläisten  yhteistoi¬ 
mintaa  kumouksellisten  sotilaiden  kanssa,  jotka  ovat  puol¬ 
taneet  Suomen  itsenäisyyttä  omia  herrojaan,  jopa  osaksi 
saksalaisia  maahan  tunkeilijoitakin  vastaan.  Toiseksi  on 
suuressa  määrin  ja  tarkotuksella  liioiteltu  tätä  velj esty¬ 
mistä.  Olihan  kyllä  venäläistä  sotaväkeä  niillä  paikoin, 
missä  köyhälistö  oli  kumousmielistä.  Mutta  omasta  ko¬ 
kemuksesta  —  sen  on  tämän  kirjoittaja  useita  kertoja 
kuullut  työläisiltä  jo  ennen  kumoustamme  —  tiesivät 
Suomen  työläiset,  että  eivät  kaikki  venäläiset  sotilaat 
olleet  luotettavia  kumouksellisia.  Sitä  taas,  että  suoma¬ 
laiset  työläiset  eivät  ottaisi  vastaan  venäläisten  apua  teu¬ 
rastajaan  vastaan,  jotka  eivät  koskaan  olleet  epäröineet 

turvautua  tsaarin  valtaan  ja  sen  sotilaallisiin  voimakeinoi¬ 
hin  työläisiä  vasten  —  sellaista  voi  vain  idiootti  vaatia. 
Ja  'kuitenkin  oli  meidänkin,  puolueen  luottamusmiesten, 
joukossa  sellaisia,  jotka  joko  kansallisen  mielialan  tai 
taktillisen  arvioimisen  perusteella  eivät  olisi  halunneet 
käyttää  “vierasta  apua”.  Ja  vielä  kerran:  sitä  apua  käy¬ 
tettiin  hyvin  vähän,  ei  läheskään  niin  paljon  kuin  “Val¬ 
koset”  käyttivät  ruotsalaista,  venäläistä  ja  saksalaista 
apua.  —  Se  että  ostimme  venäläisiltä  aseita,  ei  kai  ole 
mikään  synti,  sillä  porvarit  näyttivät  hyvää  esimerkkiä: 
ne  ostivat  ja  rosvosivat  aseita  puolueettomilta  venäläisiltä 
sekä  salakuljettivat  niitä  vielä  vallankumousaikoinakin 
Venäjältä! 

Kukaan  ei  voi  kieltää  tosiasiaa,  että  venäläisen  sota¬ 
väen  evakuoiminen  jatkui  säännöllisesti  koko  kumous- 
ajan  ja  että  rintamilla  vain  vapaaehtoisia  taisteli  punais¬ 
ten  riveissä.  Ja  etten  mitään  sanomatta  jättäisi,  lisään, 
että  minun  puolestani  venäläiset  olisivat  kernaasti  saa¬ 
neet  suuremmassakin  määrin  tapella  meidän  puolestam¬ 
me  lahtareita  ja  -saksalaisia  vastaan. 

On  kai  luonnollista,  että  kumouksellisen  sotaväen, 
joskin  vieraskielisen,  lähelläolo  oli  omiaan  vahvista¬ 
maan  kumouksellisen  köyhälistön  voimantuntoa,  vieläpä 
ehkä  suuremmassa  määrässä  kuin  mitä  sitten  todellisuus 
vastasi.  Ja  juuri  tämä  köyhälistön  tunne,  se  ettei  nyt 
tarvitse,  ei  voi  antaa  perää,  tuli  mitä  tuli,  se  se  porva¬ 
rillisen  provokatsionin  ärsytyksen  kautta  johtaa  kumouk¬ 
selliseen  toimintaan.  Ja  tammikuun  lopulla  oli  tilanne 
meillä  sellainen,  että  oli  joko  täydelleen  antauduttava 
ja  luovutettava  köyhälistön  kaartit  jo  monin  paikoin 
liikkeelle  pantujen  ja  hyökkäykseen  ryhtyneiden  vihol¬ 
listen,  juuri  samalla  laillistettujen  “suojeluskuntien” 
kynsiin  —  tai  noustava  vastarintaan.  —  Ei  ollut  muuta 
valittavana. 

Olen  täten  —  omalta  mieskohtaiselta  näkökannaltani 
—  tahtonut  saada  sanotuksi,  että  Suomessa  vallitsi  val¬ 
lankumouksellinen  tilanne;  että  sosialidemokraattinen 
puolue  viimeiseen  saakka  uskoi,  että  se  oli  rauhallisesti 
selvitettävissä,  sekä  toimi  sen  mukaan,  mutta  että  se 

vallanpitäjien  äärimmäisen  provokatsionin  vaikutuksesta 
johti  avoimeen,  aseelliseen  luokkataisteluun,  sisällis¬ 
sotaan,  jonka  köyhälistö  hävisi  suurimmaksi  osaksi  por¬ 
variston  maanpetturilleen  menettelyn  takia,  jonka 
kautta  myös  uhrattiin  Suomen  itsenäisyys.  Ja  “valkois¬ 
ten”  erikoisen  julman  riehumisen  sekä  peittelemättömän 
taantumuksellisuuden  johdosta  käynee  tämä  joka  päivä 
yhä  selvemmäksi,  niin  hyvin  sivullisille  kuin  sillekin 
osalle  Suomen  kansaa,  jota  on  Saksaan  pakkotöihin 
myyty,  ja  jolla  nyt  maksatetaan  sianpäiden  seikkailu¬ 
politiikan  kulut. 

Kirj.  kesäkuulla  1918  Moskovassa,  julaistu  Tukhol¬ 
man  “Politikenissa”. 

Luokkasodan  muistelmia 


RETKI  RINTAMAN  TAKALISTOLLE 

Luokkasodan  aikana,  siinä  maaliskuun  toisella  puo¬ 
liskolla,  oli  tullut  Helsinkiin  hälyyttäviä  tietoja  pohjoi¬ 
selta  rintamalta  ja  tämän  kirjoittaja  lähetettiin  sinne 
katsomaan.  ' 

Saavuin  Tampereelle  yöllä.  Asemasalien  lattiat  ovat 
täynnä  makaavia  kaartilaisia.  Menen  konttoriin  soittaak- 
seni  esikuntaan.  Rautatieläistovereita  istuskelee  siinä 
allapäin.  “Jopa  kävi  huonosti”  sanoo  yksi  ja  kysyvään 
katseeseen  vastaten  jatkaa:  “romahti”. 

—  “Mikä?” 

—  “Vilppulan  rintama”. 

Seurasi  lyhyt  kuvaus  lahtariprovokatsionista,  niiden 
sivusta-iskuista  ja  meikäläisten  kesken  syntyneestä  ha¬ 
jaannuksesta,  peräytymisestä,  pakokauhusta.  Asema  oli 
selvä:  rintamat  auki. 

Samassa  pääsinkin  lähtemään  esikuntaan,  joka 
sijaitsi  Teknillisellä  opistolla.  Hälinää  etuhuoneissa. 
Perällä  istui  pöytänsä  ääressä  rintamapäällikkö,  tov. 
Hugo  Salmela.  Valvoneelta  näytti  kuten  lähimmät  tove¬ 
rinsakin.  Ja  alituiseen  häirittiin  puhelimitse  ja  oveen 
kolkuttaen.  —  Siinä  lomassa  sain  lähemmät  tiedot.  Saa¬ 
pui  myös  tov.  Eino  Rahja  ja  kuvaili  yksityiskohtia.  Var¬ 
sin  opettavia  olivat  kertomukset  kylmäverisimpäin  pääl¬ 
liköiden  yrityksistä  pitää  yllä  kuria  ja  taistelujärjestystä. 
Mutta  ei  ollut  auttanut,  kun  oli  tottumatonta  väki  ja 
suurin  osa  päälliköistä. 

Muutamien  käytännöllisten  järjestelyjen  jälkeen 
käytiin  pariksi  tunniksi  nukahtamaan,  sillä  päivä  jo 
koitti.  Aamulla  osottautui  sitten  räikeänä  esikunta- 
koneiston  puutteellisuus  niin  suuren  “rynnistyksen” 

varalta.  Kiireellisiltä  sotilasläheteiltä,  päälliköiltä  ja  esi- 
kuntamiehiltä  sulki  sisäänpääsyn  eteisen  täyttävä  tungos. 
Jonokin  järjestyneenäkin  oli  se  pahana  tulppana  ovessa. 
Ja  mitä  he  hakivat?  Eräät  eväitä,  toiset  lomaa,  mutta 
useimmat  lupakortteja.  Miltei  kaikki  olivat  asioita,  jotka 
eivät  missään  nimessä  olisi  kuuluneet  rintamaesikun- 
nalle.  Niimpä  ryhdyttiinkin  järjestämään,  ja  siirrettiin 
eräitä  asioita  muihin  huoneisiin  —  olisi  pitänyt  siirtää 
toisiin  taloihin.  Pantiin  myös  vastaanottajia,  jotka  edes 
jonkun  verran  tiesivät,  missä  mikin  asia  toimitetaan. 
Kuvaavaa  oli,  että  kaikki  pyrkivät  ylipäällikön  puheille 
ja  vielä  kuvaavampaa,  että  suurin  osa  sinne  päästettiin. 

Muistan  niin  elävästi,  kuinka  tov.  Salmela-vainajan 
uupuneille  kasvoille  levisi  tuskallinen  hymy,  kun  ilmes¬ 
tyi  lomanpyytäjä  toisensa  jälkeen.  Useat  niistä  olivat 
yksityisiä,  mutta  paljon  oli  komppaniain  tai  pikku  ryh¬ 
mien  edustajia.  Eräille  oli  luvattu,  toiset  selittivät  ole- 
vansa  uupuneita  —  pitäisi  päästä  käymään  kotipuolessa. 
Lupailivat  tulla  pian  takaisin. 

Ei  voitu  nyt  laskea  kuin  poikkeustapauksissa.  Täy¬ 
tyi  ajatella  kaupungin  puolustusta.  Ja  sitä  varten  oli 
ensinnä  otettava  selko  joukkojen  todellisesta  tilasta. 
Lähdettiin  kiertomatkalle.  Käytiin  kouluissa  ja  muissa 
kasarmitaloissa.  Todettiin,  että  monet  joukot  ovat  hyvin 
uupuneet  ja  vaillinaisesti  varustetut.  Esim.  jalkineita 
puuttui  useilta,  samoin  talvitakkeja.  Mutta  nukuttuaan 
ja  aterioituaan  olivat  jo  monet  kaartilaiset  taas  kun¬ 
nossa.  Keskustelimme  heidän  kanssaan,  pidimme  suu¬ 
rempia  ja  pienempiä  kokouksia  sekä  totesimme,  että  on 
vain  käytävä  järjestelyyn  käsiksi. 

Kokoontuivat  sitten  tärkeimpien  esikuntien  edustajat 
ja  laativat  kaupungin  puolustussuunnitelman.  Väärin¬ 
käsitysten  selvittämiseksi,  luottamuksen  aikaansaami¬ 
seksi  ja  mielialan  nostattamiseksi  julaistiin  päiväkäsky. 
Kun  se  on  hyvin  kuvaava  koko  tälle  vallankumouksen 
asteelle,  selostan  sen  lyhyesti. 

Ensin  todetaan  valitettavaa  sekaannusta  ilmenneen: 
sen  pohjana  petos  ja  provokatsioni.  Mutta  ei  sitä  ole 
omassa  johdossa,  kuten  lahtarien  kätyrit  kohisevat.  Ne 

myös  lienevät  toimittaneet  joillekin  joukoillemme  vääriä 
käskyjä.  Saaneet  aikaan  pakokauhun. 

Kovin  on  koeteltu  joukkojemme  kestävyyttä.  Kaarti¬ 
laiset  voivat  siitä  moittia,  mutta  parempia  mahdollisuuk¬ 
sia  ei  ole  ollut.  Vihollinen  yllätti.  Sitten  on  yritetty 
mitä  on  voitu.  —  Mutta  nyt  esim.  on  tälle  rintamalle  aio¬ 
tut  apujoukot  täytynyt  lähettää  muualle.  —  Ylivoimai¬ 
set  seikat  aiheuttivat  tappion,  mutta  älkäämme  tehkö 
sitä  suuremmaksi  kuin  se  on.  Otetaan  oppia  vastoin¬ 
käymisestä.  Pää  pystyyn  ja  hammasta  purren  uuteen 
yritykseen ! 

Epäkohtien  korjaamiseksi  on  ryhdytty  toimiin.  Esi¬ 
kuntain  tehtäviä  yhtenäistetty.  Määrätty  päälliköt,  ja 
ettei  liian  paljon  vastuuta  jäisi  niiden  varaan,  seuraavat 
esikunnat  tarkoin  niiden  toimia.  Koska  on  esitetty  pai- 
naviakin  muistutuksia  joitakin  pataljoonain  ja  komppa- 
niain  päälliköitä  vastaan,  on  niitä  uusittava.  Sen  tekee 
rintama  yleisesikunta.  Erottamisen  kautta  ei  keltään  ole 
vielä  riistetty  toveriluottamusta,  on  vain  siirretty  sopi¬ 
vampiin  toimiin.  Ei  tietenkään  tahdota  estää  kansanval¬ 
taista  silmälläpitoa  ja  arvostelua,  mutta  ne  eivät  saa 
viivyttää  toiminnan  vapautta  ja  täsmällisyyttä. 

Vielä  varotetaan  kansallisten  ennakkoluulojen  ja 
kielieroavaisuuksien  synnyttämistä  väärinkäsityksistä 
sekä  käsketään  panemaan  joukot  järjestykseen.  Päälli¬ 
köt  paikoilleen  ja  tietäköön  joukot  aina,  missä  hän,  tai 
sijaisensa  on.  Lopuksi  vetoomus:  teissä  näkee  nyt  Suo¬ 
men  köyhälistö  tukensa  ja  turvansa.  “Vain  omalla  kun¬ 
nollaan,  päättäväisyydellään,  uljuudellaan  voi  työväen¬ 
luokka  saavuttaa  tuloksia  taistelussaan.  Siksi  jokainen 
tehköön  velvollisuutensa.  Käskyt  täytettäköön  viipymättä 
ja  empimättä”. 

“Yhteisen  asiansa  nimessä,  köyhälistön  suuren  val¬ 
lankumouksen  nimessä,  isien  ja  äitien  kärsimysten  ni¬ 
messä,  vaimojen,  lasten  ja  tulevien  työläispolvien  puo¬ 
lesta  taistellessa  orjuutta  ja  taantumusta  vastaan,  vapau¬ 
den  ja  sosialistisen  edistyksen  puolesta.  Eläköön  työ¬ 
väen  vallankumous”. 

Kuten  näkyy,  oli  itse  taistelu  johtanut  siihen,  että 

—  125  — 


sotakoneistoa  oli  keskitettävä.  Esikuntajohdon  tilalle 
astuu  päällikkö,  jonka  toimia  esikunta  vain  “tarkoin 
seuraa”.  Pataljoonan  ja  komppanian  päälliköitä  vaihde¬ 
taan  —  ei  valitsemalla  vaan  nimittämällä.  Ja  säädetään 
tiukennettu  päälliköiden  vastuu,  m.  m.  tärkeä  velvolli¬ 
suus  pysyä  paikoillaan,  sillä  hyvin  monet  joukot  valit¬ 
tivat  että  peräytyminen  ja  paniikki  syntyvät  helposti 
silloin  kun  ei  tiedetä  missä  päällikkö  on.  Useissa  pai¬ 
koin  päiväkäskyssä  teroitetaan  kurin  merkitystä.  “ Täysi 
luottamus  je  ehdoton  kuri  ovat  kaiken  menestyksellisen 
sodankäynnin  edellytykset ”,  sanotaan  lihavin  kirjaimin. 

Huomattava  on  myös,  että  päiväkäskyn  loppulau¬ 
seissa  puhutaan  vain  “köyhälistön”  ja  “työväenluokan” 
taistelusta,  ei  “kansan”.  Se  osottaa,  että  vallankumouk¬ 
semme  kävi  yhä  proletaarisemmaksi,  ja  jos  olisi  joku 
aika  vielä  kestetty,  olisi  väkistenkin  jouduttu  bolshevis¬ 
miin,  s.  o.  ne  olisi  joutuneet,  joille  se  olisi  selvinnyt, 
toiset  olisivat  sitä  selvemmin  astuneet  sivuun  —  niin¬ 
kuin  jo  paljon  tapahtuikin. 

Pari  yleisempää  kokousta  jotka  pidettiin  toimihenki¬ 
löiden  ja  päälliköiden  kesken,  jäivät  erityisesti  mieleen. 
Niihin  otti  osaa  Helsingistä  tulleista  tovereista  m.  m. 
K.  Manner.  Voi  todeta,  että  tarmokkaiden,  vallan¬ 
kumouksellisten  proletaarien  rohkea  ja  päättävä  esiinty¬ 
minen  usein  vaikutti  käänteentekevästi  kokoukseen, 
kohotti  mielialaa  ja  lisäsi  luottamusta.  Niimpä  kun 
esim.  komppaniainpäälliköitten  kokoukseen  saapui  tov. 
Salmela  ja  ilmoitti,  että  heti  on  saatava  Suinulaan  pari 
komppaniaa  muutoin  aukenee  tie  lahtareille,  niin  syntyi 
ensin  hiljaisuus.  Tiukasti  kysyi  silloin  puheenjohtaja, 
helsinkiläinen  työmies:  mitä,  emmekö  ole  vallankumouk¬ 
sen  sotureita?  Samassa  astui  esiin  Helsingin  nuoriso- 
komppanian  edustaja  ja  sanoi:  saavuimme  juuri,  olem¬ 
me  tulleet  tappelemaan,  lähdemme  heti.  —  Viipymättä 
nousi  muitakin  ilmoittaen,  että  heidänkin  joukkonsa 
ovat  valmiit.  He  lähtivät  heti  toimeen. 

Näissä  kokouksissa  selviteltiin  väärinkäsityksiä,  oso- 
tettiin  puutteellisuuksia  ja  saatiin  selityksiä,  rakennet¬ 
tiin  luottamusta  ja  nostatettiin  mielialaa.  Ne  olivat  hy- 

vin  opettavat.  Mutta  yksi  ilmiö  oli  silmiinpistävä: 
mitään  varmaa,  yli  muitten  näkyvää,  sotilaallista  auk¬ 
toriteettia  ei  ilmestynyt.  Se  olisi  kuitenkin  ollut  niin 
tarpeen.  Näkyi  kuinka  joukot  ja  niiden  edustajat  kaipa- 
sivat  keskittävää  lujuutta  —  komissaaria.  Ei  ollut.  Oli 
kumousmieltä,  oli  tarmoakin  eräissä,  etupäässä  helsin¬ 
kiläisissä  ja  pietarilaisissa  tovereissa,  mutta  puuttui  — - 
kommunismi:  tietoinen  varmuus,  joka  proletaarien 
kumouksellisesta  taisteluhalusta  valaa  eheän  iskunyrkin. 

Jokainen  käsittää,  että  eheän  taisteluvoiman  luomi¬ 
nen  Tampereella  silloin  kokoontuneista  punakaartin 
uupuneista  joukoista  olisi  ollut  mitä  vaikein  tehtävä 
tuntuvalle  kouluuntuneittenkin  päälliköitten  joukolle. 
Siellä  silloin  oleville  “kotitekoisille”  kävi  se  silloin  yli¬ 
voimaiseksi.  —  Mutta  ne  yritykset,  mitä  silloin  tehtiin, 
ovat  kiitettävät.  Sen  voin  todeta,  kun  parin  päivän 
päästä  palasin  Porista.  Kerrottujen  neuvottelujen  ja 
Pyynikillä  pidettyjen  juhlallisten  hautajaisten  jälkeen 
jouduin  näet  lähtemään  kiertomatkalle  Porin  radan 
varsille. 

Ensin  tulimme  Siuroon.  Korkealla  vuorella,  työväen¬ 
talossa,  istui  esikunta.  Muistutti  työväenyhdistyksen  joh¬ 
tokuntaa  —  ja  lienee  ollutkin  samoista  henkilöistä 
kokoonpantu:  ijäkkäämpiä  työmiehiä  sahalta,  joku  käsi¬ 
työläinen.  Mitään  sotaista  ei  heissä  ollut.  Ja  selkäpuo¬ 
len  tehtäviä  he  toimitelivatkin :  hankkivat  hevosia  ja 
niille  muonaa,  toimittivat  aseita,  ammuksia  ja  varus¬ 
teita  rintamalle,  kirjoittelivat  lupalappuja  ja  telefoonitse 
välittivät  tietoja.  Kuulimme  että  tykistöä  oli  mennyt 
rintamaa  vahvistamaan.  Ketjut  oli  jälleen  vedetty  ja 
lahtarien  eteneminen  pysähtynyt.  —  — 

Sitten  Karkkuun.  Loitolla  asemalta  oli  esikunta  pie¬ 
nen  talon  (tai  torpan)  tilavahkossa  pirtissä.  Täällä 
näytti  vielä  vähemmän  sotaiselta  kuin  edellisessä.  Pari 
unista  miekkosta  ison  pöydän  ääressä,  jolla  oli  sikin 
sokin  kirjoja,  papereita,  patruunia  y.  m.  Rintama  oli 
kauempana.  Kun  astelimme  yli  peltojen,  jolle  jo  päiviä 
paljastui,  lausui  oppaamme,  toimelias  maatyömies,  huo¬ 
lestuneen  toivomuksen,  että  pian  päästäisiin  kevättöihin. 

Emme  täysin  käsittäneet  vielä  silloin,  millaisen  veri- 
kylvön  lahtarit  siksi  kevääksi  olivat  Suomen  kansalle 
valmistaneet.  Emmekä  sitäkään,  minkä  nyt  Suomen 
köyhälistö  jo  yleiseen  käsittänee,  että  eivät  pääse  Suo¬ 
men  maalaisraatajat  omiin  kevättöihinsä,  ennenkuin 
nousevat  proletaarisen  vallankumouksen  voimalla  uudel¬ 
leen  kyntämään  silloin  martyyriverin  lannoitetut  vainiot. 

Pistäysimme  punakaartilais-kasarmilla.  Siellä  oli 
auttavat  vuoteet,  kaksinkertaisessa  rivissä,  ruokala  ja 
kahvitarjoilu.  Järjestys  oli  kohtalainen.  Mutta  harjoi¬ 
tuksia  ei  näytty  pitävän  ja  poikien  ryhti  oli  hyvin  vähän 
sotainen.  Pieni  joukko  heistä  lähti  lähiasemalle  lomalle. 
Repäsevästi  lauloivat. 

Junassamme  kulki  myös  jonkun  matkaa  pari  tove¬ 
ria,  muistaakseni  Hyvinkäältä,  olivat  makselemassa 
kaartilaistensa  palkkoja.  Sitä  varten  kiertelivät  pitkin 
rintamia  omiansa  etsien!  Siinäkin  yksi  luokkasotamme 
sissiasteen  merkkejä.  Palkka  kulki  kotipaikan  kautta! 
Se  osottautui  jo  silloin  mahdottomaksi.  Armeijajärjes- 
tykseen  täytyi  siirtyä.  Vallankumouksemme  traagillisuus 
vain  osottautui  siinäkin,  että  lahtarijoukot  ennätti  lukui- 
sain  upseerien  roikka  järjestää  armeijaksi  niin  paljon 
nopeammin.  Me  emme  ennättäneet  voittaa  Rajallisuut¬ 
tamme,  kun  jo  ylivoima  yllätti. 

Tyrväällä  oli  esikunta  pappilassa,  ja  päällikkö  oli 
sotilas,  ent.  aliupseeri  kai.  Sen  mukainen  meininkikin. 
Hän  teki  tarkan  selvän  rintamista:  missä  tykki,  missä 
ruisku,  missä  ketju.  Mutta  esikuntakomennossa  myönsi 
olevan  korjattavaa.  Sielläkin  näet  samassa  huoneessa, 
missä  puhelimitse  ja  henkilökohtaisesti  sotilaallisia 
asioita  harkittiin  ja  järjesteltiin,  otettiin  myös  vastaan 
kaikenlaisilla  asioilla  olevaa  ukko-  ja  eukkoväkeä. 
Lääkärintodistuksilla  lomaa  ja  vapautusta  pyytäviä  sekä 
minkä  mitäkin.  Se  päätettiin  korjata  ja  pitää  sota-asiat 
'  erillään  niitä  häiritsevistä  sivuseikoista. 

Teipohjan  aseman  ravintolassa  aterioi  ja  joi  kahvia 
iloinen  liuta  herraskaisia.  Kuvaavaa,  ettemme  ottaneet 
selkoa  siitä,  mitä  he  olivat  ja  millä  asioilla  liikkuivat. 

Porissa  toimi  esikunta  tilavahkoissa  huoneissa.  Taisi 

olla  vähän  valtaraja-riitaa  sen  ja  päällikön  välillä  —  oli 
jo  kohonnut  esille  kysymys:  yksi-  vaiko  monivaltaisuus. 
Rintamaesikunta  olikin  sentään  Noormarkussa,  jonne 
ajettiin  autolla.  Siellä  näkyi  Ahlströmien  palatseissa 
Helsingistä  pistäytyneiden  matruusi-anarkistien  “pakko¬ 
luovutusten”  jäljet. 

Päällikkö  jyryläinen  tov.  Salminen  oli  järjestänyt 
sinne  ilmeisesti  hyvin  toimivan  esikunnan.  N.  300  m. 
päässä  oli  ketju.  Tov.  Salminen  oli  äsken  juuri  tehnyt 
kiertomatkan  juoksuhaudoissa.  Nyt  oli  valmiina  päivä- 
käsky,  jonka  lyhyeen  täsmällisyyteen  oli  sopinut  tove¬ 
rillinen  vetoaminen  kaartilaisten  mieskohtaisiin  lupauk¬ 
siin  täyttää  käskyt  ja  runollinen  kehotus  vallankumouk¬ 
sellisen  velvollisuuden  täyttämiseen.  Kirjoituskoneet 
rätisivät,  toimitsiat  selostivat  kukin  alaansa,  tarkastajat 
palasivat  ulkolinjoilta.  —  Kaikki  oli  valmista  —  aamui¬ 
seen  hyökkäykseen. 

En  halunnut  puuttua  puhtaasti  sotilaallisiin  asioihin 
—  niistä  tiesin  olevan  määräykset  keskuksista.  En  voi 
siis  sanoa,  oliko  hyökkäys  tarkotettu  Tampereen  aseman 
helpottamiseksi.  Samalla  sain  jo  ikäänkuin  esikäsityk- 
sen  siitä,  kuinka  vaikea  oli  sitten  saada  näitä  joukkoja 
perääntymään  ilmeisen  lujista  asemistaan.  Kaikkien 
rintamain  kokonaisuuden  käsite  ei  vielä  ollut  selvinnyt 
eikä  Porin  takana  vielä  käsitetty,  että  heidän  kohtalonsa 
ratkaistiin  —  Raudussa. 

Täällä  ja  autolla  Poriin  ajettaessa  keskustelimme 
paljon  tov.  Salmisen  kanssa.  Ensiksikin  politiikkaa. 


“Me  taisimme  myöhästyä”  lausui  hän,  viitaten  erääseen 
keskusteluun,  joka  meillä  oli  ollut  “Smolnassa”  joku 
aika  ennen  luokkasodan  alkua  ja  jossa  hän  oli  huomaut¬ 
tanut,  että  meidät  voidaan  yllättää.  “Niin  voi  sanoa”, 
vastasin,  mutta  viittasin  samalla  siihen,  että  emme  nyt¬ 
kään  olleet  varustetut  edes  auttavasti.  Totta.  Ja  se 
kyllä  näkyi  tälläkin  rintamalla.  Jalkineiden  puute  oli 
huutava.  Tov.  S.  piti  kuitenkin  hyvänä  merkkinä  sitä, 
että  nyt  oli  alettu  saada  varusteita.  Ei  kylläkään  paljon, 
20 — 30  paria  saappaita  y.  m.  Mutta  se  reipastuttaa  kovin 
poikia  Näkevät  että  yritetään.  Ja  päällystökin  tuntee 

asemansa  turvallisemmaksi,  kun  intendentuuri  toimii. 
Ei  tarvitse  haaskata  huomiota  alituiseen  huolehtimiseen 
ja  hoputtamiseen.  Tietää  että  tilaukset  on  otettu  huo¬ 
mioon  ja  täytetään,  mikäli  voidaan. 

Tov.  Salminen  näytti  muuten  ottaneen  tehtävänsä 
vakavasti.  Hän  kertoi  järjestelyistään  ja  kuulija  sai  sen 
käsityksen,  että  kysymykset  oli  ratkaistu  tilanteen  ja 
mahdollisuuksien  mukaan  oikein.  Huvittavaa  oli  kuulla, 
kuinka  hän  oli  “reglamenteerannut”  naiskysymyksen  — 
joka  teki  niin  paljon  häiriötä  monilla  rintamilla.  Näki 
ettei  hän  yrittänyt  hallita  kaavallisilla  käskyillä  ja  kiel¬ 
loilla,  vaan  siten,  että  sai  perille  mihin  pyrki. 

Itse  oli  tov.  Salminen  perin  reipas  sotilas.  Pukuna 
puolipitkä  vyöturkki.  Pystylakissa  punamerkki.  Ei  mi¬ 
tään  “joulukuusen  koristeita”,  kuten  eräillä  “komenta¬ 
jilla”.  Oli  hänelläkin  pieni  oman  tärkeyden  tunnon 
vivahdus,  mutta  se  ei  häirinnyt,  kuului  miltei  asiaan. 
Elävänä  on  mielessäni  muistonsa.  —  Tov.  Salminen 
lienee  joutunut  Tampereella  haavoittuneena  lahtarien 
kynsiin,  jotka  tietenkin  hänet  raatelivat. 

Porissa  pistäydyttiin  sairaalassa,  joka  oli  hyvässä 
kunnossa.  Useat  haavoittuneet  tiedustelivat  innostu¬ 
neina  kuulumisia  ja  toivoivat  pian  pääsevänsä  lahta- 
reille  “näyttämään”.  —  Eräässä  koulussa  oli  harjoituk¬ 
sissa  komppania.  Kaupungissa  vielä  jälellä  olevat  olivat 
sen  muodostaneet  kaupungin  puolustuksen  varalta.  Nyt 
oli  määrätty  aamulla  “manöövereille”,  s.  o.  aiotun  hyök¬ 
käyksen  reserviksi.  Pari  puhetta  pidettiin.  Yksityiset 
toverit  kävivät  sitten  juttelemassa,  valittivat  sitä,  että 
liian  vähän  on  selostettu  tämän  taistelun  merkitystä. 
Se  tietoisuus  on  kuitenkin  hyvin  tärkeä  taistelijan  mieli¬ 
alalle.  Eräs  toveri  kertoi  vaimonsa  olevan  raskaana 
viimeisillään  ja  hän  pelkää  pahaa,  jos  on  lähdettävä 
rintamalle.  —  Niin,  kuinka  monen  kymmenen  miljoo¬ 
nan  perheen  onnen  onkaan  murtanut  imperialismin 
suursota  kaikkine  seurauksineen.  Raskaalta  tuntui  tui¬ 
jottaa  sen  kurjuuskuiluihin  ilman  kommunismin  lujaa 
luottamusta,  että  on  kuin  onkin  alkanut  ratkaiseva  tais¬ 
telu  kapitalismin  petoa  vastaan. 

Junalle  saapuessani  tein  pikku  havainnon  —  eräs 
rautatieläistoveri  kuiskasi  luottaen  korvaani:  “No  aamul¬ 
la  se  on  sitten  hyökkäys”.  —  Mistä  hän  sen  tiesi?  Oliko 
se  yleisenä  puheenaiheena  “tovereitten  kesken”?  Silloin 
sen  tiesi  lahtaritkin. 

Tampereella  oltiin  kuumeisessa  touhussa.  Joukko- 
osastoja  lähti  asemille,  aseita  ja  ammuksia  lähetettiin. 
Tiedettiin  lahtarien  liikkuvan  Lempäälää  kohti.  Se  oli 
estettävä.  Esikuntatyö  näytti  sujuvan  paremmin:  pari 
järjestely  ky  kyistä  toveria  oli  tarttunut  siihen  käsiksi. 

Illalla  pistäysin  tov.  Vankkojaa  katsomassa.  Hän 
makasi  keuhkotaudissa.  Tuntui  reippaalta  —  jota  luulin 
lopun  merkiksi.  Hämmästyksekseni  näin  hänen  nimensä 
toimivien  joukossa  vielä  kuukausien  päästä.  Vesi-  ja 
ruoka-kuuri  oli  vielä  palauttanut  hengen.  Hänkin  muu¬ 
ten  yksi  maailmansodan  uhreja.  Sen  sensuuriasetusten 
rikkojana  vankilassa  istuessaan  oli  hän  saanut  elimis¬ 
töönsä  vian,  joka  pian  vei  hengen.  —  Tov.  V.  suhtautui 
vallankumoukseemme  kriitillisesti.  Marraskuussa  oli 
hän  kiihkeästi  vaatinut  vallan  ottoa.  Mutta  silloin  ja 
sen  jälkeen  oli  hän  saanut  punakaarteistamme  sen  käsi¬ 
tyksen,  etteivät  ne  ole  siinä  kunnossa  kuin  menestyk¬ 
sellinen  taistelu  edellyttäisi.  Hän  ennusti  epäonnistu¬ 
mista.  —  Sitten  jälestäpäin  lienee  hänkin  ollut  jonkun 
aikaa  tappion  painon  alaisena,  mutta  reipastunut  nähtä¬ 
västi  maailman  vallankumouksen  merkkien  selvetessä, 
ja  ummisti  silmänsä  luottaen  luokkansa  voittoon. 

Illalla  kun  astelimme  Tampereen  katuja  tähtien  kirk¬ 
kaasti  loimutessa  sinitaivaalla,  ajoi  reki  toisensa  jälkeen 
ohitsemme.  Keskellä  oli  “ruisku”  ja  kuormassa  muu¬ 
tama  harmaapukuinen  kaartilainen.  “Onnea  matkalle, 
pojat,  lyökää  kynsille  lahtareita”,  huusi  joku.  “Kyllä 
koitetaan”.  Ja  kajahti  laulukin. 

—  Kun  oli  heitetty  hyvästit  tov.  Salmelalle  ja  Lauri 
Letonmäelle  joka  jäi  vielä  Tampereelle  y.  m.  —  oli 
matka  asemalle.  Siellä  oli  ankara  touhu.  Sotilasjunia 
lähti  Kangasalle  ja  Lempäälään.  Minun  kimppuuni  kävi¬ 
vät  kaiken  maailman  ulkomaalaiset  konsuleineen.  “Eikö 
voi  päästä  rintaman  läpi”.  Olihan  Toijolan  asemalla 

Ranskan  lähettilään  NouTensin  juna  ja  siihen  tarrautu¬ 
neina  isompien  ja  pienempien  “diplomaattien”  lauma, 
joukkoon  otettuina  joku  määrä  Venäjän  vastavallan¬ 
kumouksellisia.  Ymmärsin  hyvin  punakaartilaisten  epä¬ 
luulon  ja  vastenmielisyyden  laskea  niitä  rintaman  läpi 
(englantilaiset  olivat  päässeet),  mutta  sittenkin  katsoin 
että  niiden  olisi  pitänyt  antaa  mennä.  Paljoäkos  ne 
siellä  olisivat  voineet  meitä  vahingoittaa  —  kyllä  lahta- 
reilla  oli  paljoa  parempi  oma  vakoilu.  Mutta  sotajohto 
ei  päästänyt  ja  sillä  hyvä.  Noulens  seurueineen  palasi 
Venäjälle,  asettui  Vologdaan,  vehkeili  sieltä  käsin  kapi¬ 
noita  (Jaroslov)  ja  puikahti  sitten  Arkangeliin. 

Hämeenlinnassa  olivat  myös  jännittävät  paikat.  Joka 
taholta  tuli  tietoja,  että  jos  ei  tule  apua,  niin  jää  siihen 
ja  siihen  paikkaan  aukko.  Lahtarit  painuivat  lähem¬ 
mäksi.  Eikä  oikein  tietty  missä  asti  ne  milläkin  suun¬ 
nalla  olivat.  Esikuntatoveri,  joka  sitä  koetti  puhelimitse 
tiedustella,  sanoi  sieltä  kuuluvan  kaiken  maailman  äänet 
sekasin  ja  karjasi  tuon  tuostakin  sotaäänellä:  “Pois 
lahtarit  linjalta”  —  jotenkin  yleinen  tapa  puhutella  niitä 
lahtarien  agentteja,  joiden,  syyllä,  epäiltiin  kuuntelevan 
keskusteluja. 

Vaikea  oli  esikunnan  asema,  sillä  ei  ollut  mistä  ottaa 
joukkoja.  Tuossa  pikkuporvarillisessa  kaupungissa  itses¬ 
sään  on  hyvin  vähän  varsinaista  työväkeä.  Se  oli  jo 
mobilisoitu  —  viimeiset  kaupungin  turvaksi.  Suurin  osa 
ijäkästä  väkeä,  kuten  puhetilaisuudessa  näin.  Mitään 
päällikköä  en  nähnyt.  Esikuntamiehet  kertoivat,  vähän 
hämillään,  pienen  riitajutun.  Joku  kadehtija  oli  nähnyt 
heidän  ottavan  ryypyn.  Yksi  oli  siihen  oikeutettu,  mutta 
toiset  eivät!  Oli  tulla  skandaali.  Mutta  taisi  se  jo  olla 
ohi. 

Kasarmilla  oli  kova  touhu  saada  kuntoon  “suurpuhu- 
ja”,  iso  tykki.  Mutta  se  ei  näyttänyt  olevan  helppoa. 
Milloin  puuttui  koukku,  milloin  köysi.  Valjakkoja  ei  tah¬ 
dottu  saada  kuntoon.  Ja  rintamalta  tuli  yhä  hälyyttä- 
vämpiä  vaatimuksia.  Taisihan  se  lopuksi  lähteä. 

Puhetilaisuudessa  oli  ehkä  proletaarisinta  yleisöä, 
mille  olen  puhunut.  Ryysyisiä  maalaispoikia  ja  pakolais- 

naisia  —  joku  torppari  oli  tullut  koko  joukkoineen. 
Sydäntä  viiltävästi  lauloivat  he:  “Eikä  taiston  tuoksinas¬ 
sa,  tiedä  kumpi  voittamassa,  vallankumousko  vaiko  taan¬ 
tumus  .  . 

Minä  tiesin,  että  jälkimäinen  oli.  Ja  se  tieto  vah¬ 
vistui  illalla  asemalla.  Oli  epävarmaa,  vieläkö  Tampe¬ 
reelta  tulee  junaa,  ja  aseman  hallintoväki  oli  hermostu¬ 
nut.  Joku  sanoi,  että  “jokohan  pitänee  vetäytyä  Viaporin 
tykkien  turviin”. 

Mutta  juna  tuli  tuoden  vakavia  tietoja  Lempäälästä. 
Mieliala  oli  raskas.  Se  keveni  vain  hetkeksi  Riihimäellä, 
kun  tuli  tervehtimään  tov.  Kronqvist.  Punaliina  kau¬ 
lassa,  sen  pää  heitettynä  yli  safkatakin  olkapään,  päässä 
karvalakki  —  sellaisena  oli  hän  tyypillinen  kuva  puna¬ 
kaartin  päälliköstä  sitä  vanhempaa  polvea,  joka  seurasi 
nuorisoa  ase  kädessä  rintamalle.  Ja  niille  lahtarit  raivoi- 
simmin  kostivat. 

Minulle  asetti  tämä  matka  vastattavaksi  raskaan  ky¬ 
symyksen,  johon  vastaus  oli  tuleva  vasta  kuukausien 
kuluttua.  Se  oli  kysymys  siitä,  eikö  olisi  voitu  järjestää 
antautuminen  siellä,  missä  piiritettyjen  asema  kävi  toi¬ 
vottomaksi,  kuten  Tampereella.  —  Mitä  reaalisia  mah¬ 
dollisuuksia  olisi  ollut  saada  kunnialliset  ehdot?  voi¬ 
daan  kysyä.  Se  että  Ruotsin  konsulinvirasto  tarjoutui 
välittämään  antaumisia,  jos  tarvittaisiin,  samoilla  ehdoil¬ 
la  kun  Kirkkonummellakin  —  se  ei  olisi  merkinnyt  mi¬ 
tään.  Lahtareita  se  ei  olisi  liikuttanut.  Mutta  olisihan 
meillä  ollut  toisia  keinoja:  Olihan  hallussamme  porva¬ 
rien  omaisuus  ja  suuri  joukko  sen  pomojen  henkiä!  — • 
Niitä  ajattelin:  eikö  niillä  voisi  kiristää  kunnialliset  an- 
taumisehdot  siellä,  missä  verenvuodatus  on  enää  turha. 
Mielestäni  näytti  se  silloin  mahdolliselta.  Sen  jälkeen 
on  selvinnyt,  että  vain  varsin  heikkoina  ollen  lahtarit 
kohtalaisiin  antaumisehtoihin  suostuisivat,  —  mutta 
täyttäisivätkö  he  ne  ja  kuinka  kauan?  —  Saksasta  nä¬ 
kyy  että  siellä  voidaan  vielä  keskustella  ("kuten  meillä 
marraskuulla).  Mutta  sitten  kun  kansalaissota  on  ilmi- 
liekissä,  käydään  se  säälimättömään  loppuun  saakka.  — 
Jos  lahtarit  on  voitolla.  (Työväenvalta  voi  voittoisena 

olla  ilomielin,  kuten  näkyy  Arkangelista  ja  muualta). 
Mutta  voittoisat  lahtarit  eivät  ajattelekaan  “kunniallisia” 
sotatapoja  “hulikaanien”  ja  “maankavaltajien”  kanssa. 
Raivoissaan  he  ovat  tappaa  sukupuuttoon  orjansa,  jotka 
ovat  uskaltaneet  nostaa  kätensä  “esivaltaa”  vastaan. 
Se  nähtiin  Tampereella,  Helsingissä,  Kyminlaaksossa, 
Viipurissa.  “Vaadimme  antaumaan  ehdoitta”  —  se  oli 
selvää  puhetta.  Ja  lahtaus  yli  Suomen  opetti  muidenkin 
maiden  työväelle,  mikä  peto  on  todellisuudessa  porvari, 
jos  ei  jossain  työväen  nykyinen  polvi  enää  olisi  uskonut 
Pariisin  Kommuunin  läksyä.  Sitten  on  tullut  lisää 
Unkari,  Munchen,  Venäjän  laajat  reunukset. 

Sitten  jouduin  evakuoimishommiin,  mutta  kovin  kal¬ 
voi  aatos,  olisiko  Suomen  työväki  jollain  tavoin  voinut 
vähentää  valkoisen  terrorin  uhrien  määrää.  Ja  sitä  har¬ 
kitsi  koko  Suomen  työväenluokka  lahtariterrorin  kyn¬ 
sissä,  vankileireissä  ja  sitten  “vapaana”  jälleen  porva¬ 
rillisen  diktatuurin  maassa. 

“Kyllä”,  vastaavat  Tannerit-Viikit,  “sillä  ettei  olisi 
kapinoinut”.  Mutta  se  vastaus  on  ulkopuolella  keskuste¬ 
lun  sen  jälkeen  kun  on  todettu,  että  luokkasota  oli  kier¬ 
tämätön.  Ja  sen  jälkeen  voi  tuohon  kysymykseen  vastata 
vain  kommunismi.  Sen  vastaus  kuuluu:  vastavallan¬ 
kumouksellisen  terrorin  uhrien  luku  pysyy  mahdollisim¬ 
man  pienenä  vain  niin  kauan  kuin  hyvällä  tappelulla  tor¬ 
jutaan  itse  vastavallankumousta.  Ja  hyvä  tappelu  —  sii¬ 
hen  kuuluu,  paitsi  hyvää  tappelukurssia,  myös  hyvä  tap- 
pelukoneisto,  armeija,  sekä  sen  ytimenä,  sieluna,  aivoina 
ja  sydämmenä  eheä,  luja,  proletaarinen  puolue.  Sen 
luominen  on  menestyksellisen  vallankumouksen  pää  edel¬ 
lytys. 

Entisyyden  muistoissa  voimme  hetken  viipyä,  jos  vain 
niistä  osaamme  vetää  kunnollisia  opetuksia  nykyhetken 
toimintaa  ja  tulevaa  voitoa  varten. 

22.  3.  1920. 

T  yö  väen  vallankumous 
kansainvälinen 


on 


HAVAINTOJA  VALLANKUMOUKSEMME  ULKOPOLI¬ 
TIIKASTA 

“Kapitalismi  ei  ole  rakennettu  niin  sopusuhtai¬ 
sesta  että  kumousnousujen  eri  lähteet  itsestään 
samalla  kertaa  yhtyisivät,  ilman  epäonnistumisia 
ja  tappioita.  Päinvastoin,  juuri  niiden  eriaikaisuus, 
erikseen  syntymä  ja  eripaikkaisuus  takaavat  ylei¬ 
sen  liikkeen  laajuuden  ja  syvyyden;  vain  ajatto¬ 
malla  ajalla,  erillisinä  ja  hajallisesti  syntyneiden 
sekä  siksi  epäonnistuneiden  vallankumousliikkeiden 
koulussa  joukot  saavat  kokemusta,  oppivat,  kokoa¬ 
vat  voimia  ja  tuntevat  todelliset  johtajansa,  sosia¬ 
listiset  proletaarit,  ja  valmistavat  siten  yleisen 
hyökkäyksen,  kuten  erilliset  lakot,  kansalliset  ja 
kaupunkimielenosotukset,  sotaväen  kuohahdukset, 
talonpoikain  kapinat  j.n.e.  —  Lenin  (1916). 

Maailmansota,  joka  sotaakäyvissä,  jopa  puolueetto¬ 
missakin  maissa  vaikutti  työväenpuolueisiin  selventävästä 
pakottaen  eri  suunnat  määrittelemään  tarkemmin  kantan¬ 
sa  suuriin  maailman  kysymyksiin  nähden  eroittaen  ne  eri 
puolueiksi,  joiden  rajat  tapausten  kärjistyttyä  vallan¬ 
kumouksellisiksi  kävivät  yhä  terävimmiksi  —  tämä  suuri 
kansojen  teurastus,  joka  lopulta  pani  maailman  työväen 
vallankumouksellisella,  rohkeudella  katsomaan  kuolemaa 
ja  sortovaltoja  silmiin,  se  jätti  Suomen  työväen  omitui¬ 
seen,  eristettyyn  asemaan.  Tsaarivallan  ja  Suomen  kan¬ 
san  välinen  perustuslakiristiriita  oli  aiheuttanut  sen,  että 
suomalaiset  eivät  suorittaneet  sotapalvelusta,  eivätkä  siis 
joutuneet  rintamille.  Mutta  sodan  muut  rasitukset,  nälän 
ja  orjamaisen  työn  se  kyllä  sai  kestää.  Ainoana  valo¬ 
pilkkuna  olivat  v:n  1916  vaalit,  joissa  sosialidemokraat- 

tinen  puolue  sai  eduskuntaenemmistön.  Puolueen  toivoksi 
jäi  näinollen  aika,  jolloin  eduskunta  saisi  kokoontua  ja 
ottaa  käsiinsä  Suomen  asiain  hoidon. 

Kaksi  suuntaa  oli  puolueen  keskuudessa  siitä  missä 
yhteydessä  tämä  tilaisuus  tulisi.  Puolueen  maltilliseen 
oikeistoon  kuuluva  aines  näyttää  olleen  läheisessä  yhtey¬ 
dessä  niiden  pikkuporvarispiirien  kanssa,  jotka  odottivat 
Suomen  vapautusta  imperialistisen  Saksan  sotavoittojen 
kautta.  Tämän  suunnan  edustajia  otti  myös  osaa  tunnet¬ 
tuun  jääkäriliikkeeseen,  nuorten  miesten  lähettämiseen 
Saksaan  oppimaan  sotataitoa  Suomen  vapauttamistaikoi- 
tuksessa.  Puolueen  vasemmisto,  varsinainen  proleta¬ 
riaatti  sensijaan  lähestyi  Venäjän  köyhälistöä.  Suuret 
joukot  suomalaista  työväkeä  kierteli  Venäjällä  sotatöissä, 
ja  Pietarissa  sekä  Helsingissä  työskentelivät  suomalaiset 
ja  venäläiset  työläiset  rinnan  sotateollisuudessa,  hautoen 
lakkotuumia  ja  imien  oloista  vallankumouksellisuutta. 
Organisatooriseksi  yhteistoiminnaksi  puolueiden  kesken 
ei  yhteys  ikävä  kyllä  kuitenkaan  kehittynyt. 

Puolueen  kautskyläinen  keskusta,  josta  puolueen  joh¬ 
to  pääasiassa  oli  kokoonpantu,  ei  omaksunut  näiden  vir¬ 
tausten  suhteen  varmaa  kantaa:  asiasta  näet  vältettiin 
virallista  keskustelua.  Olihan  puolueen  pääpyrkimyksenä 
säilyttää  järjestöt  yli  tämän  poikkeuksellisen  ajan,  jonka 
tapauksiin  pienen  Suomen  köyhälistöllä  näytti  voivan  olla 
perin  vähän  vaikutusvoimaa.  Saksan  imperialismin  voi¬ 
toista  ei  kylläkään  Suomen  työväenluokan  vapautusta 
voitu  odottaa,  mutta  katsottiin  mahdolliseksi  sellainen 
asiain  käänne,  että  suurvaltiolliset  tapahtumat  erottaisi¬ 
vat  Suomen  tsaarismin  vallasta  ja  tekisivät  siitä  “itsenäi¬ 
sen”,  niin  itsenäisen  kuin  pikku  maa  Saksan  imperialis¬ 
min  holhouksen  alla  voisi  olla.  Joka  tapauksessa  tällainen 
mahdollisuus,  jos  tsaarismi  jäisi  kukistamatta,  asettaisi 
Suomen  työväenluokalle  uusia  kysymyksiä,  joihin  nähden 
sen  olisi  kantansa  määrättävä.  Venäjän  vallankumous 
kajasteli  kyllä  puolueen  keskustalaistenkin  mielessä  mah¬ 
dollisena  ja  toivottavana.  Mutta  1905:n  kokemukset  oli¬ 
vat  jättäneet  suomalaisille  sosialidemokraateille  sellaisen 
muiston,  että  Venäjän  vallankumoukselta  voitiin  korkein- 

taan  odottaa  poliittista  vapautusta,  s.  o.  turvattua  autono¬ 
miaa,  ehkä  itsenäisyyttäkin  Venäjän  vapaiden  valtioiden 
liitossa.  Ei  siis  valmistauduttu  proletaarisen  vallanku¬ 
mouksen  varalta  Venäjällä  eikä  omassa  maassa. 

Kansallisen  “itsenäisyyden”  demokraattinen  harha¬ 
kuva  silmien  edessä  otti  siis  Suomen  työväki  vastaan 
tiedon  helmikuun  vallankumouksesta.  Sosialistinen  edus- 
kuntaenemmistö  oli  valmis  sovitteluihin  Venäjän  väliaikai¬ 
sen  hallituksen  kanssa.  Se  oli  taipuvainen  jättämään  tälle 
uiko-  ja  sota-asiat,  mutta  muissa  suhteissa  se  vaati  enti¬ 
sen  tsaarin  vallan  siirrettäväksi  Suomeen,  ensin  hallituk¬ 
selle,  sitten  eduskunnalle.  Tämän  viimemainitun  kannan 
hyväksyi kin  Venäjän  neuvostojen  I  edustajakokous  ja 
sen  päätöksen  perusteella  sääti  Suomen  eduskunta  heinä¬ 
kuun  18  p:n  lain,  n.  s.  valtalain.  Mutta  tämä  ei  sopinut 
Venäjän  eikä  Suomenkaan  porvaristolle.  Niiden  yhteisen 
juonittelun  tuloksena  oli,  että  Kerenski  hajoitti  asevoi¬ 
malla  Suomen  eduskunnan.  Niissä  oloissa  ei  Suomen 
sosialidemokratia  katsonut  voivansa  yksin  nousta  aktiivi¬ 
seen  taisteluun  Kerenskiä  vastaan,  vaan  taipui  vaaleihin, 
joissa  se,  porvariston  juonien  takia,  kärsi  vaalitappion, 
menetti  eduskuntaenemmistönsä  vaikka  sai  lisä-ääniä  yli 
70,000. 

Kornilovilaiset  liikkeet  Venäjällä  vaikuttivat  nyt  sen, 
että  Suomen  sosialidemokraattisissakin  piireissä  vakiintui 
yhä  enemmän  pyrkimys  itsenäisyyteen.  Lokakuun  vallan¬ 
kumous  Venäjällä  avasikin  siihen  oivan  tilaisuuden,  oli¬ 
vathan  bolshevikit  osottautuneet  ainoaksi  puolueeksi, 
joka  rehellisesti  kannatti  kansojen  itsemääräämisoikeutta 
—  ja  Venäjän  neuvostovalta  sen  myönsikin  tammikuulla 
1918.  Kun  Suomen  suurporvaristokin  —  peläten  bolshe- 
viki-vaaraa  —  nyt  siirtyi  itsenäisyyden  kannalle,  voihinkin 
sanoa,  että  Suomen  kansa  yksimielisenä  tuota  itsenäi¬ 
syyttä  halusi. 

Tämä  oli  kuitenkin  vain  pinnalta  katsoen  totta.  Itse 
asiassa  ei  Suomen  köyhälistöä  enää  innostuttanut  itsenäi- 
syysasia,  vaan  vallankumous,  johon  sitä  nälkä  ja  omista¬ 
vien  luokkien  asestautuminen  ajoivat.  Ja  se  tunsi  tässä 
vallankumouksessaan  tarvitsevansa  mitä  läheisintä  tukea 

Suomessa  olevilta  venäläisiltä  sotilailta  ja  Venäjän  neu¬ 
vostovallalta,  joiden  kanssa  se  läheisesti  veljestyi,  osaksi 
järjestöjensä,  etupäässä  punakaartien  kautta,  osaksi  suo¬ 
ranaisesti,  elämässä.  Se  taas  että  venäläiset  sotilaat  tuki¬ 
vat  Suomen  työläisiä  lakoissa  ja  mielenosotuksissa,  jopa 
pelastivat  näitä  porvarillisen  luokkaoikeuden  kynsistä,  se 
raivostutti  porvaristoa.  Sitä  ja  eräiden  venäläisten  soti¬ 
laiden  tekemiä  omavaltaisuuksia  hyväkseen  käyttäen  ko¬ 
hotti  nyt  Suomen  suurporvaristo  tunnussanaksi:  “ryssät 
pois  maasta!”  Talonpoikaiset  ja  pikkuporvarispiirit  yhtyi¬ 
vät  tähän  ja  sosialidemokraattisen  puolueen  oikeistokin 
varoitteli  Suomen  työväkeä  turvautumasta  “vieraaseen 
apuun”.  Mutta  suurporvaristo,  jolla  ei  ollut  mitään  “itse¬ 
näisyyden”  harhaluuloja,  se  tunsi  tarvitsevansa  vierasta 
apua  ja  se  turvasi  siihen.  Se  solmi  salassa  kaupat  Saksan 
imperialismin  kanssa  sekä  provoseerasi  esille  kansalais¬ 
sodan. 

Kun  vallankumouksemme  ei  ollut  selvästi  proletaari¬ 
nen  vaan  demokraattinen,  ei  sen  tarkoituksena  myöskään 
ollut  loukata  ulkomaisen  pääoman  etuja.  Siihen  ei  kat¬ 
sottu  voimienkaan  riittävän.  Olihan  Suomi  muodollisesti 
eristänyt  itsensä  Venäjästä,  joka  vielä  vahvistettiin  maa¬ 
liskuun  3  p:n  sopimuksella  Venäjän  Neuvostovallan  ja 
Suomen  Kansanvaltuuskunnan  kesken.  Brestin  rauhan¬ 
ehdot  tätä  eristäytymistä  vielä  tehosivat,  onneksi  kuiten¬ 
kin  enemmän  muodollisesti  kuin  todellisesti,  sillä  saihan 
Suomen  köyhälistö  kumouksessaan  kaikkea  niissä  oloissa 
mahdollista  tukea  venäläisiltä  tovereilta.  Mutta  kun  val¬ 
lankumouksen  johto  ei  katsonut  voimiensa  riittävän  koti- 
maisenkaan  pääoman  etujen  kovin  suureen  rajoittami¬ 
seen,  pidettiin  tärkeänä  turvata  ulkolaisen  pääoman  etuja. 
Olihan  heikko  toivo  saada  niin  välttämättömiä  elintarpei¬ 
ta  Amerikasta,  ehkä  Skandinaviastakin.  Sitä  varten  kehoi- 
tettiin  työväkeä  varomaan  ulkomaisten  kansalaisten  ja 
kapitalistien  oikeuksien  loukkaamista  sekä  koetettiin  sovi¬ 
tella  niin  että  ulkomaiset  teollisuusliikkeet  Suomessa 
edelleen  voisivat  työtänsä  jatkaa. 

Ulkomaisen  pääoman  etujen  valvojat,  konsulit,  esiin¬ 
tyjätkin  Kansanvaltuuskuntaan  nähden  ulkonaista  koh- 

—  138  — 


teliaisuutta  noudattaen,  mutta  tämän  diplomaattisen  ver¬ 
hon  takana  auttoivat  he  kaikin  keinoin  Suomen  vastaval¬ 
lankumouksellisia.  Suomalaiset  porvarit,  joilla  oli  “kon¬ 
sulin”  arvonimi,  harjoittivat  sen  varjossa  vastavallan¬ 
kumouksellista  vakoilua  ja  kiihotusta  ja  varsinaiset  ulko¬ 
maalaiset  lähettelivät  omia  kansalaisiaan  ja  suomalaisia 
porvareita  “kuriireina”  Ruotsiin,  sen  kautta  toimittaen- 
Vaasan  lahtarihallitukselle  ja  sen  sodan  johdolle  tärkeitä 
tietoja.  Mutta  Suomen  Kansanvaltuuskunnan  kuriirien 
matkat  Ruotsiin  ja  Norjaan  ehkäistiin  julkeasti,  aina  välit¬ 
tämättä  sitä  edes  tekosyillä  verhota.  Ja  ulkomaiden  kon¬ 
sulit  pitivät  oikeutenaan  persoonallisella  esiintymisellään 
ja  protesteillaan,  “humaanisuuden”  ja  “kansainvälisen 
oikeuden”  nimessä  suojella  suomalaisia  vastavallanku¬ 
mouksellisia.  Ne  välittivät  Etelä-Suomessa  suojeluskunta- 
laisjoukkojen  antautumisia  sekä  suojelivat  näitä  Geneven 
ja  Haagin  sopimusten  nimessä,  mutta  Pohjois-Suomessa 
ja  ratkaisun  jälkeen  ei  näitä  “humaanisuuden”  ja  “kan¬ 
sainvälisen  oikeuden”  ritareita  nähty  valkoista  terroria 
hillitsemässä. 

Eikä  voinut  Suomen  Kansanvaltuuskunnan  huomaa¬ 
vainen  ja  maltillinen  politiikka  millään  tavalla  ehkäistä 
ulkomaiden  kapitalistien  avustustoimintaa  Suomen  vasta¬ 
vallankumouksellisille,  vaikkakin  —  se  myönnettäköön  — 
ero  punaisen  hallituksen  inhimillisyyden  ja  valkoisen  sota- 
johdon  petomaisuuden  välillä  vaikuttikin  jonkun  verran 
m.  m.  Skandinaavin  pikkuporvarilliseen  yleiseen  mieli¬ 
piteeseen  valkoista  terroria  vastaan.  Mutta  Skandinavian 
suurporvaristo  ei  nähnyt  mitään  eroa  Suomen  työväen 
demokraattisen  ohjelman  ja  venäläisen  bolshevismin  vä¬ 
lillä.  Samanlaiseksi  idästä  länteen  tunkevaksi  “anarkiak¬ 
si”  se  molemmat  leimasi,  myönsi  kymmenien  miljoonien 
krediittejä  Vaasan  hallitukselle  ja  purki  kiukkuaan  Ruot¬ 
sin  liberaalis-sosialidemokraattista  hallitusta  vastaan,  joka 
ei  uskaltanut  virallisesti  lähettää  apua  Suomen  valkoisille, 
vaan  näytteli  “puolueettomuutta”. 

Tapaukset  ovat  kuitenkin  paljastaneet  brantingilaisen 
sosialistipetturuuden  koko  kavaluuden.  Samaan  aikaan 
näet  kuin  sen  edustajat  Suomessa  tuon  puolueettomuuden 

nimessä  tarjosivat  välitystä,  s.  o.  ehdottivat  armoille  an- 
taumista,  samaan  aikaan  Ruotsin  hallitus,  varsinkin  sen 
sos.-dem.  meriministeri,  parooni  Palmstjerna,  antoi  kaik¬ 
kea  apua  Suomen  työväen  teurastajille.  Aseita  kuljetet¬ 
tiin,  nähtävästi  myös  hallituksen  varastoista  Pohjois-Suo- 
meen.  Saksasta  sinne  meneviä  aselähetyksiä  konvojee- 
rattiin  ruotsalaisilla  laivoilla.  “Asukkaiden  suojelemisen” 
nimellä  vallattiin  Ahvenanmaa  ruotsalaisilla  joukoilla, 
tungettiin  sieltä  pois  punakaartit  ja  —  “tasapuolisuuden” 
nimessä  —  autettiin  siellä  häviön  kärsineet  lahtarit  Poh¬ 
janmaalle.  Myös  lähetettiin  niiden  avuksi  ruotsalainen 
brigaadi,  joka  Tampereen  valloituksessa  saikin  suorittaa 
tärkeän  tehtävän  ja  kärsi  raskaita  tappioita.  Siihen  kuu¬ 
lui,  paitsi  vapaaehtoista  intelligenssiä,  myös  “lomalle 
laskettuja”  Ruotsin  armeijan  upseereia  ja  nähtävästi  liik¬ 
keelle  komennettuja  aliupseereita  sekä  muuta  huligaani- 
väkeä,  joukossa  runsas  prosentti  kriminaaleja.  Runsaasti 
oli  myöskin  lahtarijoukoissa  ruotsalaisia  upseereita,  m.  m. 
Persian  santarmikunnan  kuuluisat  johtajat,  Glimstedt, 
joka  kaatui  Heinolan  luona,  ja  Hjalmarsson,  joka  nyt, 
tammik.  1919,  taas  hommaa  santarmijoukkiota  Viron  por¬ 
varien  avuksi. 

Huolimatta  brantingilaisten  kavalasta  kaksimielisyy¬ 
destä  osotti  Ruotsin  työväestö  ymmärtävänsä  asian  oikein 
ja  sos.-dem.  vasemmistopuolueen  johdolla  ilmaisi  kan¬ 
tansa  sekä  hallitukseensa  että  sosialistipettureihinsa  näh¬ 
den.  Niinpä  agiteerattiin  useita  petkutettuja  henkilöitä 
pois  ruotsalaisesta  brigaadista,  jonka  jäsenten  elämä 
Ruotsissa  on  tehty  boikottauksella  erittäin  tukalaksi,  jopa 
mahdottomaksikin.  Ja  kun  Suomesta  palaava  lahtari- 
brigaadi  otettiin  Tukholman  porvariston  puolesta  kunnian¬ 
osoituksin  vastaan,  niin  osotti  mieltänsä  pääkaupungin 
työväestö  ja  tov.  Ture  Nerman  sai  oikeudessa  vastata 
siitä,  että  oli  julkisesti  huutanut:  “hyi  murhaajat!” 
Vasemmisto-sos.dem.  lehti  “Folkets  Dagblad  Politiken” 
onkin  rohkeasti  täyttänyt  kansainvälisen  velvollisuutensa 
Suomen  ja  Venäjän  proletaaristen  kumousten  suhteen. 
Ruotsin  työväestö  on  myöskin  osottanut  ymmärtävänsä 
tämän  sekä  yhä  suuremmin  joukoin  siirtynyt  pois  Bran- 

tingin  petturipuolueesta.  Myös  Norjan  vallankumouksel¬ 
linen  köyhälistö  on  osottanut  suurta  solidarisuuden  tun¬ 
toa  Suomen  kärsivää  köyhälistöä  kohtaan.  Ja  Tanskassa¬ 
kin  on  suhtautuminen  Suomen  kysymykseen  saanut  ai¬ 
kaan  työväen  radikaalisten  ainesten  vetäytymisen  pois 
kannattamasta  pikkuporvarillista  sosialidemokratiaa.  Toi¬ 
vokaamme,  että  skandinavialaisten  tovereitten  solidari- 
suus  lähitulevaisuudessa  esiintyisi  myös  vallankumouksel¬ 
lisina  tekoina. 

Kuten  tiedämme  ratkaisi  Suomen  köyhälistön  kumouk¬ 
sen  kohtalon  Saksan  imperialismin  esiintyminen.  Sak¬ 
sasta  saivat  lahtarit  aseita  y.  m.  varustuksia  sekä  upsee¬ 
reita.  Saksassa  kasvatetusta  jääkärijoukosta  suurin  osa 
oli  valmis  taistelemaan  Suomen  itsenäisyyden  luojia,  Suo¬ 
men  ja  Venäjän  työläisiä  vastaan  sekä  maan  orjuuttami¬ 
sen  puolesta;  pienempi  osa  sankarillisesti  kieltäytyi  kan¬ 
tamasta  asetta  omaa  kansaansa  vastaan.  Ja  Saksan  schei- 
demannit  saivat  Suomen  kysymyksessä  taas  astua  pitkän 
askeleen  eteenpäin  petturiutensa  tiellä.  Se  laimea  vas¬ 
tustelu,  jota  heidän  puoleltaan  ilmeni  saksalaisen  retki¬ 
kunnan  lähettämistä  vastaan,  osottautui  teeskentelyksi 
sen  tosiasian  rinnalla,  että  he  edelleen  kannattivat  impe¬ 
rialistista  hallitusta  sen  esiintyessä  näin  julkeasti  kanso¬ 
jen  itsemääräämisoikeutta  vastaan.  Niinpä  he  muiden 
arvonimiensä  lisäksi  ovatkin  ansainneet  Suomen  vallan¬ 
kumouksen  pyövelin  nimen. 

Mutta  tuskin  oli  Suomen  köyhälistö  ennättänyt  saada 
ankaran  opetuksensa  Saksan  imperialismilta,  kun  eräiden 
sosialidemokratien  keskuudessa  syntyi  kuvitelma,  että 
asemaa  voitaisiin  auttaa  Englannin  imperialismin  avulla. 
Niinpä  näyttää  O.  Tokoi  olleen  siinä  suhteessa  neuvotte¬ 
luissa  Venäjällä  olevain  Englannin  edustajain  kanssa, 
vaikka  hänen  toimenpiteensä  siinä  suhteessa  ehkäistyivät 
osaksi  käytännöllisen  mahdottomuuden,  mutta  suurem¬ 
maksi  osaksi  tietoisempain  vallankumouksellisten  vastus¬ 
tuksien  takia.  Tokoi  ei  kuitenkaan  hellittänyt  tuumiaan, 
vaan  hankki  itselleen  kesällä  tilaisuuden  päästä  Arkange¬ 
liin  muka  “teollisuusyrityksiä  etsimään”,  mutta  asiallisesti 
liittyäkseen  englantilaisiin  imperialisteihin.  Muurmannilta- 

käsin  on  hän  sitten  lähettänyt  julistuksia  Suomeen  luva¬ 
ten  niissä  apua  englantilaisilta,  herjaten  bolshevikeja, 
houkutellen  Suomen  työläisiä  Englannin  armeijaan  ja 
tarjoten  luokkarauhaa  Suomen  porvareille.  Englannin 
hallitus  on  palkinnut  nämä  puuhat  virallisesti  ilmoitta¬ 
malla  Suomen  porvareille,  että  näiden  ei  tarvitse  olla 
huolissaan,  sillä  kun  ei  ole  aikomuksena  auttaa  mitään 
punaisia  seikkailijoita,  ja  Suomalaisen  Kommunistisen 
Puolueen  Keskuskomitea  on  julistanut  Tokoin  kavalta¬ 
jaksi. 

Kaikkein  ankarimman  läksynsä  on  Suomen  työväestö 
saanut  sen  kautta,  että  sen  itsenäiseksi  hommaama  maa, 
Suomi,  tällä  kertaa  on  kansainvälisten  lahtarien  pesä¬ 
paikka.  Suomen  porvaristo,  joka  niin  kauan  petkutti  työ¬ 
väkeä  tunnussanalla  “tsaarismia  vastaan”,  se  nyt  suosii 
maassaan  kymmeniätuhansia  venäläisiä  vastavallanku¬ 
mouksellisia,  niitä  pahimpia  Suomi-syöjiä,  jotka  nyt 
imartelevat  Suomen  porvareita,  mutta  ovat  tietysti  val¬ 
miit,  jos  tilaisuus  tulisi,  alistamaan  Suomen  kansan  uudel¬ 
leen  kasakansaappaansa  alle.  Ja  valmiuttaan  uuden 
“orientatsioninsa”,  Englannin  imperialismin,  palvelukseen 
osottaa  Suomi  julistamalla  taistelua  bolshevismia  vastaan 
sekä  lähettämällä*  apua  Viron  vastavallankumouksellisille. 
Myös  Suomen  valkoinen  sosialidemokratia  samaan  aikaan 
julistaa  taistelun  vallankumouksellista  kommunismia 
vastaan. 

Mutta  Suomen  köyhälistön  syvissä  riveissä  punoittaa 
jälleen.  Ja  kalliiden  kokemusten  koulun  käytyään  julis¬ 
taa  se  maailmalle  kommunistista  vakaumustaan:  ei  ole 
kansojen  itsenäisyyttä  muualla  kuin  työväen  neuvostojen 
liitossa,  jossa  pienenkin  maan  työväki  voi  rintamavelvol- 
lisuutensa  suorittaa. 

Alas  porvariston  isänmaa,  eläköön  kansainvälinen 
kommunistinen  internationale! 

Pietarissa,  proletaarisen  vallankumouksen  pääkaupun¬ 
gissa,  sosialismin  toisen  vuoden  ensi  päivinä,  kirjoitettu 
venäläisiä  tovereita  varten,  julaistu  “Vapaudessa”  tammik. 
27  p.  1919. 

Saksan  scheidemannien  konnantyö 


Että  niin  pitkälle  tultaisiin,  kuka  olisi - Mutta  se 

tie  on  liukas,  niin  ettei  ole  ihmeteltävää. 

“Vonvärtsissä”  on  huhtik.  24  p:nä  kirjoitus  Suomes¬ 
ta,  joka  muka  “on  saanut  täyden  vapautensa  Saksan  val¬ 
takunnan  takaamana”.  —  Mikä  karkea  valhe!  Tosiasia 
on,  että  Suomi  sai  täyden  vapautensa  vapaalta  Venäjältä, 
mutta  menetti  sen  Saksan  toimesta  sekä  maanpetturien 
juonien  kautta. 

Mutta  tuo  valhe  kalpenee  seuraavan  rinnalla:  “Niin 
paljon  kuin  me,  sosialidemokrateina,  valitammekin,  että 
meidän  täytyi  sekaantua  sen  sisäiseen,  suureksi  osaksi 
Venäjän  punakaartien  aiheuttamaan  sekamelskaan,  niin 
toivomme  kuitenkin,  että  Suomi  on  vastaisuudessa  elävä 
meidän  kanssamme  pysyvässä  rauhassa  ja  ystävyydessä”. 

Noin  sitä  ...  Ja  me  kun  Suomessa  olimme  koetta¬ 
neet,  joskaan  emme  hyväksyneet,  toki  ymmärtää  Saksan 
sosialipatrioottien  kantaa.  Tukea  maanpuolustusta  kasak- 
kahyökkäystä  vastaan;  ei  haluta  Englannin  imperialis¬ 
tille  voittoa;  eikä  pitää  Saksan  hallitusta  yksin  syyllisenä 
sodan  puhkeamiseen  —  näissä  kysymyksissä  saatoimme 
punnita  syitä  ja  vaikutteita.  Mutta  kuitenkin  kävi  pian 
selväksi,  että  raja  oli  sivuutettu,  sen  raja,  mitä  vielä 
saattoi  selittää.  Ensinnä  Belgia.  Ja  Saksan  yhä  julkeam- 
min  taantumuksellinen  sisäpolitiikka.  Sitten  hirmuhalli¬ 
tus  Puolassa,  hyökkäys  armeijaansa  demobilisoivaa  val¬ 
lankumouksellista  Venäjää  vastaan,  poliisikomento  ja 
junkkariterrori  Itämerenmaakunnissa - .  Me  olim¬ 

me  vakuutetut,  että  kaikki  Saksassa  itseään  sosiali- 
demokrateiksi  nimittävät  vihdoinkin  sanoisivat:  “Tähän 
asti,  ei  kauemmaksi!”  —  Mutta - 

Ja  vihdoin  tuli  Suomen  vuoro.  Olisin  halukas  pitä- 

mään  sitä  Saksan  hallitussosialistien  lopullisena  koetus- 
kivenä  —  kukin  näkee  asiat  omalta  kannaltaan,  ja  moni 
huomaa  totuuden  vasta  kun  se  esiintyy  murhapolton  muo¬ 
dossa. 

Niin,  koetuskivi  siitä  tulikin,  varsinkin  kaikille,  jotka 
vielä  odottivat  katumusta  ja  parannusta  scheidemanneilta. 
Ja  se  ratkaisi. 

Me,  suomalaiset  sosialistit,  julistamme  'kaikelle  maail¬ 
malle:  ei  ole  sitä  roistontyötä ,  missä  saksalaiset  hallitus- 
sosialistit  eivät  voi  olla  mukana ! 

Totuus  saattaa  tuntua  kovalta,  mutta  se  on  järkähtä¬ 
mätön.  Me  syytämme  teitä  koko  maailman  edessä. 

“Sisäinen  sekamelska  —  Venäjän  punakaartin  aiheut¬ 
tama!”  Niin  sitä  kelpaa  puhua,  kun  on  ollut  tukemassa 
ruotsalaisten  aatelisvaltaa,  torpparien  riistämistä,  Suomen 
nousukasporvarien,  näiden  selkäpuolen  sotarosvojen  näl- 
kiinnyttämis-  ja  rosvopolitiikkaa,  kaikkinaista  taantumus¬ 
ta,  monarkiaa  ja  valkoista  terroria. 

Että  Saksan  hallitus  agenttiensa  kautta  lietsoi  sisällis¬ 
sotaa  tukeakseen  etuoikeutettujen  luokkien  horjuvaa  val¬ 
taa  ja  tietysti,  kaapatakseen  itselleen  pääosan  rosvo- 
saaliista,  se  on  selvää,  —  shakaalin  luonto  vetää  raadolle. 
Että  Saksan  junkkerivalta  alttiisti  yhtyi  murhatyöhön 
Suomen  kansanvaltaa,  Suomen  työväenluokkaa  vastaan, 
on  ymmärrettävää;  mutta  että  kukaan  sosialidemokraatiksi 
itseään  kutsuva  haluaa  ottaa  sen  vastuulleen  ja  tyhjällä 
puheenparrella  “valitamme”,  että  “meidän”  (Saksan  so- 
sialidemokratien)  “täytyi”  puuttua  (ase  kädessä  kansan¬ 
valtaa  vastaan!),  se  on  todellakin  luonnotonta. 

Noin  kuutisenkymmentä  vuotta  sitten  Marx,  ensi 
maanpakonsa  ajalla,  totesi  eräitä  häpeäntunteen  merkke¬ 
jä  Saksan  kansassa  ja  lausui  siivekkäät  sanansa,  että 
“häpeä  on  jo  puoli  vallankumousta”.  Jos  se  on  totta  — 
ja  totta  se  on  —  niin  eivät  scheidemannit  ole  puolitiessä¬ 
kään  vallankumoukseen  päin.  Mutta,  herran  kiitos,  eipä 
riipu  vallankumous  heistä.  Sen  tulo  —  tai  tulematta  jää¬ 
minen  —  riippuu  objektiivisista  syistä.  Ja  Saksan  kansal¬ 
la  —  tarkotan  työtätekevää  kansaa  —  on  häpeäntunne 
tallella.  Älköön  herjattako  sitä  siitä,  ettei  se  “tee  vallan- 

kumousta”  —  sitä  ei  näet  tehdä.  Mutta  me  luotamme 
siihen,  ettei  sen  häpeäntunne  salli  sen  kauempaa  olla 
poliisitoimessa,  pyövelintyössä  vapaita  kansoja  ja  niiden 
kansanvaltaa  vastaan. 

Tästä  häpeäntunteesta  on  maailman  vallankumous  ime¬ 
vä  ravintoa,  ja  syntyvä. 

Moskovassa,  toukok.  21  p.,  julaistu  Tukholman  “F.  D. 
Politikenissa”  y.  m. 

Suomen  sosialidemokratia  ja  Venäjän 
vallankumousliike 


VERIPÄIVÄIN  MUISTELMIA  JA  MIETTEITÄ 


Olen*  käymältä  Helsingissä  tammik.  22  p.  1905  ja 
satun  tuossa  hämärän  tullen  Heikin-puistoon.  Siihen  on 
kokoontunut  kansaa.  Työläisiltä  näyttävät.  Ja  katuyleisöä 
virtailee  joka  taholta.  Kuuluu  jotain  ääntäkin  sieltä  kes¬ 
kuksesta,  missä  tungos  on  suurin.  Ei  erota,  mitä  puhu¬ 
taan.  Ja  pian  se  keskeytyykin. 

—  Mitä  siellä  on?  kysäsen.  Vastaukseksi  epäilevä 
silmäinmulahdus. 

—  No  olkoon,  ajattelen  ja  astelen  Yrjön-kadun  “tor¬ 
palle”.  Juttutupa  on  merkillisen  tyhjä.  Joku  lähdössä 
oleva  ennättää  kuitenkin  kuiskaamaan,  että  on  tulossa 
mielenosotus. 


—  Mitä? 

—  Niin,  Pietarissa  on  hulina  käynnissä  ja  koitetaan 
vähän  täälläkin,  etteivät  veisi  sotaväkeä  venäläisten 
niskaan. 

Jo  heräsi  uteliaisuus.  Muistui  vilaukselta  mieleeni 
eräs  Kaapro  Jääskeläisen  “satu”  v:lta  1899.  Hän  antaa 
siinä  venäläisen  työläisen,  katukivin  taistellessaan  kivää- 
ritulta  vastaan,  huutaa  Suomen  työläiselle:  “parempia 
nämä  ovat  kuin  adressit!”  —  Ja  kotiin  lähtevälle  suoma¬ 
laiselle  sanoi  hän:  “pitäkää  nyt  siellä  edes  sen  verran 
mökää,  etteivät  voi  kaikkia  verihurttiaan  lähettää  meidän 
niskaamme”.  — Sitäkö  “mökääkö”  tämä  nyt  olisi? 

Kiireen  vilkkaa  takaisin  keskikaupungille.  Kansaa 
Heikinkadut  ja  puisto  tulvillaan.  Joukko  painuu  Espla- 
naadille.  Kohoaa  joku  punalippukin.  Alkaa  kuulua  lau¬ 
lua.  Mitä?  Porilaisten  marssi?  —  jos  oikein  muistan. 

Sitten  Työväenmarssi.  —  “Eläköön  vallankumous”,  huu¬ 
taa  joku. 

En  innostu  mukaan.  Katukäytävällä  seisomme  pie¬ 
nellä  sakilla  katsellen.  Seuraamme  kuitenkin  kulkuetta 
Aleksanterin  patsaalle,  jossa,  isänmaallisten  laulujen  kai¬ 
kuessa,  poliisit  miekoin  hosuvat  väkijoukkoa  hajalle. 

Tämä  suuntaa  kulkunsa  Aleksanteria  pitkin  Vladimirin- 
kadulle.  Kivittää  Suomettaren  akkunoita.  Ja  sitten  siitä 
eronneet  hajajoukot  lienevät  käyneet  “tervehtimässä” 
joitakin  matelijasenaattoreja  toisten  säikytellessä  herroja 
pois  hotelleista.  Joku  akkuna  siinä  taisi  sälähtää,  mutta 
tulet  sammuttaen  ostivat  kapakoitsijat  pian  rauhan.  Joku 
revolverinlaukauskin  kajahti.  Muistanpa  kuinka  äkkiä 
pääsimme  Mikonkadulla  porttikäytävien  turviin,  kun 
kuului  yksinäinen  pamaus  Aleksanterinkadulta. 

Siihen  ne  “mielenosoitukset”  sitten  kuivuivatkin. 
Seuraavana  iltana  taisi  velä  olla  uusi  yritys,  mutta  sen 
hajotti  pian  poliisi. 

Mitä  merkitsi  nyt  kaikki  tämä?  Sensuurisyistä  jäi 
se  silloin  selvittämättä.  Loppuvuoden  kumousmyllyssä  ei 
mokomia  pikkujuttuja  muistettu,  ja  sitten  seurasi  taas 
taantumus.  Ja  se  oikeudellinen  ilveily,  joka  asiaa  seurasi 
Helsingin  raastuvassa,  sotki  jutun  monien  käsityksissä. 
Koettihan  silloin  viskaali  Albrecht  todistuttaa  koko  jutun 
bobrikoffilaisen  poliisin  provokatsioniksi ! 

Sitä  se  ei  kuitenkaan  ollut,  vaan  lienee  asian  laita 
ollut  jotenkin  seuraava:  Helsingin  työväen  keskuudessa 
oli  tuohon  aikaan  salaista  toimintaa.  Sen  oikeana  pyrki¬ 
myksenä  oli  yhteistoiminta  Venäjän  vallankumouksellis¬ 
ten  kanssa.  Mutta  siihen  sekottui  sivuilmiöitä.  Porvarillis¬ 
ten  “perustuslaillisten”  vasen  siipi  oli  ajautunut  “passii¬ 
visesta  vastarinnasta”  “aktivismiin”,  s.  o.  jatkamaan  lailli- 
suustaistelua  terrorilla.  Sillä  oli  rahoja  käytettävinään  ja 
se  lienee  avustanut  eräitä  Työväentalolla  toimiviakin. 
Porvaristo  itse,  raukkamaiseen  tapaansa,  vältti  taistelua 
ja  paikkaili  muita  tuleen. 

Niinpä  sitten  tapahtuikin  eräitä  pommiräjähdyksiä 
jonkun  poliisikamarin  edustalla,  verrattain  leikkisiä  muu- 

ten.  Ja  “verikoirien”  nimellä  opereeraava  koulupoika- 
joukko  ampui  eräitä  poliiseja. 

Ja  näistä  lähteistä  lienee  saanut  alkunsa  veripäivien 
mielenosotuskin.  Siinä  oli  kylläkin  rehellistä  meininkiä  — 
pidättää  sotaväkeä  Suomessa,  ettei  sitä  voitaisi  lähettää 
Pietariin  rauhoittamaan.  Mutta  sellaisenaankaan  ei  se 
saanut  todellisen  kansanliikkeen  voimaa  eikä  merkitystä. 
Asiaan  lienee  vaikuttanut  myös  Suomen  sosialidemokra¬ 
tian  laillisuus-  ja  varovaisuuskanta. 

Sitä  samaa  alkujuurta  lienee  ollut  Helsingin  kesämie- 
lenosotuksella  edellisenä  vuonna  sattunut  tapaus.  Luet- 
tiinhan  siellä  räikeä  julistus,  jossa  olivat  sanat:  “alas 
Bobrikoff,  alas  Plehve,  alas  mateleva  senaattimme!” 

Myös  oli  syksyllä  1904  esiintynyt  Helsingin  puolue¬ 
kokouksen  aikana  erään  “proletaarikomitean”  julistuksia, 
joissa  leimattiin  m.  m.  Y.  Mäkelinin  puhe  Obolenskille 
häpeälliseksi  ja  nöyräilemiseksi  ja  kehotettiin  rohkeaan 
toimintaan. 

Salaista  järjestäymistä  ja  toimintaa  jatkui  edelleen. 
Monia  kumouksellisia  työläisiä  oli  mukana  ja  esiintyjät¬ 
kin  ne  sitten  käytevoimana  1905:n  syyskesän  mielenoso- 
tuksissa  ja  marraskuun  suurlakossa.  Silloin  myös  syntyi 
punakaarti. 

“Levottomana  talvena”  1905 — 6  muuttuivat  sitten  suh¬ 
teet.  “Perustuslailliset”  tulivat  valtapuolueeksi  ja  päästi¬ 
vät  taantumuksellisen  sisunsa  valloilleen.  Suomettarelai- 
set  taas  heittäytyivät  demagoogiseen  agitatsioniin,  jopa 
jotkut  niistä  salavhkaa  pistelivät  satamarkkasia  punakaar¬ 
teille.  Aktivistit,  perustuslaillisten  häntänä,  tulivat  nyt 
laillisiksi  ja  semmoisina  arvostelivat  leomecheliniläisten 
monia  laittomuuksia.  Mutta  kumouksellisuudesta  ne  vie¬ 
raantuivat.  Varsinkin  Asev-ystävänsä  tekosen  jälkeen. 

Työväestöä  kiihoitti  kovin  —  paitsi  sisäinen  yhteis¬ 
kunnallinen  tilanne  —  myös  se  vaino  ja  ajometsästys, 
joka  kohdistettiin  venäläisiä  vallankumouspakolaisia  vas¬ 
taan.  Kokoonnuttiin  suuriin  vastalausekokouksiin  ympäri 
maan  ja  venäläisiä  tovereita  autettiin  monella  tavoin; 
toisille  hankittiin  asunnot  ja  työtä,  toisille  taas  passit  ja 
ulkomaanmatkarahat. 

Vallankumousta  oli  ilmassa  ja  puolueessa  taistelivat 
keskenään  parlamentaariset  ja  punakaartilaisvirtaukset. 
Ensin  olivat  viimemainitut  voitolla.  Puolueen  oikeisto 
niitä  tietoisesti  vastusti  —  puolueen  johto  taas  kompro- 
missasi  sillä  välillä.  Kovimmalle  koetukselle  se  joutui 
Viaporin  päivinä  elok.  1906.  Kuten  muistamme  julisti 
kapt.  Kock  silloin  suurlakon  ja  osa  punakaartilaisia  otti 
osaa  taisteluun.  Puolueen  johto  hyväksyi  lakon  Helsin¬ 
gissä,  mutta  ei  katsonut  voivansa  heittää  Suomen  työväen 
aseettomia  järjestöjä  vaakalaudalle,  ennenkuin  olisi  tie¬ 
toja  Venäjältä,  laajeneeko  siellä  liike. 

Punakaartilaiset  radanrepijät  eivät  voineet  estää  rau- 
hoitusjunien  saapumista  Helsinkiin  —  olisiko  yleislakko 
sen  voinut,  sitä  on  vaikea  sanoa.  Kuitenkaan  ei  tuo 
seikka  liene  paljoakaan  vaikuttanut  taistelun  kulkuun, 
sillä  sen  ratkaisi  sotalaivojen  tykistön  etevämmyys  Via¬ 
porin  vanhojen  patterien  rinnalla.  Mutta  Suomen  sosiali¬ 
demokratia  merkitsi  tililleen  yhden  keinotteluvoiton  entis¬ 
ten  Isäksi  ja  Oulun  puoluekokous  alkoi  vaalitoiminnan 
sekä  tunnusti  punakaartit  hajonneiksi  (senaatti  oli  ne 
juuri  hajottanut). 

Vallankumouksellisuus  ei  silti  suinkaan  hävinnyt  Suo¬ 
men  työväen  keskuudesta.  Salaisia  järjestöjä  oli  eri  puo¬ 
lilla  maata.  Olipa  vakavia  yrityksiä  keskittää  niiden  joh¬ 
to.  Tämä  olikin  hyvin  tärkeätä,  sillä  eräissä  salajärj es¬ 
tojen  piireissä  alkoi  ilmetä  rappeutumista.  Varsinkin 
eräät  aktivistien  rahoilla  toimineet  (ja  juopotelleet)  sakit 
eivät  kyenneet  kehittymään  todellisiksi  vallankumouksel¬ 
lisiksi,  vaan  joutuivat  yksityisrosvouksen  tielle.  Osa  niinä 
aikoina  suoritetuista  “pakkoluovutuksista”  lienee  kyllä 
tapahtunut  vilpittömässä  vallankumoustarkotuksessa,  mutta 
toisille  se  oli  vain  koriste;  lienee  myös  niihin  sekaantu¬ 
nut  suoraa  mustasotnialaista  provokatsioniakin.  Ja  julki¬ 
sen,  rauhallisen  työväenliikkeen  imiessä  toimelliset  voi¬ 
mat  palvelukseensa  —  ja  julkisen  työväenliikkeen  salais¬ 
ta  toimintaa  vieroessa  ja  tuomitessa  —  kuivui  rehellisten- 
kin  kumousjärjestöjen  toiminta  kokoon. 

Suomen  sosialidemokratian  niin  komeasti  julistama 

solidarisuus  Venäjän  vallankumousliikkeen  kanssa  supis¬ 
tui  eduskunnan  ja  valtakunnan  duuman  sos.-dem.  ryh¬ 
mien  keskenäisiin  neuvotteluihin  “Suomen  asiasta”.  Joi¬ 
takin  venäjästä  suomennettuja  kirjoja  julkaistiin,  mutta 
sensuurisyistä  kävi  se  yhä  vaikeammaksi.  Eikä  myöskään 
ollut  halua  korvata  sitä  salaisilla  kirjasilla.  Suomen 
sosialidemokratia  rappeutui  pelkäksi  parlamenttaaris- 
ammattiyhdistykselliseksi. 

Kotkan  kokouksessa  (1909)  vielä  yritettiin  puhaltaa 
vallankumouksellisen  yhteistyön  sammuvaan  hiillokseen, 
mutta  Helsingin  kokouksessa  (1911)  julistettiin  vaaralli¬ 
seksi  seikkailemiseksi  antautuminen  vallankumousodotuk- 
sen  varaan.  Puolue  oli  tullut  reformatooriseksi  pikkupor- 
varispuolueeksi  ja  uuden  vallankumouskauden,  varsinkin 
proletaarisen,  tulo  saattoi  sen  vain  noloon  asemaan,  sillä 
se  oli  unohtanut  vallankumousläksynsä. 

Emme  arvostele  entisiä  siinä  mielessä  kuin  tahtoi¬ 
simme  mestaroida  historiaa.  Se  oli  sellaista  kuin  oli. 
Ainoa,  mitä  syvästi  täytyy  valittaa,  on  henkinenkin  eris- 
täymisemme  Venäjän  proletarisesta  liikkeestä.  Kun  nyt 
lukee  esim.  Leninin  ja  Sinovjevin  sodanaikaisia  artikke¬ 
leita,  niin  kiroaa  katkerasti,  ettemme  edes  niitä  hankki¬ 
neet  tietoomme  ja  levittäneet  niitä  Suomen  työväelle. 
Sellainen  olisi  varmasti  auttanut  käsitteiden  selventämis¬ 
tä  ja  ilmaissut  edes  hituista  vallankumouksellista  harras¬ 
tusta.  Näiden  kirjotusten  terävä  sävy  ei  vain  scheideman- 
neja,  vaan  myös  kautskylaista  keskustaakin  vastaan  olisi 
pakottanut  meitäkin  tarkemmin  seulomaan  puolueemme 
suuntia  ja  tutkimaan,  mihin  ne  johtavat. 

Mutta  älkäämme  eksykö  tuijottamaan  entisyyteen.  Se 
on  jo  tipahtanut  historian  virtaan.  Mennyt  menojaan. 
Nykyisyys  on  käsissämme  ja  sen  pohjalta  ponnistakaam¬ 
me  kohti  edessämme  olevaa  taistelujen  ja  voittojen  tule¬ 
vaisuutta.  Entisyyden  salatoiminnan  hapuilusta  on  tullut 
tosi.  Ja  pyrimyksestä  yhteistoimintaan  venäläisten  tove¬ 
reitten  kanssa  on  nyt,  olojen  suosiosta,  kehittynyt  veri¬ 
veljeys,  joka  velvoittaa.  Aateyhteys  on  sen  taistelutove- 
ruuden  ilmausta.  Mutta  eipä  ole  enää  aatteiden  eikä  sa- 

nojen,  vaan  tekojen  aikaa.  Entisyyden  saamattomuuden 
ja  haparoimisen  sovitamme  me  paraiten  toimimalla  kym¬ 
menkertaisin  voimin  nyt,  kun  paremmin  ymmärrämme 
ja  kun  toiminnan  tilaisuus  on. 

“Vapaus”,  tammikuun  veripäivänä  1919. 

Lundberg 


En  ollut  häntä  ennen  tuntenut.  Marraskuun  suurlakon 
yhteydessä  vasta  kuulin  puhuttavan.  Sitten  sivumennen 
tapasin.  Vaatimaton,  lempeännäköinen  mies.  —  Tämäkö 
se  porvarien  maalaama  hulikaanijohtaja! 

Ei,  hulikaani  hän  ei  ollut.  Mutta  kumousmies  kyllä, 
suomalaisten  mittojen  mukaan.  Kas,  eihän  ollut  meillä 
monia  sellaisia,  joiksi  kumousmiehiä  tavallisesti  kuvitte- 
lemme:  vankiloissa  ja  karkoituspaikoilla  karastuneita, 
periaatteellisesti  valmiita,  päättäviä  henkilöitä,  joissa  yh¬ 
tyy  teorian  tunteva  taktiikko,  tulinen  agitaattori  ja  barri- 
kaaditaistelija.  Eivät  olleet  olot  kehittyneet.  Oli  kyllä 
joukoissa  uhrautuvaisuutta  ja  intoa,  toimeliaisuutta  ja 
päättävyyttä,  oli  selviä  käsityksiä  ja  käytännöllistä  järjes¬ 
telykykyä,  kaikki  opittuna  elämän  kovassa  koulussa  ja 
työväen  järjestöissä.  Puuttui  vain  varsinaisen  teoreetti¬ 
sen  ja  käytännöllisen  kumoustaistelun  loppusilaus,  joka 
valmiin  vallankumouksellisen  tekee. 

No,  oli  ehkä  sakissa  joku  sellainenkin.  Pietarin  kou¬ 
lun  käynyt.  Lundberg  ei  ollut  niitä.  Hän  oli  sisätyöläi- 
nen,  rautasorvari,  sitten  taloudenhoitaja.  Toverien  luotta¬ 
mus  asetti  hänet  vastuunalaiselle  paikalle  ja  velvollisuu¬ 
dentunto  sakin  henkeä  kohtaan  kehitti  hänestä  vallan- 
kumousmiehen.  Sellaisena  koetti  hän  tehdä  voitavansa. 
Marraskuun  suurlakosta  asti,  tietysti  jo  ennenkin,  mutta 
siitä  asti  varsinaisesti  oli  hän  toiminnan  tulisissa  pyör¬ 
teissä.  Porvarit  pitävät  häntä  pääsyyllisenä  Turun  ryöstö- 
mellakoihin.  En  tiedä.  Meistä  muiden  seutujen  tovereista 
oli  kylläkin  ikävää,  että  sellainen  tapaus  pääsi  kehitty¬ 
mään.  Se  näet  turmeli  kumouksellisten  arvoa  epävar¬ 
moissa  piireissä,  jos  kohta  se  toiselta  puolen  pani  ajatte- 

lemaan,  että  maata  ei  voi  pelastaa  anarkiasta  muu  kuin 
rohkea  yritys  luoda  kumouksellinen  järjestys. 

Kysymys  siitä,  oliko  Turun  tovereitten  puolella  poliit¬ 
tista  virhettä  siinä  asiassa,  vai  oliko  porvariston  provokat- 
sioni  niin  suuri,  että  täytyi  tapahtua,  mitä  tapahtui,  se  on 
nyt  historian  asia.  Mutta  että  toveri  Lundberg  oli  ku¬ 
mouksellisen  kurin  mies,  se  on  varma.  Todistukseksi  seu- 
raava  tapaus:  Jouduin  matkustamaan  Turkuun  niinä  aikoi¬ 
na  kuin  saksalaisia  ensinnä  tuli  Ahvenanmaalle.  Tilanne 
oli  jännittävä.  Turun  miliisiasemalla  oli,  kuten  oli  ollut 
jo  kuukausia,  täysi  päivystys.  Poliisimestarin  tuolin  edes¬ 
sä  riippuva  puhelintorvi  oli  ahkeraan  käynnissä.  Tietoja 
tuli  ja  meni.  Asiakkaita  kävi,  saivat  ohjeensa  ja  menivät. 
Lundberg  kaiken  keskuksena.  Häneen  luotettiin  ja  hänen 
ympärillään  oli  innokkaita  nuorukaisia  aina  valmiina  suo¬ 
rittamaan  tarpeellisia  tehtäviä. 

Vihdoin,  aamuyöllä,  hiljeni  liike.  Aloimme  katsella 
yöpuuta.  Joku  pääsi  sohvalle,  toiset  asettivat  tuoleja 
jonoon  ja  oikasivat  niille  muutamaksi  tunniksi.  Ennen 
•  nukkumista  jouduimme  vielä  Lundbergin  kanssa  jutte¬ 
luun,  sellaiseen  tovereitten  keskiseen,  luottavaan,  jossa 
asiat  koetetaan  panna  ihan  paikalleen. 

Tuli  puheeksi  väkivallanteot.  Lundberg  oli  syvästi 
närkästynyt  ins.  Julinin  y.  m.  murhasta  Koskella.  Hän 
mainitsi,  että  siellä  oli  kyllä  työväen  keskuudessa  aivan 
erikoinen  katkeruus  ja  kiihko  vallalla.  Mutta  empimättä 
leimasi  hän  tapahtuman  kumoukselle  turmiolliseksi  huli- 
kaaniteoksi.  “Vielä  toivat”,  sanoi  hän,  “ruumiit  tänne 
Turkuun,  ikäänkuin  tarkoituksella  heittää  syy  meidän 
niskaamme!  Ja  meillä  kun  ei  ole  sellaista  tapahtunut! 
Lujalla  toverikurilla  olemme  sen  estäneet”.  Taisipa  hän 
mainita  myös  jotain  siitä,  että  syksyiset  mellakat  heille 
osottivat,  kuinka  tärkeä  on  —  ei  vain  erottautua  hulikaa- 
neista,  vaan  tehdä  ne  vaarattomiksi.  Osa  siihen  vajon¬ 
neista  on  näet  kylläkin  pidettävissä  kurissa;  hyvässä 
sakissa  voi  niistä  tulla  oivallisia  taistelijoitakin.  Ja  autta¬ 
mattomat,  niiden  kanssa  on  tehtävä  pikainen  tili. 

“Tunkeutui  meidänkin  joukkoomme  niitä”,  kertoi 
Lundberg.  “Tuli  Helsingin  kaartista  erotettuja  heittiöitä. 

Täällä  eivät  juuri  uskaltaneet  tapojaan  näyttää,  mutta 
maalle  päässeinä  tekivät  tuhoa:  käyttäytyivät  törkeästi 
talonpoikia  vastaan,  ryöstivät  maalaispankin,  jopa  kerrot¬ 
tiin  jostakin  raiskaustapauksestakin.  Silloin  tartuimme 
lujin  kourin  asiaan.  Toverioikeutemme  kokoontui  ja  lan¬ 
getti  ankarat  tuomiot.  Joku  niistä  täytyi  ampuakin”. 

Niin  palautettiin  kuri  ja  turkulaiset  joukot  lähtivät 
alttiisti  taisteluun,  kun  kutsuttiin,  mille  rintamalle  vaan. 
Vielä  monia  muita  arvokkaita  kokemuksia  kertoi  yhdessä 
toiminnan  keskipisteessä  ollut  toveri  ja  aamu  jo  sarasti 
ennenkuin  hetkiseksi  nukahdimme. - 

Seuraavana  päivänä  olivat  vallankumousuhrien  hau¬ 
tajaiset.  Tilaisuus  oli  harvinaisen  juhlallinen.  Koko  kau¬ 
punki  liikkeellä  —  paitsi  tietysti  akkunaverhojen  lomitse 
luihusti  luimailevat  porvarit.  Kirkkaassa  auringossa  lois¬ 
tivat  elämän  ja  veren  väriset  liput  valkoista  lunta  ja  sy- 
vänvihreätä  metsää  vasten  ihan  loppumattomalta  näyttä¬ 
vän  kulkueen  soljuessa  väkijoukkojen  keskitse  ulos  kau¬ 
pungista.  Portille  asettuneiden  ratsumiesten  välitse  ja 
sitten  punakaartilaisten  kunniakujaa  pitkin  kuljetettiin  • 
arkut  veljeshaudalle.  Kukin  ja  seppelein  peitettiin  arkut. 
Musiikin  säveleet  pyrkivät  avaruuksia  kohti,  kuorolaulu 
tunki  liikuttavana  sydämiin  ja  koruttomin  sanoin  tulkitsi¬ 
vat  tunteitaan  vapaussankareina  kaatuneiden  taistelu¬ 
toverit. 

Viimeisenä  puhui  Lundberg.  Porvarien  urkkijatkin 
voivat  todistaa,  ettei  siinä  ollut  mitään  kiihkomieltä,  ei 
edes  tavallista  agitaattorista  pontta.  Yksinkertaisesti  ja 
koruttomasti  hän  vain  lausui  lohdutuksen  sanoja  vakau¬ 
muksensa  puolesta  kaatuneiden  omaisille  sekä  terotti  mie¬ 
liin  sitä  kunniavelkaa,  joka  meillä  vielä  elossa  olevilla 
on  yhteistä  asiaamme  ja  sen  puolesta  henkensä  antaneita 
kohtaan.  Velvollisuutemme  on  heidän  laillaan,  antaa  kaik¬ 
kemme  köyhälistön  suuren  taistelun  hyväksi.  —  Hän  on 
jo  saanut  lupauksensa  täyttää.  Järkyttävät  viestit  kertovat 
lahtarien  häntä  julmasti  kiduttaneen.  Ja  totisesti  ne  viha- 
sivatkin  häntä. 

Me  valitamme,  että  Lounais-Suomen  valiojoukot  eivät 
ennättäneet  vetäytyä  itää  kohti,  kuten  oli  tarkotus,  niin 

että  Saksan  sotilaallisen  ylivoiman  edestä  olisi  voitu  pelas¬ 
taa  mahdollisimman  paljon  työväenliikkeen  elävää  voi¬ 
maa.  Me  kaipaamme  pakolaisjoukostamme  Lundbergia, 
jonka  runsaat  kokemukset  olisivat  olleet  arvokkaana  lisä¬ 
nä  taistelumme  merkitystä  selvitettäessä.  Epäilemättä 
olisi  myös  hän  itse  niiden  ja  opiskelun  avulla  itsestään 
kehittänyt  yhä  pätevämmän  taistelijan.  Sen  takaisi  hänen 
syvä  velvollisuudentuntonsa. 

Niin  ei  käynyt.  Taistelijauransa  katkesi.  Mutta  nytkin 
voi  hän,  tuhanten  muiden  uhrien  mukaan,  saarnata  meille 
marttyyriudellaan.  Häväiskööt  vain,  ne  raakalaiset,  san- 
kariemme  veljeshautoja.  Eihän  niiden  kuolleet  ruumiit 
olleet  meille  pääasia.  Henki,  antaumisen,  urhouden  ja 
velvollisuudentuntonsa  elää  heissä,  sitä  eivät  voi  tappaa. 

"Vapaus”,  26.6.1918. 

